
RELIGIJA 
IMMANUELIO KANTO 
ŽVILGSNIU 


Religijos filosofijos Kantas ėmėsi ne tik turėdamas jos ty- 
rimo priemones - sąvokas ir principus, išdėstytus savo „Kri- 
tikose“, bet ir jose sprendęs kai kurias šios srities proble- 
mas. Tokio tyrimo reikalingumas jau buvo užprogramuo- 
tas Kanto formulavime, kad visi proto interesai susijungia 
trijuose klausimuose: Ką galiu Žinoti? Ką privalau daryti? 
Ko galiu tikėtis? Kita vertus, religijos filosofiją XVIII a. fi- 
losofai aptarė intensyviai, dalis Apšvietos epochos mąsty- 
tojų religiją laikė pažangos stabdžiu, jai nepripažindami 
bendražmogiškų vertybių sergėtojos vaidmens. Tad visai su- 
prantamas Kanto siekis nelikti nuošalyje ir išsakyti savąjį 
požiūrį. Apibrėžęs apšvietą kaip Žmogaus išsivadavimą iš 
nesavarankiškumo, dėl kurio jis pats kaltas, kaip visuome- 
nės išėjimą iš nepilnametystės minties pažangos prasme, 
viena reikšmingiausių pilnametystės apraiškų Kantas laikė 
savarankišką kritinį požiūrį į pagrindinius oficialiosios re- 
ligijos teiginius, jos apeigų prasmę. 

Kad religija esanti savita etika, kurioje moralės normos 
bei privalėjimai laikomi dieviškaisiais priesakais - taip reli- 
giją mėginta interpretuoti ir iki Kanto. Antropologinio opti- 
mizmo dvasia dar XVI a. krikščionybę interpretavo F. Soci- 
nas (Socinus, Sozzini) - pasitikint žmogaus intelektualinėmis 

ir moralinėmis galimybėmis, jo laisva valia, o ne malone ir 
išankstine nutartimi. Vien tik žmonių liudijimais grindžia- 
mos apreikštosios religijos nepripažino J.-J. Rousseau, skel- 
bęs prigimtinės religijos idėją, kad pati Žmogaus prigimtis, 
teisingumo bei dorybės įgymiai ir sąžinė determinuoja pa- 
garbą ir dėkingumą Kūrėjui. Tikėjimo tiesos būsiančios pa- 
žintos vien tik grynu protu, ateityje nereikės nei apreiškimo, 
nei Šventojo Rašto kaip mokomosios knygos, krikščionybės 
turinys bus pateikiamas kaip religinės proto tiesos — tokią 
religijos sklaidos kryptį entuziastingai skelbė vokiečių Ap- 
švietos teoretikas G. E. Lessingas. Teoretikai reikalavo: reli- 
gija turinti būti racionali, t. y. atitinkanti protą ne vien tuo, 
kad joje nesą protui prieštaraujančių teiginių, bet ir tuo, kad 
religijos turinys neperžengia Žmogaus proto imlumo ribų. 
Kantas savo pamatinę nuostatą - religiją užskliausti proto 
matmenimis, talpinti į dorovę ir interpretuoti moraline reikš- 
me - pagrindė savosios proto kritikos (proto sugebėjimų ri- 
bų tyrimo teorijos) priemonėmis. Jis konstatuoja: protui skel- 
bianti karą religija ilgai prieš protą atsilaikyti negalės. 

Dar „Kritikose“ pagrindęs, kad moralė nors ir nekyla iš 
religijos (dorybės mokslas egzistuoja pats savaime, net be 
Dievo sąvokos), tačiau neišvengiamai veda į religiją, Kantas 
religijos filosofijai skirtame veikale pateikia plačią religijos 
kaip moralumo Dievo - moralinių įstatymų leidėjo - atžvil- 
giu panoramą. Kantui buvo svetima menkinti religijos vaid- 
menį. Ir šį veikalą jis pradėjo nuo pradinio blogio Žmogaus 
prigimtyje, susijusio su laisvos valios determinacija priimant 
blogąją maksimą ir pagal ją veikiant. Žmogus supranta mo- 
ralės dėsnį ir vis dėlto linkęs (progai pasitaikius) nuo jo nu- 
krypti. Gėrio pradinio įgymio galios atkūrimui, reiškiančiam 
perversmą mąstysenoje bei nuostatose, reikia ir papildomos 
paramos — dorovės dėsnį traktuoti kaip dieviškąjį priesaką. 

Taip vietoj pamaldinės religijos, talpinamos į formules ir 
apeigas, susikuria moralinė, grynojo proto religija ir jos iš- 
pažinėja — etinė bendrija, priėmusi nuostatą vykdyti visas 
Žmogaus pareigas kaip dieviškuosius priesakus. Nesą kito 
išganymo kelio, o tik tikrų dorovinių principų įskyrimas į 
savo nuostatą ir nuostatos įgyvendinimas. Atliekant parei- 
gas sau ir kitiems, vykdomi dieviškieji priesakai ir šitaip tar- 
naujama Dievui. 

Gero gyvenimo būdo rūpestis - tai visa, ko aukščiausio- 
ji esybė iš Žmonių, kaip etinės bendrijos, reikalaujanti. Mo- 
ralinėje religijoje pareigos žmonėms yra pirmaeilės, žmonės 
neatsiduria antrame plane - iš Kanto grynosios proto religi- 
jos aidi humanizmas. Moralę dera aiškinti ne pagal Šventąjį 
Raštą; priešingai, Šventąjį Raštą reikia aiškinti pagal mora- 
lę, grynai etiškai, racionalistiškai: pirmųjų Žmonių nusidėji- 
mas reiškiąs tai, kad blogai elgdamasis nekaltas žmogus at- 
siduria nuodėmėje; prisikėlimo doktrinos prasmė ta, kad nu- 
sidėjėlis gali pasitaisyti vidujai persitvarkęs ir pakeitęs mąs- 
tyseną bei moralines nuostatas; Kristus esąs Žmogiškumo 
idėja visa moralinio tobulumo pilnatve. Nesą jokių kitų 
Šventojo Rašto aiškintojų, išskyrus grynojo proto religiją ir 
biblinį mokslingumą, iš jų pirmasis - autentiškas ir visuoti- 
nai galiojantis, o antrojo reikšmė tėra doktrininė. 

Moralinės religijos idėją Kantas išskaitęs ir Evangelijose. 
Iš pirmojo mokytojo lūpų ji skambėjusi ne kaip statutinė re- 
ligija, o kaip doroviškai atsinaujinanti, į perversmą dorovi- 
nėse nuostatose kviečianti ir kartu glaudžiausiai susijusi su 
protu. 

Viduramžių mistikas šv. Bernardas sukūrė Platono mei- 
lės teorijos krikščioniškąjį atitikmenį: mylėti Dievą nesitikint 
atlygio; meilė, kai tikimasi atlyginimo, esanti samdinio meilė. 
Šv. Bernardas teigė, kad pats Dievas esąs meilė, jis grynu 

meilės aktu sukūręs į save panašų žmogų, Dievą dera my- 
lėti dėl jo paties. Kaip ir platoniškoji, Bernardo teorija teigė: 
per reliatyvius, laikinus tikslus galima pasiekti absoliučius, 
amžinus tikslus (Bernardo teorijoje šis tikslas — nesuintere- 
suota Dievo meilė). Oficialiosios bažnyčios doktrina tokio 
transcendentinio tikslo Žmogui nekėlė, laikėsi Evangelijose 
skelbiamo atlygio principo. Kanto moralinėje religijoje atly- 
gio principas siejamas su elgesio motyvų grynumu: vienoks 
atlygis būsiąs tiems, kurie labdaringai elgiasi dėl pareigos, 
ir kitoks tiems, kurie taip elgiasi siekdami naudos, iš išskai- 
čiavimo, — tarsi apsirūpinę čekiais, kurie bus apmokėti ana- 
me pasaulyje, jie elgiasi veikiau sumaniai negu dorai. 
Kristus buvęs pirmosios teisingos bažnyčios įkūrėjas. Jo 
pamokymai įrodo patys save: Dievui mielą Žmogų daro ne iš- 
orinių, statutinių bažnytinių pareigų atlikimas, 0 grynosios 
moralinės nuoširdžios nuostatos susikūrimas ir jos įgyvendi- 
nimas. Deja, žmonės labiau linkę į pamaldinį tikėjimą, kurį 
Kantas dar vadina baudžiaviniu, lažiniu, kai bažnyčios nuta- 
rimais uždedamas jungas visuomenei, prisidengus dieviškuo- 
ju autoritetu, kai aukščiausiosios esybės palankumą tikimasi 
įgyti ne iš susikurtos moralinės nuostatos kylančiais gerais 
darbais, bet atliekant bažnyčios nustatytas apeigas, tingiai ti- 
kintis, kad dangus atsiųs trūkstamą dorovinį tobulumą. De- 
ja, pelnyti dangaus malonę ir tapti jos vertam reikia kai ko 
daugiau, ne vien pamaldinio tikėjimo. Pastarasis esąs privers- 
tinis ir apmokamas, nes jis ne moralinis, taigi nelaisvas, nepa- 
grįstas grynosiomis nuoširdžiomis nuostatomis. Kulto apeigos 
pačios savaime neturi moralinės vertės, jas gali atlikti ir blo- 
gas žmogus. Kantas sutiko, kad kulto apeigos, ceremonijos, 
simbolika turi reikšmę, tačiau tik instrumentinę - priemonės 
platinti moralinį turinį. Panašiai kaip Apšvietos mąstytojai jis 
kritiškai atsiliepė apie religinius prietarus, mistiką, fetišizaci- 


12 


RELIGIJA IMMANUELIO KANTO ŽVILGSNIU 


ją, stebuklų laukimą įvardijo moraliniu netikėjimu (tikėjimo 
dorybe stygiumi); kai šiems reiškiniams religijoje suteikiama 
savarankiška vertė, neigiama pati asmens, kaip žinojimo ir 
moralumo nešėjo, autonomija. Ne visada ir Kantas čia pajėgė 
išlikti pakankamai objektyvus, antai konstatuodamas, kad at- 
siskyrėliško ir vienuoliško gyvenimo mistinės svajos ir neve- 
dusiojo būties šventumo šlovinimas daugybę Žmonių padarė 
pasauliui nenaudingais. Bet juk viduriniaisiais amžiais vie- 
nuoliai (ir apskritai dvasininkija) buvo vienintelis apsišvietęs 
luomas, kurio rankose buvo švietimas - mokyklos ir univer- 
sitetai, knygų leidyba; pagaliau ankstyvaisiais viduramžiais, 
kai Europos valstybių pasaulietinė diduomenė skendėjo ne- 
raštingume, o karaliai ir hercogai vietoj parašo tepajėgė padėti 
kryželį, ne kas kitas, o vienuolija išsaugojo antikos kultūrinį 
paveldą ir perteikė jį viduramžių Europai, universitetuose su- 
kūrė viduramžių mokslą, kuris galiausiai žymiu mastu paren- 
gė naujųjų amžių mokslą. Pakankamai Žinomas ir vienuolijų 
indėlis į meną - literatūrą, teatrą, muziką, architektūrą. Vie- 
nuolių ordinų veikla sveikatos apsaugos srityje yra tiesiog 
didvyriškumo pavyzdys: gyventojams masiškai bėgant iš ma- 
ro ir kitų epidemijų apimtų miestų, vienuoliai likdavo poste, 
šimtai jų mirė slaugydami epidemijų aukas. 

Kantas teigia: žmonės siekia jų likimą lemiančią neregi- 
mą galią nukreipti savo naudai. Jis kritiškai vertino Dievo 
antropomorfinimą, žmogiškųjų savybių ir techninių gebėji- 
mų jam priskyrimą laikė religijos iliuzija, kai ne tikslui, o 
priemonėms suteikiama savaiminė vertė, dėl to ši iliuzija 
smerktina kaip „įslaptintas apgaulės polinkis“. Kanto pagrin- 
dinis teiginys buvo tezė, kad tik geru gyvenimo būdu įma- 
noma tapti Dievui mielu žmogumi, o visa kita, kas daroma 
siekiant šio tikslo, tėra religijos iliuzija ir netikras tarnavimas 
Dievui. Jis pateikė platų šio netikro, t. y. nemoralinio, tar- 

navimo vaizdą, išryškino jo priežastis, nepamiršdamas ir 
dvasininkų vaidmens šiame procese, kai jie, užuot buvę kul- 
to tarnais, tampa įsakančiaisiais aukštais pareigūnais ir no- 
ri būti laikomi vieninteliais pašauktaisiais Šventojo Rašto 
aiškintojais. Šamanas nuo prelato (pastarajam iš kulto tar- 
no tapus įsakančiuoju pareigūnu) skiriasi tik tikėjimo ma- 
niera, 0 ne principais. Kantas kategoriškas: galima pripažinti 
ar neigti tik vienintelį principą - tarnauti aukščiausiajai esy- 
bei per moralinę nuostatą arba stengtis tapti jai mielu pa- 
maldžiai koketuojant. 

Mokslo nustatytų dėsnių požymiai - visuotinumas ir bū- 
tinumas. Šių požymių Kantas ieško ir tikėjime, jie esą tikro- 
sios bažnyčios savitumas ir vienintelis galimas jos apibrėž- 
tumas. Religijos sklaidos perspektyva - laipsniškas, tolydus 
bažnyčios tikėjimo perėjimas į grynojo religinio, t. y. mora- 
linio, tikėjimo vienvaldystę: Žmogus žino, kad savo atliktų 
poelgių negali paversti neatliktais, ir žino, kad tik geru gy- 
venimo būdu gali tikėtis tapti vertas būti mielas Dievui. Kris- 
tus tokią moralinę religiją ir siekęs įkurti, tačiau atsitikę taip, 
kad tai, ką jo mokslas perėmė iš judaizmo, krikščionybės 
(nuo jos prasideda revoliucija religijoje) sklaidoje tapo iš- 
kreipta, paversta svarbiausiu dalyku. Kanto rūpestis - gai- 
vinti Kristaus mokslo autentiškumą, jo moralinį pobūdį lai- 
kant pirmaeiliu ir neturinčiu pakaitalo. 

Kantas nebuvo joks slaptas ateistas. Jis laikė reikalinga 
atsižvelgti į aukščiausiąją esybę bei jos paramą įgyvendinant 
moralumą, pačiai religijai suteikiant dorovinio tobulėjimo 
priemonės prasmę. Kantui rūpėjo, kad ne tik Dievas, bet ir 
žmogus būtų išsaugotas — tokią, neokantininko H. Coheno 
žodžiais tariant, Kantas įžvelgė galutinę religijos prasmę. 

Religijos filosofijai skirtame veikale Kantas pasisakė ir ki- 
tais klausimais. Reikšmingiausias yra jo patvirtinimas, kad 

jis tebesąs demokratas pamatiniu laisvės bei laisvo mąsty- 
mo problemos sprendimu ir net pažengęs toliau negu tai 
buvo parodyta ankstesniuose veikaluose. „Kritikose“ lais- 
vę tyręs pirmiausia kaip metafizinę ir moralinę problemą, 
dabar Kantas laisvę aptaria jau kaip socialinę, laisvės įgy- 
vendinimo visuomenėje strategijos problemą. Jis prieštarauja 
tuometinių valstybių valdovų ir „net labai galvotų Žmonių“ 
pareiškimams esą tauta laisvei dar nesubrendusi, prieštarau- 
ja pareiškimams esą dvaro baudžiauninkai laisvei nesubren- 
dę, esą visuomenė apskritai nesubrendusi mąstymo ir tikė- 
jimo laisvei. Kantas įžvalgiai pastebi: laikantis tokių prie- 
laidų, laisvė niekada ir neprasidės, nes subręsti laisvei ne- 
įmanoma nelaisvoje visuomenėje. Kad visuomenė subręstų 
laisvei, pirmiau laisvė turi prasidėti, turi būti galimybė tiks- 
lingai naudotis savo protu ir savo jėgomis laisvėje. Teigti, 
kad valdiniai laisvei nesubrendę, - tai laisvę nuo jų nuto- 
linti; negana to, Kantas net nurodo tokio teiginio metafizi- 
nį neleistinumą - juk dievybė Žmones sukūrusi laisvei. 
Religijos filosofijos tyrimą Kantas iš pradžių buvo suma- 
nęs išdėstyti straipsniais. Pirmą tokį straipsnį „Apie pradinį 
blogį Žmogaus prigimtyje“ jis paskelbė 1792 m. „Berlyno mė- 
nesiniame žurnale“. Prūsijos valdžiai dėl revoliucinių įvykių 
Prancūzijoje sugriežtinus cenzūrą, antrą straipsnį spausdinti 
nebuvo leista. Tačiau įgaliojimus leisti mokslinę literatūrą 
"turėjo ir Vokietijos universitetai. Kantas kreipėsi į liberalų 
Jienos universitetą, kurio filosofijos fakultetas nedelsdamas 
davė leidimą spausdinti visą veikalą. 1793 m. pavasarį iš- 
spausdintą veikalą Prūsijos valdžia vertino taip nepalankiai, 
kad karalius Friedrichas Wilhelmas II uždraudė Kantui 
spausdinti kūrinius religijos tematika — esą jo veikalas iš- 
kreipia Šventojo Rašto bei krikščionybės prasmę ir nepasi- 
tarnauja jaunuomenei auklėti. Į šią valdžios akciją Kantas 

tuoj pat jautriai reagavo: atsakydamas karaliui, teisinosi, 
kad griauti krikščioniškąją religiją nė nemanęs, o jo veika- 
las tėra diskusijos tarp teologų ir filosofų — kaip aiškiai ir 
veiksmingai į Žmogaus širdį įskiepyti religiją — išraiška ir 
kad savuoju veikalu jis rodąs tikrąją pagarbą krikščionybei 
bei Šventajam Raštui. Tačiau kaip ištikimas valdinys jis pa- 
klūstąs karaliaus įsakui ir ateityje nei paskaitose, nei kūry- 
boje religijos klausimais nepasisakysiąs. Karaliui mirus, Kan- 
tas pareiškė, kad šis jo įsipareigojimas naujajam karaliui ne- 
galioja. 

„Religiją vien tik proto ribose“ Kantas parašė tuo pačiu 
sunkiu, jau tada pasenusiu vokiečių mokslinės kalbos stiliu- 
mi, kuriuo išdėstė ir savo „Kritikas“. Šis stilius šiuolaikinį 
skaitytoją ir apsunkina, ir kartu rodo, kad, priartėjęs prie sep- 
tyniasdešimtmečio, Kantas tebedisponavo derama įžvalga, 

Moralė, kadangi ji pagrįsta žmogaus, kaip laisvos 
būtybės samprata, bet kaip tik dėl to savo protu sais- 
tančios save besąlyginiais dėsniais, nereikalinga nei 
viršesnės už žmogų kitos būtybės idėjos, kad jis pa- 
žintų savo pareigą, nei kitų, be paties dėsnio, paska- 
tų, kad tą pareigą vykdytų. Šiaip ar taip, žmogus pats 
kaltas, jei jam būdingas toks poreikis, ir tada jam nie- 
kuo negalima pagelbėti, nes tai, kas kyla ne iš jo pa- 
ties ir jo laisvės, jam negali atstoti moralumo stygiaus. 
Taigi pačiai moralei (ir objektyviai, nes tai susiję su no- 
rėjimu, ir subjektyviai, nes tai susiję su sugebėjimu) vi- 
sai nereikalinga religija — grynojo praktinio proto dė- 
ka ji pati sau pakankama. 

Juk kadangi moralės dėsniai įpareigoja priimamų 
ją atitinkančią maksimų visuotinio dėsningumo, kaip 
visų tikslų aukščiausios (net besąlyginės) sąlygos, vien 
tik forma, tai moralė apskritai nereikalinga savo va- 
lios jokio materialaus determinanto*, t. y. jokio tikslo, 
jai nereikia Žinoti, nei kas yra pareiga, nei kodėl rei- 


* Tie, kurie pareigos sąvokoje nenori tenkintis vien tik formaliu de- 
terminantu (dėsningumo) apskritai kaip determinantu, vis dėlto pripa- 
Žįsta, kad tokio determinanto negalima aptikti į savo malonumą nu- 

kia ją vykdyti. Kai kalbama apie pareigą, moralė gali 
ir privalo visiškai abstrahuotis nuo bet kokių tikslų. 
Pavyzdžiui, kad sužinočiau, ar privalau teismui teisin- 
gai liudyti ir ar privalau (ir ar galiu) būti patikimas, 
jei bus pareikalauta grąžinti man patikėtą svetimą tur- 
tą, visai nereikia klausti, kokį tikslą galėčiau sau kelti 
aiškindamas savo veiklą. Juk nesvarbu, koks šis tiks- 
las; veikiau tas, iš kurio teisėtai reikalaujama prisipa- 
žinimo, dar mano esant reikalinga ieškoti kokio nors 
tikslo, čia jau yra nedoras. 

Bet nors pačiai moralei joks tikslas, kuris turėtų bū- 
ti pirmesnis už valios determinaciją, nereikalingas, vis 
dėlto gali būti ir taip, kad ji su tokiu tikslu yra būti- 
name santykyje, būtent ne kaip su pagrindu, o kaip 
su būtinomis tų maksimų išvadomis, kurios priima- 
mos kaip atitinkančios dėsnius. - Juk nesant jokio san- 
tykio su tikslu, žmoguje valios determinacija negali- 
ma, nes jos negali būti be kokio nors padarinio, kurio 
vaizdinys, nors ne kaip savo valios determinantas ir 
ne kaip iš anksto sumanytas tikslas, bet kaip savo va- 
lios determinacijos dėsniu išvada, turi būti priimtas 


kreiptoje savimeilėje. Bet tada lieka tik du determinantai: vienas ra- 
cionalus, būtent savas tobulumas, kitas empirinis - svetima laimė. 

Jei jie pirmąjį supranta ne kaip moralinį tobulumą (būtent dėsniui 
besąlygiškai paklūstančią valią), kuris tegali būti vienintelis, bet čia jie 
aiškina ir ydinguoju ratu, tai jie jį turėtų suprasti kaip Žmogaus pri- 
gimtinį tobulumą, nes mano, jog jis geba didėti ir gali būti įvairus (kaip 
sugebėjimas menuose ir moksluose, skonis, kūho vikrumas ir pan.). Bet 
jis visuomet tik sąlygiškas, t. y. geras tik esant sąlygai, kad jo taiky- 
mas neprieštarauja moralės dėsniui (kuris vienintelis įsako besąlygiš- 
kai); vadinasi, tapęs tikslu, jis negali būti pareigos sąvokų principu. Tas 
pats pasakytina ir apie tikslą, nukreiptą į kitų Žmonių laimę. Juk poel- 
gis, kol jis bus nukreiptas į kitų laimę, pirmiau turi būti pats savaime 
pasvertas pagal moralės dėsnį. Taigi reikalavimas prisidėti prie kitų lai- 
mės tėra sąlyginė pareiga ir negali būti aukščiausias moralės maksimų 
principas. 


20 


PIRMO LEIDIMO PRATARMĖ 


kaip tikslas (finis in conseguentiam veniens); be tokio 
tikslo savo valia, kuri sumanytam elgesiui nei objek- 
tyviai, nei subjektyviai neįsivaizduoja apibrėžto objek- 
to (jį jinai turi arba privalo turėti), negali savęs paten- 
kinti, nes, nors ir nurodo, kaip reikia veikti, tačiau ne- 
žino, kam to reikia. Tad moralei, kad ji pateisinamai 
funkcionuotų, nereikia jokio tikslo, jai pakanka dėsnio, 
kuriame glūdi formali laisvės taikymo sąlyga apskri- 
tai. Ir vis dėlto iš moralės kyla tikslas; juk protas vis 
dėlto negali būti abejingas galimam atsakymui į klau- 
simą: kas paaiškės iš šio mūsų pateisina- 
mo funkcionavimo ir koks - net jei tarkime, kad 
tai ne visai mūsų valdžioje, — galėtų būti tos mūsų 
veiklos tikslas, kad ji su juo bent derintųsi? Tiesa, tai 
tik idėja objekto, kuriame glūdi ir visų tikslų, kokius 
privalome turėti, formali sąlyga (pareiga), ir kartu su- 
vienyta visa tai, kas sutartinai su ja sąlygoja visus tuos 
tikslus (laimę, atitinkančią atliktą pareigą), t. y. idėja 
aukščiausio pasaulyje gėrio, įmanomo tik pripažinus 
aukščiausią, moralinę, švenčiausią ir visagalę esybę, 
kuri viena tegali suvienyti šiuos abu elementus. Bet ši 
idėja (nagrinėjama praktiškai) vis dėlto ne tuščia, nes 
ji skatina natūralų poreikį mąstyti bet kokios mūsų 
veiklos kaip viseto galutinį protu pateisinamą tikslą; 
priešingu atveju atsirastų kliūtis moraliniam sprendi- 
mui. Bet čia svarbiausia tai, kad ši idėja kyla iš mora- 
lės ir nėra jos pagrindas; keliamas tikslas jau numato 
dorovinius pagrindus. Vadinasi, moralei negali būti 
vis tiek, ar suvokiamas, ar nesuvokiamas visa ko ga- 
lutinis tikslas (sutarimas su kuriuo nors ir nedidina jos 
pareigų skaičiaus, bet vis dėlto sukuria joms ypatin- 
gą visų tikslų vienovės tašką), nes tik taip gali būti su- 

kurtas objektyvus praktinis realumas iš laisvės kylan- 
tį tikslingumą susieti su gamtos tikslingumu, be ku- 
rio mes visai negalime apsieiti. Įsivaizduokite Žmogų, 
kuris gerbia moralės dėsnį ir kuris mąsto (vargu ar jis 
gali tos minties išvengti), kokį pasaulį sukurtų vado- 
vaudamasis praktiniu protu, jei tam būtų pajėgus, ir 
būtent taip, kad ir pats jame tilptų kaip jo narys, - jei 
jam būtų leista rinktis, jis ne tik rinktųsi būtent tokį, 
kokį pateikia toji aukščiausio gėrio idėja, bet ir norė- 
tų, kad pasaulis apskritai egzistuotų, nes pagal mora- 
lės dėsnį aukščiausias per mus galimas gėris būtų įgy- 
vendintas, nors Žmogus iš šios idėjos ir įžvelgtų net 
pavojų ypač prarasti savo asmeninę laimę, nes gali bū- 
ti, jog jis, ko gero, neadekvačiai atitiks laimės reikala- 
vimą, kurį protas padaro sąlyga. Vadinasi, šį spren- 
dimą jis priims visai nešališkai, tarytum tas sprendi- 
mas būtų ne jo, nors kartu jaus, kad jį laikyti savo 
sprendimu verčia protas, o tuo Žmogus rodo jame mo- 
raliai paveiktą poreikį — atliekant savo pareigas, dar 
mąstyti galutinį tikslą kaip jų rezultatą. 

Vadinasi, moralė neišvengiamai veda į religiją, tuo 
ji prasiplečia iki už Žmogaus esančio, valdžią turinčio 
moralinio įstatymų leidėjo*, kurio valioje galutinis tiks- 


* Jei teiginys yra Dievas, taigi yra aukščiausias gėris pasaulyje 
(kaip tikėjimo dogma) turi išplaukti tik iš moralės ir yra aprio- 
rinis sintetinis teiginys, kuris, nors ir priimamas tik praktiškai, 
vis dėlto peržengia pareigos, kuri glūdi moralėje (ir numato ne 
savo valios materiją, bet tik formalius jos dėsnius), sąvokos ri- 
bas, vadinasi, jis iš moralės negali būti išplėtotas analitiškai. Bet 
kaip galimas toks apriorinis teiginys? Pritarimas 
visų Žmonių moralinio įstatymų leidėjo vien tik idėjai tolygu 
moraliniam pareigos suvokimui apskritai, tad šiuo pritarimu 
reikalaujamas teiginys būtų analitinis. Bet tokio leidėjo egzis- 

las (pasaulio sukūrimo) yra tai, kas gali ir privalo bū- 
ti ir Žmogaus galutinis tikslas. 


Kai moralė savo dėsnio šventumu laiko didžiausios 
pagarbos objektą, tai religijos pakopoje ji aukščiausio- 
je, tuos dėsnius įvykdančioje, priežastyje pateikia gar- 


tavimo pripažinimas sako daugiau negu tokio objekto tik gali- 
mybė. šios užduoties, kiek aš manau ją suprantąs, sprendimo 
raktą galiu tik nurodyti, bet užduoties nesprendžiu. 

Tikslas visada yra potraukio, t. y. tiesioginio troškimo 
savo poelgio dėka turėti daiktą, objektas, panašiai kaip dėsnis 
(praktiškai liepiantis) yra pagarbos objektas. Objektyvus tiks- 
las (t. y. tas, kurį mes privalome turėti) - tas, kurį kaip tokį mums 
kelia tik protas. Tikslas, apimantis būtiną ir kartu pakankamą 
visų kitų tikslų sąlygą, yra galutinis. Asmeninė laimė yra pro- 
tingų pasaulio būtybių subjektyvus galutinis tikslas (kurį kiek- 
viena iš jų turi dėl savo prigimties, priklausančios nuo jusliškai 
suvokiamų objektų, tačiau būtų kvaila sakyti, kad jį privalu 
turėti), ir visi šiuo galutiniu tikslu grindžiami praktiniai teigi- 
niai yra ne tik sintetiniai, bet ir empiriniai. Tačiau tai, kad aukš- 
čiausią pasaulyje galimą gėrį kiekvienas privalo padaryti ga- 
lutiniu savo tikslu, yra apriorinis sintetinis teiginys, t. y. 
objektyviai praktinis, padiktuotas grynojo proto, peržengiantis 
pareigų pasaulyje suvokimo ribas ir apimantis tų pareigų sek- 
menį (rezultatą), kurio nėra moralės dėsniuose ir kuris, vadina- 
si, negali būti iš jų analitiškai sukurtas. Būtent šie dėsniai įsako 
besąlygiškai, kad ir koks būtų jų vykdymo rezultatas; negana to, 
jie net priverčia visiškai nuo to rezultato abstrahuotis, jei daly- 
kas priklauso nuo atskiro poelgio, ir tuo pareigą daro didžiau- 
sios pagarbos objektu, mums nepateikdami ir nenutolindami jo- 
kio tikslo (taip pat ir galutinio), kuris tą poelgį rekomenduotų 
ir būtų mums paskata vykdyti savo pareigą. Visi Žmonės galėtų 
šituo tenkintis, jei jie (kaip privalėtų) paisytų tik grynojo proto 
potvarkio dėsnyje. Kodėl Žmonėms reikia žinoti savo moralinio 
elgesio rezultatą, į kurį atves įvykių eiga? Jiems pakanka vyk- 
dyti savo pareigą, kad ir kas ištiktų žemišką gyvenimą, ir net 
jei jame galbūt niekad nesutaptų laimė ir jos vertumas. Bet vie- 
nas neišvengiamų Žmogaus bei jo (galbūt ir visų kitų pasaulio 
būtybių) praktinio proto apribojimų - sugebėjimas visuose po- 

binimo objektą ir pasirodo savo didybėje. Bet visa, net 
iškilniausia, sumenkėja Žmonių rankose, kai jie taiko 
garbinimo idėją. Tai, kas gali būti tikrai gerbtina tik tuo 
atveju, kai pagarba laisva, verčiama taikytis prie tokių 
formų, kurios gali įgyti svarumo tik per prievartą. Ir tai, 
kas savaime demaskuojama kiekvieno Žmogaus viešos 
kritikos, turi paklusti valdančiųjų kritikai, t. y. cenzūrai. 

Bet kadangi priesakas - paklusk vyresnybei! — vis 
dėlto yra moralus ir jo, kaip ir visų kitų pareigų, vyk- 
dymas gali būti priskirtas religijai, tai veikalui, kuris 
skirtas apibrėžtai religijos sampratai, dera pačiam ro- 


elgiuose žvalgytis į jų rezultatą, ieškoti jame to, kas jam galėtų 
tapti tikslu ir padėtų įrodyti ketinimo grynumą, nors tikslo sie- 
kimas (1exu effectivo) yra paskiausias, o vaizdinyje ir ketinime 
(nexu finali) pirmiausias. Siekdamas šio tikslo, net jei jį jam kel- 
tų tik protas, Žmogus ieško to, ką gali mylėti. Vadinasi, dės- 
nis, ŽMogui įteigiantis tik pagarbą, nors ir nelaiko minėto ap- 
ribojimo poreikiu, vis dėlto to poreikio labui suteikia proto mo- 
raliniam galutiniam tikslui determinantus, t. y. teiginys - aukš- 
čiausią pasaulyje galimą gėrį daryk savo galutiniu tikslu - yra 
apriorinis sintetinis teiginys, kuris randasi iš paties moralės dės- 
nio ir kurio dėka praktinis protas vis dėlto peržengia šio dėsnio 
ribas. Tai galima dėl to, kad minėtas poreikis susijęs su Žmogaus 
prigimtine savybe visuose poelgiuose įžvelgti, be dėsnio, būti- 
nai dar ir tikslą (ši Žmogaus savybė padaro jį patyrimo objektu) 
ir (panašiai kaip teoriniai bei aprioriniai sintetiniai teiginiai) šis 
teiginys galimas tik dėl to, kad jame glūdi laisvos savo valios 
patyrime apskritai determinantų pažinimo apriorinis principas, 
nes patyrimas, kuris parodo jo tikslų moralumo padarinius, do- 
rovės, kaip priežastingumo pasaulyje, sąvokai suteikia objekty- 
vų, nors tik praktinį, realumą. 

Bet jei reikia mąstyti moralės dėsnio griežčiausią laikymąsi 
kaip aukščiausio gėrio pasiekimo (kaip tikslo) priežastį, tai, ka- 
dangi laimę pasaulyje suderinti su vertumu būti laimingam 
Žmogaus sugebėjimo nepakanka, tai privalu pripažinti visaga- 
lę moralinę esybę kaip pasaulio valdovą, dėl kurio apdairumo 
tai vyksta, t. y. moralė neišvengiamai veda į religiją. 

dyti tokio paklusimo pavyzdį. Bet šis paklusimas ga- 
li būti įrodytas ne atidumu tik valstybės kurios nors 
atskiros struktūros įstatymui ir aklumu visų kitų 
struktūrų įstatymams, o tik sutelkta pagarba visiems. 
Apie knygas sprendžiantis teologas gali būti paskir- 
tas rūpintis arba tik sielų, arba ir mokslų išganymu. 
Pirmasis teisėjas veiks tik kaip dvasininkas, antrasis — 
dar ir kaip mokslininkas. Pastarajam kaip viešosios 
įstaigos (universiteto pavadinimu) nariui, kuriam pa- 
tikėta kultūrai reikalingi mokslai ir saugoti nuo žalos 
jiems padarymo, rūpi apriboti pirmojo pretenzijas są- 
lyga, kad jo cenzūra nesukeltų jokio griuvimo moks- 
lo srityje. Ir jei abu (teisėjai) yra Biblija besiremiantys 
teologai, tai pastarajam kaip universiteto nariui tame 
fakultete, kuriam pavesta gvildenti šią teologiją, pri- 
klausys vyriausioji cenzūra. Pirmuoju (sielų išganymo) 
reikalu abiem pavesta vienodai, o dėl antrojo (moks- 
lų išganymo) teologui, kaip universiteto mokslininkui, 
pavesta dar atskira funkcija. Šios taisyklės atsisakius, 
galiausiai, matyt, prieinama to, kas jau kadaise yra bu- 
vę (pavyzdžiui, Galilei'o laikais), būtent: kad nuram- 
dytų mokslų išdidumą ir išsivaduotų nuo varginimo- 
si moksluose, Biblija besivadovaujantis teologas gali 
ryžtis įsibrauti į astronomiją arba į kitus mokslus, pa- 
vyzdžiui, į Žemės istoriją, ir kaip tos tautos, kurios sa- 
vyje neaptinka nei sugebėjimų, nei pakankamo rimtu- 
mo, kad apsigintų nuo pavojingo užpuolimo ir viską 
apie save paverčia dykuma, toks teologas uždraudžia 
visus Žmogaus intelekto tyrinėjimus. 

Bet Biblija besiremiančiai teologijai mokslų srityje 
priešprieša yra filosofinė teologija — patikimas kito 
fakulteto turtas. Jei pastaroji lieka tik proto ribose ir 

savo teiginiams patvirtinti bei paaiškinti naudojasi vi- 
sų tautų istorija, kalbomis, knygomis, net Biblija, bet 
tik sau, šių teiginių neįnešdama į biblinę teologiją ir 
neketindama pakeisti tų jos oficialiųjų doktrinų, į ku- 
rias dvasininkai turi išimtinę teisę, ji turi naudotis vi- 
siška laisve plėstis tiek, kiek pakanka jos mokslo. Ir 
nors - jei sutariama, kad filosofinis teologas tikrai per- 
žengė savo ribas ir įsibrovė į Biblija besiremiančią te- 
ologiją, — teologui (laikomam tik dvasininku) negali- 
ma ginčyti cenzūravimo teisės, bet jei tuo dar abejo- 
jama, ir, vadinasi, kyla klausimas, ar tai išsakyta filo- 
sofo veikale ar kokioje nors viešoje paskaitoje, vyriau- 
sioji cenzūra priklauso tik Biblija besiremiančiam te- 
ologui kaip savo fakulteto nariui, nes jam pa- 
vesta rūpintis ir antruoju visuomenės interesu, t. y. 
mokslų klestėjimu, ir šis jo paskyrimas tiek pat galio- 
ja kaip ir filosofinio teologo. 

Būtent šiuo atveju pirmuoju cenzoriumi esti šis fa- 
kultetas, o ne filosofijos, nes teologijos fakultetas turi 
išimtinę teisę į tam tikras doktrinas, o filosofijos fakul- 
tetas savo doktrinas paleidžia į atvirą laisvą apyvar- 
tą, todėl tik pirmasis gali skųstis, kad pažeidžiamos 
jo išimtinės teisės. Tačiau abejonė dėl tokio įsibrovi- 
mo, nepaisant abiejų fakultetų visų doktrinų suartėji- 
mo ir būgštavimo, kad filosofinė teologija peržengs ri- 
bas, lengvai išsklaidoma: tereikia prisiminti, jog taip 
išsišokama ne todėl, kad filosofas kažką perima iš 
Biblija besivadovaujančios teologijos, kad tai panaudo- 
tų savo tikslui (juk Biblija besiremianti teologija neke- 
tina neigti, kad ji turi nedaug bendra su grynojo pro- 
to doktrinomis, be to, yra ir kai kas priklausančio is- 
torijos mokslui arba filologijai bei jų cenzūrai); taip pat 

tarkime, kad tuo, ką perima iš Biblija besiremiančios 
teologijos, filosofas vartoja vien tik protą atitinkančia 
reikšme, tačiau galbūt šioje teologijoje nepageidauja- 
ma; išsišokama tik tada, kai filosofas į šią teologiją 
įneša ką nors ir tuo ketina ją nukreipti į kitus tiks- 
lus, kuriuos draudžia jos organizacija. 

Pavyzdžiui, negalima sakyti, kad prigimtinės teisės 
teoretikas, perimdamas iš romėnų teisės kodekso kai 
kuriuos klasikinius posakius ir formules savai filoso- 
finei teisės teorijai, braunasi į romėnų teisės sritį, 
nors jis, o taip dažnai atsitinka, jomis pasinaudojo ne 
tiksliai ta pačia prasme, kurią joms galėtų suteikti šios 
teisės aiškintojai, jei tik jis nesiekia, kad šiuos posakius 
ir formules taip kaip jis vartotų tikri teisininkai arba 
net tribunolai. Juk jei jis neturėtų į tai teisės, tada, prie- 
šingai, Biblija besiremiančius teologus arba prisieku- 
siuosius teisininkus būtų galima apkaltinti nesuskai- 
čiuojamais įsibrovimais į filosofijos valdas, nes ir vie- 
ni, ir kiti, negalėdami apsieiti be proto, o ten, kur ver- 
tinamas mokslas, — be filosofijos, labai dažnai turi ką 
nors skolintis iš filosofijos, bent siekiant abipusės nau- 
dos. Bet jei pirmajam reikėtų atsižvelgti į tai, kad re- 
ligijos dalykuose nesusitikus, kur tai galima, su pro- 
tu, būtų nesunku numatyti, kas pralaimėtų. Juk reli- 
gija, kuri nesusimąstydama skelbia karą protui, nega- 
lės prieš jį ilgai atsilaikyti. Aš net drįstu pasiūlyti, kad 
būtų gerai akademinio biblinės teologijos kurso pabai- 
goje dėstyti dar ir atskirą kursą — grynai filosofinę 
tikėjimo teoriją (ja visi, taip pat Biblija, naudojasi pa- 
gal tokį vadovėlį, maždaug kaip ši knyga arba kita, 
jei galima rasti šios rūšies geresnę), kaip būtiną kur- 
są išsamiai aprūpinant kandidatus. 

Juk mokslai, atsiskirdami vienas nuo kito, tik lai- 
mi, jei kiekvienas iš pradžių pats savaime sudaro vi- 
sumą ir tik vėliau mėginama jį traktuoti junginyje su 
kitais. Tuomet Biblija besiremiantis teologas gali būti 
vieningas su filosofu arba gali manyti, kad turi jį pa- 
neigti, jei tik tas jo klauso. Juk tik taip jis iš anksto gali 
apsiginkluoti prieš visus sunkumus, kuriuos jam gali 
sudaryti filosofas. Bet sunkumus slėpti ar net diskre- 
dituoti juos kaip bedieviškus — tai varganas išsisuki- 
nėjimas, neatlaikantis išmėginimo; o kai ir viena, ir ki- 
ta suplakama, Biblija besiremiantis teologas tik atsitik- 
tinai į tai paviršutiniškai pažvelgia, dingsta pagrįstu- 
mas, ir tada galiausiai niekas tikrai nežino, kaip ap- 
skritai vertinti mokslą apie tikėjimą. 

Iš šių keturių traktatų, kuriuose aš aptariu religi- 
jos santykį su Žmogaus prigimtimi, turinčia tiek gerų, 
tiek blogų pradmenų, o gerojo ir blogojo principų san- 
tykį pateikiu kaip dviejų savarankiškų, žmogui daran- 
čių įtaką veikiančiųjų priežasčių, pirmasis traktatas jau 
buvo išspausdintas „Berlyno mėnesiniame Žurnale“ 
1792 metų balandžio mėnesį. Bet čia jo nebuvo gali- 
ma praleisti dėl glaudaus ryšio su šio veikalo, kuris 
dabar pateikiamuose trijuose traktatuose iki galo išplė- 
toja pirmąjį, turiniu. 


ANTRO LEIDIMO PRATARMĖ 


Šiame leidime, ištaisius spaudos klaidas bei nedaug 
pataisius kelias kalbos išraiškas, niekas nepakeista. 

Dėl šio veikalo pavadinimo (nes dėl jame slypin- 
čio tikslo buvo išsakyta ir abejonių) aš dar pažymiu 
štai ką. Kadangi apreiškimas vis dėlto gali bent 
apimti ir grynąją proto religiją, o proto religija, 
priešingai, negali apimti apreiškimo istorinio turinio, 
tai apreiškimą galiu laikyti platesne tikėjimo sfera, 
kuri apima proto religiją kaip siauresnę sferą (ne 
kaip du esančius vienas šalia kito, o kaip du koncen- 
triškus skritulius). Pastarosios ribose filosofas turi sa- 
ve laikyti grynojo proto mokytoju (besiremiančiu tik 
aprioriniais principais), taigi privalo abstrahuotis nuo 
bet kokio patyrimo. Šiuo požiūriu aš galiu imtis ir ant- 
ro mėginimo: remdamasis kokiu nors pripažįstamu 
apreiškimu ir abstrahuodamasis nuo grynosios proto 
religijos (kaip savarankiškos sistemos), galiu laikyti ap- 
reiškimą moralės sąvokų istorine sistema tik 
fragmentiškai ir Žiūrėti, ar tai neatves į tokią pačią 
grynąją religijos proto sistemą, kuri savarankiška 
nors ne teoriniu požiūriu (čia reikia įskirti ir dėstymo 
techniškąjį praktinį metodą kaip mokėjimo teori- 


29 


ANTRO LEIDIMO PRATARMĖ 


ją), bet moraliniu-praktiniu ir kaip pakankama tikra- 
jai religijai, kuri kaip apriorinė proto sąvoka (liekanti 
pašalinus visa, kas empiriška) egzistuoja tik šia pras- 
me. Jei taip, tai galima sakyti, kad protas ir Šventasis 
Raštas ne tik suderinami, bet ir sudaro tokią vienybę 
taip, kad tas, kuris seka vienu iš jų (vadovaujant mo- 
ralinėms sąvokoms), būtinai susitiks ir su kitu. Jei to 
neįvyktų, tai Žmogus arba įtikės dviem religijom, o tai 
būtų absurdiška, arba laikysis religijos ir kulto. 
Pastaruoju atveju, kadangi kultas (skirtingai nuo reli- 
gijos) nėra tikslas pats savaime, o turi vertę tik kaip 
priemonė, tai jie abu dažnai turi susimaišyti, kad 
trumpam susijungtų, bet paskui kaip alyva ir vanduo 
vėl vienas nuo kito atsiskirtų, ir tai, kas grynai mora- 
lu (proto religija), turi išplaukti į paviršių. 

Kad šis susijungimas arba mėginimas susijungti vi- 
siškai teisėtai filosofiniam religijos tyrinėtojui yra rei- 
kalingas dalykas ir nėra kėsinimasis į Biblija besire- 
miančio teologo išimtines teises, jau esu sakęs pirmoje 
pratarmėje. Po to aptikau šį teiginį ir Michaelio!, la- 
bai gerai išmanančio abi sritis žmogaus, Moralėje (Pir- 
ma dalis, p. 5-11) ir sutinkamas visoje jo knygoje; be- 
je, aukštesnis fakultetas neaptiktų joje jokios išanksti- 
nės nuomonės dėl savo teisių. 

Atsižvelgti į garbingų pasirašiusiųjų ir nepasirašiu- 
siųjų po atsiliepimais apie mano veikalą nuomones ant- 
rame leidime negalėjau, nes atsiliepimai (kaip ir visa 
nevietinė literatūra) mūsų kraštą pasiekia labai vėlai. 
Nors ypač apie garsiojo p. dr. Storro* Tiubingene pa- 
skelbtą Annotationes guaedam Theologicae etc. labai no- 
rėčiau pakalbėti. Jis su jam įprastu įžvalgumu ir kartu 
su didžiausios padėkos vertu kruopštumu bei teisin- 

gumu išnagrinėjo mano knygą. Žinoma, aš ketinu at- 
sikirsti, bet nedrįstu šito pažadėti, nes senatvės nega- 
lavimai ypač kliudo tirti abstrakčias idėjas. - Vienos 
recenzijos, būtent paskelbtos Greifsvaldo „Naujausių 
kritinių pranešimų“? Nr. 29, galiu taip pat greitai at- 
sikratyti, Kaip recenzentas atsikratė mano kūrinio. Jo 
nuomone, jis yra ne kas kita, kaip atsakymas į mano 
paties iškeltą klausimą: „Kaip galima bažnytinė dog- 
matikos sistema su savo sąvokomis ir teiginiais gry- 
nojo (teorinio ir praktinio) proto pagrindu?“ - „Tad 
šis tyrimas visai nerūpi tiems, kurie jo (Kanto) siste- 
mą taip mažai žino bei supranta, kaip ir netrokšta jos 
žinoti, ir todėl jie tyrimą turi laikyti neegzistuojan- 
čiu“. - Į tai aš atsakau: norint suprasti šio kūrinio es- 
minį turinį, reikia tik įprastinės moralės, nesileidžiant 
į praktinio proto, o tuo labiau į teorinio proto kriti- 
ką. Ir jei, pavyzdžiui, dorybė kaip pareigą atitinkan- 
čių poelgių (pagal jų legalumą) įgūdis vadinama vir- 
tus phaenomenon, o ji kaip pastovi nuostata atlikti to- 
kius poelgius iš pareigos (dėl poelgių moralumo) - 
virtus noumenon, tai šie pasakymai tinka tik vartoti 
mokykloje, o pats dalykas glūdi ir lengvai supranta- 
mas populiariausiuose pamokymuose vaikams arba 
pamoksle, nors čia jis išsakytas kitais žodžiais. Jei pa- 
moksle būtų galima šlovinti tik tas dieviškosios pri- 
gimties paslaptis, kurios priskiriamos tikėjimo moks- 
lui ir katekizmuose pateikiamos kaip tarytum visiškai 
prieinamos, tai vėliau jos turi būti paverstos morali- 
nėmis sąvokomis, jei jos privalo būti suprantamos 
kiekvienam! 


Karaliaučius, 1794 m. sausio 26 d. 

APIE BLOGOJO PRINCIPO EGZISTAVIMĄ 
GRETA GEROJO, ARBA APIE PRADINĮ 
BLOGĮ ZMOGAUS PRIGIMTYJE 


Kad pasaulis plyti blogyje - tai skundas, kuris 
toks pat senas kaip istorija, net dar senesnis už po- 
eziją ir netgi už seniausią iš visų išmonių - Žynių re- 
ligiją. Vis dėlto visi laiko pasaulį prasidėjus iš gėrio: 
iš aukso amžiaus, iš gyvenimo rojuje arba iš dar lai- 
mingesnio gyvenimo bendraujant su dangaus esybė- 
mis. Bet ši laimė jiems greitai išnyksta kaip sapnas 
ir kritimas į blogį (moralinis, su kuriuo poroje buvo 
ir fizinis) labai greitai skuba į piktybes*, tad mes da- 
bar (bet šis dabar toks pat senas kaip istorija) gyve- 
name paskutiniais laikais, čia pat paskutinio teismo 
diena bei pasaulio pabaiga. O kai kuriose Indijos vie- 
tovėse pasaulio teisėjas ir sunaikintojas Ruttrenas (ki- 
taip vadinamas Siba arba Siwenu) jau garbinamas 
kaip dievas, valdantis nuo tada, kai pasaulio globė- 
jas Višnus, pavargęs nuo iš pasaulio kūrėjo Brahmos 
perimtos tarnybos, jau prieš daugelį amžių jos atsi- 
sakė. 


* Aetas parentum, peior avis, tulit 
Nos neguiores, mox daturos 
Progeniem vitiosiorem. 

Horat 

Naujesnė, bet kur kas mažiau paplitusi pažiūra yra 
priešinga, išaukštinančioji, ji buvo populiari bemaž tik 
tarp filosofų, o mūsų laikais labiausiai tarp pedagogų: 
pasaulis nepaliaujamai (nors vos pastebimai) pasistu- 
mia kaip tik priešinga kryptimi, t. y. nuo blogo prie ge- 
resnio pasaulio, bent jau to įgymiai aptinkami Žmogaus 
prigimtyje. Bet šią pažiūrą jie, žinoma, sėmė ne iš pa- 
tyrimo, jei kalbama apie tai, kas moraliai gera arba 
moraliai bloga (o ne apie civilizaciją), nes čia visų lai- 
kų istorija per stipriai kalba prieš šią pažiūrą. Veikiau 
tai tik moralistų - nuo Senekos iki Rousseau — gerašir- 
diška prielaida pažadinti mumyse galbūt esančią gėrio 
užuomazgą nenuilstamai augti, jei tik galima, pasi- 
kliauti prigimtiniu šio augimo pagrindu žmoguje. Čia 
patektų ir pažiūra, kad, kadangi Žmogų iš prigimties 
(t. y. kaip jis paprastai gimsta) reikia pripažinti fiziš- 
kai sveiku, tai nėra jokios priežasties jo nepripažinti psi- 
chiškai sveiku ir geru iš prigimties. Taigi pati prigim- 
tis padeda ugdyti mumyse šiuos dorovinius gėrio įgy- 
mius. Sanabilibus aegrotamus malis, nosgue in rechum ge- 
nitos natura, si sanari velimus, adiuvaP, - sako Seneka. 

Bet kadangi lengvai gali atsitikti, jog klystama abie- 
juose nurodytuose patyrimuose, tai kyla klausimas, ar 
negalimas bent koks nors tarpinis variantas, būtent 
kad Žmogus kaip savo giminės narys nėra nei geras, 
nei blogas, arba galbūt ir vienoks, ir kitoks — iš dalies 
geras, iš dalies blogas? — Tačiau žmogų blogu vadina 
ne todėl, kad jo poelgiai blogi (priešingai dėsniui), bet 
tik todėl, kad šie poelgiai tokie, jog įgalina daryti išva- 
dą apie jo blogas maksimas. Žinoma, patyrimas įgali- 
na pastebėti dėsniui priešingus poelgius, taip pat (bent 
pačiame savyje), kad jie sąmoningai priešingi dėsniui, 
bet maksimų negalima stebėti net pačiame savyje; tad 

sprendinio, kad kaltininkas yra blogas Žmogus, nega- 
lima patikimai pagrįsti patyrimu. Vadinasi, kad žmo- 
gų pavadintume blogu, reikia turėti galimybę iš kai ku- 
rių jo poelgių, net iš vienintelio sąmoningai blogo po- 
elgio a priori daryti išvadą apie pagrindą sudarančią 
blogą maksimą ir iš šios maksimos - apie kiekviename 
subjekte esantį visų paskirų moraliai blogų maksimų 
pagrindą, kuris pats vėlgi yra maksima. 

Kad bematant nesukluptume ties terminu prigim- 
tis, jei jis (Kaip įprasta) reiškia iš laisvės kylančių po- 
elgių pagrindo priešybę, turi tiesiogiai prieštarauti pre- 
dikatams moraliai geras arba moraliai blo- 
gas, tai reikia pasakyti, kad čia Žmogaus prigimtis su- 
prantama tik kaip jo laisvės taikymo apskritai subjek- 
tyvus pagrindas (paklūstant objektyviems moralės dės- 
niams), kuris yra ankstesnis už bet kurį mūsų pojūčiais 
suvokiamą veiksmą. Šis pagrindas gali būti bet kur. Bet 
pats šis subjektyvus pagrindas savo ruožtu visuomet 
turi būti laisvės aktas (nes kitaip savo valios arba pikt- 
naudžiavimo ja nebūtų galima įskaityti moralės dėsnio 
atžvilgiu ir gėrį arba blogį jame nebūtų galima vadinti 
moraliniu). Taigi blogio pagrindo negali būti jokiame 
objekte, kurį sava valia nustato polinkiu, jokioje gam- 
tinėje paskatoje, jis yra tik taisyklėje, kurią sava valia 
pati sau nustato savo laisvei taikyti, t. y. maksimoje. 
Neverta toliau klausti, kas žmoguje yra subjektyvus pa- 
grindas priimti šią, o ne veikiau jai priešingą maksimą. 
Juk jei šis pagrindas galiausiai pats jau nebūtų maksi- 
ma, 0 būtų tik gamtinė paskata, tai laisvės taikymą būtų 
galima visiškai paaiškinti gamtinių priežasčių apibrėž- 
timi, o tai jam prieštarauja. Tad jei sakome, kad žmo- 
gus iš prigimties geras arba iš prigimties blogas, tai tas 
reiškia tik tiek, kad žmoguje glūdi (mums neprieina- 

mas) gerų arba blogų (priešingų dėsniui) maksimų pri- 
ėmimo pirmasis pagrindas*; būtent kaip Žmogus ap- 
skritai, taigi per jas jis kartu išreiškia savo giminės sa- 
vitumą. 

Vadinasi, apie vieną iš tokių savitumų (išskirian- 
čių Žmogų iš kitų protingų būtybių) mes sakysime: 
jis jam įgimtas; be to, visada tenkinsimės tuo, kad 
ne prigimtis sukuria jo kaltę (jei jis blogas) arba nuo- 
pelną (jei jis geras), bet kad jų priežastis - pats žmo- 
gus. Kadangi mūsų maksimos priėmimo pirmasis pa- 
grindas, kuris pats, antra vertus, visada turi glūdėti 
laisvoje savo valioje, negali būti faktas, kuris galėtų 
būti duotas patyrimu, tai gėris ar blogis Žmoguje 
(kaip tos ar kitos maksimos pripažinimo moralės 
dėsnių atžvilgiu subjektyvus pirmasis pagrindas) va- 
dinamas prigimtiniu tik ta prasme, kad jis sudaro 
pagrindą iki bet kurio patyrime duoto laisvės taiky- 
mo (anksčiausioje jaunystėje iki pat gimimo) ir todėl 
įsivaizduojamas kaip esantis Žmoguje kartu su jo gi- 
mimu, o ne kad gimimas yra to priežastis. 


Pastaba 


Abiejų anksčiau pateiktų hipotezių ginčo pagrin- 
dą sudaro disjunkcinis teiginys: Žmogus (iš prigim- 
ties) arba doroviškai geras, arba doroviš- 


* Kad moralinių maksimų priėmimo pirmasis subjektyvus pagrin- 
das mums nepasiekiamas, jau matyti net iš to, kad jų priėmimas yra 
laisvas, ir jo pagrindo (kodėl aš, pavyzdžiui, priėmiau blogą, o ne ge- 
rą maksimą) reikia ieškoti ne gamtinėse paskatose, bet visuomet vėlgi 
kurioje nors maksimoje; ši maksima taip pat privalo turėti pagrindą, o 
neprivalu ir negalima pateikti jokio laisvos valios determinanto, iš- 
skyrus maksimą, todėl subjektyvioje determinantų eilėje visada ženg- 
sime į begalybę, negalėdami prieiti pirmojo pagrindo. 

kai blogas. Bet kiekvienam lengvai gali kilti klau- 
simas, ar ši disjunkcija teisinga ir ar negali kas nors 
teigti, kad Žmogus iš prigimties nė vienas iš jų, o kas 
nors kitas teigti, kad jis esąs ir vienas, ir kitas kar- 
tu, būtent: vienur geras, kitur — blogas. Atrodo, kad 
patyrimas net patvirtina šį vidurį tarp abiejų kraš- 
tutinumų. 

Bet dorovės mokslui apskritai svarbu kiek galima 
nepripažinti jokio moralinio vidurio tiek poelgiuose 
(adiaphora), tiek žmonių charakteriuose, nes esant to- 
kiam dviprasmiškumui visoms maksimoms gresia 
pavojus prarasti savo apibrėžtumą ir atsparumą. 
Tuos, kurie laikosi šios griežtos mąstysenos, papras- 
tai vadina rigoristais (vardas, kuriame turi tilpti 
smerkimas, o iš tikrųjų telpa pagyrimas), o jų anti- 
podą galima vadinti latitudinarais“. Pastarieji bū- 
na arba neutralūs — tada juos galima vadinti indi- 
ferentais, arba susivieniję — tada juos galima va- 
dinti sinkretistais*. 


* Jei gėris = a, tai prieštaraujanti jo priešybė yra negėris. Jis yra arba 
tik gėrio pagrindo nebuvimo sekmuo = 0, arba gėrio priešybės teigiamo 
pagrindo sekmuo = - a. Pastaruoju atveju negėrį galima vadinti ir tei- 
giamu blogiu. (Malonumo ir skausmo atžvilgiu yra toks pat vidurys, taigi 
malonumas = a, skausmas = - a, o būsena, kai nėra nei vieno, nei kito, 
yra abejingumas = 0.) Jei moralės dėsnis mumyse nebūtų savo valios pa- 
skata, tai moraliai geras (savo valios atitikimas dėsnį) = a, negeras = 0, 
o moralinės paskatos nebuvimo sekmuo = a x 0. Bet paskata mumyse = 
a. Vadinasi, savo valios sutarimo su ja nebuvimas (= 0) galimas tik kaip 
savo valios realiai priešingo apibrėžimo sekmuo, t. y. kaip paskatos ato- 
veikis =- a, t. y. galimas tik bloga savo valia; vadinasi, tarp geros ir 
blogos nuostatos (vidinio maksimų principo), pagal kurią reikia spręsti 
ir apie poelgio moralumą, nėra vidurio. 

Moraliai neutralus poelgis (adiaphoron morale) būtų poelgis, kuris iš- 
plaukia tik iš gamtos dėsnių, vadinasi, apskritai neturi ryšio su dorovės 
dėsniu kaip laisvės dėsniu; jis nėra faktas ir jo atžvilgiu nebūna, o ir nerei- 
kia nei įsakymo, nei draudimo, net nei leidimo (dėsninga teisė). 

Sprendžiant rigoristiškai, atsakymas į iškeltą klau- 
simą* remiasi moralei svarbiu pastebėjimu: savo valios 
laisvei būdinga ta visai savita savybė, kad ši savo va- 
lia gali būti poelgiui determinuota paskata tik tiek, 
kiek Žmogus paskatą įskiria į savo mak- 
simą (ją pavertė visuotine taisykle, pagal kurią nori 


* Ponas prof. Schilleris savo meistriškai parašytame straipsnyje 
„Apie grakštumą ir orumą“ (Thalia, 1793, trečioji dalis) nepritaria to- 
kiam būdui įsivaizduoti moralėje privalėjimą, tarytum tai būtų dekar- 
tiškasis sielos nusiteikimas. Bet kadangi mes svarbiausiems jo princi- 
pams pritariame, tai ir šiuo atveju, jei tik norime vienas kitą suprasti, 
jokio nesutarimo neįžvelgiu. 

Aš mielai sutinku, kad prie pareigos sąvokos, būtent dėl jos 
orumo, negaliu prijungti jokio grakštumo. Juk pareigos sąvokoje glū- 
di besąlyginė prievarta, kuriai grakštumas yra tiesioginė prieštara. Dės- 
nio didingumas (toks pat kaip dėsnio ant Sinajaus) įkvepia didelę pa- 
garbą (ne atstumiantį baimingumą ir ne intymumui kviečiantį grožį), 
kelia pavaldinio pagarbą savo valdovui, o šiuo atveju, nes valdovas 
glūdi mumyse pačiuose, - savosios paskirties iškilnumo jausmas 
mums patrauklesnis už visą grožį. - Bet dorybė, t. y. tvirtai pagrįsta 
nuostata tiksliai atlikti savo pareigą, savo padariniais labdaringa la- 
biau už visa, ką pasaulyje gali atlikti gamta arba menas; ir puikiam 
žmonijos vaizdui, pateiktam šiuo pavidalu, gracijų palyda tinka, bet 
jei kalbama tik apie pareigą, žmoniją ir jas turėtų skirti pagarbus at- 
stumas. Tačiau turint omenyje tuos patrauklius padarinius, kuriuos do- 
rybė paskleistų pasaulyje, jei ji visur pasiektų, tai šiuo atveju moraliai 
kryptingas protas žadina (per vaizduotę) juslumą. Heraklis mūzų val- 
dovu tapo tik įveikęs pabaisas - tos gerosios seserys suvirpa nuo jo 
darbų. čios dangiškosios Veneros palydovės tampa pablūdėlėmis Dio- 
nės Veneros palydoje, kai tik jos ketina įsikišti į pareigos apibrėžimo 
reikalą ir teikti to paskatas. 

Paklausus, koks yra dorybės estetinis pobūdis, tarsi jos te m- 
peramentas - drąsus, taigi linksmas, arba bailiai nuolankus ir pri- 
slėgtas, - atsakyti, ko gero, nereikia. Pastarojo vergiško sielos nusitei- 
kimo negali būti be slaptos neapykantos dėsniui, o džiaugsmas dėl 
savo pareigos atlikimo (ne patogumas ją pripažinus) yra tikrai do- 
rybingos nuostatos požymis net dievobaimingume, kurį sudaro ne 
atgailaujančio nusidėjėlio saviplaka (kuri labai dviprasmiška ir paprastai 
tėra vidinis priekaištas dėl to, kad nesilaikoma išmintingumo taisyk- 
lės), bet tvirtas ketinimas ateityje elgtis geriau, ir toks ketinimas, įkvėp- 
tas geros plėtotės, turi suteikti sielai džiaugsmą, be kurio niekada nė- 
ra tikrumo, ar gėris pamiltas, t. y. ar įskirtas į maksimą. 

elgtis); tik šiuo atveju paskata, kad ir kokia ji būtų, su- 
derinama su absoliučiu savo valios (laisvės) spontaniš- 
kumu. Tik moralės dėsnis pats savaime yra paskata 
proto sprendinyje, ir tas, kuris jį padaro savo maksima, 
yra moraliai geras. Ojei dėsnis nedeterminuoja kie- 
no nors laisvos savo valios dėsnį liečiančio poelgio at- 
žvilgiu, tai šiai savo valiai turi daryti įtaką jam priešin- 
ga paskata; ir, matyt, kadangi tai gali įvykti tik todėl, 
kad Žmogus šią paskatą (taigi ir nukrypimą nuo mo- 
ralės dėsnio) įskiria į savo maksimą (šiuo atveju jis yra 
blogas Žmogus), tai jo nuostata moralės dėsnio atžvil- 
giu niekada nėra indiferentiška (niekada negali būti nei 
viena, nei kita - nei gera, nei bloga). 

Bet Žmogus taip pat negali būti kai kuriais atžvil- 
giais moraliai geras, o kitais — kartu ir blogas. Juk jei 
jis vienu atžvilgiu geras, tai moralės dėsnį įskyrė į sa- 
vo maksimą; tad jei kitu atžvilgiu jis būtų dar ir blo- 
gas, tai, kadangi pareigos atlikimo moralės dėsnis ap- 
skritai yra vienintelis ir visuotinis, su juo susijusi mak- 
sima turėtų būti visuotinė ir kartu tik atskira maksi- 
ma, O tai sau prieštarauja“. 


* Senieji moralės filosofai, taip ganėtinai ištyrę visa, ką galima pa- 
sakyti apie dorybę, nepaliko nepaliestų ir dviejų aukščiau nurodytų 
klausimų. Pirmąjį jie formulavo taip: ar reikia mokytis dorybės (taigi 
žmogus iš prigimties jai ir ydai indiferentiškas)? Antrąjį formulavo taip: 
ar dorybių yra daugiau negu viena (taigi nebūna taip, kad žmogus vie- 
nais atžvilgiais doras, o kitais - ydingas)? Į abu klausimus jie atsakė 
neigiamai rigoristiškai apibrėžtai, ir atsakė pagrįstai, nes dorybę nag- 
rinėjo pačią savaime siedami su proto idėja (koks turi būti žmo- 
gus). Bet jei norima doroviškai spręsti apie šią moralinę būtybę, apie 
žmogų, kaip reiškinį, t. y. kaip jį mums leidžia pažinti patyrimas, 
tai į abu pateiktus klausimus galima atsakyti teigiamai, nes tuomet jis 
nesveriamas grynojo proto svarstyklėmis (prieš Dievo teismą), bet apie 
jį sprendžiama matuojant empiriniais matais (prieš Žmogų teisėją). Apie 
tai dar bus kalbama vėliau. 

Pasižymėti viena ar kita nuostata, kaip įgimta 
prigimties suteikta savybe, čia reiškia ne tai, kad 
žmogus, kuris ja pasižymi, jos neįgyja, t. y. kad ne 
jis jos autorius, o tai, kad nuostata tik buvo įgyta 
ne laike (kad tą ar kitą nuostatą jis turėjo nuo 
jaunystės, visuomet). Nuostata, t. y. pirmasis 
subjektyvus maksimų priėmimo pagrindas, gali bū- 
ti tik vienintelė ir nukreipta į visą laisvės taikymą 
apskritai. Bet pačią nuostatą turi priimti ir laisva sa- 
vo paties valia, nes priešingu atveju iš jos negalėtų 
būti pareikalauta. Savo ruožtu, šio priėmimo subjek- 
tyvaus pagrindo, arba priežasties, negalima pažinti 
(nors toks klausimas neišvengiamas, kitaip ir vėl tu- 
ri būti pateikta maksima, paskatinusi priimti šią 
nuostatą, 0 ši nuostata vėlgi turi turėti savo pagrin- 
dą). Vadinasi, jei mes šios nuostatos arba veikiau jos 
aukščiausio pagrindo negalime išvesti iš kokio nors 
pirmojo savo valios akto laike, tai mes jį vadiname 
savo valios savybe, kuri jai būdinga (nors iš tikrų- 
jų jos pagrindas laisvėje) iš prigimties. Dėl to, kad 
žmogų, apie kurį sakome, kad jis iš prigimties ge- 
ras arba blogas, suprantame ne kaip atskirą asmenį 
(paskui būtų galima pripažinti, kad iš prigimties 
vienas geras, o kitas — blogas), bet turime teisę su- 
prasti visą giminę, - tai gali būti įrodyta tik vėliau, 
kai antropologinis tyrimas parodys, jog pagrindai, 
duodantys mums teisę priskirti Žmogui vieną iš 
dviejų charakterių kaip įgimtą, yra tokie, kad nėra 
jokio pagrindo iš to daryti išimtį kuriam nors Žmo- 
gui ir kad, vadinasi, šis charakteris būdingas Žmo- 
nių giminei. 

I. Apie pradinius gėrio įgymius 
žmogaus prigimtyje 


Atsižvelgdami į jų tikslą, mes teisėtai galime juos, 
kaip Žmogaus apibrėžimo elementus, skirstyti į tris 
klases: 

1) Žmogaus kaip gyvosios būtybės gyvūniš- 
kumo įgymis; 

2) jo kaip gyvosios ir kartu protingos būtybės 
žmogiškumo įgymis; 

3) kaip asmenybės - protingos ir kartu pajė- 
gios būti atsakinga būtybe - įgymis*. 

1. Gyvūniškumo įgymį Žmoguje galima pateikti 
bendruoju fizinės ir grynai mechaninės savimeilės 
pavadinimu, t. y. tokios savimeilės, kuriai protas ne- 
reikalingas. Ji trejopa: pirma, siekia save išsaugoti; 
antra, siekia pratęsti savo rūšį potraukiu kitai lyčiai 
ir išsaugoti tai, kas sukuriama drauge su ja; trečia, 
siekia bendrauti su kitais žmonėmis, t. y. siekia būti 
visuomenėje. — Joms gali būti įskiepytos visokiausios 


* Šitai būtina nagrinėti kaip atskirą įgymį, o ne kaip jau glūdintį 
pirmųjų dviejų sąvokoje. Juk iš to, kad būtybė turi protą, visai neiš- 
plaukia, kad ji turi sugebėjimą determinuoti savo valią besąlygiškai, 
vien tik savo maksimų tinkamumo visuotiniam įstatymų leidimui vaiz- 
diniu, vadinasi, savaime būti praktiškam bent jau tiek, kiek galime tai 
įžvelgti. Protingiausiai būtybei pasaulyje vis dar galėtų reikėti kokių 
nors paskatų, kurias joje sukeltų polinkio objektai, kad ji determinuo- 
tų savo valią; bet tam reikėtų protingiausiai apmąstyti ir didžiausią kie- 
kį paskatų, ir jomis determinuoto tikslo priemonių net nenujaučiant ga- 
limybės ko nors kaip moralinio, besąlygiškai paliepiančio dėsnio, ku- 
ris praneša apie save būtent kaip apie aukščiausią paskatą. Jei šio dės- 
nio mumyse nebūtų, mes jo kaip tokio nei sugalvotume jokiu protu, 
nei įplepėtume savo valiai; ir vis dėlto šis dėsnis yra vienintelis, kuris 
mums teikia savo valios nepriklausomybės nuo determinacijos visomis 
paskatomis (mūsų laisvės) įsisąmoninimą ir tuo pačiu įsisąmoninimą, 
kad už visus savo poelgius esame pajėgūs atsakyti. 

ydos (kurios, beje, savaime iš to įgymio kaip iš šak- 
nies neišauga). Jas galima vadinti prigimties grubu- 
mo ydomis, ir kai nukrypimas nuo prigimties tikslų 
didžiausias, jos vadinamos gyvuliškomis ydo- 
mis: apsirijimu, gašlumu ir laukiniu ne- 
teisėtumu (kitų Žmonių atžvilgiu). 

2. Žmogiškumo įgymius galima pateikti ben- 
druoju nors fizinės, bet vis dėlto palyginamosios 
savimeilės (tam reikia proto) pavadinimu, būtent: 
spręsti, ar esi laimingas, ar nelaimingas tik lyginant su 
kitais. Iš to kyla polinkis įteigti savo vertę ki- 
tiems, būtent, iš pradžių tik savo lygybę kitiems: 
niekam neleisti būti uŽ save pranašesniam - tai susiję 
su nuolatiniu nerimu, kad to paties gali siekti kiti; iš to 
tiesiog kyla neteisingas troškimas būti pranašesniam už 
kitus. — Dėl to būtent pavydui ir konkurencijai 
gali būti įskiepytos didžiausios ydos —- slaptas ir atvi- 
ras priešiškumas visiems, kuriuos laikome sau sveti- 
mais. Tiesą sakant, šios ydos vis dėlto neatsiranda sa- 
vaime, jų šaknys - ne prigimtyje, bet, kai kiti nepaken- 
čiamai trokšta tapti pranašesniais už mus, jos yra po- 
linkiai įgyti pranašumą kitų atžvilgiu kaip savisaugos 
priemonę, nors prigimtis tokią lenktyniavimo (kuris 
pats savaime nešalina tarpusavio meilės) idėją norėjo 
panaudoti tik kaip kultūros paskatą. Todėl šio polin- 
kio įskiepytos ydos gali būti vadinamos ir kultūros 
ydomis, o kai jos tampa aukščiausio laipsnio piktava- 
liškumu (nes tada jos virsta Žmoniškumą užgožiančio 
blogio maksimumo idėja), pavyzdžiui, pavydu, ne- 
dėkingumu, piktdžiuga irt. t., gali būti vadina- 
mos velniškomis ydomis. 

3. Asmenybės įgymis yra pagarbos moralės dės- 
niui, kaip savaime pakankamai savo va- 

lios paskatai, imlumas. Vien tik pagarbos mora- 
lės dėsniui mumyse imlumas būtų moralinis jausmas, 
kuris pats savaime dar nėra prigimtinio įgymio tiks- 
las, o yra toks tikslas tik tiek, kiek jis yra savo valios 
paskata. Kadangi tai galima vien tik tuo, kad laisva 
savo valia šią paskatą įskiria į savo maksimą, tai to- 
kios savo valios savybė yra geras jos pobūdis, kuris, 
kaip apskritai kiekvienas laisvos savo valios pobūdis, 
yra tai, kas gali būti tik įgyta, bet to galimybei mūsų 
prigimtyje vis dėlto turi egzistuoti įgymis, kuriuo nie- 
kaip negali būti įskiepyta kas nors blogo. Tačiau mo- 
ralės dėsnio idėjos ir nuo jos neatsiejamos pagarbos 
jam negalima vadinti asmenybės įgymiu; ji yra 
pati asmenybė (žmonijos idėja, aptariama visiškai in- 
telektualiai). Bet subjektyvus pagrindas mums šią pa- 
garbą kaip paskatą įskirti į savo maksimas atrodo esąs 
asmenybės papildymas ir todėl asmenybei yra vertas 
įgymio pavadinimo. 

Kai išvardytus tris įgymius nagrinėjame jų galimy- 
bės sąlygų požiūriu, tai matome, kad pirmasis ne- 
įsišaknijęs jokiame prote, antrasis įsišaknijęs nors ir 
praktiniame prote, bet tik pavaldžiame kitoms paska- 
toms, ir tik trečiasis pats savaime įsišaknijęs prakti- 
niame, t. y. besąlygiškai įstatymų leidimo galią turin- 
čiame prote. Visi šie įgymiai Žmoguje ne tik (negaty- 
viai) geri (jie neprieštarauja moralės dėsniui), bet yra 
ir gėrio įgymiai (padeda šio dėsnio laikytis). Jie pra- 
diniai, nes reikalingi žmogaus prigimties galimybei. 
Nors pirmaisiais dviem Žmogus gali naudotis priešin- 
gai tikslui, bet nė vieno iš jų negali sunaikinti. Kurios 
nors būtybės įgymiais mes laikome ir tam būtinas su- 
dedamąsias dalis, ir jų ryšio formas, kad būtum tokia 

būtybe. Jie pradiniai, jei jų būtinai reikia tokios bū- 
tybės galimybei, bet atsitiktiniai, jei būtybė būtų 
galima pati savaime ir be jų. Reikia dar pažymėti, kad 
čia kalbama tik apie tokius įgymius, kurie tiesiogiai su- 
siję su sugebėjimu norėti ir savo valios taikymu. 


II. Apie polinkį 
į blogį Žmogaus prigimtyje 


Polinkis (propensio), mano suprantimu, - tai po- 
traukio (įprastinių troškimų, concupiscentia) galimybės 
subjektyvus pagrindas, kiek jis Žmonijai apskritai at- 
sitiktinis*. Šis pagrindas tuo skiriasi nuo įgymio, kad 
nors jis gali būti įgimtas, vis dėlto jo kaip tokio nega- 
lima įsivaizduoti; jį galima mąstyti (jei jis geras) kaip 
įgytą arba (jeijis blogas) kaip paties Žmogaus išsiug- 
dytą. - Bet čia kalbama tik apie polinkį į tikrąjį, t. y. mo- 
ralinį blogį, kurį, kadangi jis galimas tik kaip laisvos sa- 
vo valios determinantas (o spręsti, ar ši sava valia ge- 
ra, ar bloga, galima tik iš jos maksimų) turi sudaryti 
maksimų nukrypimo nuo moralės dėsnio subjektyvus 
pagrindas; ir jei šį polinkį reikia pripažinti kiekvienam 
žmogui apskritai (taigi būdingą jo giminės pobūdžiui, 


* Polinkis iš tikrųjų tėra predispozicija trokšti malonumo, 
kuris, jei.jį subjektas patyrė, sukuria potraukį. Antai visi grubūs žmo- 
nės turi polinkį svaigalams; juk, nors daugelis iš jų apsvaigimo visai 
nepažino, vadinasi, net netrokšta to, kas apsvaigimą sukelia, bet pa- 
kanka jiems duoti nors kartą jų paragauti, kad jiems kiltų beveik ne- 
numaldomas svaigalų troškimas. - Tarp polinkio ir potraukio, numa- 
tančio susipažinimą su noro objektu, dar yra instinktas - juntamas 
poreikis ką nors daryti arba kuo nors mėgautis, dar neturint to sąvo- 
kos (antai gyvulių mokėjimo instinktas arba lytinis potraukis). Paga- 
liau aukščiau už potraukius yra dar viena sugebėjimo norėti pakopa - 
aistra (ne afektas, priklausantis malonumo arba nemalonumo jaus- 
mui), kitaip tariant, potraukis, šalinantis savitvardą. 

tai jį galima vadinti prigimtiniu Žmogaus polinkiu 
į blogį). Galima dar pridurti, kad iš prigimtinio polin- 
kio atsirandantis savo valios sugebėjimas arba nesuge- 
bėjimas moralės dėsnį įskirti arba neįskirti į savo mak- 
simą vadinamas gera arba bloga širdimi. 

Galima įsivaizduoti tris skirtingas jos pakopas. 
Pirma, Žmogaus širdies silpnumas laikytis priimtų 
maksimų apskritai arba Žmogaus prigimties trapu- 
mas; antra, polinkis nemoralias paskatas suplakti su 
moraliomis (net jei tai įvyksta su gerais ketinimais ir 
pagal gėrio maksimą), t. y. nesąžiningumas; tre- 
čia, polinkis priimti blogas maksimas, t. y. Žmogaus 
prigimties arba Žmogaus širdies piktavališkumas. 

Pirma, Žmogaus prigimties trapumas (fragilitas), 
dėl kurio skundžiasi net apaštalas: aš noriu gėrio, bet 
negaliu jo įgyvendinti, t. y. įskiriu gėrį (dėsnį) į savo 
valios maksimą, bet jis, objektyviai būdamas idėjoje (in 
thesi) neįveikiama paskata, esti subjektyvus (in hypot- 
hesi), kai reikia laikytis maksimos, yra silpnesnė (pa- 
lyginti su potraukiu) paskata. 

Antra, Žmogaus širdies nesąžiningumas (im- 
puritas, improbitas) yra tai, kad maksima pagal objek- 
tą (iš anksto apgalvotą dėsnio laikymąsi), nors gera ir 
galbūt pakankamai pajėgi realizuotis, bet nėra grynai 
morali, t. y. į save neįskyrė, kaip tai turėjo būti, vien 
tik dėsnio kaip pakankamos paskatos, bet dažniau- 
siai (galbūt visada) jai reikia, be šios, dar ir kitų pa- 
skatų, kad tuo determinuotų savo valią pagal tai, ko 
reikalauja pareiga. Kitaip tariant, pareigą atitinkantys 
poelgiai atliekami ne vien tik iš pareigos. 

Trečia, žmogaus širdies piktavališkumas (vi- 
Hiositas, pravitas), arba, kitaip, pagedimas (corruptio) 

yra savo valios polinkis į maksimas - iš moralės dės- 
nio kilusias paskatas statyti žemiau kitų (ne morali- 
nių) paskatų. Tai galima vadinti ir žmogaus širdies iš- 
krypimu (perversitas), nes jis sujaukia dorovinę tvar- 
ką laisvos savo valios paskatos atžvilgiu; ir nors dėl 
to dar gali gyvuoti dėsningai geri (legalūs) poelgiai, 
vis dėlto mąstysena tuo iškreipiama iš pagrindų (kiek 
tai susiję su moraline nuostata) ir todėl žmogus laiko- 
mas blogu. 

Reikia pasakyti, kad polinkį į blogį gali turėti net 
geriausias Žmogus (pagal poelgius), o taip ir turi bū- 
ti, jei turi būti įrodytas žmonių polinkio į blogį visuo- 
tinumas arba, kitaip tariant, kad jis susijungė su žmo- 
gaus prigimtimi. 

Bet tarp gerų papročių (bene moratus) žmogaus ir 
doroviškai gero (moraliter bonus) Žmogaus nėra jokio 
skirtumo (bent neturėtų būti) dėl poelgių atitikimo 
dėsnį, nebent tai, kad vienam dėsnis - vienintelė ir 
aukščiausia paskata ne visada, galbūt niekada, o ki- 
tam visada. Apie pirmąjį galima pasakyti: jis laikosi 
įstatymo raidės (t. y. pažymint dėsnio reikalaujamą 
poelgį); o apie antrąjį — kad jis laikosi dėsnio dvasios 
(moralės dėsnio dvasią sudaro tai, kad vien šio dės- 
nio pakanka kaip motyvo). „Visa, kas daroma 
ne pagal įsitikinimą, yra nuodėmė" (pa- 
gal mąstyseną). Juk jei reikalingos kitos paskatos sa- 
vo valią determinuoti dėsnį atitinkantiems po- 
elgiams, o ne pats dėsnis (pavyzdžiui, garbės troški- 
mas, savimeilė apskritai, netgi geraširdiškumo instink- 
tas — tokia yra užuojauta), tai tik atsitiktinumas, kad 
poelgis atitinka dėsnį; juk šios paskatos lygiai taip pat 
galėtų raginti nusižengti dėsniui. Vadinasi, maksima, 

pagal kurią reikia vertinti asmens visos moralinės ver- 
tės gėrį, priešinga dėsniui, ir žmogus, nors jo poelgiai 
būtų tik geri, vis dėlto blogas. 

Šiam polinkiui pabrėžti dar reikia šio paaiškinimo. 
Kiekvienas polinkis yra arba fizinis, t. y. priklauso 
žmogaus kaip gamtos būtybės savai valiai, arba mo- 
ralinis, t. y. priklauso Žmogaus kaip moralios būtybės 
savai valiai. - Pirmąja prasme nėra jokio polinkio į 
moralinį blogį, nes jis turi atsirasti iš laisvės, o fizinis 
polinkis (besiremiantis jusline paskata) į kurį nors lais- 
vės taikymą — tai prieštaravimas. Vadinasi, polinkis į 
blogį gali būti būdingas tik savo valios moraliniam su- 
gebėjimui. Bet moraliai blogas (t. y. pajėgiantis už tai 
atsakyti) gali būti tik mūsų pačių veiksmas. Tačiau 
polinkio sąvoka suprantama kaip pirma kiekvie- 
no veiksmo einantis subjektyvus savo valios de- 
terminantas, taigi kuris pats dar nėra veiksmas, nes 
vien tik polinkio į blogį sąvoka būtų prieštaringa, jei 
šio termino nebūtų galima vartoti dviem skirtingomis 
reikšmėmis, tačiau suderinamomis su laisvės sąvoka. 
Bet terminas veiksmas apskritai gali būti vartoja- 
mas tiek kalbant apie laisvės taikymą, kuriuo į savo 
valią įskiriama aukščiausioji maksima (pagal dėsnį ar- 
ba priešingai), tiek ir tuo atveju, kai patys poelgiai (sa- 
vo materija, t. y. savo valios objektais) bus atliekami 
pagal maksimą. Tad polinkis į blogį yra veiksmas pir- 
mąja reikšme (peccatum originarium) ir kartu vadina- 
mas kiekvieno dėsniui priešingo veiksmo, paimto ant- 
rąja prasme, savo materija konfliktuojančio su dėsniu 
ir sukeliančio ydas (peccatum derivativum), formaliu pa- 
grindu. Ir pirmoji kaltė išlieka, net jei antrosios (ky- 
lančios iš pačiame dėsnyje nesančių paskatų) įvairiai 

išvengiama. Pirmasis yra galimas vien tik mąstyti, su- 
vokiamas tik protu, nesąlygojamas laiko veiksmas, 
antrasis —- jusliškai suvokiamas, empirinis, laike duo- 
tas veiksmas (factum phaenomenon). Pirmasis, ypač ly- 
ginant su antruoju, vadinamas grynu ir įgimtu polin- 
kiu, nes jis negali būti sunaikintas (tam aukščiausioji 
maksima turėtų būti gėrio maksima, kuri dėl to po- 
linkio pati priimama kaip bloga, o labiausiai todėl, kad 
kai mums rūpi, kodėl būtent blogis pagadino mumy- 
se aukščiausiąją maksimą, nors tai - mūsų pačių veiks- 
mas, mes tiek pat mažai galime nurodyti tolesnę prie- 
žastį, kaip ir mūsų prigimčiai būdingos pagrindinės 
savybės priežastį. Iš to, kas dabar pasakyta, galima ap- 
tikti priežastį, kodėl mes šiame skyriuje trijų morali- 
nio blogio šaltinių jau iš pradžių ieškojome vien tik 
tame, kas daro poveikį mūsų maksimų priėmimo ar- 
ba laikymosi pagal laisvės dėsnius aukščiausiajam pa- 
grindui, o ne tame, kas daro poveikį juslumui (kaip 
imlumui). 


III. Žmogus iš prigimties blogas 


Viliis nemo sine nascitur. 
Horat“ 


Remiantis tuo, kas pasakyta anksčiau, teiginys — 
žmogus yra blogas - gali sakyti tik tai, kad žmogus 
supranta moralės dėsnį ir vis dėlto įskiria į savo mak- 
simą nukrypimą (pasitaikius progai) nuo jo. Sakyti, 
kad Žmogus iš prigimties blogas, reiškia: tai jam 
būdinga kaip Žmonių giminės nariui ne ta prasme, 
kad ši kokybė tarytum galėtų išplaukti iš jo giminės 
(Žmogaus apskritai) sąvokos (tokiu atveju ji būtų jam 

būtina), bet ta prasme, kad, remiantis patyrimo teikia- 
mu jo žinojimu, kitaip spręsti negalima arba tai gali- 
ma tarti esant kaip subjektyviai būtiną kiekviename, 
net geriausiame žmoguje. Kadangi patį šį polinkį rei- 
kia laikyti moraliai blogu, taigi ne prigimtiniu įgymiu, 
bet kuo nors, kas gali būti Žmogui priskirta kaip kal- 
tė, taigi tai turi sudaryti dėsniui priešingas savo va- 
lios maksimas (bet dėl laisvės šias maksimas reikia lai- 
kyti pačias savaime atsitiktinėmis, o tai vėlgi neside- 
rina su šio blogio visuotinumu, jei visų maksimų sub- 
jektyvus aukščiausias pagrindas su pačiu Žmogišku- 
mu, taip sakant, nesupintas ir jame neįsišaknijęs), - tai 
šį prigimtinį polinkį į blogį, kadangi jis visada turi kilti 
dėl paties Žmogaus kaltės, mes galime vadinti pra- 
diniu, įgimtu (bet vis dėlto mūsų pačių išsiugdytu) 
blogiu Žmogaus prigimtyje. 

Mes galime atsisakyti formalaus įrodymo, kad toks 
iškreiptas polinkis žmoguje turėjo įsišaknyti — patyri- 
mas akivaizdžiai teikia žmonių veiksmuose dau- 
gybę keliančių pasipiktinimą pavyzdžių. Kai tokių 
pavyzdžių ieškoma toje būklėje, kurioje daugelis filo- 
sofų tikėjosi aptikti natūralų Žmogaus prigimties do- 
ringumą, būtent vadinamojoje prigimtinėje būklė- 
je, tai tereikia su šia hipoteze palyginti niekuo nesu- 
žadinto žiaurumo pasireiškimus žudynėse Tofoa, 
Naujosios Zelandijos ir Navigatorių salose ir nesiliau- 
jantį žiaurumą plačiose Šiaurės Vakarų Amerikos dy- 
kumose (apie tai pasakoja kapitonas Hearne“), kur 
joks Žmogus iš to neturi nė menkiausios naudos*, ir 


* Kaip ir nuolatiniame kare tarp indėnų arathapeskau ir „šuns šon- 
kaulių“ genčių nėra jokio kito tikslo, o tik nužudymas. Narsumas ka- 
re yra aukščiausia laukinių dorybė - jų nuomone. Taip pat civilizuo- 

y 7 J PP 

brutalumo yda teiks daugiau negu reikia, kad šios 
nuomonės atsisakius. Bet jei pritariama nuomonei, 
kad Žmogaus prigimtį galima geriau pažinti civili- 
zuotoje būklėje (joje šie įgymiai gali skleistis išsa- 
miau), tai tenka klausytis ilgos melancholiškos kalti- 
nimų Žmonijai litanijos: apie slaptą klastingumą net 
intymiausioje draugystėje, taigi pasitikėjimo mažini- 
mas abipusiškame ir geriausių draugų atvirume pri- 
skiriamas bendravimo visuotinėms išmintingumo 
maksimoms; apie Žmonių polinkį neapkęsti tų, ku- 
riems jie turi būti dėkingi — geradarys visada turi 
būti tam pasirengęs; apie nuoširdų geranoriškumą, 
kuris vis dėlto leidžia daryti pastabą: „Mūsų geriau- 
sių draugų nelaimėje yra dalykų, kurie mums nėra 
visiškai nemalonūs“!*; ir apie daugelį kitų, dar dory- 
bės skraiste dangstomų ydų, jau nekalbant apie tas, 
kurios neslepiamos, nes mums atrodo geras ir toks 
žmogus, Kurio sukuriamas blogis neper- 
žengia įprastinių ribų. Ir Žmogus mato pakankamai 
kultūros bei civilizacijos ydų (skaudžiausių iš vi- 
sų), kad nuspręstų verčiau nekreipti dėmesio į tai, 
kaip elgiasi kiti, antraip pats įgys kitą ydą - ims ne- 
apkęsti Žmonių. Bet jei jo ir tai netenkina, tai tegul 
panagrinėja šių dviejų ydingumo rūšių nuostabų de- 
rinį — išorinius tautų santykius, kai civilizuotos tau- 


toje būklėje tai yra žavėjimosi objektas ir ypatingos pagarbos, kurios 
reikalauja tas luomas, kuriame ji yra vienintelis nuopelnas, priežastis. 
Ir tai ne be kai kurio pagrindo prote. Juk tai, kad žmogus gali kai ką 
turėti ir savo tikslu laikyti tai, ką jis vertina labiau už savo gyvybę (gar- 
bę), ir dar atsisako bet kokio savanaudiškumo, - vis dėlto byloja apie 
tam tikrą didingumą jo įgymyje. Tačiau iš to pasitenkinimo, kuriuo nu- 
galėtojai šlovina savo žygdarbius (sutriuškinimą, žudynes be pasigai- 
lėjimo ir t. t.) matyti, kad tik jų pranašumas ir betikslis sunaikinimas, 
kurį jie galėjo atlikti, ir yra tai, kuo jie iš tikrųjų didžiuojasi. 

tos dėl grubios prigimtinės būklės nuolat tarpusavyje 
kariauja ir tvirtai įsikalusios į galvą iš šios būklės ne- 
išeiti; ir jis pastebės viešajam patikinimui tiesiogiai 
prieštaraujančius ir vis dėlto niekada nepaliekamus 
didžiųjų visuomenių, vadinamų valstybėmis“, 
principus, kurių dar nė vienas filosofas nesuderino 
su morale ir negali (o tai blogai) pasiūlyti geresnių 
principų, suderinamų su Žmogaus prigimtimi, taigi 
filosofinis chiliazmas, besitikintis amžinos tai- 
kos, pagrįstos tautų sąjunga kaip pasauline respubli- 
ka, būsenos, lygiai kaip teologinis, laukiantis visos 
žmonių giminės visiško moralinio pasitaisymo, vi- 
suotinai išjuokiami kaip svajonė. 

Šio blogio šaknys glūdi, pirma, kaip dažniausiai 
įprasta manyti, ne Žmogaus juslume ir iš jo kylan- 
čiuose natūraliuose potraukiuose. Juk jie tiesiogiai su 
blogiu niekaip nesusiję (veikiau suteikia progą tam, 
ką moralinė nuostata savo jėga gali įrodyti, — dory- 
bei), tad mes atsakyti už jų egzistavimą neprivalome 


* Į šią jų istoriją Žvelgiant tik kaip į didžiąja dalimi nuo mūsų pa- 
slėptų Žmonijos vidinių įstatymų fenomeną, galima pastebėti tam tik- 
rą mechaninį prigimties vyksmą į tikslus, kurie yra ne jų (tautų), o pri- 
gimties tikslai. Kiekviena valstybė, šalia kurios yra kita valstybė, kurią 
ji gali tikėtis užkariauti, siekia plėstis ir pavergdama tapti visuotine mo- 
narchija, tokia santvarka, kurioje būtų užgniaužta bet kokia laisvė, o 
kartu su ja (kaip jos sekmuo) dorybė, skonis ir mokslas. Bet kai ši pa- 
baisa (įstatymai joje palaipsniui netenka galios), suryja visas kaimyni- 
nes valstybes, galiausiai savaime suyra ir sukilimais bei nesantaika pa- 
sidalija į daugelį mažesnių valstybių, kurios, užuot siekusios valstybių 
sąjungos (laisvai susijungusių tautų respublikos), savo ruožtu kiekvie- 
na iš naujo pradeda tą patį žaidimą, kad karas (ši Žmonių giminės rykš- 
tė) niekada nesibaigtų; ir karas, nors jis ne tiek nepataisomas blogis, 
kiek visuotinės vienvaldystės kapas (arba tautų sąjunga, sudaryta tam, 
kad despotija nepasitrauktų nė iš vienos valstybės), — vis dėlto, kaip 
pasakė vienas senovės žmogus, karas sukuria blogų Žmonių daugiau 
negu jų sunaikina. 

(ir negalime atsakyti, nes esame jų, kaip įgimtų, au- 
toriai), bet turime atsakyti už polinkį į blogį, kuris 
siejasi su subjekto moralumu, taigi aptinkamas jame 
kaip laisvai veikiančioje būtybėje ir būtinai gali būti 
laikomas jo paties nusidėjimu, nors šis polinkis giliai 
įsišaknijęs savo valioje ir dėl to laikytinas Žmoguje 
prigimtiniu. Šio blogio priežastimi negalima, antra, 
laikyti moralės įstatymus leidžiančio proto pagedi- 
mo, tarytum jis pajėgtų sunaikinti savyje paties dės- 
nio autoritetą ir neigti jo privalėjimą, —- juk tai visiš- 
kai neįmanoma. Save mąstyti kaip laisvai veikiančią 
būtybę ir vis dėlto laisvą nuo tokiai būtybei prima- 
tuoto dėsnio (moralinio), reikštų tiek pat, kaip mąs- 
tyti be jokio dėsnio veikiančią priežastį (nes dėl lais- 
vės determinuotumas gamtos dėsniais atkrinta), o tai 
sau prieštarauja. 

Vadinasi, juslume glūdi per mažai, kad nuro- 
džius to, kas Žmoguje moraliai bloga, priežastį, nes 
pašalinus paskatas, kurios gali kilti iš laisvės, juslu- 
mas paverčia žmogų kažkuo grynai gyvulišku; bet iš 
moralės dėsnio išlaisvinančiame, tarsi piktavališ- 
kame, prote (besąlygiškai bloga valia), priešingai, 
glūdi per daug, nes konfliktas su pačiu dėsniu pavirs- 
tų paskata (nes be tos ar kitos paskatos savo valia ne- 
gali būti determinuota), ir šitaip subjektas būtų pa- 
verstas velniška būtybe. - Bet Žmogui nepritaiko- 
ma nei viena, nei antra. 

Bet nors šio polinkio į blogį buvimas Žmogaus pri- 
gimtyje gali būti įrodytas tikro Žmogaus savivalės ir 
dėsnio konflikto laike patyrimu, vis dėlto šis įrody- 
mas mums neatskleidžia jo tikrojo pobūdžio ir šio 
konflikto priežasties. Šį pobūdį, kadangi jis liečia lais- 

vos savo valios (taigi tokios, kurios sąvoka nėra em- 
pirinė) santykį su moralės dėsniu kaip paskata (ši są- 
voka taip pat yra grynai intelektinė), būtina pažinti 
a priori iš blogio sąvokos, kiek blogis galimas pagal 
laisvės dėsnius (privalėjimo ir pakaltinamumo). Že- 
miau ši sąvoka išplėtojama. 

Žmogus (net blogiausias), nepaisydamas savo mak- 
simų pobūdžio, neatsisako moralės dėsnio tarsi maiš- 
taudamas (atsisakydamas paklusti). Veikiau šis dėsnis, 
būdamas Žmogaus moraliniu įgymiu, jį veikia nenu- 
galimai; ir jei tam nesipriešintų kitos paskatos, tai 
žmogus jį kaip savo valios pakankamą determinantą 
įskirtų į savo aukščiausią maksimą, t. y. jis būtų mo- 
raliai geras. Bet dėl savo prigimtinių įgymių buvimo 
žmogus taip pat nekaltas, jis yra priklausomas ir nuo 
juslumo paskatų, jas taip pat įskiria (pagal subjekty- 
vų savimeilės principą) į savo maksimą. Bet jei jis jas 
įskirtų į savo maksimą kaip pačias savaime 
pakankamas determinuoti savo valią, nekreipda- 
mas dėmesio į moralės dėsnį (kuris vis dėlto jame 
yra), jis būtų moraliai blogas. O kadangi jis natūraliai 
į savo maksimą įskiria abi paskatas, nes kiekvieną pa- 
čią savaime, jei tik ji būtų viena, laiko pakankamu va- 
lios determinantu, tai, - jei maksimų skirtingumas bū- 
tų tik paskatų (maksimų materijos) skirtingumas, bū- 
tent, ar dėsnis, ar juslinis impulsas yra paskata, - žŽmo- 
gus būtų kartu moraliai geras ir moraliai blogas, o tai 
(sekant įvadu) prieštaringa. Vadinasi, ar žmogus ge- 
ras, ar blogas - skirtumą turi sudaryti ne paskatų, ku- 
rias jis įskiria į savo maksimą, skirtingumas (ne ma- 
terijos), bet subordinacija (jos formos): kurią iš nu- 
rodytų dviejų paskatų jis padaro kitos 

sąlyga. Vadinasi, Žmogus (net geriausias) blogas tik 
todėl, kad, įskirdamas paskatas į savo maksimą, jis pa- 
keičia jų moralinę tvarką: nors į maksimas įskiria mo- 
ralės dėsnį greta savimeilės dėsnio, bet kadangi jis įsi- 
tikinęs, kad vienas negali egzistuoti greta kito, o turi 
būti subordinuotas kitam kaip savo aukščiausiai sąly- 
gai, jis savimeilės paskatą ir jos potraukius padaro mo- 
ralės dėsnio laikymosi sąlyga, kai, atvirkščiai, pasta- 
rasis kaip pirmojo patenkinimo svarbiausia sąly- 
ga turėjo būti įskirtas į visuotinę savo valios maksi- 
mą kaip vienintelė paskata. 

Šiame paskatų pakeitime, atliktame žmogaus mak- 
sima priešingai moralinei tvarkai, poelgiai vis dėlto 
gali būti atlikti taip atitinkantys dėsnį, tarytum jie ki- 
lę iš teisingų pagrindinių teiginių, kai protas moralės 
dėsniui būdingą maksimų vienovę apskritai taiko tik 
tam, kad į laime vadinamo potraukio paskatas įves- 
tų maksimų vienovę, kuri paskatoms šiaip jau negali 
būti būdinga (pavyzdžiui, jei principu laikomas teisin- 
gumas, tai jis mus atpalaiduoja nuo baiminimosi, kad 
mūsų melu patikės ir mes patys nesusipainiosime jo 
vingiuose), nes tada empirinis pobūdis yra geras, o ga- 
limas vien tik mąstyti pobūdis — vis dar blogas. 

Bet jei toks polinkis glūdi žmogaus prigimtyje, tai 
žmogus iš prigimties yra linkęs į blogį; ir pats šis po- 
linkis moraliai blogas, kadangi galiausiai jo vis dėlto 
reikia ieškoti laisvoje savo valioje, taigi jį galima pri- 
skirti kaip kaltę. Šis blogis pradinis, nes gadina vi- 
sų maksimų pagrindą. Be to, kaip prigimtinis polin- 
kis, jis negali būti išnaikintas Žmogaus jėgomis, 
nes tai galėtų įvykti tik gerų maksimų dėka, o to ne- 
gali būti, jei svarbiausias subjektyvus maksimų pagrin- 


54 


APIE BLOGOJO PRINCIPO EGZISTAVIMĄ GRETA GEROJO 


das iš anksto laikomas iškrypusiu. Bet vis dėlto turi 
būti galimybė jį įveikti, nes jis aptinkamas Žmoguje 
kaip laisvai veikiančioje būtybėje. 

Vadinasi, Žmogaus prigimties piktavališkumą rei- 
kia vadinti ne tiek blogumu, jei šis žodis imamas 
griežtąja reikšme, būtent kaip nuostata (subjektyvus 
maksimų principas)blogį kaip blogą įskirti į sa- 
vo maksimą kaip paskatą (nes tai velniška), kiek vei- 
kiau širdies iškreiptumu, kuris pagal rezultatą va- 
dinamas ir bloga širdimi. Pikta valia gali reikštis 
drauge su gera valia, ji randasi iš Žmogaus prigimties, 
nepakankamai stiprios sekti priimtais principais, sil- 
pnumo, susivienijusi su nesąžiningumu - ŽMogaus pa- 
skatas vieną nuo kitos atskiria ne pagal moralinę gai- 
rę ir todėl daugiausia, ko pasiekiama - galiausiai tik 
žiūrima, ar poelgiai atitinka dėsnį, o nežiūrima, kad 
jie išplauktų iš dėsnio, t. y. kad dėsnis būtų vieninte- 
lė paskata. Nors iš to ne visada kyla dėsniui priešin- 
gas poelgis ir polinkis į jį, t. y. yda, pačią mąstyseną, 
kuri ydos nebuvimą pristato kaip nuostatos atiti- 
kimą pareigos dėsnį (kaip dorybę), nes čia paisoma 
ne maksimos paskatos, bet tik dėsnio raidės laikymo- 
si, - jau reikia vadinti pradiniu iškreiptumu Žmogaus 
širdyje. 

Šią įgimtą kaltę (reatus), taip vadinamą dėl to, 
kad ji pastebima tiek pat anksti, kaip ir pirmasis lais- 
vės pasireiškimas žmoguje, ir kuri vis dėlto turi ras- 
tis iš laisvės, todėl Žmogui gali būti priskirta, - ją pir- 
mose dviejose pakopose (trapumo ir nesąžiningumo) 
galima laikyti nesąmoningai kilusia (culpa), o trečioje 
pakopoje — sąmoninga kalte (dolus). Pastarajai būdin- 
ga tam tikra Žmogaus širdies klasta (dolus malus): sa- 


55 


Pirma dalis 


ve apgaudinėti dėl savo paties gerų arba blogų nuo- 
statų ir, jei tik iš poelgių neišplaukia blogis, kuris pa- 
gal savas maksimas visai galėtų kilti, nesirūpinti dėl 
savo nuostatų, o verčiau save laikyti dėsnio išteisin- 
tu. Iš čia kyla daugelio žmonių (laikančių save sąži- 
ningais) sąžinės ramybė, kai jie sėkmingai išvengė ko- 
kių nors poelgių blogų padarinių ir tuose poelgiuose 
patarimo į dėsnį nesikreipė, bent jau dėsnis nelėmė. 
Iš čia kyla ir Žmonių visai geras savo nuopelno įsivaiz- 
davimas, kai jie nesijaučia kalti dėl tokių nusižengi- 
mų, kurie, jų manymu, slegia kitus, tačiau netiria, ar 
tai ne vien tik laimingo atsitiktinumo nuopelnas ir ar 
jie neįvykdytą ką nors vienodai ydinga, - sekdami 
mąstysena, kurią norint jie galėtų savyje aptikti, jei tik 
jų nuo šito nesulaikytų nesugebėjimas, temperamen- 
tas, auklėjimas, laiko ir vietos aplinkybės, vedančios į 
pagundą (vien tik dalykai, kuriais mūsų negalima pa- 
kaltinti). Šis negarbingumas - pačiam sau pūsti mig- 
lą į akis, kliudantis įtvirtinti mumyse tikrąją morali- 
nę nuostatą, išoriškai pavirsta veidmainyste ir apgau- 
le. Jei tai ir neturi būti vadinama piktybiškumu, tai 
bent nusipelnė būti vadinama nedorumu ir glūdi ta- 
me pradiniame Žmogaus prigimties blogyje, kuris 
(moralinę sprendimo galią išderina atsižvelgiant į tai, 
kokiu žmogų reikia laikyti, o pakaltinamumą vidujai 
ir išoriškai padaro visai neaiškų) yra mūsų giminės 
piktžaizdė, ir, kol mes jo neatsikratysime, kliudys gė- 
rio užuomazgai išsiplėtoti, taip kaip išsiplėtotų kito- 
mis aplinkybėmis. 

Vienas Anglijos parlamento narys įsikarščiavęs iš- 
rėžė tokią nuomonę: „Kiekvieno žmogaus kaina ta, už 
kurią jis save atiduoda“!!. Jei tai teisinga (tai kiekvie- 

nas gali pats spręsti); jei apskritai nėra dorybės, ku- 
riai negalima atrasti pagundos laipsnio, įstengiančio ją 
pražudyti; jei sprendžiant, ar į savo pusę mus lenkia 
bloga ar gera dvasia, svarbu tik kas daugiau pasiūlo 
ir stropiau moka, - tai apskritai būtų teisinga tai, ką 
apaštalas pasakė apie žmogų: „Visi nuklydo, visi nu- 
ėjo vėjais; nėra kas darytų gera, nėra nė vieno!“!** 


IV. Apie blogio Žmogaus 
prigimtyje kilmę 


Kilmė (pirmoji) yra padarinio atsiradimas iš jo pir- 
mosios priežasties, t. y. tos, kuri savo ruožtu negali 
būti kitos šios rūšies priežasties padarinys. Ją galima 
nagrinėti kaip kilmę prote arba kaip kilmę lai- 
ke. Pirmąja reikšme nagrinėjamas tik padarinio eg- 
zistavimas, antrąja -jo įvykimas, taigi padarinys, 
kaip įvykis, susiejamas su jo priežastimi laike. Jei 
padarinys susiejamas su priežastimi, kuri, beje, su juo 
sujungta pagal laisvės dėsnius, —- taip yra moralinio 


* Moraliai sprendžiančio proto šio kaltinamojo nuosprendžio tik- 
rasis įrodymas pateiktas ne šiame, o ankstesniame skirsnyje. Šiame skir- 
snyje kalbama tik apie jo patvirtinimą patyrimu, kuris, beje, niekada 
negali atskleisti blogio ištakų laisvos savo valios aukščiausioje maksi- 
moje dėsnio atžvilgiu; o ši savo valia pirmesnė už kiekvieną patyrimą, 
kaip galimas vien tik mąstyti veiksmas. 

Iš to, t. y. iš aukščiausiosios maksimos vienovės, esant dėsnio, su 
kuriuo ji susijusi, vienovei, taip pat galima įžvelgti, kodėl grynai in- 
telektualinio spręsmo apie žmogų pagrindą turi sudaryti vidurio tarp 
gėrio ir blogio pašalinimo principas, tuo tarpu iš jusliškai suvo- 
kiamo veiksmo (iš tikroviško elgesio) kilusį spręsmą galima sub- 
ordinuoti principui, teigiančiam, kad tarp šių kraštutinumų yra vidu- 
rys: Šis tas negatyvaus - indiferentiškumas bet kuriam ugdymui, ir 
šis tas pozityvaus - iš dalies gero, iš dalies blogo mišinys. Bet pasta- 
rasis tėra spręsmas apie žmogaus moralumą reiškinyje ir galutiniame 
sprendinyje turi būti subordinuotas pirmajam. 

blogio atveju, - tai savo valios determinaciją sukeliant 
padarinį reikia mąstyti kaip sujungtą su jo determi- 
nantu ne laike, o tik proto vaizdinyje, ir neišvedamo 
iš kokio nors pirmesnio būvio; o tai turi visada 
įvykti, kai blogas poelgis kaip įvykis pasaulyje su- 
siejamas su jo natūralia priežastimi. Vadinasi, laisvų 
poelgių kaip tokių (tarsi natūralių padarinių) kilmės 
laike paieškos yra prieštaravimas; taigi tai pasakyti- 
na ir apie Žmogaus moralines savybes, kiek jos laiko- 
mos atsitiktinėmis, kadangi jos reiškia laisvės taiky- 
mo pagrindą, kurio (taip kaip laisvos savo valios ap- 
skritai determinanto) reikia ieškoti vien tik proto vaiz- 
dinyje. 

Kad ir kokia būtų Žmogaus moralinio blogio kilmė, 
visų Žmonių giminės narių ir visose kartose - jo pla- 
tinimo ir tęsinio įsivaizdavimo tarp visų būdų nepa- 
doriausias tas, kai moralinis blogis įsivaizduojamas 
kaip paveldimas iš savo protėvių; juk apie mora- 
linį blogį galima pasakyti tą patį, ką poetas yra pasa- 
kęs apie gėrį: genus et proavos, et guae non fecimus 
ipsi, vVix ea nostra puto“*. — Reikia dar pastebėti, kad 


* Kiekvienas iš vadinamųjų trijų pagrindinių (aukštųjų mokyklų) fa- 
kultetų šį paveldėjimą savaip aiškintų: arba kaip paveldėtą ligą, ar- 
ba kaip paveldėtą kaltę, arba kaippaveldėtą nuodėmę.1.Me- 
dicinos fakultetas paveldėtą blogį įsivaizduotų maždaug kaip so- 
literį, kuris, anot kai kurių gamtininkų, tikrai neaptinkamas niekur ki- 
tur, 0 tik mumyse, ir (tuo pačiu pavidalu) nė jokiame kitame gyvūne, 
todėl jis turėjęs būti jau mūsų protėviuose. 2. Teisių fakultetas mo- 
ralinį blogį laikytų iš protėvių paveldėtu palikimu, bet apsunkinto sun- 
kiu nusikaltimu, perteikimo teisėtu sekmeniu (juk gimti - tai ne kas ki- 
ta kaip įgyti galimybę naudotis žemės gėrybėmis, būtinomis tolesniam 
mūsų gyvavimui). Vadinasi, mes turime sumokėti (atgailauti) ir vis dėl- 
to galų gale (numirus) ši nuosavybė iš mūsų bus atimta. Kaip tai teisinga 
teisės požiūriu! 3. Teologijos fakultetas šį blogį laikytų mūsų pro- 
tėvių asmeniniu dalyvavimu nedoro maištininko nuopuolyje arba kad 
mes (nors dabar to neįsisąmoniname) tada patys prie to prisidėjome, ar- 

tirdami, iš kur kyla blogis, iš pradžių neatsižvelgiame 
į polinkį jam (kaip peccatum in potentia), o atsižvelgia- 
me tik į duotųjų poelgių tikrąjį blogį pagal jo vidinę 
galimybę ir pagal tai, kas turi susitelkti savo valioje, 
kad jie būtų atlikti. 

Į kiekvieną blogą poelgį, jei jo kilmės ieškoma pro- 
te, reikia Žiūrėti taip, tarytum žmogus pasidavė jam 
tiesiogiai iš nekaltumo būklės. Juk nepaisant jo anks- 
tesnio elgesio ir jį paveikusių natūralių priežasčių po- 
būdžio, taip pat nepriklausomai nuo to, ar jos aptin- 
kamos jame, ar už jo, vis dėlto Žmogaus poelgis yra 
laisvas ir nė vienos iš šių priežasčių nedeterminuotas; 
vadinasi, jį visada galima ir reikia vertinti kaip pra- 
dinį jo savo valios taikymą. Nepriklausomai nuo lai- 
ko aplinkybių ir ryšių Žmogus neprivalėjo elgtis blo- 
gai, nes nėra pasaulyje tokių priežasčių, kurios jį pri- 
verstų liautis buvus laisvai veikiančia būtybe. Nors tei- 
singai sakoma, kad žmogus pakaltinamas ir už pada- 
rinius, kylančius iš jo ankstesnių laisvų, bet dėsniui 
priešingų poelgių, tačiau tuo norima tik pasakyti: ne- 
būtina leistis į šią išimtį ir spręsti, ar padariniai gali 
būti laisvi ar negali, nes sąmoningai laisvame poelgyje, 
kuris buvo jų priežastis, jau yra pakankamas pakaltina- 
mumo pagrindas. Bet jei kas nors iki pat betarpiškai 
numatomo laisvo poelgio būtų buvęs toks blogas (iki 
įpročio kaip antrosios prigimties), tai jo pareiga buvo 
ne tik būti geresniam, bet dar ir dabar jo pareiga - 
pasitaisyti, vadinasi, jis ir turi pajėgti tai padaryti, o 
jei nedaro, yra taip pat pakaltinamas ir pakaltinamu- 
ba tik dabar, gimę jam (kaip šio pasaulio valdovui) viešpataujant, turime 
labiau tenkintis žemiškomis gėrybėmis, negu paklusti dangiškojo val- 


dovo vyriausiajam įsakymui ir nebūti pakankamai atsidavusiems iš to 
ištrūkti, o dėl to ateityje turime su maištininku dalytis jo likimu. 

mui pasiduodąs poelgio atlikimo momentu, tarytum 
jis, apdovanotas prigimtinio gėrio įgymiais (jie neat- 
skiriami nuo laisvės), iš nekaltumo būklės būtų per- 
žengęs blogio ribą. — Vadinasi, galime nekelti klausi- 
mo dėl tokio poelgio atsiradimo laiko, bet turime kelti 
klausimą tik dėl jo atsiradimo prote, kad pagal tai de- 
terminuotume polinkį, t. y. subjektyvų visuotinį pažei- 
dimo įskyrimo į mūsų maksimą pagrindą, jei toks yra, 
ir kiek galima jį paaiškintume. 

Tai visiškai atitinka įsivaizdavimo būdą, kuriuo 
naudojamasi Rašte, t. y. blogio kilmė vaizduojama 
kaip jo pradžia Žmonių giminėje, jį pateikiant pasa- 
kojimu, kuriame tai, kas savo pobūdžiu (neatsižvel- 
giant į laiko sąlygą) turi būti mąstomas kaip pirmas, 
pasirodo kaip pirmas laike. Pasak Rašto, blogis kyla 
ne iš polinkio į blogį pagrindo, nes antraip blogio pra- 
džia rastųsi ne iš laisvės, o iš nuodėmės (kuria su- 
prantama moralės dėsnio, kaip dieviškojo prie- 
sako, pažeidimas); o Žmogaus padėtis iki bet kurio 
polinkio į blogį vadinama nekaltybės būkle. Mora- 
lės dėsnis čia kaip draudimas buvo pirmesnis (Pr 2, 
16, 17), nes taip ir turi būti žmoguje, kaip ne grynojo- 
je, o potraukių vedamoje į pagundą būtybėje. Užuot 
atvirai vadovavęsis šiuo dėsniu kaip pakankama pa- 
skata (tik ji viena besąlygiškai gera — čia jau negali bū- 
ti jokios abejonės), žmogus dar ėmė ieškoti kitų paska- 
tų (3, 6), kurios gali būti geros tik sąlygiškai (t. y. kiek 
tuo nedaroma žalos dėsniui), ir jei poelgis, mąstomas 
kaip sąmoningai atsirandantis iš laisvės, susikūrė 
maksimą sekti pareigos dėsniu ne iš pareigos jausmo, 
bet daugių daugiausia atsižvelgdamas į kitus ketini- 
mus. Taigi jis pradėjo abejoti priesako, šalinančio bet 

kurios kitos paskatos įtaką, griežtumu, o paskui 
bergždžiais išvedžiojimais* paklusimą jam pažemino 
(Žemiau savimeilės principo) iki grynai sąlyginės prie- 
monės, ir dėl to galiausiai jo maksimoje juslinės pa- 
skatos nusvėrė paskatas, kylančias iš dėsnio, ir taip jis 
ėmė nusidėti (3, 6). Mutato nomine de te in fabula nar- 
ratur“*. Kad mes kasdien darome lygiai tą patį, taigi 
„per vieną Žmogų nuodėmė įėjo į pasaulį“", ir dabar 
nusidedame - aišku iš to, kas pasakyta aukščiau; tik 
mes jau turime įgimtą polinkį nepaisyti dėsnio, o pir- 
majam Žmogui laike numatomas ne šis polinkis, o ne- 
kaltybė, taigi jo dėsnio nepaisymas vadinamas nusi- 
dėjimu, tuo tarpu mumyse jis įsivaizduojamas kaip 
jau įgimto prigimties piktavališkumo sekmuo. Bet šis 
polinkis reiškia tik tai, kad jei norime paaiškinti blo- 
gį jo pradžia laike, tai kiekvieną kartą iš anksto 
sumanytai nesilaikant dėsnio mums tektų pasekti ne- 
silaikymo priežastį ankstesniame savo gyvenime iki to 
laikotarpio, kai dar nemokėjome proto taikyti, taigi 
rasti blogio šaltinius iki tokio polinkio (kaip prigimti- 
nio pagrindo) į blogį, kuris dėl to ir vadinamas įgim- 
tu. Pirmajam Žmogųui, kuris įsivaizduojamas kaip visiš- 
kai gebantis taikyti savo protą, to nereikia, ir tai ne- 
įmanoma, nes priešingu atveju nurodytą pagrindą (t. y. 
polinkį į blogį) reikėtų laikyti įgimtu; todėl jo nuodė- 
mė pateikiama kaip kilusi tiesiogiai iš nekaltumo. 


* Kiekviena pagarbumo moralės dėsniui apraiška, nesuteikiant jai, 
kaip pačiai sau pakankamai paskatai, persvaros visų kitų savo valios 
determinantų atžvilgiu, yra veidmainiška, ir polinkis į tai yra vidinis 
melagingumas, t. y. polinkis aiškinant moralės dėsnį meluoti sau, da- 
rant žalą pačiam šiam dėsniui (3, 5); todėl ir Biblija (krikščioniškoje da- 
lyje) melagį nuo pradžios vadina blogio (esančio mumyse pačiuose) kal- 
tininku ir taip apibūdina Žmogų to, kas atrodo esąs svarbiausia blogio 
priežastis jame, atžvilgiu. 

Bet neturime ieškoti moralinės savybės, kuria pri- 
valome būti pakaltinti, atsiradimo laike, kad ir kiek tai 
būtų neišvengiama, jei norime paaiškinti jos atsi- 
tiktinį egzistavimą (dėl šios mūsų silpnybės ją taip pa- 
teikia ir Raštas). 

Bet šio mūsų savo valios išsiderinimo atsižvelgiant 
į būdą, kuriuo subordinuotos paskatos įskiriamos į 
aukščiausią maksimą, kilmė prote, t. y. šis polinkis į 
blogį, lieka mums nepasiekiama, nes juo pačiu mes tu- 
rime būti pakaltinti; vadinasi, minėtas visų maksimų 
vyriausias pagrindas ir vėl reikalautų priimti blogąją 
maksimą. Blogis galėjo kilti tik iš moralinio blogio (o 
ne vien todėl, kad mūsų prigimtis ribota); ir vis dėlto 
pradinis įgymis (kurio niekas kitas, išskyrus patį žmo- 
gų, negalėjo pagadinti, jei jis šiuo pagadinimu turi būti 
pakaltinamas) yra gėrio įgymis; vadinasi, nežinome jo- 
kios mums suprantamos priežasties, dėl kurios pir- 
miausia mumyse galėjo atsirasti moralinis blogis. 

Šį nesuprantamumą kartu su išsamesniu mūsų gi- 
minės piktavališkumo apibrėžimu Raštas istoriniame 
pasakojime* nusako tuo, kad jis blogį pateikia, tiesa, 


* To, kas čia pasakyta, nereikia traktuoti taip, tarytum tai turėtų 
būti Rašto aiškinimas, - toks aiškinimas yra už grynojo proto įgalieji- 
mų ribų. Galima aiškinti būdą, kaip moralės požiūriu naudotis istori- 
niu dėstymu, visai nesprendžiant, ar tai buvo rašytojo mintis, ar mes 
jam ją priskiriame; svarbiausia, kad mintis būtų pati savaime ir be jo- 
kio istorinio įrodymo teisinga, bet kartu ir vienintelė mintis, kuria rem- 
damiesi mes galime ką nors išgauti iš tos ar kitos Rašto vietos, kad tap- 
tume geresni, nes kitaip tai būtų tik nevaisingas mūsų istorinių Žinių 
gausinimas. Nedera be būtino reikalo ginčytis dėl ko nors ir dėl istori- 
nio jo reikšmingumo, nes jis, nors vienaip ar kitaip suprantamas, nie- 
kuo neprisideda, kad Žmogus pasidarytų geresnis, jei tai, kas prie to 
gali prisidėti, pažįstama ir be istorinio įrodymo, o ir apskritai turi būti 
be jo pažįstama. Istorinis pažinimas, kuris su tuo nesusijęs vidiniu, kiek- 
vienam Žmogui galiojančiu santykiu, yra iš tų neutralių dalykų, su ku- 
riais kiekvienas gali elgtis pagal tai, kiek juos laiko jį pamokančiais. 

pasaulio pradžioje, tačiau dar ne Žmoguje, bet dva- 
sioje, kurios paskirtis iš pradžių didingesnė. Vadi- 
nasi, tuo viso blogio apskritai pirmoji pradžia pateikta 
kaip mums nesuprantama (nes iš kur toje dvasioje 
blogis!), o Žmogus krinta į blogį tik gundomas, taigi 
jis pagedęs ne nuo pagrindo (net pagal pirmąjį 
gėrio įgymį), jis dar pajėgiantis pagerėti, priešingai su- 
vedžiojančiai dvasiai, t. y. tokiai esybei, kurios kaltė 
sumažėja, nes jai negalima priskirti kūniško gundy- 
mo; ir taip Žmogui, kuris, nepaisant pagadintos šir- 
dies, vis dar turi gerą valią, lieka viltis grįžti į gėrį, 
nuo kurio jis nukrypo. 


Bendra pastaba 
Apie gėrio pradinio įgymio galios atkūrimą 


Jei žmogus moraline prasme yra arba turi būti ge- 
ras arba blogas, tai jis pats save turi tokiu daryti 
arba pasidaryti. Abu atvejai turi būti jo laisvos valios 
padarinys, antraip jis negalėtų dėl vieno ir kito būti 
pakaltinamas, taigi negalėtų būti nei moraliai geras, 
nei moraliai blogas. Jei sakoma, kad jis gimė geras, 
tai tas turi reikšti tik tai, kad jis sukurtas gėriui ir 
pradinis įgymis Žmoguje geras. Pats Žmogus geras 
ne dėl to; jis tampa geras arba blogas priklausomai 
nuo to, ar įskiria į savo maksimą paskatas, kuriose 
glūdi šis įgymis, ar neįskiria (tai turi būti visiškai pa- 
likta jo laisvam pasirinkimui). Tarus, kad, siekiant tap- 
ti geru arba geresniu, dar būtinas antgamtinis prisi- 
dėjimas, - o tai gali būti tik kliūčių sumažinimas ar- 
ba ir teigiama pagalba, - vis dėlto Žmogus turi iki to 
padaryti save vertą ją gauti ir šią pagalbą priimti 

(tai ne mažiau svarbu), t. y. įskirti į savo maksimą tei- 
giamą jėgos padidėjimą, dėl kurio tik ir galima, kad 
jam priskiriamas gėris ir jis laikomas geru žmogumi. 

Kaip galima, kad iš prigimties blogas Žmogus pats 
save padaro gerą - tai pranoksta visą mūsų supratimą; 
juk kaip gali blogas medis subrandinti gerus vaisius. 
O kadangi, sekant ankstesniu prisipažinimu, iš pradžių 
(pagal įgymį) geras medis sunokino blogus vaisius* ir 
kritimas iš gėrio į blogį (jei tik gerai prisimenama, kad 
blogis atsiranda iš laisvės) ne daugiau suprantamas už 
kilimą iš blogio į gėrį, tai pastarojo galimybės negali- 
ma ginčyti. Juk, nepaisant to nuopuolio, priesakas — 
mes privalome tapti geresniais žmonėmis - nesil- 
pnėdamas skamba mūsų sieloje; vadinasi, mes turime 
ir galėti tai padaryti, nors to, ką galime padaryti, pa- 
ties savaime nepakaktų, ir tuo mes daromės tik imlūs 
nesuvokiamai aukščiausiajai paramai. - Žinoma, čia da- 
roma prielaida, kad gėrio pradmuo liko visai grynas, 
negalėjo būti sunaikintas arba pagadintas, ir juo tikrai 
negali būti savimeilė**, kuri, pripažinta visų mūsų mak- 
simų principu, kaip tik yra viso blogio šaltinis. 

* Geras pagal įgymį medis dar nėra toks iš tikrųjų; juk jei jis toks 
būtų, tai žinoma, negalėtų subrandinti blogų vaisių. Tik kai žmogus į 


savo maksimą įskiria jame glūdinčias paskatas moralės dėsniui, jis va- 
dinamas geru žmogumi (medis - tiesiog geru medžiu). 


** Žodžiai, kurie gali įgauti dvejopą, visai skirtingą prasmę, daž- 
nai ilgai trukdo įsitikinimui, išplaukiančiam iš aiškiausių pagrindų. 
Kaip meilę apskritai, taip ir savimeilę galima suskirstyti į pa- 
lankumo savimeilę ir pasitenkinimo savimeilę (benevolentiae et 
complacentiae), ir abi turi būti (tai savaime suprantama) protingos. 
Įskirti pirmąją į savo maksimą - natūralu (juk kas nenorės, kad jam 
visada pavyktų?). Bet ji protinga tiek, kiek atsižvelgiant į tikslą ren- 
kasi arba tik tai, kas gali derintis su didžiausia ir ilgiausiai trunkan- 
čia gerove, arba tinkamiausias priemones kiekvienai iš šių laimės su- 
dedamųjų dalių. Protas čia užima tik prigimtinio potraukio tarnaitės 

Vadinasi, gėrio pradinio įgymio atstatymas mumy- 
se yra ne prarastos gėrio paskatos įgijimas, nes 
šios paskatos, kurią sudaro pagarba moralės dėsniui, 
mes niekada negalime prarasti, o jei tai būtų galima, 
tai mes jos niekada negalėtume vėl įgyti. Taigi jis yra 
tik moralės dėsnio, kaip visų mūsų maksimų aukš- 
čiausio pagrindo, grynumo atstatymas, o sekant 
šiuo grynumu, moralės dėsnis ne tik neturi būti susi- 


vietą; bet maksima, kuri tam priimama, visai nesusijusi su moralu- 
mu. O jei ji padaroma besąlyginiu savo valios principu, tai ji yra ne- 
apsakomai didelio konflikto su dorove šaltinis. 

Protingą savimi pasitenkinimo meilę galima suprasti taip, 
kad mes randame pasitenkinimą jau minėtose maksimose, skirtose 
tenkinti prigimtinius poreikius (kiek tas tikslas pasiekiamas jų laikan- 
tis), ir tada ji tapati palankumo sau pačiam meilei; žmogus patinka 
pačiam sau kaip pirklys, kuriam gerai pasisekė jo prekybinės speku- 
liacijos ir kuris džiaugiasi savo geru įžvalgumu pasirenkant maksi- 
mas. Tik besąlyginio (nepriklausomo nuo pelno arba nuostolio 
kaip poelgio sekmenų) pasitenkinimo savimi savimeilės maksi- 
ma būtų mums galimo pasitenkinimo vidinis principas tik esant są- 
lygai, kad mūsų maksimos pavestos moralės dėsnio kompetencijai. Nė 
vienam moralumui neabejingam žmogui pasitenkinimas savimi negali 
būti būdingas ir jis net negali nejausti stipraus nepasitenkinimo savi- 
mi, jei įsisąmonina tokias maksimas, kurios nesiderina su moralės dės- 
niu jame. Tai galima vadinti protu grindžiama paties savęs 
meile, kuri užkerta kelią pasitenkinimo savo poelgiais (tuo įgyjamos 
laimės pavadinimu) kitų priežasčių suplakimui su savo valios paska- 
tomis. O kadangi pastarasis ženklina besąlyginę pagarbą dėsniui, tai 
kodėl protingumo terminu, bet tik su pastarąja moralinės sa- 
vimeilės sąlyga, norima be reikalo apsunkinti aiškų principo su- 
pratimą, sukantis ratu? (Juk save mylėti galima tik moraliu būdu, įsi- 
sąmoninus savo maksimą - pagarbą dėsniui daryti savo valios aukš- 
čiausia paskata.) Sekant mūsų prigimtimi, laimė mums, kaip nuo 
juslumo objektų priklausančioms būtybėms, - tai pirma ir yra tai, ko 
mes besąlygiškai trokštame. Būtent tai, sekant mūsų prigimtimi (jei 
apskritai norima taip vadinti tai, kas mums įgimta), kaip protu ir lais- 
ve apdovanotų būtybių, yra toli gražu ne pirmasis ir ne besąlyginis 
mūsų maksimų objektas, bet jis yra vertumas būti laimingam, 
t. y. visų mūsų maksimų atitikimas moralės dėsnį. Kad šis atitikimas 
objektyviai yra sąlyga, tik kuriai esant noras būti laimingam gali de- 
rintis su įstatymų leidimo galią turinčiu protu, - tai sudaro kiekvie- 
ną dorovinį paliepimą, o dorovinę mąstyseną sudaro nuostata norėti 
tik esant šiai sąlygai. 

jęs su kitomis paskatomis arba visiškai joms (potrau- 
kiams) kaip sąlygoms subordinuotas, bet turi būti sa- 
vo visu grynumu įskirtas į maksimas kaip sau pa- 
kankama savo valios determinacijos paskata. Pradi- 
nis gėris yra maksimų šventumas atliekant sa- 
vo pareigą, todėl žmogus, įskiriantis šį grynumą į sa- 
vo maksimą, nors nuo to pats dar netampa šventas 
(nes tarp maksimos ir veiksmo atstumas dar didelis), 
vis dėlto yra kelyje į tai, kad prie jo priartėtų begali- 
niame žengime į priekį. Įgūdžiu tapęs tvirtas ketini- 
mas atlikti savo pareigą ir vadinamas dorybe pagal 
legalumą, kaip pagal jos empirinį pobūdį (virtus 
phaenomenon). Vadinasi, jai būdinga pastovi dėsnį 
atitinkančių poelgių maksima; savo valiai reikalin- 
gas paskatas galima imti iš kur norint. Todėl dorybė 
šia prasme palengva įgyjama ir kai kuriems reiškia 
ilgai trunkantį įprotį (laikytis dėsnio), kuriam pade- 
dant Žmogus nuo polinkio į ydą laipsniškomis savo 
elgesio reformomis ir savo maksimų įtvirtinimu įgyja 
priešingą polinkį. Tam reikia ne pasikeitimo šir- 
dyje, o tik papročių pakitimo. Žmogus save laiko 
doru, jei jaučiasi tvirtas savo pareigos atlikimo mak- 
simose, nors remiasi ne aukščiausiu visų maksimų pa- 
grindu, tai yra, ne iš pareigos jausmo; pavyzdžiui, ne- 
saikingas Žmogus vėl tampa saikingas, kai susirūpina 
sveikata; melagis grįžta prie tiesos dėl pagarbos, ne- 
teisuolis — prie pilietinio sąžiningumo dėl ramybės ar- 
ba pelno ir t. t. Visa tai - pagal išgarbintą laimės prin- 
cipą. Tačiau tai, kad kas nors tampa ne tik pagal 
dėsnį, bet ir moraliai geru (Dievui mielu) žmogu- 
mi, t. y. doru pagal galimą vien tik mąstyti pobūdį 
(virtus noumenon), kuris, jei jis ką nors laiko pareiga, 

tai, išskyrus šį savo pareigos vaizdinį, daugiau nerei- 
kalingas jokios kitos paskatos, — negali būti vadinama 
laipsniška reforma, kol maksimos pagrindas negry- 
nas, 0 turi būti vadinama revoliucija Žmogaus 
nuostatoje (pereinant prie jo maksimos šventumo); ir 
nauju žmogumi jis gali tapti tik tam tikru būdu atgim- 
damas, tarsi naujai sukurtas (Jn 3, 5); plg. Pr 1, 2) ir 
pasikeitęs širdyje. 

Bet jei Žmogus savo maksimų pagrindu pagedęs, 
tai kaip galima, kad jis savo paties jėgomis įvykdytų 
šią revoliuciją ir sau pačiam taptų geru žmogumi? Ir 
vis dėlto pareiga liepia būti tokiam, bet ji paliepia tik 
tai, kas mums pagal išgales. Tai galima suderinti tik 
taip: revoliucija būtina mąstysenai, o laipsniška refor- 
ma - juslumo būdui (kuris mąstysenai kliudo), ir to- 
dėl žmogui turi būti galimas. Tai reiškia: jei savo mak- 
simų aukščiausią pagrindą, dėl kurio jis buvo blogas 
Žmogus, jis pakeičia vieninteliu sprendimu (ir dėl to 
tampa nauju ŽmMogumi), tai šia prasme savo principu 
ir mąstysena jis yra gėriui imlus subjektas, bet tik nuo- 
latiniame veikime ir tapsme jis yra geras Žmogus, t. y. 
jis gali tikėtis, kad esant tokiam principo, kurį paėmė 
savo valios aukščiausia maksima, grynumui ir šio 
principo tvirtumui jis yra gerame (nors siaurame) nuo- 
latinio žengimo į priekį nuo blogo prie geresnio 
kelyje. Tam, kuris permato širdies galimą vien tik mąs- 
tyti pagrindą (visų savo valios maksimų), šis begali- 
nis Žengimas į priekį yra vienovė, t. y. Dievui tai yra 
tiek pat, kiek būti tikrai geru (jam mielu) žmogumi; 
ir šiuo požiūriu šį pasikeitimą galima laikyti revoliu- 
cija; bet kai sprendžia Žmonės, kurie save ir savo mak- 
simų jėgą gali vertinti tik pagal tai, kiek jos vyrauja 

juslumui laike, šis pasikeitimas yra niekada nesiliau- 
jantis gėrio siekis, taigi laipsniška polinkio į blogį, kaip 
iškreiptos mąstysenos, reforma. 

Iš to išplaukia, kad moralinis Žmogaus ugdymas 
turi prasidėti ne nuo papročių gerinimo, bet nuo per- 
versmo mąstysenoje ir charakterio įtvirtinimo, nors 
įprastinis vyksmas kitoks — su ydomis kovoja paskiri 
asmenys, o bendra ydų šaknis lieka nepaliesta. Net la- 
biausiai ribotam Žmogui daro įspūdį pagarba pareigą 
atitinkančiam poelgiui tuo labiau, kuo labiau jis min- 
tyse atsyja nuo kitų paskatų, kurios dėl savimeilės ga- 
lėtų daryti įtaką poelgio maksimai; net vaikai geba ap- 
tikti menkiausią netikrų paskatų priemaišos pėdsaką, 
ir tada poelgis jiems beregint praranda visą moralinę 
vertę. Tie, kurie pateikia net gero Žmogaus (turint 
omenyje poelgio atitikimo dėsnį) pavyzdį ir savo 
mokiniams moralės srityje leidžia iš tikrųjų jų poelgių 
paskatų spręsti apie kai kurių maksimų negrynumą, 
jų gėrio įgymis nepaprastai išpuoselėtas ir laipsniškai 
pereina į mąstyseną, tad pareiga vien tik dėl parei- 
gos ima įgyti jų širdyse pastebimą svorį. Tačiau mo- 
kyti žavėtis dorais poelgiais, kad ir kiek reikėtų au- 
kotis, -- tai dar ne tikrasis nuteikimas, turintis moki- 
nio sielą nuteikti moraliniam gėriui. Kad ir koks do- 
ras būtų Žmogus, visa, ką jis visada gali daryti gero, 
tėra pareiga; bet atlikti savo pareigą — tai tik daryti tai, 
kas yra įprastinėje dorovinėje tvarkoje, taigi nenusipel- 
no susižavėjimo. Veikiau šis susižavėjimas yra mūsų 
jausmo pareigai palaikymas, tarytum paklusimas pa- 
reigai būtų kažkas nepaprasta ir nusipelnyta. 

Bet mūsų sieloje yra vienas dalykas, į kurį dera- 
mai įsižiūrėję nesiliausime žvelgę su didžiausia nuo- 

staba, o kai Žavimasi teisėtai, tai kartu ir kilnina sie- 
lą. Tai ir yra pradinis moralinis įgymis mumyse ap- 
skritai. —- Kas jis yra mumyse (galima savęs klausti), 
jei jo dėka mes, daugybe poreikių nuolat nuo gam- 
tos priklausančios būtybės, vis dėlto kartu esame tiek 
virš jos pakilę pradinio įgymio (mumyse) idėja, kad 
tuos visus poreikius laikome nieku ir net pačius save 
nevertus egzistuoti, jei mes priešingai dėsniui, per ku- 
rį mūsų protas valdingai įsakė, tačiau kartu nei ką 
nors žadėdamas, nei grasindamas, turėtume prisirišti 
prie mėgavimosi, kuris, beje, tik ir gali gyvenimą pa- 
daryti norimą? Šio klausimo svarbą turi nuoširdžiai 
jausti kiekvienas įprastinių sugebėjimų Žmogus, ku- 
riam pirma suteikė Žinių apie šventumą, esantį parei- 
gos idėjoje, bet kuris nepakilo iki laisvės sąvokos, ky- 
lančios pirmiausia iš šio dėsnio, tyrimo*; ir net šio įgy- 


* Kad savo valios laisvės sąvoka nėra mumyse pirmesnė už mora- 
lės dėsnio įsisąmoninimą, bet tik išvedama iš mūsų savivalės determi- 
nuotumo šiuo dėsniu kaip besąlyginiu priesaku, - tuo galima greitai 
įsitikinti, save paklausus: ar mes tikrai ir betarpiškai įsisąmoniname su- 
gebėjimą tvirtu ketinimu įveikti kiekvieną vis dar stiprią paskatą pa- 
žeisti dėsnį (Phalaris licet imperet ut sis falsus, et admoto dictet periuria 
tauro)!9? Kiekvienas turės pripažinti: jis nežino, ar susvyruos jo ke- 
tinimas, jei pasitaikys toks atvejis. Vis dėlto pareiga jam paliepia besą- 
lygiškai: jis privalo likti jam ištikimas; ir iš to pagrįstai daro išvadą: 
jis turi tai ir galėti, vadinasi, jo sava valia laisva. Tie, kurie kitiems 
kvaršina galvą šią neištiriamą savybę pateikdami kaip visai supranta- 
mą, žodžiu determinizmas (teiginiu, kad sava valia apibrėžiama 
vidiniais pakankamais pagrindais) sukuria iliuziją tarytum sunkumą su- 
daro jo jungimas su laisve, tačiau apie tai niekas nemąsto; betgi kaip 
predeterminizmą, pasak kurio iš savo valios kylančių poelgių kaip 
įvykių determinantai yra ankstesniame laike (kuris kartu su tuo, 
kas jame glūdi, jau ne mūsų valdžioje), galima suderinti su laisve, pa- 
sak kurios, poelgis ir jam priešingas poelgis atlikimo momentu turi būti 
subjekto valdžioje, - štai ką žmonės nori įžvelgti, bet niekada neįžvelgs. 

Sujungti laisvės sąvoką su Dievo, kaip būtinos esybės, idėja 
visai nesunku, nes laisvė glūdi ne poelgio atsitiktinume (tarsi jis visiš- 
kai nedeterminuotas pagrindų), t. y. ne indeterminizme (tarsi Dievui 

mio, liudijančio jo dievišką kilmę, nesuprantamumas 
turi sieloje sukelti entuziazmą ir skatinti ją pasiauko- 
jimui, kurį jai gali uždėti tik pagarba savo pareigai. 
Kiek galint dažniau sukelti šį savo moralinės paskir- 
ties didingumo jausmą - tai ypač pagirtina priemonė 
dorovinėms nuostatoms sužadinti, nes ji tiesiogiai 
priešinasi įgimtam polinkiui iškreipti paskatas mūsų 
savo valios maksimose, kad, besąlygiškai gerbiant dės- 
nį kaip visų priimtų maksimų aukščiausią sąlygą, at- 
kūrus tarp paskatų pradinę dorovinę tvarką jos gry- 
nume, o kartu ir gėrio įgymį Žmogaus širdyje. 

Bet argi šiam atkūrimui savo jėgomis tiesiogiai ne- 
prieštarauja Žmogaus įgimto pagedimo visam, kas ge- 
ra, teiginys? Žinoma, tai prieštarauja suprantamumui, 
t. y. mūsų požiūriui į šio atkūrimo galimybę kaip 
į galimybę viso to, kas turi būti įsivaizduojama kaip 
įvykis laike (pakitimas) ir būtina pagal gamtos dėsnius 
ir kurio priešybė vis dėlto tuo pačiu metu, veikiant 
moralės dėsniams, turi būti įsivaizduojama kaip gali- 
ma laisvės dėka; bet paties šio atkūrimo galimybei tei- 
ginys neprieštarauja. Juk jei moralės dėsnis paliepia, 
kad mes privalome dabar būti geresni Žmonės, tai 
neišvengiamai mums būtina tai ir galėti. Teiginys 
dėl įgimto blogio moralinėje dogmatikoje visai ne- 
taikomas, nes jos potvarkiai apima kaip tik tas pačias 
pareigas ir išlieka tos pačios galios, nepaisant, ar mes 
turime įgimtą polinkį jas pažeisti, ar jo neturime. Bet 


turi būti vienodai galima daryti gera arba bloga, jei jo veiklą reikia lai- 
kyti laisva), bet absoliučiame spontaniškume, kuriam gresia pavojus tik 
predeterminizme, kuriame poelgio determinantai egzistuoja ankstes- 
niame laike, taigi taip, kad dabar poelgis jau ne mano valdžioje, 
bet gamtos rankose ir mane neįveikiamai determinuoja; ir tada šio sun- 
kumo nebelieka, nes Dievo negalima mąstyti laiko nuoseklume. 

moralinėje asketikoje šis teiginys gali sakyti dau- 
giau, nors ne daugiau negu tai, kad dorovinį prigim- 
tinio moralinio gėrio įgymio ugdymą turime pradėti 
ne nuo mums prigimtinės nekaltybės, bet nuo prielai- 
dos, kad sava valia yra piktavališka, priimdama savo 
maksimas priešingai pradiniam doroviniam įgymiui, 
ir, kadangi polinkis į tai nesunaikinamas, turime ne- 
paliaujamai tam priešintis. O kadangi tai veda tik į be- 
galinį Žengimą į priekį nuo blogo prie geresnio, tai iš 
to išplaukia, kad blogo Žmogaus nuostatos pavertimas 
gero Žmogaus nuostata yra visų jo maksimų priėmi- 
mo aukščiausio vidinio pagrindo pakitimas sutinka- 
mai su dorovės dėsniu, nes šis naujas pagrindas (nauja 
širdis) dabar pats nesikeičia. Bet nors Žmogus natūra- 
liai prieiti šio įsitikinimo negali nei betarpišku įsisą- 
moninimu, nei savo ligšiolinio gyvenimo būdo įrody- 
mu, nes širdies gelmė (subjektyvus jo maksimų pirma- 
sis pagrindas) jam pačiam nepasiekiama, bet į ten ve- 
dančiame ir iš pagrindų pataisytos nuostatos jam nu- 
rodytame kelyje jis turi turėti galimybę tikėtis, ką jis 
pasiekia panaudojęs savo paties jėgas, nes priva- 
lo tapti geru Žmogumi; bet jį vertinti kaip moraliai 
gerą dera tik pagal tai, kuo, kaip atliktu jo paties, jis 
gali būti pakaltintas. 

Prieš šį pasitaisymo reikalavimą protas, iš prigim- 
ties nelinkęs į moralinį tobulėjimą, natūralaus nesuge- 
bėjimo dingstimi skelbia visokiausias negrynas religi- 
jos idėjas (čia priklauso idėja pačiam Dievui priskirti 
laimės principą kaip aukščiausią jo priesakų sąlygą). 
Bet visas religijas galima skirstyti į palankumo 
įgijimo (vien tik kulto) ir moralinę, t. y. gero 
gyvenimo būdo, religijas. Pasak pirmosios, žmo- 

gus arba sau meilikauja, manydamas, kad Dievas ga- 
li jį padaryti amžinai laimingą, nesant reikalo tapti 
geresniu Žmogumi (jam atleidžia kaltes); arba jei 
jam tai atrodo negalima, Dievas gali jį padaryti ge- 
resniu ŽmMogumi, nesant reikalo jam pačiam atlikti 
dėl to ką nors daugiau, o tik to prašyti. O kadangi 
visa matančios esybės akivaizdoje prašyti — tai ne dau- 
giau kaip norėti, tai, tiesą sakant, nieko ir nebūtų da- 
roma; juk jei tai būtų orientuota tik į norą, tai kiek- 
vienas Žmogus būtų geras. Bet pasak moralinės reli- 
gijos (o iš visų kada nors egzistavusių pripažintų re- 
ligijų tokia tėra krikščionybė), yra pagrindinis teiginys, 
kad kiekvienas turi daryti visa, kiek tai jo galioje, kad 
taptų geresniu Žmogumi; ir tik tuo atveju, jei jis ne- 
pražudys savo įgimtos dovanos (Lk 19, 12-16), jei sa- 
vo pradinį gėrio įgymį panaudojo tam, kad taptų ge- 
resniu Žmogumi, - tik tada jis gali tikėtis, jog tai, kas 
ne jo galioje, bus papildyta aukščiausiojo prisidėjimo. 
Pagaliau Žmogui ir nebūtina Žinoti, kas yra šis prisi- 
dėjimas; galbūt net neišvengiama, kad apie būdą, ku- 
riuo tai įvyksta, ir apreikštą žinomu metu, įvairūs 
žmonės kitu metu visai nuoširdžiai susikūrė apie tai 
įvairias sampratas. Bet tada galioja ir šis pagrindinis 
teiginys: „Neesminga ir, vadinasi, niekam nebūtina ži- 
noti, ką Dievas daro arba padarė jo palaimai'“; bet rei- 
kia Žinoti, ką Žmogus pats turi daryti, kad 
būtų vertas šio prisidėjimo*. 


* Ši „Bendra pastaba“ yra pirmoji iš keturių, pridedamų prie kiek- 
vienos šio veikalo dalies; jas galima pavadinti taip: 1. Apie malonės 
veiksmus. 2. Apie stebuklus. 3. Apie paslaptis. 4. Apie malonės įgiji- 
mo priemones. - Tai tarsi religijos grynojo proto ribose priedai; jie ne 
jos viduje, bet prie jos prisišlieję. Įsisąmoninęs nesugebėjimą patenkin- 

ti savo moralinį poreikį, protas išsiplečia iki užribinių idėjų, kurios ga- 
lėtų tą spragą užpildyti, jų sau nepriskirdamas kaip naujai įgytos nuo- 
savybės. Jų objektų galimybės arba tikroviškumo jis neginčija, bet tik 
negali jų įskirti į savo mąstymo ir veiklos maksimas. Protas net tikisi, 
kad, jei nesuvokiamoje antgamtinėje srityje dar yra kas nors daugiau 
negu tai, ką jis gali suprasti, bet kas būtų būtina papildant moralinį 
nesugebėjimą, tai tas net nepažintas praverčia jo gerai valiai, susijusiai 
su tikėjimu, kurį galima vadinti (pranokstant jo galimybę) reflektuo- 
jančiu, nes dogmatinis tikėjimas, apsiskelbęs žinojimu, jam atrodo ne- 
nuoširdus ir per daug savimi pasitikintis; juk pašalinti sunkumus ten, 
kur jie savaime (praktiškai) nusistovėję, jei tai liečia transcendentinius 
klausimus, - antraeilis užsiėmimas (parergon). O jei šias, taip pat mo- 
ralines transcendentines idėjas norėtume įvesti į religiją, laikantis anks- 
čiau minėtos keturių punktų tvarkos, jų daroma žala būtų ši: 1) taria- 
mo vidinio patyrimo (malonės veiksmų) - svajingumas; 2) tariamo iš- 
orinio patyrimo (stebuklas) - prietaras; 3) įsivaizduojamos proto apšvie- 
tos to, kas antgamtiška, atžvilgiu (paslaptys) - iliuminizmas (pašvęs- 
tųjų iliuzijos); 4) rizikingi mėginimai paveikti tai, kas antgamtiška (ma- 
lonės įgijimo priemonės) - taumaturgija"; visa tai tėra savo ribas per- 
žengiančio proto suklydimai, turintys būtent tariamai moralinį (Dievui 
mielą) ketinimą. - Bet šio veikalo pirmos dalies „Bendra pastaba“ ypač 
liečia pastarosios rūšies malonės veiksmų šaukimąsi, ir jie negali būti 
įskirti į proto maksimas, kai protas išlieka savo ribose, lygiai kaip ne- 
gali būti įskirta visa, kas antgamtiška, nes kaip tik čia baigiasi bet koks 
proto taikymas. 

Juk tų idėjų negalima padaryti teoriškai pažinių (tai malonės, o ne 
vidiniai gamtos veiksmai), nes priežasties ir padarinio sąvokų mūsų tai- 
kymas negali būti išplėstas už patyrimo objektų ribų, taigi už gamtos 
ribų; o prielaida šią idėją praktiškai panaudoti yra visiškai pati sau 
prieštaraujanti. Juk kaip panaudojimą ji numatytų taisyklę: ką gero mes 
(tam tikru tikslu) turime daryti patys, kad ko nors pasiektume; tačiau 
laukti malonės veiksmo reiškia kaip tik priešybę, būtent kad gėris (mo- 
ralinis) bus ne mūsų, o kitos esybės veikla, taigi mes gėrį galime įgyti 
tik nieko neveikdami, o tai sau prieštarauja. Vadinasi, mes galime ma- 
lonės veiksmą įsivaizduoti kaip kažką nesuprantama, bet negalime jo 
įskirti į savo maksimas nei teoriniam, nei praktiniam taikymui. 

APIE GEROJO PRINCIPO KOVĄ 
SU BLOGUOJU 
DĖL VIEŠPATAVIMO ŽMOGUI 


Kad tapus moraliai geru Žmogumi, nepakanka ne- 
kliudomai ugdyti mūsų giminėje glūdintį gėrio daigą, 
reikia kovoti ir su mumyse esančiomis besipriešinančio- 
mis blogio priežastimis — tarp senovės moralistų šitai 
geriausiai suvokė stoikai savuoju šūkiu: dorybė (tiek 
graikų, tiek lotynų kalbose) ženklina narsumą ir vyriš- 
kumą, taigi numato priešą. Šiuo požiūriu vardas dory- 
bė — puikus vardas ir jam negali pakenkti tai, kad juo 
dažnai pagyrūniškai piktnaudžiaujama ir iš jo šaipoma- 
si (kaip neseniai šaipytasi iš žodžio „apšvieta“). - Juk 
raginti būti narsiam - tai jau reiškia pusę narsumo 
įkvėpti; ir priešingai, tingi, dažnai pati savimi visiškai 
nepasitikinti ir išorinės pagalbos laukianti silpnadvasė 
mąstysena (moralėje ir religijoje) atpalaiduoja visas 
žmogaus jėgas ir padaro jį net nevertą šios pagalbos. 

Tačiau tie drąsūs žmonės vis dėlto nepakankamai 
įvertino savo priešą, kurio reikėjo ieškoti ne natūraliuo- 
se perdėm nedisciplinuotuose, nors atvirai kiekvieno 
sąmonėje pasireiškiančiuose potraukiuose, bet reikėjo 
ieškoti tarsi nematomo, už proto pasislėpusio priešo, ku- 
ris kaip tik dėl to ypač pavojingas. Jie kvietė kovoti su 
kvailumu išmintį, kuri grynai neapdairiai leidžiasi 

potraukių apgaunama, užuot ją kvietę kovoti su pik- 
tybe (Žmogaus širdies), kuri sielai žalingais pagrindi- 
niais teiginiais slapčiomis pakerta moralinę nuostatą“. 

Natūralūs potraukiai patys savaime yra geri, 
t. y. priimtini, ir būtų ne tik veltui, bet ir kenksminga 
bei peiktina mėginti juos išnaikinti; veikiau juos rei- 
kia tik tramdyti, kad jie vienas kito neišsekintų, o su- 
darytų darnią visumą, vadinamą laime. O tai atliekan- 
tis protas vadinamas sumanumu. Tik tai, kas prie- 
šinga dėsniui, yra pats savaime blogas, taigi turi 
būti atmesta ir išnaikinta. O šito mokantis protas, ypač 
kai jis šią taisyklę taiko dalykui, nusipelno išminties 
vardo, su kuriuo palyginus yda nors gali būti pava- 
dinta kvailumu, bet tik tada, kai protas jaučiasi esąs 


* Šie filosofai savo visuotinį moralinį principą grindė žmogaus pri- 
gimties orumu, laisve (kaip nepriklausomybės nuo potraukių galia); nie- 
ko geresnio ir kilnesnio jie ir negalėjo laikyti jo pagrindu. Moralės dės- 
nius jie išgavo tiesiogiai iš proto, tik šiuo būdu turinčio įstatymų leidi- 
mo galią ir per šiuos dėsnius besąlygiškai paliepiančio; o tai atrodė ir 
objektyvu taisyklių atžvilgiu, ir subjektyvu paskatų atžvilgiu, jei žmo- 
gui priskiriama nepagedusi valia, kad jis nesvyruodamas šiuos dėsnius 
įskirtų į savo maksimą. Bet pastarojoje prielaidoje kaip tik glūdėjo klai- 
da. Juk kai tik galime atkreipti dėmesį į savo dorovinę būklę, tai atran- 
dame, kad ji jau nebe res integra, o mes turime pradėti nuo blogio išva- 
rymo, kuris jau užėmė savo vietą (taip nebūtų atsitikę, jei jo nebūtume 
įskyrę į savo maksimas), t. y. pirmas tikrasis gėris, ką Žmogus gali nu- 
veikti, - tai šalintis blogio, kurio reikia ieškoti ne potraukiuose, bet iš- 
kreiptose maksimose ir, vadinasi, pačioje laisvėje. Potraukiai tik apsun- 
kina įgyvendinti priešingas geras maksimas. O tikrasis blogis yra tai, 
kad potraukiams, skatinantiems pažeisti dėsnius, nenorima priešin- 
tis. io ir yra tikrasis priešas. Potraukiai - tik principų apskritai 
(jie gali būti geri arba blogi) priešininkas, ir šis taurusis moralumo prin- 
cipas naudingas tik kaip parengiamasis pratimas (potraukių apskritai 
disciplina) subjektui paklūstant pagrindiniams teiginiams. Bet kadangi 
turi egzistuoti specifiniai dorovinio gėrio pagrindiniai teiginiai - o 
jų kaip maksimų čia vis dėlto nėra, - tai reikia tarti esant subjekte kitą 
jų priešininką, su kuriuo dorybė turi kovoti, o be šios kovos visos dory- 
bės tampa jei ne prašmatniomis ydomis, kaip sakė tas Bažnyčios tėvas!“, 
tai prašmatniu skurdumu,nes tai dažnai padeda numalšinti maiš- 
tą, nors pats maištininkas niekada nebūna nugalėtas ir sunaikintas. 

pakankamai stiprus jį (ir visus į jį paskatinimus) nie- 
kinti, o ne tik kaip per daug baisingos būtybės neap- 
kęsti ir prieš ją ginkluotis. 

Vadinasi, stoikas, įsivaizdavęs moralinę žmogaus 
kovą tik kaip ginčą su savo (pačiais savaime nekaltais) 
potraukiais, kadangi juos reikia įveikti kaip kliūtis at- 
liekant savo pareigą, tai galėjo, nes jokio atskiro po- 
zityvaus (paties savaime blogo) principo jis nepripa- 
Žįsta — dėsnio pažeidimo priežastimi laikyti tik tą 
spragą, kad su pažeidimu nekovota. Bet kadangi pa- 
ti ši spraga priešinga pareigai (kaip jos pažeidimas), 
nėra tik gamtos klaida, tai jos galima ieškoti ne vėlgi 
(kad nepakliuvus į ydingąjį ratą) potraukiuose, o tik 
tame, kas savą valią determinuoja kaip laisvą savo va- 
lią (su potraukiais sutariančių maksimų vidiniame pir- 
majame pagrinde); todėl visiškai galima suprasti, kaip 
filosofai, kurių pareiškimų pagrindas amžinai lieka ap- 
gaubtas nors neišvengiamos, bet nepageidautinos tam- 
sos*, galėjo neatpažinti gėrio tikrojo priešininko, su ku- 
riuo, kaip manė, kovoja. 

Vadinasi, mūsų neturi stebinti, kai apaštalas šį ne- 
matomą ir tik iš jo padarinių mums atpažįstamą ir 
iškreipiantį pagrindinius teiginius priešą pateikia kaip 
esantį už mūsų, tai yra kaip blogą dvasią: „Mes gru- 

* Visiškai įprastinė yra moralės filosofijos prielaida, kad egzistavi- 
mą žmoguje to, kas doroviškai bloga, visai lengva paaiškinti, būtent: 
iš vienos pusės - juslinių paskatų stiprumu, iš kitos pusės - proto pa- 
skatų (pagarbos dėsniui) nepajėgumu, t. y. silpnumu. Bet tada tai, kas 
doroviškai gera (moraliniame įgymyje) žmoguje, dar lengviau paaiškin- 
ti, nes vieno suprantamumas visai negali būti mąstomas be kito supran- 
tamumo. Tačiau šiuo atveju lieka visiškai nepaaiškinamas proto suge- 
bėjimas gryna dėsnio idėja susidoroti su visomis priešingai siekiančio- 
mis paskatomis; vadinasi, taip pat nesuprantama, kaip juslinės paska- 
tos gali nugalėti taip įžvalgiai paliepiantį protą. Juk jei visas pasaulis 


elgtųsi pagal dėsnio potvarkius, būtų galima sakyti, kad viskas vyksta 
pagal natūralią tvarką, ir niekas nė nemanytų klausti to priežasties. 

miamės ne su krauju ir kūnu [natūraliais potraukiais], 
bet su kunigaikštystėmis, valdžiomis, šių tamsybių pa- 
saulio valdovais ir dvasinėmis blogio jėgomis“"?. Ma- 
tyt, šis pasakymas skirtas ne mūsų pažinimui plėsti už 
jusliškai suvokiamo pasaulio ribų, bet tik nesupranta- 
mumo mums sąvoką padaryti akivaizdžią prakti- 
niam taikymui; juk, beje, pastaruoju tikslu mums 
vis tiek, ar mes gundytoją talpiname tik mumyse pa- 
čiuose, ar už mūsų, kadangi pastaruoju atveju mūsų 
kaltė nė kiek ne mažesnė negu pirmuoju atveju: toji blo- 
ga dvasia negalėtų mūsų suvedžioti, jei mes su ja ne- 
būtume slaptai susitarę*. — Visą šią aptartį norime pa- 
dalyti į du skyrius. 


Pirmas skyrius 


Apie teisėtą gerojo principo pretenziją 
viešpatauti žmogui 


A. Suasmeninta gerojo principo idėja 


Padaryti pasaulį dieviškosios nutarties objektu ir 
kūrimo tikslu gali tik Žmonija (protingų būtybių 
pasaulis apskritai) būdama moraliai visiškai to- 


* Krikščioniškosios moralės savitumas: dorovinis gėris skiriasi nuo 
dorovinio blogio ne kaip dangus nuo žemės, bet kaip dangus nuo 
pragaro; nors šis vaizdinys, perkeltinis ir kaip toks piktinantis, vis 
dėlto savo filosofine prasme tikslus. - Kaip tik tai padeda apsisaugoti, 
kad gėris ir blogis, šviesos karalystė ir tamsos karalystė, nebūtų mąs- 
tomos kaip viena su kita besiribojančios ir laipsniškomis pakopomis (di- 
desnio ar mažesnio šventumo) viena su kita susiliejančios, bet būtų įsi- 
vaizduojamos vieno nuo kitos atskirtos neišmatuojamos prarajos. Sį įsi- 
vaizdavimą, kuris su visomis jame glūdinčiomis baisybėmis kartu yra 
labai didingas, pateisina visiškas skirtingumas principų, kurių valdiniu 
galima būti vienoje ar kitoje šių dviejų karalysčių, ir kartu pavojus, su- 
sijęs su įsivaizdavimu, kad savybės, lemiančios priskyrimą tai ar kitai 
karalystei, artimai giminingos. 

bula. Tobulumo, kaip aukščiausios sąlygos, tiesiogi- 
nis sekmuo laimė yra aukščiausiosios esybės valioje. 

Tik šis Dievui mielas Žmogus „yra jame nuo am- 
žių“. Jo idėja išplaukia iš jo esmės; dėl to jis nėra su- 
kurtas daiktas, bet viengimis Dievo Sūnus. „Ir Žodis 
buvo Dievas. Jis pradžioje buvo pas Dievą. Visa per 
jį atsirado, ir be jo neatsirado nieko“. Juk visa sukurta 
jam, t. y. protingai pasaulio būtybei - taip, kaip jį ga- 
lima mąstyti pagal jo moralinę paskirtį. „Jis Dievo šlo- 
vės atšvaitas“*!. „Meilė - ne tai, jog mes pamilome 
Dievą, bet kad jis mus pamilo““?, ir tik Jame ir perim- 
dami Jo nuostatas mes galime tikėtis „tapti Dievo vai- 
kais“ ir t. t. 

Siekti šio moralinio tobulumo idealo, t. y. doro- 
vinės nuostatos grynojo pirmavaizdžio, - visuotinė 
žmonių pareiga, kuriai atlikti jėgų gali duoti pati ši 
idėja, mums pateikta proto kaip siekimo objektas. 
Kaip tik dėl to, kad nesame jos autoriai, o ji tik už- 
ima Žmoguje vietą, nors mes ir nesuprantame, kaip 
Žmogaus prigimtis gali būti ir jai imli, kaip tik dėl to 
galime veikiau sakyti, kad šis pirmavaizdis mums nu- 
sileido iš dangaus, kad jis priėmė žmogiškumą, nes 
to, kaip iš prigimties blogas Žmogus savaime atme- 
ta blogį ir pakyla iki šventumo idealo, neįmanoma 
įsivaizduoti lygiai taip pat, kaip pastarasis priima 
žmogiškumą (kuris jam nėra blogis) ir pats į jį nu- 
sileidžia. Vadinasi, šį susivienijimą su mumis gali- 
ma laikyti Dievo Sūnaus pažeminimu, jei mes tą 
dieviškai mąstantį Žmogų taip įsivaizduojame kaip sa- 
vo pirmavaizdį, kad jis, nors būdamas šventas ir kaip 
toks neskirtas kentėti, vis dėlto kančias prisiima di- 
džiausiu mastu, idant prisidėtų prie pasaulio pageri- 


79 


Antra dalis 


nimo. Priešingai, Žmogus niekada nelaisvas nuo kal- 
tės, net jei jis ir priimtų šią nuostatą - kančias, kurios 
jam gali tekti, kad ir kokiame kelyje jis būtų, vis dėl- 
to gali laikyti nepelnytomis, taigi gali save laikyti ne- 
vertu savo nuostatą jungti su tokia idėja, nors ji jam 
yra pirmavaizdis. 

Dievui mielo Žmogiškumo (taigi tokio moralinio 
tobulumo, koks tik galimas nuo poreikių ir potrau- 
kių priklausančiai esybei) idealą mes galime mąstyti 
ne kitaip, o tik kaip idėją Žmogaus, kuris ne vien 
tik iki galo atlieka savo Žmogiškąją pareigą, teorija 
bei pavyzdžiu kiek galima plačiau apie save skleis- 
damas gėrį, bet, nors ir gundomas didelių vilionių, 
vis dėlto pasirengęs iškęsti visas kančias, net mirti 
kankinio mirtim, kad pagerintų pasaulį netgi savo 
priešų labui. - Juk Žmogus negali kitaip susidaryti 
tos jėgos, Kuri yra moralinė nuostata, laipsnio ir 
stiprumo sąvokos, kaip ją įsivaizduodamas laimin- 
čią besigrumiant su kliūtimis ir didžiausiomis pa- 
gundomis. 

Praktiškai tikėdamas šiuo Dievo Sū- 
numi (nes jis įsivaizduojamas priėmęs Žmogaus 
prigimtį) Žmogus gali tikėtis tapti Dievui mielu (tai- 
gi ir palaimingų); t. y. tas, kuris įsisąmonino tokią 
moralinę nuostatą, kad gali tikėti ir pasikliauti sa- 
vimi, ir panašiose pagundose bei kančiose (taip, 
kaip jos paverstos tos idėjos prabavimo akmeniu) 
liks ištikimai atsidavęs Žmogiškumo pirmavaizdžiui 
ir panašus į savo pavyzdį ištikimai juo sekdamas. 
Tik toks Žmogus, tik jis vienas, turi teisę save laiky- 
ti tokiu, kuris nėra visai nevertas dieviškojo palan- 
kumo. 

B. Objektyvus šios idėjos realumas 


Šios idėjos praktinis realumas glūdi visiškai joje pa- 
čioje. Juk ji būdinga mūsų moraliai įstatymus leidžian- 
čiam protui. Mes privalome ją atitikti ir todėl turi- 
me tai galėti padaryti. Jei galimybę atitikti šį pirma- 
vaizdį žmogui reikėtų prieš tai įrodyti, — tai neišven- 
giamai būtina atlikti su gamtos srities sąvokomis (tuo 
mes neišvengiame pavojaus būti tuščių sąvokų rami- 
nami pažadais), tai mes turėtume lygiai taip pat su- 
abejoti, ar net moralės dėsnį reikia taip sureikšminti, 
kad jis taptų mūsų savos valios besąlyginiu ir vis dėlto 
pakankamu determinantu. Juk kaip galima, kad vie- 
na tik dėsningumo apskritai idėja žmogui galėtų būti 
stipresnė paskata už visas įmanomas, kylančias iš nau- 
dos? To negalima nei protu įžvelgti, nei patvirtinti pa- 
tyrimo pavyzdžiais, nes dėl pirmojo dėsnis paliepia 
besąlygiškai, o dėl antrojo - net jei niekada nebūtų nė 
vieno Žmogaus, kuris šiam dėsniui besąlygiškai pa- 
klustų, — objektyvus būtinumas būti tokiu Žmogumi 
vis dėlto nesumažės ir bus pats savaime aiškus. Va- 
dinasi, nereikia jokio pavyzdžio, kad Dievui moraliai 
mielo Žmogaus idėja mums būtų pavyzdys; kaip tik 
tokia ji jau glūdi mūsų prote. 

O tas, kuris, kad pripažintų Žmogų tokiu idėją ati- 
tinkančiu sektinu pavyzdžiu, reikalauja, jog patikėtų, 
dar kai ko daugiau, negu mato, t. y. reikalauja ne tik 
nepriekaištingo, negana to, kupino, kiek įmanoma rei- 
kalauti, nuopelnų gyvenimo būdo, bet dar ir stebuk- 
lų, kurie turėtų įvykti per jį arba jam, tas tuo kartu 
patvirtina savo moralinį netikėjimą, t. y. būtent ti- 
kėjimo dorybe stygių, o tikėjimą dorybe negalima pa- 
keisti stebuklu grindžiamo tikėjimo (jis yra tik istori- 

nis) įrodymais, nes moralinę vertę turi tik tikėjimas 
idėjos, esančios mūsų prote, praktiniu galiojimu (kuri 
tik viena reikalui esant patvirtina šios rūšies stebuk- 
lus, galinčius kilti iš gero principo, bet ji negali iš jų 
skolintis savo patvirtinimo). 

Kaip tik todėl turi būti galimas ir patyrimas, kuris 
galėtų pateikti tokio Žmogaus pavyzdį (tiek, kiek iš iš- 
orinio patyrimo apskritai galima laukti ir pageidauti 
vidinės dorovinės nuostatos įrodymų), nes, pasak dės- 
nio, kiekvienas Žmogus iš teisybės privalėtų pats būti 
šios idėjos pavyzdys. To pirmavaizdis visada lieka tik 
prote, nes protui joks pavyzdys išoriniame patyrime 
neadekvatus — neatskleidžia nuostatos vidaus, o tik 
leidžia apie tai daryti išvadą, nors ir be griežto tikru- 
mo (juk net Žmogaus paties savaime vidinis patyrimas 
neleidžia jam tiek įžvelgti savo širdies gelmes, kad jis 
galėtų įgyti savo maksimų, kurias pripažįsta, pagrin- 
dų žinojimą ir savistaba įgyti jų grynumo ir tvirtumo 
visai patikimą Žinojimą). 

Jei toks iš tikrųjų dieviškos nuostatos Žmogus Ži- 
nomu metu tarsi nusileistų iš dangaus į Žemę ir savo 
mokymu, gyvenimo būdu ir kančiomis būtų Dievui 
mielo Žmogaus kaip tokio pavyzdys, kiek to gali- 
ma tikėtis iš išorinio patyrimo (nors tokio Žmogaus 
pirmavaizdžio visada reikia ieškoti ne kur kitur, 
o tik mūsų prote), - įvykdęs revoliuciją žmonių gimi- 
nėje, jis visu tuo paskleistų neaprėpiamai didelį mo- 
ralinį gėrį pasaulyje. Tačiau ir tada neturėtume prie- 
žasties jį laikyti Kuo nors kitu, o tik natūraliai gimu- 
siu Žmogumi (nes ir toks Žmogus vis dėlto jaučiasi 
pats privaląs būti tokiu pavyzdžiu), nors tuo dar vi- 
sai nebūtų neigiama, kad jis galėtų būti ir antgamtiš- 

kai gimęs Žmogus. Juk praktiniu tikslu pastaroji prie- 
laida negali mums teikti jokio pranašumo, kadangi 
pirmavaizdžio, kuriuo grindžiame šį reiškinį, visada 
reikia ieškoti mumyse pačiuose (nors mes - įprastiniai 
žmonės). Jo egzistavimas Žmogaus sieloje jau pats sa- 
vaime yra gana nesuvokiamas, todėl pripažinus ant- 
gamtinę jo kilmę, šio pirmavaizdžio hipostazuoti pa- 
skirame Žmoguje nereikėtų. Veikiau tokio šventojo iš- 
kėlimas virš viso Žmogaus prigimties trapumo bus jo 
idėjos praktinis taikymas sekant viskuo, ką pajėgiame 
jame įžvelgti. Juk net jei to Dievui mielo Žmogaus pri- 
gimtis būtų mąstoma tokiu mastu žmogiška, kad jis 
įsivaizduojamas su tais pačiais poreikiais, taigi ir su 
tomis pačiomis kančiomis, su tais pačiais natūraliais 
potraukiais, taigi ir su tomis pačiomis pagundomis pa- 
Žeisti dėsnį, kurios mums nuskirtos, bet vis dėlto bū- 
tų mąstoma kaip antžmogiška tiek, kad ne įgytas, bet 
įgimtas nekintamas valios grynumas jam neleistų nie- 
kaip pažeisti dėsnio, — tai jo nuotolis nuo natūralaus 
žmogaus vėlei būtų toks be galo didelis, kad dieviš- 
kasis Žmogus jau daugiau negalėtų būti pavyzdys 
natūraliam Žmogui. Pastarasis sakytų: jei man bus 
duota visiškai šventa valia, tai visos blogio pagundos 
pačios savaime į mane suduš; jei man bus duotas vi- 
dinis absoliutus įsitikinimas, kad po trumpo žemiškojo 
gyvenimo aš (dėl to šventumo) tuoj pat turėsiu tapti 
nesugadinto amžino dangaus karalystės puikumo da- 
lyviu, — tai visas kančias, kad ir kokios sunkios jos bū- 
tų, net jei grėstų gėdingiausia mirtis, kentėsiu ne tik 
noriai, bet ir su džiaugsmu, nes aš savo akimis ma- 
tau puikią ir artimą išeitį. Tiesa, mūsų sielą iki Žavė- 
jimosi, meilės ir dėkingumo jam turi pakylėti mintis, 

kad tam dieviškam Žmogui iš tikrųjų nuo amžių bu- 
vo būdinga ši didybė ir palaima (ir savo kančiomis ga- 
lėjo jas užsitarnauti ne pirmą kartą), kad jis noriai jas 
atskleisdavo tikrai to nevertiems, net savo priešams, 
kad išgelbėtų juos nuo amžinos pražūties. Lygiai taip 
elgesio pagal tokią tobulą dorovės taisyklę idėja mums 
besąlygiškai galiotų kaip potvarkis tuo sekti, bet jo pa- 
ties negalime įsivaizduoti sektinu pavyzdžiu, taigi 
ir tokio gryno ir aukšto moralinio gėrio mums gali- 
mybės ir pasiekiamumo įrodymo“. 


* Suprantama, tam atsiliepia tas žmogaus proto ribotumas, kurio 
vargu ar kada nors bus atsikratyta: mes negalime mąstyti moraliai 
reikšmingos vertės asmens poelgiuose, kartu jos arba jos pasireiškimo 
neįsivaizduodami žmogiškai; nors tuo visai nenorima tvirtinti, kad iš 
tikrųjų (xa7 'aAnOeiav) taip ir yra. Juk mums visuomet reikia žinomos 
analogijos su gamtinėmis būtybėmis, kad galėtume suvokti antijuslines 
savybes. Antai filosofas poetas žmogų, kadangi jam tenka kovoti su 
savo polinkiu į blogį, jau vien dėl to, kad žino jį nugalėjus blogį, pa- 
kelia į būtybių moralinės hierarchijos aukštesnį rangą, net aukštesnį už 
dangaus gyventojų, kurie dėl savo prigimties šventumo apsaugoti nuo 
visų galimų vilionių. (Pasaulis su o trūkumais yra geresnis negu be- 
valių angelų karalystė. - Halleris?* .) 

Prie šio įsivaizdavimo būdo taikosi ir Raštas, idant mums padarytų 
suprantamą visą Dievo meilės Žmonių giminei didingumą, Dievui pri- 
skirdamas didžiausią, kokiam tik pajėgi mylinti esybė, pasiaukojimą, kad 
padarytų laimingą žŽ moj giminę, net jei ji to neverta. („Dievas taip pa- 
milo pasaulį“ ir t. t.) Ir vis dėlto protu nepajėgiame susidaryti sąvoką 
to, kaip geriausioji esybė gali paaukoti ką nors, kas jai priklauso dėl jos 
palaimos, ir netekti to, ką turi. Tai analogijos schematizmas (pa- 
aiškinti), be kurio neapsieisime. Bet jį paversti objekto determina- 
cijos šchematizmu (išplėsti mūsų žinioms) - tai antropomor- 
fizmas, kurio moraliniai padariniai (religijoje) būna itin nemalonūs. 

Čia noriu tik prabėgomis pastebėti, kad kylant nuo to, kas jusli- 
nis, prie antjuslinio, žinoma, galima scheminti (sąvoką padaryti su- 
prantamą pagal analogiją su kuo nors jusliniu), bet pagal analogiją su 
tuo, kas būdinga pirmajam, negalima besąlygiškai daryti išvados, 
kad tai turi būti būdinga ir pastarajam (ir tuo išplėsti jo sąvoką). Ir 
tam yra visai paprastas pagrindas: tokia išvada prieštarautų bet kokiai 
analogijai, nes - kadangi neišvengiamai taikome schemą sąvokai, kad 
padarytume ją mums suprantamą (įrodant pavyzdžiu), - jos sekmuo 
būtų tas, kad schema būtinai turi priklausyti pačiam objektui kaip jo 

Būtent šis dieviškos nuostatos, bet visiškai žmogiš- 
kas mokytojas vis dėlto galėtų teisingai sakyti apie sa- 
ve, kad gėrio idealas jame (mokyme ir veikloje) tary- 
tum buvo realiai įkūnytas. Juk tada jis kalbėtų tik apie 
nuostatą, Kurią pats padaro savo poelgių taisykle, ta- 
čiau kurią, turėdamas galimybę ją padaryti akivaiz- 
džiu pavyzdžiu kitiems, o ne sau, jis vaizdžiai rodo 
išoriškai tik savo mokymu ir poelgiais: „Kas iš jūsų 
gali įrodyt mane nusidėjus?“* Bet visiškai teisingas 
yra nepriekaištingas mokytojo pavyzdys reikale, ku- 
rio jis moko, nes ir be šito tai yra kiekvieno pareiga — 
išskyrus gryniausią paties mokytojo nuostatą niekam 
kitam nepripažinti nuopelnų, jei nėra jokių priešybės 
įrodymų. Tokia nuostata — su visomis dėl pasaulio pa- 
gerinimo prisiimtomis kančiomis — mąstoma Žmogiš- 
kumo ideale, yra visiems Žmonėms visais laikais ir vi- 
suose pasauliuose lygiavertė aukščiausiam teisingu- 
mui, jei Žmogus, kaip jam privalu daryti, su ja sude- 
rina savo nuostatas. Žinoma, ši aukščiausia nuostata 
visada mums liks nepasiekiamas teisingumas, nes jį 
turi sudaryti gyvenimo būdas, visiškai ir be klaidų 
atitinkantis nurodytą nuostatą. Vis dėlto turi būti ga- 
limas tam tikras pirmosios įsisavinimas dėlei pasta- 
rojo, jei jis jungiamas su pirmavaizdžio nuostata, nors 


predikatas. Todėl negaliu sakyti: kadangi augalo (arba bet kurio orga- 
ninio kūrinio ir apskritai tikslingo pasaulio) priežastį galiu padaryti 
suprantamą ne kitaip, kaip remdamasis analogija meistro santykio 
su savo kūriniu (pavyzdžiui, laikrodžiu), nes aš šiai priežasčiai priski- 
riu intelektą, - tai ir pati priežastis (augalas, pasaulis apskritai) turi tu- 
rėti intelektą, t. y. jai priskyrimas intelekto yra ne tik mano supran- 
tamumo sąlyga, bet ir jos galimybės būti priežastimi. Tačiau tarp sche- 
mos santykio su savo sąvoka ir šios sąvokos schemos santykio su pa- 
čiu daiktu yra visai ne analogija, o didžiulis šuolis (ueraBaocųę ei; dAMO 
yevoc), kuris atveda tiesiai į antropomorfizmą - tai įrodžiau kitur“, 

įsisavinimo padarymas suprantamu susijęs su dar 
dideliais sunkumais, kuriuos mes dabar norime iš- 
dėstyti. 


C. Sunkumai del šios idėjos realumo ir jų įveikimas 


Pirmas sunkumas, keliantis abejonių dėl šios Die- 
vui mielo Žmogiškumo mumyse idėjos pasiekiamumo 
įstatymų leidėjo šventumo atžvilgiu mums patiems 
esant nepakankamai teisingiems, yra šis. Įstatymas sa- 
ko: „Būkite šventi [savo gyvenimo būdu]..., nes aš esu 
šventas“. Juk tai Dievo sūnaus, kuris mums iškeltas 
pirmavaizdžiu, idealas. Bet gėrio, kurio vidujai priva- 
lome siekti, atskyrimas nuo blogio, nuo kurio mes pra- 
dedame, - begalinis ir, kadangi tai liečia veiklą, t. y. 
gyvenimo būdo atitikimą dėsnio šventumą, niekada 
nepasiekiamas. Vis dėlto žmogaus dorovinis pobūdis 
turi su juo derintis. Vadinasi, šį pobūdį reikia numa- 
tyti nuostatoje, visuotinėse ir grynose elgesio atitiki- 
mo dėsnį maksimose kaip gemale, iš kurio turi išsi- 
vystyti visa, kas gera; ši nuostata kyla iš to švento 
principo, kurį žmogus įskyrė į savo aukščiausią mak- 
simą. Toks reikšmės pakitimas taip pat turi būti gali- 
mas, nes jis yra pareiga. Šiuo atveju sunku spręsti, 
kaip galėtų nuostata galioti veiklai, kuri višada (ne 
apskritai, bet kiekvienoje laiko atkarpoje) turi trūku- 
mų. O šio sunkumo įveikimas remiasi tuo, kad nuo- 
stata, kaip tolydus begalinis žengimas į priekį nuo to, 
kas nepakankamai gera, prie geresnio, mūsų vertini- 
mu - jame priežasties ir padarinių santykių sąvokas 
neišvengiamai riboja laiko sąlygos — visada lieka ne- 
pakankama; taigi gėrį reiškinyje, t. y. pagal veiklą, 
mes visada turime laikyti mumyse nepakankamu 

šventojo dėsnio atžvilgiu. Bet galima manyti, kad šir- 
džių Žinovas savo grynąja intelektualine įžvalga nuo- 
statos dėlei, kuri antjuslinio pobūdžio ir iš kurios iš- 
vedamas šis begalinis Žengimas prie atitikimo dėsnį, 
šį Žengimą vertins kaip užbaigtą visumą ir pagal veik- 
lą (gyvenimo būdą)*; todėl Žmogus, nepaisant savo 
nuolatinio nepakankamumo, vis dėlto gali tikėtis, kad 
jis apskritai patiks Dievui, nepriklausomai nuo to, 
kokiu laiko momentu jo egzistavimas nutrūktų. 

Antras išsiskiriantis sunkumas, jei gėrio siekian- 
tis Žmogus šio moralinio gėrio atžvilgiu stebimas san- 
tykyje su dieviškuoju gerumu, liečia moralinę 
laimę, kuri čia suprantama ne kaip nuolatinio pasi- 
tenkinimo savo fizine būkle (išsivadavimas nuo 
vargų ir mėgavimasis nuolat augančiais malonumais), 
t. y. fizinės laimės garantavimas, bet visada pa- 
sistumiančios į gėrį (ir niekada nepasiduodančios) 
nuostatos tikroviškumo ir pastovumo garantavi- 
mas. Juk nuolatinis „Dievo karalystės siekis“, jei 
tvirtai laiduojamas tokios nuostatos ne- 
kintamumas, būtų tiek pat daug, kaip žinojimas, 
jog jau esi šios karalystės dalyvis, nes taip nusiteikęs 
žmogus jau savaime būtų įsitikinęs, kad „visa tai [kas 
susiję su fizine laime] bus jums pridėta“. 


* Reikia pastebėti, jog tuo nenorima pasakyti, kad nuostata turi pa- 
sitarnauti kaip atitikimo pareigą stygiaus papildymas, taigi realaus blo- 
gio šioje begalinėje eilėje kompensacija (veikiau reikia tarti, kad 
Dievui mielas Žmogaus moralinis pobūdis šioje nuostatoje tikrai yra); 
bet tai reiškia, kad nuostata, užimanti šios į begalybę besitęsiančios ar- 
tėjimų eilės totalumo vietą, tik padengia nuo būtybės egzistavimo lai- 
ke apskritai neatskiriamą trūkumą - žmogaus negalėjimą kada nors bū- 
ti visiškai tuo, kuo jis ketina tapti savo sąvokoje. Kompensacija už šia- 
me žengime į priekį pasitaikančius nusižengimus dėsniui bus aptaria- 
ma išsklaidant trečią sunkumą. 

Nors dėl išsakytų sunkumų susirūpinusiam Žmo- 
gui ir būtų galima nurodyti, kad „Ir pati [Dievo] Dva- 
sia liudija mūsų dvasiai““ ir t. t., t. y. kad turintis to- 
kią gryną, kaip reikalaujama, nuostatą, jau savaime 
jaus, jog niekada negali taip žemai kristi, kad vėl at- 
siduotų blogiui, tačiau keblu šauktis tokių tariamų 
antjuslinės kilmės jausmų - niekur taip lengvai neap- 
sirinkama, kaip gerą nuomonę apie save proteguojant 
pačiam sau. Ir, atrodo, niekad nepatartina skatinti to- 
kį pasitikėjimą, o kur kas naudingiau (moralumui) — 
„Adarbuokitės savo išganymui su baime ir drebė- 
dami“* (griežti žodžiai, kurie, nederamai suprasti, 
gali skatinti niūriausią fanatizmą). Bet ir be jokio pa- 
sitikėjimo kartą priimta nuostata vargu ar būtų gali- 
mas į ją nuvedantis atkaklumas. O pasitikėjimas, ne- 
atsiduodant saldžiam arba baikščiam svajingumui, at- 
siranda iš ligšiolinio gyvenimo būdo palyginimo su 
sau nustatytu potvarkiu. 

Juk Žmogus, kuris nuo to laiko, kai priėmė gėrio 
principus, pakankamai ilgame gyvenime pamatė, 
kaip jie funkcionuoja veikloje, t. y. savo nuolat gerė- 
jančiame gyvenimo būde, ir - nors gerėjantis gyveni- 
mo būdas jam yra dingstis daryti išvadą, kad jo nuo- 
stata tik spėjamai nuodugniai pagerėjo, — vis dėlto 
gali protingai tikėtis, kad, kadangi toks žengimas į 
priekį, jei tik jo principas geras, vis labiau didina ga- 
lią ir toliau Žengti šia kryptimi, jis šiame Žemiška- 
me gyvenime iš šio kelio niekad neiškryps, bet visa- 
da dar energingiau žengs juo į priekį; negana to, jei 
po šio gyvenimo jam numatomas dar kitas gyveni- 
mas, jis ir kitomis aplinkybėmis, iš visko sprendžiant, 
ir toliau veiks pagal tą patį principą ir vis labiau ar- 

tės prie tikslo - tobulumo, nors jis ir nepasiekiamas, 
kadangi pagal tą, ką jis iki šiol sau priėmė, savo 
nuostatą gali laikyti gerintina iš pagrindų. Priešingai, 
tas, kuris dažnai mėgindamas siekti gėrio vis dėlto 
niekad nebuvo čia tvirtas, kuris visada vėl krisdavo 
į blogį arba savo gyvenimo eigoje turėjo pastebėti, 
kad jis tarsi nuo šlaito vis giliau krenta nuo to, kas 
bloga, prie dar blogesnio, —- negali turėti jokios pro- 
tingos vilties tapti geresnis, jei net pailgėtų jo gyve- 
nimas žemėje arba jam būtų parengtas būsimasis gy- 
venimas, nes tokius požymius jis turėtų laikyti savo 
nuostatoje įsišaknijusiu pagedimu. 

Taigi, pirma - tai žvilgsnis įneapžvelgiamą, bet 
trokštamą ir laimingą ateitį; antra, priešingai, - žvilgs- 
nis į tiek pat neapžvelgiamą vargą, t. y. ir viena, 
ir kita Žmonėms pagal tai, ką jie geba nutarti, - žvilgs- 
nis į palaimingą arba nelaimingą amžinybę. Tokie 
vaizdiniai pakankamai pajėgūs daliai Žmonių suteikti 
nusiraminimą ir tvirtumą gėryje, o kitai daliai - paža- 
dinti teisiančiąją sąžinę, kad, kiek galima, sugriovus 
blogį, taigi tokie vaizdiniai turi pasitarnauti kaip paska- 
tos, nors nebūtina ir objektyviai numatyti gėrio ar blo- 
gio amžinumą Žmogaus likimui kaip dogminį teigi- 
nį*, nes šiais tariamais Žinojimais ir tvirtinimais protas 


* Tarp klausimų, iš kurių klausėjas, net jei jam į juos ir galėtų at- 
sakyti, vis dėlto nieko protingo neišgirstų (todėl juos galima vadinti 
vaikiškais klausimais), yra ir toks: ar pragaro bausmės bus baig- 
tinės, ar amžinos? Jei būtų tvirtinamas pirmas teiginys, tai galima nuo- 
gąstauti, kad kai kurie (antai visi tikintys skaistyklos ugnimi arba tas 
jūrininkas iš Moore'o „Kelionių“*?) sakytų: „Bet aš tikiuosi, kad tai 
galėsiu iškęsti“. O jei būtų tvirtinamas antras teiginys ir priskirtas prie 
tikėjimo simbolių, tai, priešingai jame išreikštam ketinimui, gali kilti vi- 
siško nebaudžiamumo nugyvenus niekingiausią gyvenimą viltis. Juk jo 
pabaigoje, vėlyvos atgailos momentais, dvasininkas, pašauktas patarti 

tik peržengia savo įžvalgos ribas. Gera ir gryna nuo- 
stata (ją galima vadinti gerąja mus valdančia dvasia), 
kai ji įsisąmoninta, teikia pasitikėjimą jos pastovumu 


ir paguosti, turės vis dėlto manyti esant negailestinga ir nežmoniška 
paskelbti amžinąjį atstūmimą; o kadangi tarp šio atstūmimo ir visiško 
išteisinimo jis nenustato jokio vidurio (o tik arba amžiną bausmę, ar- 
ba jokios bausmės), tai jis turi Žmogui suteikti viltį likti nenubaustam, 
t. y. pažadėti jam greitą virtimą Dievui mielu žmogumi. Tada, kadan- 
gi pradėti dorai gyventi laiko jau nėra, kupinos atgailos išpažintys, ti- 
kėjimo įžadai bei naujo gyvenimo pažadai tampa priemone nors kiek 
atitolinti dabartinio gyvenimo pabaigą. 

Ši išvada neišvengiama, jei būsimo likimo, atitinkančio gyvenimo 
būdą žemėje, amžinybė bus pateikiama kaip dogma ir Žmogaus 
visai nenukreips į tai, kad jis, remdamasis savo aukštesne dorovine būk- 
le, susidarytų ateities sampratą ir šiuo pagrindu pats darytų natūra- 
liai galimas numatyti iš jos išplaukiančias išvadas. Juk tada išvadų ei- 
lės neapžvelgiamumas viešpataujant blogiui jam darys tokį pat 
moralinį poveikį (jį skatins, taisant arba keičiant savo veiką net gyve- 
nimo pabaigoje, tai, kas įvyko, kiek tai galima paversti neįvykusiu), ko- 
kio galima laukti iš jam praneštos blogio amžinybės, bet nepalydint 
dogminio pastarojo įsivaizdavimo trūkumais (be to, tam neteikia pa- 
grindo nei proto įžvalga, nei Rašto aiškinimas), kadangi gyvenime 
blogas Žmogus jau iš anksto tikisi šio lengvai prieinamo atleidimo ar- 
ba gyvenimo pabaigoje tiki, kad jis susidurs tik su dangiškosios justi- 
cijos pretenzijomis, kurias jis patenkina vien tik žodžiais, tuo tarpu 
žmonių teisingumas čia lieka visai nykus ir niekas negauna ko 
nusipelnęs (šios rūšies apsivalymo tiek įprastinė baigtis, kad pavyzdžio, 
jog būtų kas nors priešinga, beveik negirdėti). 

Tačiau rūpintis, kad jo protas sąžine įvertins per švelniai, manau, 
būtų didelė klaida, - kaip tik dėl to, kad protas laisvas ir nepaperka- 
mas net kai turi teisti jį, žmogų. Ir jei Žmogui šioje būklėje tik sakoma, 
kad vargu ar jam netrukus reikės stoti prieš teisėją, tai jį galima palik- 
ti jo paties apmąstymams, kurie, labai tikėtina, jį griežčiausiai teis. — 

ia aš noriu pridėti dar dvi pastabas. Įprastinę sentenciją - gera vi- 
sa, kas gerai baigiasi, - nors ir galima taikyti moralei, bet tik 
tada, kai gera pabaiga suprantama kaip žmogaus tapimas iš tikrųjų ge- 
ru žmogumi. Bet kaip Žmogus gali save atpažinti tokį esant - juk spręs- 
ti apie tai jis gali tik pagal iš to išplaukiantį tvirtai gerą gyvenimo bū- 
dą, Kuriam gyvenimo pabaigoje jau nelieka laiko? Minėtą ištarą vei- 
kiau galima pripažinti galiojančią laimei, bet irgi tik tam požiū- 
riui, kuriuo Žmogus apžvelgia savo gyvenimą, - galiojančią ne gyve- 
nimo pradžiai, bet pabaigai, kai jis žvelgia į praeitį. Išgyventos kan- 
čios nepalieka jokių kankinamų prisiminimų, jei jaučiama, kad nuo jų 

bei tvirtumu, nors tik tarpiškai, ir yra guodėja (užtarė- 
ja)““, jei mes susirūpinę savo klaidingais žingsniais pa- 
lyginus su jos pastovumu. Šiuo atžvilgiu įsitikinimas 
žmogui nei galimas, nei, kiek galime spręsti, moraliai 
naudingas. Juk (tai reikia įsidėmėti) šio pasitikėjimo 
mes negalime grįsti mūsų nuostatų nekintamumo tie- 
sioginiu įsisąmoninimu, nes šito negalima įžvelgti, ta- 


esi apsaugotas, bet veikiau sukelia smagumą, darantį tuo labiau žavų 
mėgavimąsi prasidedančia laime. Juk malonumai ar skausmai (kaip pri- 
klausantys juslumui) telpa laiko eilėje, su juo dingsta, jie su dabar eg- 
zistuojančiu mėgavimusi gyvenimu nesudaro visumos, bet pastarojo iš- 
stumiami kaip paskesniojo. Bet jei šis teiginys taikomas spręsmui apie 
iki šiol nugyvento gyvenimo moralinę vertę, tai žmogus gali būti la- 
bai neteisus, manydamas, kad jis jį baigė visai geru pasikeitimu. Juk 
moraliai subjektyvus nuostatos principas, pagal kurį reikia vertinti 
savo gyvenimą, nėra (kaip kas nors antjusliška) toks, kad jo egzistavi- 
mas būtų dalomas į laiko atkarpas, bet jis turi būti mąstomas kaip ab- 
soliuti vienovė. O kadangi apie nuostatą galime spręsti tik iš poelgių 
(kaip jos reiškinių), tai, šitaip vertinant, ir gyvenimas bus traktuojamas 
tik kaip vienovė laike,t. y. kaip visuma. Tada priekaištai dėl pir- 
mosios gyvenimo dalies (iki jos pagerėjimo) galėtų skambėti tiek pat 
garsiai, kaip ir pritarimas paskutiniajai, ir sentencijos „gera visa, 
kas gerai baigiasi“ triumfuojantis tonas būtų labai prislopintas. 
Pagaliau šiam mokymui apie baudimą aname pasaulyje artimai gi- 
miningas, nors nevienodas, dar kitas mokymas, būtent: „visos nuodė- 
mės čia turi būti atleistos“, kad gyvenimo pabaigoje sąskaita turi būti 
visiškai užbaigta, ir niekas negali tikėtis, kad tai, kas praleista čia, dar 
bus atseikėta ten. Bet ir šis teiginys tiek pat mažai, kaip ir ankstesnis, 
gali būti paskelbtas dogma, jis tėra principas, kuriuo praktinis protas 
nustato taisykles taikyti savosioms to, kas antjusliška, sąvokoms, nors 
pats tenkinasi tuo, kad apie pastarojo objektyvų pobūdį nieko nežino. 
Jis teigia tik štai ką: tik iš to, koks buvo mūsų gyvenimo būdas, gali- 
me spręsti, ar esame Dievui mieli žmonės ar nesame ir, kadangi gyve- 
nimo būdas baigiasi kartu su gyvenimu, tai ir mums pateikiama są- 
skaita, vien tik kurią susumavus matyti, ar mes galime būti išteisinti, 
ar negalime. - Apskritai tariant, jei vietoj antjuslinių objektų, kurių iš- 
siaiškinti vis dėlto negalime, pažinimo konstitutyvių principų mes 
apribotume savo sprendimą reguliatyviais principais, kuriuos ten- 
kina galimas šių objektų praktinis taikymas, tai daugelyje dalykų žmo- 
giškoji išmintis atrodytų geriau, ir tariamas Žinojimas to, kas iš esmės 
nežinoma, tas nepamatuotas, nors laiko tėkmėje žiburiavęs bergždžias 
išvedžiojimas galiausiai nedarytų iš to kylančios žalos moralumui. 

čiau mes, atsižvelgdami į aplinkybes, turime apie jas 
spręsti tik iš jų padarinių gyvenimo būdui. Bet ši išva- 
da, kadangi ji gaunama tik iš suvokimų kaip geros ir 
blogos nuostatos pasireiškimų, niekada mūsų neįgali- 
na tikrai pažinti ypač nuostatos tvirtumo ir mažiau- 
siai įgalina tada, kai kas nors mano, jog jo nuostata pa- 
gerėja iš anksto numatytoje artimoje gyvenimo pabai- 
goje; juk tie empiriniai pagerėjimo tikrumo įrodymai vi- 
sai nepakankami, tuo tarpu kito gyvenimo būdo pagrįs- 
ti nuosprendžiui apie mūsų moralinę vertę mes jau ne- 
turime, ir nusiminimas (Žmogaus prigimtis jau savai- 
me rūpinasi, kad jis neprasiveržtų laukine neviltimi, kai 
visi ko nors uŽ šio gyvenimo ribų vaizdai skęsta tam- 
soje) yra Žmogaus protingo spręsmo apie savo dorovi- 
nę būklę neišvengiama išvada. 

Trečias ir, atrodo, didžiausias sunkumas kiekvie- 
ną Žmogų, - net kai jis jau stoja į gėrio kelią, prislegia 
tada, kai dieviškasis teisingumas skelbia nuospren- 
dį visam jo gyvenimo būdui, vaizduoja jį kaip smerk- 
tiną, yra šis. - Nors priėmęs gerą nuostatą jis ir galėjo 
stoti į gėrio kelią ir, kad ir kaip tvirtai laikėsi nuostatą 
atitinkančio gyvenimo būdo, - bet juk jis pradė- 
jo nuo blogio ir šios kaltės užglaistyti niekad ne- 
galės. Kad po pasikeitimo širdyje jis daugiau nenusi- 
deda - tai žmogaus neįgalina manyti tarytum tuo jis at- 
siskaitė už senus nusidėjimus. Ir tolesnis geras jo gy- 
venimo būdas negali būti joks perteklius lyginant su 
tuo, ką jis kiekvieną kartą savaime privalo atlikti, nes 
bet kuriuo laiku jo pareiga - daryti visa, kas gera, kiek 
tik pajėgia. 

Ši pirmykštė arba apskritai kiekvienam gėriui, kurį 
žmogus galėjo atlikti, išankstinė kaltė ir yra tai, ką - ir 

daugiau nieko - mes suprantame esant pradiniu blo- 
giu (Žr. pirmą dalį), o jos, kiek įžvelgiame savo proto 
teise, negalima pakeisti Kuo nors kitu. Juk ši kaltė nėra 
perteikiamas privalėjimas, kurį kaip piniginę sko- 
lą (kai kreditoriui vis tiek, ar ją sumoka pats skolinin- 
kas, ar kas nors kitas už jį) galima perrašyti kitam, bet 
ji yra nepaprastai asmeninė kaltė, būtent nuo- 
dėmės kaltė, liečianti tik baudžiamąjį, o ne nekaltąjį, 
nors pastarasis ir būtų toks didžiadvasiškas, kad norė- 
tų ją prisiimti. - Kadangi dorovinis blogis (moralės dės- 
nio, kaip dieviškojo priesako, pažeidimas vadi- 
namas nuodėme)-ne tik dėl aukščiausiojo įstatymų 
leidėjo, kurio autoritetas tuo įžeidžiamas, begalybės 
(šio nepasiekiamo Žmogaus santykio su aukščiausiąja 
esybe mes visai nesuprantame,), bet ir kaip blogis nuo- 
statoje ir maksimose apskritai (panašiai kaip visuo- 
tiniai principai palyginti su atskirais jų pažeidi- 
mais) - sukelia dėsnio pažeidimų nepabaigiamai, taigi 
ir begalinę kaltę (kitaip yra akivaizdoje žmogiškojo tri- 
bunolo, nagrinėjančio tik atskirus nusikaltimus, taigi tik 
veiką ir kas su ja susiję, 0 ne visuotinę nuostatą), tai 
kiekvienam Žmogui reikėtų laukti sau begalinės 
bausmės ir išvijimo iš Dievo karalystės. 

Šio sunkumo išsprendimas remiasi štai kuo. Širdžių 
žinovo nuosprendį reikia mąstyti kaip sąsają su kalti- 
namojo bendrąja nuostata, o ne su jos pasireiškimais, 
ne su nuo dėsnio nukrypstančiais arba jį atitinkančiais 
poelgiais. Bet čia iš anksto numatoma Žmogaus gera 
nuostata, nugalinti jame anksčiau buvusį galingą blo- 
gio principą, ir kyla klausimas: ar pirmosios būklės 
moralinis sekmuo —- bausmė (kitaip tariant, nepalan- 
kiai vertinančio Dievo poveikis subjektui) gali apimti 

ir Žmogaus su pagerėjusia nuostata būklę, kai jis jau 
yra dieviškojo palankumo objektas? Kadangi čia klau- 
simas ne tas, ar iki mąstymo pasikeitimo jam paskirta 
bausmė atitinka dieviškąjį teisingumą (tuo niekas ne- 
abejoja), tai ši bausmė neturi (šiame samprotavime) 
būti įsivaizduojama kaip jam skirta iki pasitaisymo. 
Bet jos negalima įsivaizduoti ir kaip skirtos pasi- 
keitus mąstymui, nes Žmogus jau gyvena naują 
gyvenimą ir moraliai yra kitas Žmogus, nubaudimas 
neatitiks šios jos kokybės (Dievui mielo žmogaus). Vis 
dėlto jis turi duoti satisfakciją aukščiausiajam teisin- 
gumui, kurio akivaizdoje bausmės nusipelnęs niekad 
negali likti nenubaustas. Vadinasi, kadangi nubaudi- 
mas nei iki, nei po mąstymo pasikeitimo neatitinka 
dieviškosios išminties ir vis dėlto yra būtinas, tai reikia 
manyti, kad jis ją atitinka ir nustatytas paties šio pasi- 
keitimo mąstyme metu. Vadinasi, mes turime nuspręs- 
ti, ar galima manyti, kad šioje pastarojoje būklėje iš- 
lieka, bet jau moralinio pasikeitimo mąstyme sąvokos 
pavidalu, tas blogis, kurį naujas gerai mąstantis Žmo- 
gus gali laikyti savo (kitų atžvilgiu) kalte ir kaip to- 
kią - bausme*, tenkinančia dieviškąjį teisingumą. 


* Hipotezė, kad visą blogį pasaulyje reikia laikyti apskritai baus- 
mėmis už dėsnio pažeidimus, negalėjo būti sugalvota tik teodicėjos po- 
reikiams arba kaip šventikų religijos (kulto) išradimas (nes ji per daug 
įprastinė, kad ją reikėtų taip dirbtinai išgalvoti); bet ji, matyt, labai ar- 
tima Žmogaus protui, linkusiam gamtos vyksmą sieti su moralės dės- 
niais, iš to labai natūraliai išvedančiam mintį, kad mes privalome siekti 
tapti geresniais žmonėmis anksčiau, negu galime trokšti išsilaisvinti iš 
gyvenimo blogybių arba jas padengti vyraujančiu gėriu. Todėl pirma- 
sis žmogus (Šventajame Rašte) vaizduojamas kaip pasmerktas dirbti, 
kai jis nori valgyti, jo žmona - turinti skausmuose gimdyti vaikus, ir 
jie abu - kaip pasmerkti mirčiai už savo nusikaltimus. Tačiau 
nedera nepastebėti, kad jei šis dėsnis ir nebūtų pažeistas, tai gyvūniš- 
ka sukurtoji būtybė, aprūpinta tokiomis kūno dalimis, negalėtų tikėtis 

Mąstymo pasikeitimas — tai būtent išėjimas iš blo- 
gio ir įžengimas į gėrį, buvusio Žmogaus nusirengimas 
ir apsirengimas nauju ŽMogumi, nes subjektas atsiža- 
da nuodėmės (taigi ir visų potraukių, kiek šie jį tam 
gundo), kad gyventų teisingumui“. Tačiau jame kaip 
intelektualinėje apibrėžtyje yra ne du laiko atkarpa at- 
skirti aktai, o tik vienintelis, nes atsisakyti blogio ga- 
lima tik gera nuostata, kuri yra įžengimo į gėrį prie- 
žastis, ir priešingai. Vadinasi, gerąjį principą sudaro 
ir blogio atsisakymas, ir geros nuostatos priėmimas, o 
sielvartas, pagrįstai lydintis pirmąjį, visiškai išnyksta 
iš antrojo. Perėjimas nuo pagedusios nuostatos į gerą 
kaip (panašus į tai, kad „mūsų senasis „aš“ yra nu- 
kryžiuotas““*) jau pats savaime yra aukojimasis ir įžen- 
gimas į ilgą eilę tų gyvenimo blogybių, kurias prisii- 
ma naujas žmogus Dievo Sūnaus nuostatoje, tai yra tik 
gėrio vardan, tačiau kurios vis dėlto iš tikrųjų priklau- 
so kaip bausmė kitam, būtent buvusiam Žmogui 
(nes naujasis Žmogus yra moraliai kitoks). 

Vadinasi, nors fiziškai (paimtas savo empiriniu 
pobūdžiu kaip juslinė būtybė) jis tebėra tas pats bau- 
džiamas Žmogus ir kaip toks turi būti teisiamas mo- 
ralinio tribunolo, taigi paties savęs, vis dėlto savo nau- 
ja nuostata (kaip galima vien tik mąstyti esybė) jis sto- 
ja prieš dieviškąjį teisėją, kuris naują nuostatą vertina 
pagal darbus, moraliai visai kitoks. O ši nauja nuo- 
stata, jo priimta savuoju grynumu kaip Dievo Sūnaus 


kitos paskirties. Indams žmonės yra ne kas kita, kaip dvasios (vadi- 
namos Dewas), uždarytos į gyvūniškus kūnus, nubaudžiant už anks- 
tesnius nusikaltimus, o vienas filosofas (Malebranche) net ketino ne- 
protingiems gyvūnams verčiau nepriskirti jokios sielos ir tuo pačiu jo- 
kių jausmų, negu pripažinti, kad arkliai turėtų daug kamuotis, „nega- 
lėdami ėsti uždrausto šieno“““. 

nuostata, arba (jei mes šią idėją suasmeniname) kaip 
pats Dievo Sūnus iškenčia už šį žmogų ir lygiai 
už visus, tikinčius (praktiškai) juo kaip Dievo pa- 
vaduotoju, nuodėmės kaltę, savo kančiomis ir mir- 
timi kaip išganytojas sukuria pasitenkinimą aukš- 
čiausiuoju teisingumu ir kaip apgynėjas padaro, 
kad žmonės gali tikėtis būti išteisinti šio jų teisėjo aki- 
vaizdoje. Tačiau (sekant šia interpretacija) kančias, ku- 
rias naujasis Žmogus, mirdamas kaip senasis, turi 
nuolatos kęsti visą gyvenimą*, Dievo Sūnus, būdamas 


* Net gryniausia Žmogaus, kaip pasaulio būtybės, moralinė nuo- 
stata vis dėlto nesukelia nieko daugiau negu tolydų subjekto tapsmą 
Dievui mielu veikla, aptinkama jutimais suvokiamame pasaulyje. Nors 
savo kokybe ši nuostata (kadangi ji turi būti mąstoma kaip antjusliš- 
kai pagrįsta) turi ir gali būti šventa bei atitikti savo pirmavaizdį, sa- 
vo laipsniu - kaip nuostata atsiskleidžia poelgiuose - ji visada lieka 
nepakankama ir be galo atitolusi nuo savo pirmavaizdžio. Nepaisant 
to, ši nuostata, nes joje glūdi tolydaus žengimo į priekį šalinant šį ne- 
pakankamumą pagrindas, užima, kaip visumos intelektualinė vienovė, 
užbaigtos veiklos UE Tačiau kyla klausimas: ar tas, kuriam „da- 
bar nebėra pasmerkimo“ gali arba turi manyti esąs išteisintas, 0 jo 
kančios, patirtos kelyje į vis didesnį gėrį, visada priskirti sau kaip 
baudžiančias, tuo pripažįstant baudžiamumą, taigi ir Dievui nepa- 
tinkančią nuostatą? Taip, bet tik tokiu Žmogaus pobūdžiu, kokio jis to- 
lydžiai atsisako. Kas tame pobūdyje (senojo žmogaus) jam derėtų kaip 
bausmė (o tai apskritai visos gyvenimo kančios ir blogybės), tą jis nau- 
jojo Žmogaus pobūdžiu džiaugsmingai prisiima tik dėl gėrio; vadina- 
si, jam kaip tokiam jos bus priskirtos ne kaip bausmės. Bet tuo nori- 
ma pasakyti tik tiek, kad visas jį ištinkančias blogybes ir kančias, ku- 
rias senasis žmogus turėtų laikyti bausmėmis ir kurias naujasis žŽmo- 
gus, kiek jame miršta senasis, iš tikrųjų sau priskiria kaip tokias, jis no- 
riai priima naujame pobūdyje tik kaip dingstį patikrinti ir lavinti savo 
nuostatą siekti gėrio. Todėl nubaudimas yra kartu tos dingsties pada- 
rinys ir priežastis, taigi ir to pasitenkinimo bei moralinės laimės, 
kurią sudaro savojo žengimo į priekį gėryje (jis ir blogio atsisakymas 
yra vieningas aktas) įsisąmoninimas. Tačiau senoje nuostatoje tos pa- 
čios blogybės ne tik prilygtų bausmėms, bet ir turėtų būti jaučiamos 
kaip tokios, nes jos, net laikomos tik blogybėmis, vis dėlto tiesiogiai 
priešiškos tam, kas kaip fizinė laimė tampa tokios nuostatos žmo- 
gaus vieninteliu tikslu. 

žmonijos atstovas, rodo kaip kartą ir visiems laikams 
iškentėtą mirtį. 

Čia turime tą darbų nuopelno perviršį, kurio aukš- 
čiau pasigesta, ir nuopelną, kuris mums priskiriamas 
iš malonės. Juk tai, kas mūsų Žemiškame gyveni- 
me (galbūt ir visais būsimaisiais laikais, ir visuose pa- 
sauliuose) visada yra tik tapsme (būtent būti Die- 
vui mielu ŽMogumi), mums priskiria tarytum mes jau 
čia visiškai jį turėtume - į tai, Žinoma, mes negalime 
reikšti jokių teisėtų pretenzijų* (pagal empirinį savęs 
pažinimą); ir kiek mes save pažįstame (savo nuostatą 
matuojame ne tiesiogiai, o tik pagal savo darbus), tiek 
mūsų vidinis kaltintojas pirmiausia reikalaus apkalti- 
namojo nuosprendžio. Vadinasi, tai visada bus tik 
nuosprendis iš malonės, nors jis (kaip pagrįstas satis- 
fakcija, kuri glūdi tik pagerintos nuostatos idėjoje, bet 
kurią žino vienas Dievas) visiškai atitinka amžinąjį tei- 
singumą, jei mes atsikratome bet kokios atsakomybės 
dėl to gėrio tikėjime. 

Dabar dar galima paklausti, ar ši nors nusidėju- 
sio, bet vis dėlto priėmusio Dievui mielą nuostatą 
Žmogaus išteisinimo idėjos dedukcija kaip nors 
taikoma praktiškai ir koks galėtų būti šis taikymas. 
Sunku numatyti, kaip ją galima pozityviai taikyti 
religijoje ir gyvenimo būdui, nes šio tyrimo pagrin- 
das yra sąlyga, kad tas, kuriam šis tyrimas rūpi, jau 
turi reikalaujamą gerą nuostatą, kurios naudai (jai iš- 
plėtoti ir palaikyti), tiesą sakant, ir yra skirtas bet 
kuris moralinių sąvokų taikymas. O dėl paguodos, 


* Bet tik to imlumas yra visa, ką mes sau galime suteikti; o aukš- 


čiausiojo teismo nuosprendis dėl gėrio paskirstymo, pagal kurį valdi- 
nys neturi nieko, išskyrus (moralinį) imlumą, vadinamas malone. 

tai ji tokią nuostatą lydi tam, kuris ją įsisąmoninęs 
(kaip paguodą ir viltį, o ne kaip įsitikinimą). Vadi- 
nasi, tik tiek galima atsakyti į spekuliatyvų klausi- 
mą, kurio, beje, negalima apeiti jį nutylint, antraip 
protui būtų galima priekaištauti, kad jis absoliučiai 
nepajėgus suvienyti Žmogaus viltį išsivaduoti iš sa- 
vo kaltės ir dieviškąjį teisingumą, - priekaištas, ku- 
ris jam visokeriopai, ypač moraliniu požiūriu, gali 
būti žalingas. 

Tačiau negatyvi nauda, kurią iš to galima išgauti 
religijai ir kiekvieno Žmogaus dorovei, labai paplitu- 
si. Juk iš minėtos dedukcijos atrodo, kad tik esant prie- 
laidai, jog; kaltės slegiamas Žmogus visiškai pakeitė įsi- 
tikinimus, galima galvoti apie jo išteisinimą dangiškojo 
teisingumo akivaizdoje. Vadinasi, bet kokie permalda- 
vimai - jie gali būti atgailaujantys arba iškilmingi - vi- 
sos apeliacijos ir šlovinimai (net Dievo Sūnui atstovau- 
jančio idealo šlovinimas) negali kompensuoti pirmo- 
sios nepakankamumo arba, jei jos laikomasi, negali nė 
kiek padidinti jos reikšmingumo aukščiausiojo teismo 
akivaizdoje, nes šį idealą mes turime įskirti į savo nuo- 
statą, kad jam tektų veiklos vieta. Kas kita glūdi klau- 
sime, ko Žmogus gali tikėtis iš savo ankstesnio gyve- 
nimo būdo jo pabaigoje arba ko jis turi baimin- 
tis. Cia žmogus pirmiausia turi bent šiek tiek pažinti 
savo charakterį. Vadinasi, jei jis vienodai įtikėjęs, kad 
jo nuostata pagerėjo, be to, apsvarstęs senąją (ydingą) 
nuostatą, kurios atsisakė, gali apibrėžti, kas ir kiek iš 
jos pašalinta, koks yra būsimos naujos nuostatos po- 
būdis (grynas ar dar negrynas) ir koks laipsnis, 
idant būtų įveikta senoji ir būtų užkirstas kelias jos at- 
kryčiui, - tai šios paieškos truks visą jo gyvenimą. Ka- 

dangi betarpišku įsisąmoninimu Žmogus visai negali 
gauti savo tikrosios nuostatos patikimos ir apibrėžtos 
sąvokos, bet gali ją išvesti tik iš savo realiai buvusio 
gyvenimo būdo, tai būsimojo teisėjo nuosprendyje (pa- 
budusioje jo paties sąžinėje kartu su pasiekta empiri- 
ne savižina) jis negali mąstyti kitokio būdo įkaltinti sa- 
ve, kaip apžvelgdamas visą savo gyvenimą,one 
kurią nors jo atkarpą, tarkime, paskutiniąją ir jam dar 
palankiausią. Bet čia jam derėtų pažvelgti ir į tolesnį 
gyvenimą, jei jis dar tęsis (nenumatant ribų). Čia jis 
negali reikalo pakeisti anksčiau pažinta nuostata, prie- 
šingai, privalo savo nuostatą išgauti iš jam iškilusio 
reikalo. 

Ką mano skaitytojas: ar kils ši mintis Žmogui (jis, 
žinoma, gali ir nebūti blogiausias), daug ką sugrąži- 
nanti atmintyje, ką per savo lengvabūdiškumą seniai 
pamiršo, jei jam bus pasakyta ne mažiau negu tai, kad 
yra priežastis jam tikėti, jog Kada nors jis stovės prieš 
teisėją ir apie savo būsimą likimą spręs pagal savo lig- 
šiolinį gyvenimo būdą? Jei pasiteiraujama Žmoguje 
esančio teisėjo, kuris yra jis pats, tai jis save vertina 
griežtai, nes negali papirkti savo proto. Bet jam pri- 
stačius kitą teisėją, lyg norint apie jį turėti Žinių iš ki- 
toniškų informacijų, tai jis daugeliui kaltinimų prieš- 
tarauja, dangstydamasis Žmogaus prigimties pagedi- 
mu ir apskritai galvoja apie tai, kaip prieiti prie teisė- 
jo, t. y. tikisi atgailaujančia saviplaka, kylančia ne iš 
tikros pagerėjimo nuostatos, užbėgti už akių teisėjo 
nubaudimui arba jį suminkštinti prašymais ir malda- 
vimais, taip pat formulėmis ir tikintiesiems būdingais 
prisipažinimais. Ir jei jam kyla to viltis (pagal senten- 
ciją: gera tai, Kas gerai baigiasi), tai jis jau iš anksto 


99 


Antra dalis 


sudaro sąmatą, kad be reikalo per daug nepraradus 
maloniame gyvenime ir, kai artėja jo pabaiga, greitai 
atsiskaityti savo naudai“. 


Antras skyrius 


Apie teisėtą blogojo principo pretenziją 
viešpatauti Žmogui ir abiejų principų 
tarpusavio kovą 


Šventasis Raštas (jo krikščioniškoji dalis) šį galimą 
vien tik mąstyti moralinį santykį išdėsto istorine for- 
ma taip, kad du vienas kitam priešingus kaip dangus 
ir pragaras principus Žmoguje pateikia kaip asmenis 
už jo, kurie ne tik mėgina vienas su kitu galynėtis, bet 
ir siekia (vienas kaip Žmogaus kaltintojas, o kitas kaip 
gynėjas), sakytum, aukščiausiojo teisėjo akivaizdoje, 
savo pretenzijas padaryti galiojančias teisiškai. 

Žmogus iš pat pradžių buvo paskirtas visų gėry- 
bių žemėje savininku (Pr 1, 28), bet taip, kad privalė- 
jo jas turėti tik kaip jų valdytojas (dominium utile), va- 
dovaujant jo kūrėjui ir ponui kaip vyriausiajam savi- 
ninkui (dominus directus). Kartu buvo iškelta bloga esy- 


* Tie, kurie gyvenimo pabaigoje šaukiasi dvasininko, paprasčiau- 
siai jo asmenyje nori turėti guodėją ne dėl fizinių kančių, kurias 
atneša paskutinė liga, netgi ne dėl mirties natūralios baimės (nes čia 
guodėja gali būti pati mirtis, nutraukianti kančias), o dėl moralinių, 
būtent dėl sąžinės priekaištų. Čia veikiau derėtų šiuos priekaištus su- 
kelti ir užaštrinti, idant nepražiūrėjus, ką gero dar reikia nuveikti 
arba kokius tebeliekančio blogio padarinius reikia sunaikinti (ištaisyti) 
sekant perspėjimu: „Greitai susitark su savo ieškovu [tam, kuris turi 
tau teisėtą pretenziją] dar kelyje į teismą [t. y. kol tu dar gyveni], kad 
ieškovas neįduotų tavęs [po mirties] teisėjui ““?, Bet vietoj to duoti są- 
žinei tarsi opijų — tai nusidėjimas jam pačiam ir tiems, kurie jį pergy- 
vens, O tai visiškai priešinga tam galutiniam ketinimui, dėl kurio to- 
kią sąžinės paramą gyvenimo pabaigoje galima laikyti būtina. 

bė (kaip iš pačių pradžių buvusi gera tapo tokia blo- 
ga, kad pasidarė neištikima savo ponui — nežinoma), 
kuri per savo nuopuolį neteko visos nuosavybės, ku- 
rią būtų galėjusi turėti danguje, ir norinti įgyti kitą 
nuosavybę žemėje. Kadangi jai, kaip aukštesnės rūšies 
esybei, kaip dvasiai, žemiški ir kūniški daiktai negali 
teikti jokio pasitenkinimo, tai ji stengiasi užvaldyti 
sielas, visų Žmonių protėvius atstumdama nuo jų 
vyriausiojo pono ir juos padarydama priklausomus 
nuo savęs, ir tada jai pavyko apsimesti visų žemės gė- 
rybių vyriausia savininke, t. y. šio pasaulio valdove. 
Čia abejotiną būtų galima aptikti štai ką: kodėl Die- 
vas prieš šį išdaviką nepasinaudojo savo valdžia“ ir 
verčiau pačioje pradžioje pražudė karalystę, kurią ke- 
tino įkurti. Tačiau aukščiausioji išmintis viešpatauja ir 
valdo protingas būtybes pagal jų laisvės principą, ir 
gėrį arba blogį, kuris juos turi ištikti, jie privalo prisi- 
imti sau. Vadinasi, nepaisant gerojo principo, buvo 
įkurta blogio karalystė, kurios valdiniais žmonės, kilę 
(natūraliai) iš Adomo, tapo būtent jiems patiems su- 
tikus, nes šio pasaulio gėrybių iliuzija atitraukė jų 
žvilgsnius nuo šios pagedimų bedugnės, į kurią kris- 
ti jie buvo pasmerkti. Suprantama, gerasis principas 
gynė savo teisėtas pretenzijas viešpatauti žmonėms su- 
kurdamas valdymo formą, pagrįstą vien tik išimtiniu 
viešuoju jo vardo šlovinimu (judėjų teokratijoje). Bet 
kadangi šiame valdyme valdinių sielos liko nenuteik- 


*P. Charlevoix pasakoja“?, kad kai jis irokėzui, kurį mokė ka- 
tekizmo, susakė visą blogį, kurį blogoji dvasia įnešė į pradžioje gerą 
kūrinį, ir kaip ši blogoji dvasia nuolat siekė sužlugdyti geriausius die- 
viškuosius renginius, pasipiktinęs irokėzas jo paklausė: bet kodėl Die- 
vas neužmušė velnio? Jis atvirai prisipažįsta, kad į šį klausimą iš kar- 
to nepajėgė atsakyti. 

tos jokioms kitoms paskatoms, o tik šio pasaulio gė- 
rybėms, taigi nenorėjo nieko kito, tik kad jas šiame pa- 
saulyje valdytų apdovanojimais ir bausmėmis, - o tam 
tiko tik tokie įstatymai, kurie iš dalies įpareigodavo 
žmones dalyvauti varginančiose ceremonijose ir apei- 
gose, o iš dalies buvo nors doroviniai, bet tik tokie, 
kuriuose glūdėjo išorinė prievarta, taigi buvo tik pi- 
lietiniai, kuriuose į vidinę moralinę nuostatą visai ne- 
buvo atsižvelgta, todėl ši tvarka tamsos karalystei es- 
minės žalos nepadarė, o pasitarnavo tik tam, kad vi- 
sada išlaikytų atminime neišdildomą vyriausiojo savi- 
ninko teisę. 

Ir tada kaip tik toje pačioje tautoje laikais, kai žmo- 
nės iki galo jautė visą hierarchinio valdymo blogį, taip 
pat - galbūt padedant graikų išminčių sukurtoms lais- 
vės moralinėms teorijoms, sukrėtusioms vergovės dva- 
sią, palaipsniui darydamos įtaką šiai tautai, - didžią- 
ja dalimi tai įsisąmoninta, taigi subręsta revoliucijai, 
netikėtai pasirodė asmuo, kurio išmintis buvo dar gry- 
nesnė negu buvusių filosofų. Jis tarsi nusileido iš dan- 
gaus ir savo mokymu bei pavyzdžiu pasiskelbė būtent 
tikruoju Žmogumi, bet vis dėlto kitokios kilmės pa- 
siuntiniu, savo pradiniu nekaltumu nedalyvaujančiu 
sutartyje, kurią likusioji žmonių giminė per savo at- 
stovus, savo protėvį, sudarė su bloguoju principu*. Ir 


* Įsivaizduoti, jei tai apskritai įmanoma, neturinčio įgimto polin- 
kio į blogį asmenį, pagimdytą skaisčios motinos, - tai idėja proto, pri- 
sitaikančio prie sunkiai paaiškinamo ir vis dėlto nepaneigiamo tarsi mo- 
ralinio instinkto. Juk būtent natūralų apvaisinimą, kadangi jis negali 
įvykti be abiejų pusių juslinio geismo, mes įsivaizduojame vis dėlto 
(žmonijos orumo vardan) per daug artimai giminišką bendrajai gyvū- 
nų kategorijai ir laikome jį kuo nors, ko turėtume gėdytis, - vaizdi- 
nys, kuris neabejotinai tapo tariamo vienuolių šventumo tikrąja prie- 
žastimi — kuris mums, vadinasi, atrodo kažkoks amoralus, nesuderi- 

„ateina šio pasaulio kunigaikštis. Nors jis neturi man 
galios“*?. Dėl to pastarojo viešpatavimui kilo pavojus. 
Juk Dievui mielas Žmogus priešinosi jo pagundoms, 
nesudarė su jomis sutarties, o jei šia nuostata būtų įti- 
kėję ir kiti Žmonės, tai šio pasaulio kunigaikštis būtų 
netekęs labai daug valdinių ir jo karalystei būtų kilu- 
si visiško sunaikinimo grėsmė. Tada blogoji dvasia pa- 
siūlė Dievui mielam Žmogui tapti visos Žemiškosios 
karalystės valdytoju vasalu, jei tik jis panorės prisiek- 
ti ištikimybę jam kaip savininkui. 

Bet kadangi šis mėginimas nepasisekė, blogoji dva- 
sia iš šio savo Žemėje svetimšalio ne tik atėmė visa, 
kas jo gyvenimą žemėje galėjo padaryti malonų (vi- 
siškai jį nuskurdindama), bet ir kurstė prieš jį nukreip- 
tus visokius persekiojimus, kuriais blogi Žmonės ga- 
lėjo nuodyti jam gyvenimą, siuntė kančias, kurias tik 
geros nuostatos Žmogus jaučia gana giliai, apšmeižė 
jo mokymo ketinimų grynumą (kad nuo jo atstumtų 


namas su Žmogaus tobulumu, tačiau gamtos įskiepytas ir kartu per- 
teikiamas palikuonims kaip blogas įgymis. 

Šiuo atveju šį tamsų (iš vienos pusės, grynai juslinį, bet, kita ver- 
tus, - moralinį, taigi intelektualinį) vaizdinį visiškai atitinka kūdikio, 
nepriklausančio nuo lytinio bendravimo (skaistaus) gimimo, nepalies- 
to moralinių trūkumų, idėja, bet ji neišvengia teorinio sunkumo (tačiau 
šiuo požiūriu ką nors nustatyti praktiškai visai nebūtina). Juk, pasak 
epigenezės hipotezės, motina, po natūralaus apvaisinimo kilusi iš 
savo tėvų, turi būti paliesta tų moralinių trūkumų ir mažiausiai pusę 
jų perteikia savo net antgamtiškai pradėtam kūdikiui. Vadinasi, kad to- 
kios išvados būtų išvengta, reikia priimti gemalo gimdytojuose iš- 
ankstinio egzistavimo sistemą, bet ir ne jo vystymosi moteriš- 
kąja dalimi (nes tuo neišvengiama minėtos išvados), o tik vyrišką- 
ja dalimi (priimti ne ovulorum, bet animalculorum spermaticorum siste- 
mą); ši dalis antgamtiniame nėštume atkrinta, vadinasi, teorinio atiti- 
kimo tą idėją įsivaizdavimo būdas gali būti apgintas. 

Bet kam visas šis teoretizavimas, jei praktikai pakanka tą idėją įsi- 
vaizduoti kaip žmogiškumo pavyzdį, kaip simbolį, iškylantį virš pa- 
gundos (jai pergalingai priešinantis) daryti blogį? 

visus šalininkus) ir persekiojo jį iki pat gėdingiausios 
mirties. Tačiau, nepaisant to, šiais išpuoliais prieš jo 
nepalaužiamumą ir mokymo nuoširdumą bei pavyz- 
dį žmonių, net visai to nevertų, labui, blogoji dvasia 
taip ir neįstengė prieš jį ką nors pasiekti nė mažiau- 
siai. Štai kokia kovos baigtis! Jos reikšmę galima ver- 
tinti teisiniu arba ir fiziniu požiūriu. Pastaruoju 
požiūriu (susijusiu su juslumu) gerasis principas yra 
pralaimėjusioji pusė. Šiame ginče, pakėlęs daug kan- 
čių, Dievui mielas Žmogus turėjo paaukoti savo gyve- 
nimą*, nes jis skatino sukilti prieš svetimą (bet galin- 
gą) viešpatavimą. 

Bet kadangi valstybė, kurioje valdo principai (jie 
gali būti geri arba blogi), yra ne gamtos, o laisvės ka- 
ralystė, kurioje valdyti aplinkybes galima tik tiek, kiek 


* Ne todėl (kaip tai išmoningai pavaizdavo D. Bahrdt'as*!), kad 
jis ieškojo mirties, idant remtų gerą ketinimą, susidomėjimą kelian- 
čiu puikiu pavyzdžiu. Tai būtų tolygu savižudybei. Žinoma, kartais ga- 
lima ryžtis pavojui prarasti savo gyvybę arba mirti nuo kito rankos, 
jei to negalima išvengti, neišdavus besąlyginės pareigos; bet negalima 
disponuoti savimi bei savo gyvenimu kaip priemone siekti bet kokio 
tikslo ir šitaip tapti savo mirties kaltininku. 

Bet ir ne todėl (kaip įtaria Volfenbiutelio fragmentikas*>), kad jis 
ryžosi rizikuoti savo gyvybe ne moraliniu, bet grynai politiniu ir ne- 
leistinu sumetimu, idant kaip nors nuverstų šventikų valdymą ir pats 
užimtų jų vietą padedant aukščiausiajai valdžiai. Tačiau tokio ketini- 
mo nedera sieti su jo atmintimi, nes tam prieštarauja raginimas, ku- 
riuo jis kreipėsi į savo mokinius per Paskutinę Vakarienę, jau atsisa- 
kęs tokios vilties; ši atmintis, jei ji būtų turėjusi priminti klaidingą pa- 
saulietišką sumetimą, būtų buvusi užgauli, kelianti pasipiktinimą kal- 
tininku, taigi pati sau prieštaraujanti. Ši priminimas taip pat galėjo pa- 
liesti ir vieno labai gero, grynai moralinio Mokytojo ketinimo nepasi- 
sekimą, būtent: dar jam tebegyvenant, pamynus kiekvienai moralinei 
nuostatai kliudantį ceremonialų tikėjimą ir jo šventenybės autoritetą, 
įvykdyti (religijoje) visuomeninę revoliuciją (tam galėjo būti skir- 
tos ir jo priemonės surinkti Velykoms šalyje išsiblaškiusius savo moki- 
nius). Žinoma, ir dabar galima apgailestauti, kad ši revoliucija nepa- 
vyko, ir vis dėlto ji nebuvo veltui, bet po jo mirties pavirto tyliu, besi- 
plečiančiu, nepaisant daugelio kančių, religijos pakeitimu. 

valdomos sielos, taigi kurioje nėra nė vieno vergo 
(baudžiauninko) - išskyrus tik tą, kuris juo nori būti, 
ir tik tada, kai jis to nori, - tai ši mirtis (aukščiausia 
žmogaus kančių pakopa) buvo gerojo principo įkūni- 
jimas, būtent Žmogiškumo ir jo moralinio tobulumo 
kaip kiekvienam sektino pavyzdžio. Žmogiškumo 
vaizdinys turėjo ir galėjo būti to laiko, negana to, vi- 
sais laikais, įtakingiausia Žmogaus sielai priemonė, nes 
jis įgalina matyti dangaus vaikų laisvę ir Žemės sū- 
naus nelaisvę kaip labiausiai akį rėžiantį kontrastą. Ta- 
čiau gerasis principas ne tik tam tikram laikui, bet nuo 
pačios žmonių giminės pradžios nematomu būdu nu- 
sileido iš dangaus į Žmoniją (tai turi pripažinti kiek- 
vienas, kuris atkreipia dėmesį į jo šventumą ir kartu 
į šio gerojo principo šventumo sujungimo su Žmogaus 
jusline prigimtimi moraliais įgymiais nesuprantamu- 
mą) ir teisėtai ji yra jo pirmoji buveinė. Vadinasi, jei 
jis suspindėjo viename tikrame žmoguje kaip pavyz- 
dys visiems kitiems, tai „Pas savuosius atėjo, o savie- 
ji jo nepriėmė. Visiems, kurie jį priėmė, jis davė galią 
tapti Dievo vaikais - tiems, kurie tiki jo vardą“““, t. y. 
savo pavyzdžiu (moralės idėja) jis atveria laisvės var- 
tus visiems, kurie taip kaip ir jis nori atsižadėti vis- 
ko, kas juos sieja su žemiškuoju gyvenimu, nusižen- 
giant dorovei, ir susirenka tie, kurie „daro gera, lobs- 
ta gerais darbais““* ir jo vadovaujami, o tuos, kurie pa- 
sirinko moralinę vergovę, jis paliko jų ponui. 
Vadinasi, šio ginčo moralinė baigtis šios istorijos 
herojui (iki pat jo mirties) yra, tiesą sakant, ne blogo- 
jo principo nugalėjimas - nes blogio karalystė dar 
gyvuoja, ir galbūt dar turi ateiti nauja epocha, kurio- 
je jis privalės būti sunaikintas, —- bet tik jo galios pa- 

laužimas. Tai palaužimas jo gebėjimo laikyti ne prieš 
jų valią tuos, kurie taip ilgai buvo jam pavaldūs, tuo 
tarpu jiems atsivėrė kita moralinė valdžia (juk žmo- 
gus turi kuriai nors iš jų paklusti) kaip respublika, ku- 
rioje jie gali rasti savo moralumo apsaugą, jei norės at- 
sisakyti senosios. Beje, blogasis principas vis dar bus 
vadinamas šio pasaulio kunigaikščiu — pasaulio, ku- 
riame atsidavusieji gerajam principui visada gali būti 
fiziškai kankinami, aukojami, įžeidinėjama jų savimei- 
lė, ir tai čia atrodo kaip blogojo principo sukelti per- 
sekiojimai, kadangi jis savo karalystėje apdovanoja tik 
tuos, kurie savo galutiniu tikslu laiko žemišką gėrį. 
Lengva pastebėti, kad nuo šio gyvybingo ir, ko ge- 
ro, savo metu vienintelio populiaraus įsivaizdavi- 
mo būdo numetus mistinį apdangalą, jis (jo dvasia ir 
protinga prasmė) praktiškai galios ir bus privalomas 
visiems pasauliams ir visais laikais, nes yra pakanka- 
mai artimas kiekvienam Žmogui, kad iš jo sužinotų sa- 
vo pareigą. Šią prasmę sudaro tai, kad žmonėms ab- 
soliučiai neegzistuoja kitas išganymas, o tik tikrų do- 
rovinių principų giliausias įskyrimas į savo nuostatą; 
kad šiam įskyrimui priešinasi ne juslumas, kuris taip 
dažnai kaltinamas, o neabejotinas ir pats viskuo kal- 
tas iškrypimas, arba, kaip šį piktavališkumą dar kitaip 
norima vadinti, apgaulė (faussetė, velniška klasta, ku- 
riai padedant blogis ateina į pasaulį), - pagedimas, bū- 
dingas visiems Žmonėms ir neįveikiamas niekuo, ne- 
bent dorovinio gėrio visame jo grynume idėja ir įsi- 
sąmoninus, kad ji tikrai priklauso mūsų pradiniam 
įgymiui. Reikia tik stengtis šią idėją išlaisvinti nuo vi- 
sų nesąžiningų priemaišų ir giliai įskirti į mūsų nuo- 
statą, kad per jos laipsnišką poveikį sielai įsitikintu- 

me, jog bauginančios blogio jėgos jai niekuo negali su- 
rengti („ir pragaro vartai jos nenugalės“*). O kad šio 
įsitikinimo stygių mes neužpildytume prietarais —- 
permaldavimais, nenumatančiais jokio sampratos pa- 
kitimo, arba svajingumu - tariamais (tik pasyviais) 
vidiniais nušvitimais ir šitaip niekada nenutoltume 
nuo mūsų pačių veikla grindžiamo gėrio, mes šio įsi- 
tikinimo neturime grįsti jokiu kitu požymiu, išskyrus 
gerą gyvenimo būdą. 

Beje, pastanga, tokia kaip dabartinė, Rašte ieškoti 
tos prasmės, kuri harmoninga pačiam švenčiau- 
siam iš to, ko moko protas, turi būti laikoma ne tik 
leistina, bet veikiau pareiga“, ir dėl to galima prisimin- 
ti tai, ką išmintingas mokytojas pasakė savo moki- 
niams apie vieną, ėjusį savo atskiru keliu, kurio gale 
turėjo prieiti tą patį tikslą: „Nedrauskite jam!.. Kas ne 
prieš mus, tas už mus“““. 


Bendra pastaba 


Jei moralinė religija (ją reikia talpinti ne formulėse 
ir apeigose, bet širdies nuostatoje laikytis visų žmogaus 
pareigų kaip dieviškųjų priesakų) turi būti pagrįsta, tai 
visi stebuklai, su kuriais istorija sieja jos atsiradimą, 
galiausiai turi padaryti nereikalingą patį tikėjimą ste- 
buklais; juk nenoras suteikti pakankamą autoritetą pa- 
reigos potvarkiams, kaip jie iš pradžių yra proto įrašy- 
ti į Žmonių širdis, atskleidžia neatleistiną moralinio ne- 
tikėjimo laipsnį — šiais potvarkiais netikima, jei jie ne- 
paliudijami stebuklais: „Kol nepamatysite ženklų ir ste- 
buklų, jūs netikėsite“*". Tačiau įprastinę Žmogaus mąs- 


* Beje, galima pripažinti, kad ši prasmė — ne vienintelė. 

tyseną visai atitinka štai kas: jei tik kultu ir apeigomis 
grindžiama religija prieis savo pabaigą ir todėl turės 
būti įvesta religija, grindžiama dvasia ir tiesa (morali- 
nėmis nuostatomis), tai pastarosios įvedimas, nors jai 
to ir nereikia, istorijoje bus palydimas ir tarsi pasipuo- 
šęs dar ir stebuklais, idant paskelbus pirmosios, kuri be 
stebuklų nebūtų joks autoritetas, pabaigą; negana to, 
pirmosios religijos šalininkams patraukti į naująją re- 
voliuciją, pirmoji bus aiškinama kaip dabar realizuotas 
senas prototipas to, kas pastarojoje buvo apvaizdos ga- 
lutinis tikslas. Tokiomis aplinkybėmis nevaisinga šiuos 
pasakojimus ar aiškinimus užginčyti, jei teisinga reli- 
gija jau egzistuoja dabar ir ateityje gali išsilaikyti pati, 
besiremianti proto argumentais, nors buvo metas, kai 
jai įvesti reikėjo tokių pagalbinių priemonių. Juk prie- 
šingu atveju reikėtų pripažinti, kad paprastas tikėjimas 
ir nesuprantamų dalykų iš paskos kartojimas (tai pajė- 
gia kiekvienas, bet dėl to negali ir kada nors negalės 
tapti geresniu Žmogumi) - geriausias ir net vienintelis 
būdas patikti Dievui. Tačiau su tokiu klaidingu tvirti- 
nimu reikia kovoti visomis jėgomis. 

Vadinasi, gali atsitikti, kad vienintelės visiems pa- 
sauliams galiojančios religijos mokytojo asmenybė — 
paslaptis, kad jo pasirodymas žemėje ir iš jos pasiša- 
linimas, jo kupinas veiklos gyvenimas ir kančios - per- 
dėm stebuklas, kad, negana to, istorija, turinti patvir- 
tinti pasakojimus apie visus tuos stebuklus, - ir pati 
stebuklas (antgamtinis apreiškimas): taigi dėl viso to 
vidinės vertės galime būti ramūs, mums tereikia gerbti 
išorinį apdangalą, tinkantį viešai išplatinti mokymą, 
kurio teisingumas patvirtinamas dokumentu, neišdil- 
domas kiekvieno sieloje ir kuriam nereikalingas joks 

stebuklas. Tačiau susidūrus su šių istorinių Žinių tai- 
kymu, nedera paversti religine dogma to, kad istori- 
nis Žinojimas, tikėjimas ir jų išpažinimas patys savai- 
me esą kai kas, kas mus gali padaryti Dievui mielus. 

Dėl stebuklų apskritai, tai pasirodo, kad protingi 
žmonės, nors ir nemano atsisakyti tikėjimo jais, vis 
dėlto niekada nelinkę praktiškai šį tikėjimą rodyti; o 
tai pasako tik tiek, kad nors teoriškai jie ir tiki, 
kad stebuklų būna, tačiau darbuose nenustato jo- 
kių stebuklų. Todėl išmintingos vyriausybės, nors vi- 
sada pripažįsta ir net įstatymiškai į viešąją religijos 
doktriną įskiria nuomonę, kad senovėje stebuklų 
būta, tačiau naujų stebuklų jau nepripažįsta*. Juk se- 


* Patys religijos mokytojai, kurie savo tikėjimo dogmomis šliejasi 
prie vyriausybės autoriteto (ortodoksai), vadovaujasi tomis pačiomis 
maksimomis kaip ir valdžia. Todėl ponas Pfenninge tis“, gindamas 
savo draugą poną Lavaterą, tvirtinusį, kad dar ir dabar galimas ti- 
kėjimas stebuklais, pagrįstai prikišo nenuoseklumą tiems, kurie (šiuo 
atveju iš jų jis įsakmiai išskyrė natūralistiškai mąstančiuosius) tei- 
gia, kad maždaug iki septynioliktojo šimtmečio krikščionių bendruo- 
menėse tikrai būta stebukladarių, o dabar tokių nenorima nė vieno pri- 
pažinti, - nors remiantis Raštu galima įrodyti, kad stebukladariai turi 
visiškai išnykti ir kada tai turi įvykti (nes bergždi išvedžiojimai, kad 
stebukladariai dabar nebereikalingi, pretenduoja į didesnę įžvalgą ne- 
gu toji, kuria Žmogus turi visiškai pasitikėti), - ir jų teiginio įrodymas 
tenka jiems. Vadinasi, stebukladarių mūsų laikais pripažinimas ar ne- 
pripažinimas buvo tik proto maksima, o ne objektyvus supratimas, kad 
jie neegzistuoja. Bet ar ši maksima, kuri šį kartą susijusi su susirūpini- 
mą keliančiais išsišokimais pilietinėje visuomenėje, tiek pat galioja ir 
turint omenyje baiminimąsi dėl panašių išsišokimų filosofuojančioje ir 
apskritai protingai galvojančioje bendrijoje? 

Tie, kurie nors ir nepripažįsta didelių (sensacingų) stebuklų, vis 
dėlto mažus dosniai leidžia, vadindami nepaprastuoju valdy- 
mu (pastarieji, būdami tik valdymo būdu, mažai reikalauja antgamti- 
nių priežasčių įsikišimo), neapgalvoja, kad čia svarbu ne pats poveikis 
ir jo stiprumas, o įvykių eigos forma, t. y. būdas, kuriuo ta eiga 
vyksta - natūraliai ar nenatūraliai, ir kad Dievui nereikia mąstyti jo- 
kio skirtumo tarp to, kas lengva, ir to, kas sunku. O dėl antgamtinių įtakų 
paslapties, tai toks sąmoningas šios rūšies įvykio svarbos įslaptini- 
mas dar mažiau leistinas. 

nuosius stebuklus valdžios palengva jau taip apibrė- 
žė ir apribojo, kad jie negalėjo sukelti jokio sąmyšio 
visuomenėje. Bet nauji stebukladariai, žinoma, turėjo 
būti susirūpinę dėl poveikio, kurį jie gali daryti visuo- 
menės ramybei ir nustatytai tvarkai. Bet jei klausia- 
ma, ką reikia suprasti žodžiu stebuklai, tai juos 
(nes Mums iš tikrųjų svarbu Žinoti tik kas jie yra 
mums, t. y. mūsų praktiniame proto taikyme) gali- 
ma aiškinti kaip pasaulio įvykius, kurių priežasties 
vyksmo dėsniai mums nežinomi ir turi likti ne- 
žinomi. Čia galima išskirti arba teistinius, arba de- 
moniškus stebuklus, o pastaruosius dar skirstyti į 
angeliškus (gerus demoniškus) ir velniškus 
(blogus demoniškus) stebuklus; tiesą sakant, tik dėl 
pastarųjų ir teiraujamasi, nes geri angelai (neži- 
nau kodėl) teikia mažai arba visai neteikia dingsties 
apie save kalbėti. 

Apie teistinių stebuklų priežasties (kaip visaga- 
lės ir t. t. ir kartu moralinės esybės) vyksmo dėsnius 
mes, žinoma, galime susidaryti sąvoką; bet tik ben- 
driausią, nes šią esybę mąstome kaip pasaulio kū- 
rėją ir valdytoją spręsdami iš gamtos ir moralės tvar- 
kos, nes jos dėsnius galime pažinti tiesiogiai, paskui 
protas gali jais pasinaudoti juos taikydamas sau. Bet 
jei pripažįstame, kad Dievas kartais, ypatingais atve- 
jais, leidžia gamtai nukrypti nuo šių jos dėsnių, tai 
mes jau neįgyjame ir negalime tikėtis įgyti nė men- 
kiausio supratimo apie dėsnį, kuriuo Dievas paskui 
vadovaujasi surengdamas tokį įvykį (išskyrus visuo- 
tinį moralės dėsnį, pasak kurio, viskas, ką Dievas 
daro, turi būti gera, nors ši aplinkybė šiam ypatingam 

įvykiui nieko nelemia). Čia protas tarsi paralyžiuotas, 
nes jam trukdoma savo reikaluose veikti pagal jam ži- 
nomus dėsnius, joks naujas dėsnis jo nepamoko ir jis 
net negali tikėtis, kad kada nors šiame pasaulyje bus 
apie tą dėsnį informuotas. 

Tačiau iš visų šių stebuklų rūšių labiausiai nesude- 
rinami su mūsų proto taikymu demoniškieji. Teisti- 
niams stebuklams apibrėžti vis dėlto būtų galima tu- 
rėti bent neigiamą požymį, būtent: jei kas nors įsivaiz- 
duojamas įvykęs Dievui paliepus ir jam betarpiškai 
apsireiškus, bet tai tiesiogiai priešinga moralei, tai, 
nors iš pažiūros stebuklas dieviškas, vis dėlto toks jis 
negali būti (pavyzdžiui, jei tėvui būtų įsakyta nužu- 
dyti savo, kaip jis gerai Žino, visiškai nekaltą sūnų). 
O kai įvyksta demonišku laikomas stebuklas, nesama 
ir šio požymio, ir jei aiškinant tokį stebuklą būtų no- 
rima protą nukreipti priešinga, teigiama linkme, tarsi 
šis stebuklas skatintų kokiam nors geram poelgiui, ku- 
rį patį savaime suvokiame kaip pareigą, negalinčią kil- 
ti iš blogos dvasios, vis dėlto būtų galima suklysti, nes 
ši dvasia, kaip sakoma, dažnai pasirodo lyg šviesos 
angelas“. 

Vadinasi, dalykinėje srityje negalima nei pasikliauti 
stebuklais, nei kaip nors į juos atsižvelgti taikant sa- 
vo protą (o proto taikymas būtinas visais gyvenimo 
atvejais). Teisėjas (kad ir kaip tikėtų stebuklais bažny- 
čioje) nusikaltėlio tvirtinimų apie neva patirtus šėto- 
no gundymus klausosi taip, tarytum visai nieko ne- 
buvo pasakyta: nepaisydamas, kad jei jis šį atvejį lai- 
kytų galimą, vis dėlto reikėtų atsižvelgti į tai, jog gal- 
būt naivus paprastas Žmogus pakliuvo į sukto nevi- 

dono spąstus, tačiau pareikalauti to gundytojo atvyk- 
ti ir surengti jo bei kaltinamojo akistatos jis negali, Žo- 
džiu, iš tokių pasiaiškinimų teisėjas visiškai neišgau- 
na nieko protingo. O protingas dvasininkas vis dėlto 
pasisaugos jo sielovadai patikėtųjų galvas prikimšti is- 
torijų iš pragaro Protėjo“ ir jų vaizduotę daryti 
laukinę. O gerus stebuklus Žmonės savo reikaluose 
vartoja tik kaip frazes. Antai gydytojas sako: ligoniui 
neįmanoma padėti, t. y. jis tikrai mirs, jei neįvyks ste- 
buklas. 

Dalykinei sričiai priklauso ir gamtininko darbas, t. y. 
įvykių priežasčių paieškos gamtos dėsniuose. Aš sa- 
kau: šių įvykių gamtos dėsniuose, kuriuos, vadinasi, 
jis gali įrodyti patyrimu, jei jam net tektų atsisakyti Ži- 
noti tai, kas pats savaime funkcionuoja pagal šiuos dės- 
nius arba kuo jie mums galėtų būti kuria nors kita ga- 
lima prasme. Lygiai taip pat Žmogaus moralinis page- 
rėjimas yra jam privalomas dalykas, o dangaus įtakos 
vis dar gali prisidėti prie šio pagerėjimo arba gali būti 
laikomos būtinomis paaiškinant jo galimybę. Bet apie 
tai, kuo šios įtakos tikrai skiriasi nuo, gamtinių, ir kad 
net tokiu būdu tarsi pats dangus nusileidžia prie jo, 
žmogus nenusimano. Tad kadangi jis nežino, ką jos be- 
tarpiškai sukelia, tai šiuo atveju jokio stebuklo ne- 
konstatuoja“, bet jei jis įsiklauso į proto potvarkį, 
tai elgiasi taip, tarytum bet kuris mąstysenos pakitimas 
ir pagerėjimas priklausė tik nuo jo paties dėtų pastangų. 

Bet kad Žmogaus gebėjimas teoriškai tikrai tvir- 
tai tikėti stebuklais net leidžia jam juos daryti, šitaip 

* Tai tik reiškia, kad tikėjimo stebuklais jis neįskiria į savo maksi- 


mą nei teoriškai, nei praktiškai, vis dėlto nesijaudindamas dėl stebuk- 
lų galimybės arba tikroviškumo. 

įkyrint dangui, - šis teiginys per toli žengia už proto 
rėmų, tad ilgiau apsistoti ties tokiomis beprasmiško- 
mis Mintimis* nevertėtų. 


* Tai įprastinis išsisukinėjimas tų, kurie mulkina lengvatikius ma- 
giškais menais arba apskritai bent nori paversti įtikėjusiais, kad jie 
savo nemokšiškume remiasi gamtos tyrinėtojų pripažinimu. Nors 
mes nežinome, sako jie, sunkio, magnetinės jėgos ir t. t. priežasties, 
bet pakankamai išsamiai pažįstame šių reiškinių dėsnius, apibrėžtai ap- 
ribotus sąlygų, tik kuriems esant pasireiškia nurodyti efektai; ir to pa- 
kanka tiek proto patikimo taikymo šioms jėgoms, tiek ir paaiškinti jų 
reiškiniams, secundum guid, žemyn iki šių dėsnių taikymo, kad jais 
remiantis būtų sutvarkyti patyrimai nors ne simpliciter ir ne aukštyn, 
kad pamatytume net pagal šiuos dėsnius veikiančių jėgų priežastis“!. 
- Šitaip tampa suprantamas žmogaus intelekto vidinis fenomenas: ko- 
dėl vadinamieji gamtos stebuklai, t. y. pakankamai patvirtinti, bet svei- 
kam protui priešingi reiškiniai arba netikėtai pasirodančios ir nukryps- 
tančios nuo iki šiol žinomų gamtos dėsnių daiktų savybės suvokiamos 
godžiai ir žvalina sielą, kol tai vis dėlto laikoma natūraliu dalyku, 
ir priešingai, kai tai pateikiama kaip tikras stebuklas, palieka slogų įspū- 
dį. Juk pirmieji duoda peno protui, teikia viltį atskleisti naujus gam- 
tos dėsnius; antrieji, priešingai, sukelia nerimą prarasti pasitikėjimą 
jau pripažintais žinomais dėsniais. Bet jei protas neteks patyrimu pa- 
grįstų dėsnių, tai tokiame užburtame pasaulyje jis daugiau visiškai ne- 
reikalingas, net nereikalingas savo moraliniam taikymui - savo parei- 
gai atlikti; nes tada jau liaujamasi žinojus, ar tikrai dėl mums nežino- 
mų dorovinių paskatų stebuklingai įvyksta pakitimų, dėl kurių niekas 
negali nuspręsti, ar juos priskirti sau pačiam, ar kokiai nors kitai neiš- 
tiriamai priežasčiai. 

Tie, kurių sprendimo galia čia taip nuteikta, kad jie save mąsto ne- 
galinčiais apsieiti be stebuklų, mėgina protui suduotą smūgį sušvelninti 
manydami, kad stebuklai įvyksta gana retai. Jei jie tuo nori pasakyti, 
kad ši prielaida jau glūdi stebuklo sąvokoje (nes jei toks įvykis pasi- 
taikytų kasdien, jo nebūtų galima laikyti stebuklu), tai už šią jų sofis- 
tiką (objektyvų klausimą, kas yra tasai daiktas, pakeitus subjektyviu 
klausimu, ką reiškia žodis, kuriuo mes jį vadiname), ko gero, galėtu- 
me jiems atleisti ir vėl paklausti: kaip retai? Kartą per šimtmetį? Ar 
jų būdavo senovėje, o dabar jau nebūna? Ką nors čia nuspręsti mes ga- 
lime ne dėl savojo objekto žinojimo (juk patys prisipažįstame, kad tai 
mums per daug), bet tik dėl mūsų proto taikymo būtinų maksimų: ar- 
ba stebuklus leisti kasdien (nors ir paslėptus po natūralių įvykių iš- 
ore) arba neleisti niekada. Pastaruoju atveju jie negali būti nei mūsų 
proto aiškinimų, nei potvarkių mūsų poelgiams pagrindas. Bet kadan- 
gi kasdieninių stebuklų prielaida visiškai nesuderinama su protu, tai 

nelieka nieko kito, kaip priimti pastarąją maksimą, nes čia pagrindinis 
teiginys visada bus vertinimo, o ne teorinio tvirtinimo maksima. Nie- 
kas neturi teisės taip pasikliauti savo įsivaizdavimu, kad lemiamai tvir- 
tintų, jog, pavyzdžiui, pats nuostabiausias reiškinys - rūšies išsaugoji- 
mas augalijos ar gyvūnijos pasaulyje, kuriame kiekvienas naujas apvai- 
sinimas kiekvieną pavasarį iš naujo nesilpnėjančiai atvaizduoja origi- 
nalą visu šio mechanizmo vidiniu tobulumu ir (kaip augalijos pasau- 
lyje) net visu švelniausiu spalvų grožiu, 0 šiaip jau itin griaunančiosios 
neorganinės gamtos jėgos blogu rudens ir žiemos oru negali šiuo po- 
žiūriu nors kiek pažeisti jų sėklų, - kad, kartoju, visa tai tėra padari- 
nys pagal gamtos dėsnius, ir įžvelgti, jog kūrėjo betarpiška įtaka tam 
kiekvienu atveju visai nereikalinga. 

Tačiau tai yra patyrimo objektai; vadinasi, mums jie yra ne kas 
kita kaip gamtos veiksena ir niekada neturi būti kitaip vertinami - 
juk to reikalauja proto kuklumas savo pretenzijose. O išeiti už šių ribų 
būtų įžūlios ir netaktiškos pretenzijos, nors tvirtinant stebuklus didžiąja 
dalimi nepagrįstai teigiama atsiskleidžiant save nuramdančią ir savęs 
išsižadančią mąstyseną. 


Trečia dalis 


GEROJO PRINCIPO PERGALĖ | 
PRIEŠ BLOGĄJĮ IR DIEVO KARALYSTĖS 
ŽEMĖJE ĮKŪRIMAS 


Kova, kurioje kiekvienas moraliai gerai mąstantis 
žmogus, vadovaujamas gerojo principo, turi atsilaikyti 
prieš blogojo principo pagundas šiame gyvenime, ne- 
gali, kad ir kiek besistengtų, jam teikti didesnės nau- 
dos negu išsilaisvinimą iš pastarojo viešpatavimo. 
Tai, kad jis laisvas, kad „buvę nuodėmės vergais, jūs 
iš širdies paklusote tam mokslo pavyzdžiui, kuriam 
buvote pavesti, ir, išvaduoti iš nuodėmės, tapote tei- 
sumo vergais“?? — tai didžiausias laimėjimas, kurį 
žmogus gali pasiekti. Vis dėlto jam vis dar gresia blo- 
gojo principo puolimas ir, kad tvirtintų savo laisvę, į 
kurią nuolat bus kėsinamasi, jis visada turi būti pasi- 
rengęs kovai. 

Šią kupiną pavojų būseną žmogus vis dėlto pati- 
ria dėl savo paties kaltės; vadinasi, jis privalo, kiek 
pajėgia, bent jau stengtis iš jos išsikapanoti. Bet kyla 
klausimas - kaip? 

Jei jis apžvelgs priežastis ir aplinkybes, keliančias 
jam šį pavojų ir jame laikančias, tai lengvai gali įsiti- 
kinti, kad pavojus kyla ne tiek iš jo paties grubios pri- 
gimties, kiek jis gyvena atsiskyręs, bet iš žmonių, su ku- 
riais jis palaiko santykius arba turi ryšį. Iš tikrųjų ne pri- 

gimties paskatomis jame sukyla vadinamosios aist- 
ros, tiek daug nusiaubiančios jo pradinius gerus įgy- 
mius. Žmogaus poreikiai nedideli, o jais besirūpinan- 
čios sielos būklė nuosaiki ir rami. Jis neturtingas (arba 
save laiko tokiu) tik tiek, kiek baiminasi, kad kiti žmo- 
nės jį laiko tokiu ir už tai gali jį smerkti. Pavydas, val- 
džios troškimas, godumas ir su tuo susiję priešiški po- 
traukiai tuoj pat apninka jo prigimtinį savimi pasiten- 
kinimą, kai jis yra tarp Žmonių. Ir tam visai ne- 
reikia, kad pastarieji jau skęstų blogyje arba rodytų už- 
krečiančius pavyzdžius; pakanka, kad jie egzistuoja, 
kad jie jį supa ir kad jie - Žmonės, idant žlugdžius vie- 
nas kitam moralinius įgymius ir vienas kitam tapus blo- 
gais. Jei nebūtų galima rasti jokių priemonių susivie- 
nyti, turint tikslą iš tikrųjų apsisaugoti nuo šio blogio 
ir skatinti Žmonėse gėrį, - visuomenėje, kuri gyvuoda- 
ma ir nuolat besiplėsdama rūpintųsi tik moralumo pa- 
laikymu ir jungtinėmis jėgomis priešintųsi blogiui, - tai 
visas šis blogis, kad ir kiek paskiras Žmogus besistengtų 
išvengti jo viešpatavimo, vis dėlto nepaliaujamai jam 
keltų grėsmę vėl pakliūti į šį viešpatavimą. 

O gerojo principo viešpatavimas, kiek žmonės gali 
šia kryptimi veikti, yra pasiekiamas, kiek mes supran- 
tame, ne kitaip kaip kuriant ir plečiant pagal dorybės 
dėsnius organizuotą visuomenę ir dorybės tikslu, vi- 
suomenę, kurios kūrimas, t. y. žmonių įtraukimas į jos 
sferą, taps, protui pakvietus, visos Žmonių giminės už- 
daviniu ir pareiga. 

Tik tada gerasis principas gali tikėtis pasiekti per- 
galę prieš blogį. Moralės įstatymų leidimo galią turin- 
čiam protui reikia, be tų dėsnių, kuriuos jis nustato 
kiekvienam individui, dar iškelti ir dorybės vėliavą, 

nužymėjus rinkimosi vietą visiems mylintiems gėrį, 
idant susitelkus po šia vėliava pirmą kartą įgyti per- 
svarą prieš nepailstamai gundantį blogį. 

Žmonių sąsają vadovaujant gryniesiems dorybės 
dėsniams pagal šios idėjos potvarkį galima vadinti eti- 
ne ir, kadangi šie dėsniai yra visuomeninio pobūdžio, 
etine-pilietine (priešingai teisinei-pilietinei) 
visuomene, arba etine bendrija. Pastaroji gali eg- 
zistuoti politinėje bendrijoje ir ją net gali sudaryti visi 
politinės bendrijos nariai (nes jei politinė bendrija ne- 
sudarytų etinės bendrijos pagrindo, tai Žmonės visai ne- 
galėtų pastarosios įgyvendinti). Etinei bendrijai būdin- 
gas ypatingas ir savitas suvienijimo principas (dorybė), 
todėl jos forma ir santvarka iš esmės skiriasi nuo poli- 
tinės. Tačiau jas laikant dviem bendrijom apskritai, esa- 
ma tam tikros analogijos, įgalinančios pirmąją vadinti 
iretine valstybe,t. y. dorybės (gerojo principo) ka- 
ralyste, kurios idėjai Žmogaus prote būdingas visai 
pagrįstas objektyvus realumas (kaip pareiga jungtis į 
tokią valstybę), nors subjektyviai iš geros žmonių va- 
lios negalima tikėtis, kad jie kada nors apsispręstų san- 
tarvėje veikti dėl šio tikslo. 


Pirmas skyrius 
Gerojo principo pergalės pagrindžiant 
Dievo karalystę žemėje filosofinis vaizdinys 
I. Apie etinę prigimtinę būklę 
Teisinė-pilietinė (politinė) būklė yra Žmonių 
tarpusavio santykis, nes jie visuomeniškai pavaldūs 


viešiesiems teisės dėsniams (perdėm prievar- 
tiniams). Etinė-pilietinė būklė - toji, kurioje žmo- 

nės suvienyti visuomeniniais neprievartiniais dėsniais, 
t. y. grynaisiais dorybės dėsniais. 

Kaip prigimtinei būklei priešpriešinama teisinė (bet 
kaip tik dėl to ne visada teisėta), t. y. juridinė pri- 
gimtinė būklė, taip nuo etinės-pilietinės būklės 
skirsis etinė prigimtinė būklė. Abiejose kiekvie- 
nas pats sau teikia dėsnį, o jis yra ne koks nors išori- 
nis dėsnis, kuriam kiekvienas kartu su kitais suvokia 
turįs paklusti. Abiejose būklėse kiekvienas pats sau tei- 
sėjas, ir nėra jokio viešojo galią turinčio autoriteto, 
kuris įstatymiškai pagal dėsnį apibrėžtų, kas duotuo- 
ju atveju yra Žmogaus pareiga, ir tai pateiktų visuoti- 
nai vykdyti. 

Jau esančią politinę bendriją visi jos politiniai atsto- 
vai, kaip tokie, sudaro vis dėlto savo etine prigim- 
tine būkle ir turi teisę joje likti, nes kiltų priešta- 
ravimas (in adjecto), jei ši bendrija savo piliečius turė- 
tų priversti įstoti į etinę bendriją — juk pastarieji jau 
savo sąvokoje talpina laisvę nuo prievartos. Kiekvie- 
na politinė bendrija turbūt gali pageidauti, kad joje bū- 
tų ir viešpatavimas sieloms pagal dorybės dėsnius; juk 
ten, kur jos prievartos priemonės nesiekia — nes teisė- 
jas, kaip Žmogus, nepajėgia įžvelgti kitų Žmonių vidi- 
nio pasaulio, - tai, ko reikalaujama, įgyvendinama do- 
rybės nuostatomis. Bet vargas įstatymų leidėjui, kuris 
į etinius tikslus orientuotus potvarkius norėtų įgyven- 
dinti prievarta! Juk tuo jis ne tik sukurtų etiškumo 
priešybę, bet pakirstų ir padarytų nepatikimus savo 
politinius pagrindus. 

Vadinasi, politinės bendrijos pilietis, kiek tai susiję 
su pastarosios įgaliojimais įstatymų leidyboje, lieka vi- 
siškai laisvas etiniu požiūriu: jis gali, be viso kito, kar- 

tu su kitais bendrapiliečiais įstoti į etinę sąjungą arba 
verčiau likti etinės prigimtinės būklės. Tik kadangi eti- 
nei bendrijai vis dėlto reikia remtis viešaisiais įsta- 
tymais ir palaikyti jais grindžiamą būklę, tai tie, kurie 
savanoriškai ryžosi būti šioje būklėje, turi ne iš politi- 
nės valdžios gauti įsakymus, kaip jie turi arba neturi vi- 
dujai save organizuoti, bet privalo save apriboti būtent 
sąlyga, kad etinėje bendrijoje nėra nieko, kas priešinga 
jų, kaip valstybės piliečių, pareigai; nors jei poli- 
tinė bendrija tvirta, tai dėl pastarojo nedera būgštauti. 
Beje, kadangi dorybės pareigos dera visai žmonių 
giminei, tai etinės bendrijos sąvoka visada turi būti tai- 
koma visų Žmonių visumos idealui, ir tuo jis skiriasi 
nuo politinės visuomenės sąvokos. Dėl to koks nors 
tam tikru tikslu sutelktų Žmonių kiekis dar negali va- 
dintis pačia etine bendrija, o gali vadintis tik ypatin- 
ga visuomene, siekiančia visų Žmonių vienbalsiškumo 
(negana to, visų galiausiai protingų Žmonių), kad bū- 
tų pasiekta absoliuti etinė visuma, kurios atžvilgiu 
kiekviena atskira visuomenė tėra vaizdinys arba sche- 
ma, nes kiekviena iš jų savo ruožtu santykyje su kito- 
mis šios rūšies visuomenėmis gali būti įsivaizduojama 
kaip esanti etinės prigimtinės būklės su visais jos ne- 
tobulumais (taip esti su įvairiomis politinėmis valsty- 
bėmis, kurių niekaip nesaisto viešoji tautų teisė). 


Il. Žmogus privalo palikti etinę prigimtinę būklę, 
kad taptų etinės bendrijos nariu 
Lygiai kaip juridinė prigimtinė būklė yra kiekvie- 
no karo prieš kiekvieną būklė, taip ir etinė prigimti- 
nė būklė yra nesiliaujančios kovos blogio, aptinkamo 
žmoguje ir kartu kiekviename kitame, pagrindu būk- 

lė; šie žmonės, būdami (kaip anksčiau pastebėta) ta- 
rytum blogio įrankiai, nes nėra juos visus vieni- 
jančio principo, pražudo vienas kito moralinį įgymį 
net esant kiekvieno, paimto atskirai, gerai valiai; dėl 
savo nesutarimų jie nutolsta nuo gėrio visuomeninio 
tikslo ir vienas kitam graso vėl atsiduoti blogio vieš- 
patavimui. Toliau, panašiai kaip neįstatyminės išori- 
nės (brutalios) laisvės ir nepriklausomybės nuo prie- 
vartinių įstatymų būklė yra neteisingumo ir kiekvie- 
no karo prieš kiekvieną būklė, kurią Žmogus privalo 
palikti, kad įžengtų į politinę pilietinę būklę“, taip eti- 
nė prigimtinė būklė yra viešoji dorybės principų 
tarpusavio nesantaika ir vidinio nedorovingumo būk- 
lė, kurią natūralus žmogus privalo stengtis kiek galint 
greičiau palikti. 

Čia mes susiduriame su ypatingos rūšies pareiga — 
ne Žmonių pareiga Žmonėms, o žmonių giminės pa- 
reiga pačiai sau. Kiekviena protingų būtybių giminė 
objektyviai, proto idėjoje, yra determinuota bendrajam 
tikslui, būtent remti aukščiausią gėrį kaip visuomeni- 
nį gėrį. Bet kadangi aukščiausias dorovinis gėris ne- 


* Hobbeso teiginyje - status hominum naturalis est bellumi omniumi 
in omnes - nėra jokios kitos klaidos, o tik ta, kad derėjo teigti es! status 
belli etc? Juk net nesutikus, kad tarp Žmonių, kurie nepavaldūs išori- 
niams viešiesiems įstatymams, visuomet iš tikrųjų viešpatauja nesan- 
taika, tai vis dėlto jų būklė (status juridicus), t. y. santykis, kuriuo ir 
per kurį jie moka turėti teisę (ją įgyti arba išsaugoti), yra tokia būklė, 
kurioje kiekvienas nori pats būti teisėjas tam, kas yra jo teisė kitų at- 
žvilgiu, bet šitam iš kitų negauna jokios garantijos ir pats jiems jos ne- 
suteikia, išskyrus savo prievartą. O tai ir yra karo būklė, kai kiekvie- 
nas nuolat turi būti pasirengęs. Antras jo teiginys - exeundum esse e statu 
naturali“* - yra pirmojo teiginio sekmuo, nes ši būklė yra tolydus visų 
kitų Žmonių teisių pažeidimas pretenduojant pačiam būti savo reikalo 
teisėju ir kitiems nesuteikus jokios garantijos dėl jų reikalo, išskyrus sa- 
vo paties valią. 

gali būti įgyvendintas vien tik paskiro asmens pastan- 
gomis pačiam moraliai tobulėti, o reikalauja Žmonių 
sutelkimo į vieną visumą kaip tik siekiant šio tikslo, 
reikalauja geranorių Žmonių sistemos, kurioje ir kurios 
vienove šis gėris tik ir gali būti įgyvendintas, o tokios 
visumos, kaip visuotinės pagal dorybės dėsnius orga- 
nizuotos respublikos, idėja yra idėja, visiškai skirtin- 
ga nuo visų moralės dėsnių (liečiančių tai, ką mes Ži- 
nome esant mūsų galioje), būtent veikti dėl visumos, 
apie kurią negalime žinoti, ar ir ji yra mūsų galioje 
kaip tokia, — tai šią pareigą pagal jos pobūdį ir prin- 
cipą reikia skirti nuo visų kitų pareigų. - Jau iš anks- 
to galima manyti, kad šiai pareigai reikės numatyti ki- 
tą idėją, būtent aukščiausiosios moralinės esybės, ku- 
rios visuotinis organizavimas pačias savaime nepakan- 
kamas paskirų Žmonių jėgas suvienys vienam ben- 
dram veikimui. Tačiau pirmiausia mes turime apskri- 
tai pasekti šio dorovinio poreikio kelrodį ir pažiūrėti, 
kur jis mus nuves. 


III. Etines bendrijos sąvoka yra 
etikos dėsniams pavaldžios Dievo tautos sąvoka 


Jei turi būti įkurta etinė bendrija, tai visi individai 
turi būti subordinuoti viešajam įstatymų leidimui, 0 vi- 
sus individus vienijančius įstatymus reikia laikyti vi- 
suomeninio įstatymų leidėjo priesakais. Kadangi ben- 
drija, kurią reikia įkurti, turėtų būti juridinė, tai žmo- 
nių daugis, susijungiantis į vieną visumą, pats turi bū- 
ti įstatymų (konstitucinių įstatymų) leidimas, nes įsta- 
tymų leidimas remiasi principu: kiekvieno laisvė 
ribojama sąlygomis, kurioms esant ji ga- 
li eiti išvien su kiekvieno kito laisve pa- 

gal visuotinį dėsnį ir kur, vadinasi, bendroji va- 
lia sukuria teisišką išorinę prievartą. Bet jei bendrija turi 
būti etinė, tai tauta, kaip tokia, negali savęs laikyti tu- 
rinčia įstatymų leidimo galią. Juk tokioje bendrijoje vi- 
si įstatymai iš tikrųjų nustatyti remti poelgių mora- 
lumą (kuris yra kai kas vidujiška, taigi negali būti 
subordinuotas viešiesiems Žmonių įstatymams), kai, 
priešingai, viešieji įstatymai, kad ir kokia būtų juridi- 
nė bendrija, nustatyti tik pastebimam poelgių legalu- 
mui, o ne jų (vidiniam) moralumui, tik apie kurį čia 
kalbama. Vadinasi, ne tauta, o kai kas kitas galėtų būti 
etinei bendrijai viešasis įstatymų leidimo galią turintis 
pradas. Tačiau etikos dėsniai negali būti mąstomi tik 
kaipiš pat pradžių kylantys iš šio aukščiausio įsta- 
tymų leidėjo (kaip statutai, kurie neįpareigotų be iš- 
ankstinio paskelbimo, kad jie paliepiami), nes tada jie 
nebūtų etikos dėsniai, o juos atitinkanti pareiga būtų 
ne laisva dorybė, bet priverčiantysis teisinis privalėji- 
mas. Vadinasi, tik tas gali būti mąstomas etinės bendri- 
jos aukščiausiuoju įstatymų leidėju, kurio atžvilgiu vi- 
sos tikrosios pareigos, taigi ir etinės**, kartu tu- 


* Tai kiekvienos išorinės teisės principas. 

** Kai tik kas nors pažįstama kaip pareiga, nors tai būtų Žmogiš- 
kojo įstatymų leidėjo vien savo valios uždėta pareiga, tai paklusimas 
jai vis dėlto drauge yra dieviškasis priesakas. Nors statutinių pilieti- 
nių įstatymų negalima vadinti dieviškaisiais priesakais, tačiau, jei jie 
teisėti, tai jų laikymasis kartu yra dieviškasis priesakas. Teiginys 
„Dievui reikia paklusti labiau negu žmonėms“ tik reiškia, kad, jei pas- 
tarieji paliepia ką nors, kas pats savaime blogas (tiesiogiai priešingas 
dorovės dėsniui), tai tam dera ir privalu nepaklusti. Bet, priešingai, jei 
politiniam pilietiniam įstatymui, kuris pats savaime nėra amoralus, prie- 
šinamas amoraliu laikomas dieviškasis statutinis įstatymas, tai yra pa- 
grindas pastarąjį laikyti primestu, nes jis prieštarauja aiškiai pareigai, 
ir jokiais empiriniais požymiais niekada negali būti pakankamai patvir- 
tinta, kad jis iš tikrųjų yra ir dieviškasis priesakas, kad juo sekant bū- 
tų galima nepaisyti jau egzistuojančios pareigos. 

ri būti įsivaizduojamos kaip jo priesakai; todėl jis turi 
būti ir širdžių Žinovas, kad permatytų kiekvieno nuo- 
statų gelmes ir, kaip ir turi būti kiekvienoje bendruo- 
menėje, kiekvienam atiduoti pagal jo darbų vertę. Bet 
tai - Dievo, kaip pasaulio moralinio valdovo, sąvoka. 
Vadinasi, etinę bendriją galima mąstyti tik kaip tautą, 
besivadovaujančią dieviškaisiais priesakais, t. y. kaip 
Dievo tautą“, būtent besivadovaujančią do- 
rybės įstatymais. 

Žinoma, galima įsivaizduoti Dievo tautą, besiva- 
dovaujančią statutiniais įstatymais, būtent 
tokiais, Kurių laikymasis priklausytų ne nuo poelgių 
moralumo, o tik nuo jų legalumo; tai būtų juridinė 
bendrija, kurioje Dievas nors ir būtų įstatymų leidė- 
jas (taigi jos konstitucinė santvarka - teokratija), tačiau 
žmonės kaip dvasininkai, tiesiogiai iš jo gaunantys įsa- 
kymus, įvestų aristokratinį valdymą. Bet tokia būk- 
lė, kurios egzistavimas ir forma remiasi visiškai isto- 
riniais pagrindais, nėra toji, kuri įvykdytų grynojo mo- 
raliai įstatymų leidimo galią turinčio proto užduotį, 
prie kurios išsprendimo mes čia tik prisidedame. Šią 
būklę istoriškai reikia apgalvoti kaip instituciją, suor- 
ganizuotą pagal politiškai pilietinius įstatymus, kurių 
leidėjas nors ir Dievas, tačiau išoriškai; mums, atvirkš- 
čiai, čia rūpi tik tokia institucija, kurios, kaip dorybės 
dėsniams pavaldžios respublikos, įstatymų leidimas 
yra grynai vidinis, t. y. turime omenyje Dievo tautą, 
gebančią „pirmauti gerais darbais'““. 

Tokiai Dievo tautai galima priešpriešinti blogojo 
principo padermės idėją kaip susivienijimą tų, ku- 
rie stovi blogio pusėje, kad blogį platintų, kuriems rū- 
pi neleisti įgyvendinti pirmojo susivienijimo; tačiau ir 

čia dorybės nuostatas užginčijantis principas taip pat 
yra mumyse pačiuose ir tik vaizdingai pateikiamas 
kaip išorinė galia. 


IV. Dievo tautos idėja (ją organizuojant žmonėse) 
įgyvendinama ne kitaip kaip bažnyčios forma 


Didinga, niekada visiškai nepasiekiama etinės ben- 
drijos idėja Žmogaus rankose labai sumenksta, būtent 
iki tokios institucijos, kuri daugių daugiausia įstengia 
grynu pavidalu atvaizduoti tik šios idėjos formą; o dėl 
priemonių suteikti jai visuminį pavidalą, tai jas labai ri- 
boja juslinės žmogaus prigimties sąlygos. Bet kaip ga- 
lima iš tokio kreivo medžio sumeistruoti ką nors visiš- 
kai tiesų? 

Moralinės Dievo tautos sukūrimas - tai toks darbas, 
kurio atlikimo galima laukti ne iš Žmonių, o tik iš pa- 
ties Dievo. Tačiau dėl to Žmogui neleidžiama būti ne- 
veikliam šiame reikale ir palikti jį tvarkyti apvaizdai, 
tarytum kiekvienam rūpėtų tik jo asmeniniai moraliniai 
reikalai, o visumą Žmonių giminės (pagal jos moralinę 
paskirtį) reikalų galima palikti aukščiausiajai išminčiai. 
Priešingai, Žmogus turi elgtis taip, tarytum visa tai jam 
būtų svarbu ir tik šiai sąlygai esant galima tikėtis, kad 
aukščiausioji išmintis padės užbaigti jo geranoriškas 
pastangas. 

Vadinasi, visų geranorių troškimas šis: „teateinie 
tavo karalystė, teesie tavo valia, kaip danguje, taip ir 
žemėje““'. Bet ką jiems dabar reikia daryti, kad tai 
jiems įvyktų? 

Dieviškajam moraliniam įstatymų leidimui pavaldi 
etinė bendrija yra bažnyčia, kuri, kadangi ji nėra ga- 
limo patyrimo objektas, vadinama neregimąja baž- 

nyčia (visų dorų Žmonių suvienijimo dieviškajam be- 
tarpiškam, bet moraliniam pasaulio valdymui tik idė- 
ja tuo pavidalu, kuriuo ji tarnauja kaip kiekvienos žŽmo- 
nių įkurtos institucijos pirmavaizdis). Regimoji baž- 
nyčia yra realus Žmonių susijungimas į vieną visumą, 
atitinkantis tą idealą. Kadangi kiekviena visuomenė 
viešųjų įstatymų pagrindu įveda savo narių subordina- 
ciją (tuo santykiu, kuris yra tarp paklūstančių viešie- 
siems įstatymams ir stebinčių šių įstatymų vykdymą), — 
tai į tą visumą (bažnyčios) susivienijusių Žmonių dau- 
gis yra bendruomenė, vadovaujama savo vyresnių- 
jų, kurie (vadinami mokytojais arba sielų ganytojais) tik 
valdo neregimo aukščiausio jos vadovo reikalus ir šiuo 
atžvilgiu viso labo vadinasi bažnyčios tarnais; lygiai 
taip ir politinėse bendrijose regimas aukščiausiasis va- 
dovas kartais save vadina vyriausiuoju valstybės tar- 
nu, nors nė vieno Žmogaus (paprastai net pačios visos 
tautos) nepripažįsta už save viršesniu. Tikroji (regimoji) 
bažnyčia yra ta, kuri atvaizduoja Dievo karalystę (mo- 
ralinę) žemėje, kokia ji gali būti žmonių sukurta. Rei- 
kalavimai, taigi ir tikrosios bažnyčios požymiai, šie: 

1. Visuotinumas - taigi jos skaitinė vienovė; 
tam joje turi glūdėti įgymis, būtent, kad nors ji gali skai- 
dytis į atsitiktines nuomones ir nebūti vieninga, tačiau 
esminių tikslų atžvilgiu ji sukurta remiantis tokiais 
principais, kurie būtinai turi vesti ją į visuotinį susivie- 
nijimą vienintelėje bažnyčioje (vadinasi, neleisti skaldy- 
tis į sektas). 

2. Jos pobūdis (kokybė), t. y. grynumas - susi- 
vienijimas tik dėl moralinių, o ne dėl kokių nors ki- 
tų paskatų. (Ji apvalyta nuo prietaro bukaprotiškumo 
ir fanatizmo beprotybės.) 

3. Santykis laisvės principo pagrindu - tiek 
vidinis jos narių tarpusavio santykis, tiek išorinis baž- 
nyčios santykis su politine valdžia; ir vienas, ir kitas 
laisvoje valstybėje (taigi nei hierarchija, nei 
iliuminatizmas, bet demokratijos rūšis, besi- 
remianti ypatingomis įstaigomis, kurios kiekvieno gal- 
vą gali paveikti skirtingai nuo kito). 

4. Jos modalumas, nekintamumas pagal jos 
konstituciją, tačiau su išlyga - priklausomai nuo lai- 
ko ir aplinkybių kintančiais daliniais jos administ- 
ravimą keičiančiais potvarkiais; tam jau joje pačioje 
(jos tikslo idėjoje) turi glūdėti patikimi aprioriniai pa- 
grindiniai teiginiai. (Vadinasi, ji kuriama pradinių, kar- 
tą tarsi kodekso pavidalu oficialiai nustatytų įstatymų, 
kaip potvarkių, pagrindu, o ne savavališkų simbolių, 
kurie, kaip stokojantys autentiškumo, yra atsitiktiniai, 
jiems galima prieštarauti ir juos keisti.) 

Vadinasi, etinei bendrijai kaip bažnyčiai, t. y. lai- 
komai vien tik Dievo valstybės atstove, pagal savo 
principus iš tikrųjų nebūdingas panašus į politinį val- 
dymas. Šis valdymas tokioje bendrijoje nėra nei mo- 
narchinis (popiežiaus arba patriarchų), nei aris- 
tokratinis (vyskupų ir prelatų), nei demokra- 
tinis (kaip sektantiškųjų iliuminatų). Geriausiai jį ga- 
lima palyginti su namų bendruomene (šeima), vado- 
vaujama visuotinio, nors neregimo moralinio tėvo, nes 
jo šventasis sūnus, kuris Žino jo valią ir kartu su vi- 
sais bendrijos nariais susijęs Kraujo giminyste, joje už- 
ima jo vietą tuo, kad praneša jo valią žmonėms, ku- 
rie dėl to jame garbina tėvą ir šitaip tarpusavyje su- 
kuria savanorišką, visuotinį ir besitęsiantį širdžių su- 
sivienijimą. 

V. Kiekvienos bažnyčios konstitucija visada kyla 
iš kurio nors istorinio tikėjimo (apreikšto tikėjimo), 
kurį galima vadinti bažnyčios tikėjimu 
ir kurį geriausiai pagrindžia Šventasis Raštas 


Grynasis religinis tikėjimas yra būtent tas 
tikėjimas, kuris vienintelis gali pagrįsti visuotinę baž- 
nyčią, nes jis yra grynasis proto tikėjimas, kurį gali- 
ma įtikinamai perteikti kiekvienam; tuo tarpu tik fak- 
tais grindžiamas istorinis tikėjimas savo įtaką gali iš- 
plėsti ne toliau negu tai gali pasiekti pagal laiko ir vie- 
tos aplinkybes žinios, leidžiančios spręsti apie jo įti- 
kimumą. Tik kaltas Žmogaus prigimties ypatingas sil- 
pnumas, kad šiuo grynuoju tikėjimu niekada negali- 
ma pasitikėti tiek, kiek jis to nusipelnęs, būtent tiek, 
kad vien tik juo pagrindus bažnyčią. 

Žmones, įsisąmoninusius savo nesugebėjimą pažin- 
ti antjuslinius objektus — nors jie priklauso šiam tikė- 
jimui (kuris jiems apskritai turi būti įtikinamas) visa 
jiems skiriama pagarba — vis dėlto nelengva įtikinti, 
kad pastovus moraliai gero gyvenimo būdo rūpestis 
yra visa, ko Dievas reikalauja iš žmogaus, idant jis bū- 
tų mielas valdinys jo karalystėje. Savo prievolių jie ne- 
gali mąstyti kitaip, kaip kokį nors tarnavimą Die- 
vui; ir čia svarbu ne tiek poelgių moralinė vertė, kiek 
veikiau tai, kad jie atliekami Dievui, idant - nepaisant 
kiek jie patys savaime būtų moraliai indiferentiški — 
bent pasyviu paklusnumu Dievui patikus. Šiems žmo- 
nėms nė neateina į galvą, kad jei jie savo pareigas 
žmonėms (patiems sau ir kitiems) atlieka, tai kaip tik 
tuo vykdo ir dieviškuosius priesakus, vadinasi, visu 
savo elgesiu, kiek jis susijęs su dorove, nuolat tar- 
nauja Dievui ir kad geriau jam tarnauti kitu bū- 

du absoliučiai neįmanoma (nes jie vis dėlto negali pa- 
veikti ir daryti įtaką jokiai kitai būtybei, o tik šio pa- 
saulio būtybėms, bet ne Dievui). Juk kiekvienam di- 
džiam pasaulio viešpačiui būdingas ypatingas porei- 
kis: būti savo valdinių garbinamam ir nuolankiai 
šlovinamam; be šito jis negali iš jų tikėtis tokio pa- 
klusimo savo įsakymams, kokį laiko reikalingą, kad 
juos valdytų. Be to, ir žmogus, kad ir koks būtų pro- 
tingas, vis dėlto pagarbą atiduodamas visada jaučia 
tiesioginį pasitenkinimą, taigi pareigą traktuoja taip, 
kiek ji kartu yra ir dieviškasis priesakas, kaip Dievo, 
ne žmonių, reikalo vykdymą, ir šitaip kyla Dievui 
tarnaujančios religijos sąvoka vietoj grynosios mo- 
ralinės religijos sąvokos. 

Kadangi kiekvieną religiją sudaro tai, kad mes į 
Dievą žvelgiame kaip į visuotinės pagarbos vertą įsta- 
tymų leidėją visoms mūsų pareigoms, tai apibrėžiant 
religiją mūsų elgesio ją atitikimo atžvilgiu svarbu Ži- 
noti, kaip Dievas norėtų būti garbinamas (ir ko- 
kio laukia paklusnumo). 

Bet dieviškoji įstatymų leidimo galią turinti valia 
paliepia arba per pačius savaime tik statutinius 
įstatymus, arba per grynuosius moralės dėsnius. 
Pastarųjų atžvilgiu kiekvienas savo protu gali pažinti 
Dievo valią pačiame savyje, sudarančią jo religijos pa- 
grindą; nes dievybės sąvoka kyla, tiesą sakant, tik iš 
šių dėsnių įsisąmoninimo ir proto poreikio pripažinti 
jėgą, galinčią geriausiai, kiek pasaulyje tai įmanoma, 
gauti rezultatą, atitinkantį dorovinį galutinį tikslą. 
Vien tik grynai moralės dėsniais apibrėžtos dieviško- 
sios valios sąvoka mums leidžia mąstyti tik vieną 
Dievą, vadinasi, tik vieną religiją, kuri yra grynai 

moralinė. Bet jei mes priimame jo statutinius įstatymus 
ir jų laikydamiesi kuriame religiją, tai pastarąją pažinti 
galima ne mūsų pačių grynuoju protu, o tik apreiški- 
mu, kuris - jis gali būti duotas kiekvienam slaptai ar- 
ba viešai, kad jį skleistų Žmonėse per tradiciją arba 
Raštą — bus istorinis tikėjimas, o ne grynojo 
proto tikėjimas. 

Bet jei galima priimti ir statutinius dieviškuosius 
įstatymus (pačius savaime niekuo neįpareigojančius, 
bet tik kaip apsireiškiančiosios dieviškosios valios to- 
kiais pažįstamus), tai vis dėlto grynasis moralinis 
įstatymų leidimas, kuriuo Dievo valia iš pat pradžių 
įrašyta į mūsų širdį, yra ne tik būtina kiekvienos tei- 
singos religijos apskritai sąlyga, bet ji taip pat yra tai, 
kas, tiesą sakant, ir sudaro religiją ir dėl ko statutiniuo- 
se įstatymuose gali glūdėti tik jos aukštinimo ir plati- 
nimo priemonė. 

Vadinasi, jei į klausimą, kaip Dievas norėtų būti 
garbinamas, reikia atsakyti taip, kad tai galiotų kiek- 
vienam žmogui, laikomam vien tik žmogumi, 
tai negali būti jokios abejonės, kad Dievo valios įsta- 
tymų leidimas turi būti tik moralinis, nes statuti- 
nis (numatantis apreiškimą) gali būti laikomas tik at- 
sitiktiniu, ir kaip toks jis pasiekia arba gali pasiekti ne 
kiekvieną Žmogų, taigi jo negalima laikyti privalomu 
žmonėms apskritai. Tad „Ne kiekvienas, kuris man 
šaukia: “Viešpatie, Viešpatie! — įeis į dangaus karalys- 
tę, bet tik tas, kuris vykdo mano dangiškojo Tėvo va- 
lią“?š, - vadinasi, ne tie, kurie jį (arba jo pasiuntinį kaip 
dieviškos kilmės esybę) šlovina pagal apreiškimo 5ą- 
vokas, kurias ne kiekvienas Žmogus gali turėti, bet tie, 
kurie bando jam patikti geru gyvenimo būdu, dėl ku- 

rio kiekvienas Žino jo valią, - ir bus žmonėmis, Dievą 
teisingai garbinančiais taip, kaip jis to pageidauja. 
Bet jei jausime pareigą elgtis ne tik kaip Žmonės, 
bet ir kaip dieviškosios valstybės žemėje piliečiai, 
ir veikti, kad toks junginys egzistuotų bažnyčios pa- 
vadinimu, tai atrodo, kad į klausimą - kaip Dievas no- 
ri būti garbinamas bažnyčioje (kaip Dievo ben- 
druomenėje) — atsakoma ne vien tik protu, bet reikia 
statutinio, tik apreiškimu mums žinomo įstatymų lei- 
dimo, taigi reikia istorinio tikėjimo, kurį, priešingai 
grynajam religiniam tikėjimui, galima vadinti bažny- 
tiniu tikėjimu. Juk esant pirmajam, svarbu tik tai, kas 
sudaro Dievo garbinimo materiją, t. y. moraline nuo- 
stata vykdyti visas pareigas kaip Dievo priesakus. 
O bažnyčiai kaip daugelio Žmonių į vieną moralinę 
bendruomenę susivienijimui tokių nuostatų pagrindu, 
reikia ir viešųjų prievolių, tam tikro patyrimo sąly- 
gomis besiremiančios bažnytinės formos, kuri pati sa- 
vaime atsitiktinė, įvairi ir, vadinasi, be dieviškųjų sta- 
tutinių įstatymų negali būti pripažįstama kaip parei- 
ga. Bet šią formą apibrėžiant, jos negalima tiesmukai 
laikyti dieviškojo įstatymų leidimo reikalu, veikiau 
leistina pagrįstai pripažinti, kad Dievo valia tokios 
bendruomenės proto idėją mes patys įgyvendiname. 
Ir nors Žmonės, mėginantys įgyvendinti įvairias baž- 
nyčios formas, gali patirti nesėkmę, vis dėlto prireikus 
jie neturi liautis siekti šio tikslo ir mėginti tai daryti 
iš naujo, kiek galint išvengiant praeities klaidų; tuo 
tarpu šis reikalas, kuris kartu yra jų pareiga, visiškai 
pavestas jiems patiems. Vadinasi, nėra priežasties ku- 
rios nors bažnyčios pagrindo ir formos įstatymus lai- 
kyti dieviškais ir statutiniais. Veikiau įžūlu yra 

juos tokiais apskelbti, kad nepatrūkus nuo pastangos 
aukštinti iki pastarųjų dieviškos formos; arba tai yra 
visiškas aukštesniųjų įgaliojimų uzurpavimas, kad 
bažnyčios nutarimais būtų uždėtas jungas miniai pri- 
sidengus dieviškuoju autoritetu. Bet čia vis dėlto bū- 
tų tiek pat savimana tiesiog neigti, kad bažnyčios or- 
ganizacijos būdas galbūt ir yra ypatingas dieviškasis 
potvarkis, jei jis, kiek mes įžvelgiame, visiškai derinasi 
su moraline religija, negana to, neįmanoma suprasti, 
kaip jis galėjo pasirodyti be visuomenės reikiamos iš- 
ankstinės pažangos religijos sąvokų srityje. Dėl šios 
problemos —- Dievas ar patys Žmonės turi įkurti baž- 
nyčią - neaiškumo atsiskleidžia žmonių polinkis į pa- 
maldinę religiją (cultus) ir, kadangi ji remiasi sa- 
vo valios potvarkiais, polinkis į tikėjimą statutiniais 
dieviškaisiais įstatymais esant prielaidai, kad geres- 
niam gyvenimo būdui (kurį žmogus visada gali pasi- 
rinkti ir pagal grynai moralinės religijos potvarkius) 
vis dėlto dar būtinas ir protu nepažinus, bet reikalin- 
gas apreiškimo dieviškasis įstatymų leidimas; o tai tie- 
siogiai veda į aukščiausiosios esybės garbinimą (bet ne 
mums jau protu palieptu jo priesakų laikymusi). To- 
dėl ir atsitinka, kad susijungti į bažnyčią ir susivienyti, 
kad jai būtų suteikta derama forma, taip pat aukštin- 
ti viešuosius renginius moraliniam pradui religijo- 
je, Žmonės niekada nelaiko savaime būtina, bet, kaip 
jie sako, tik būtina iškilmėmis, tikėjimo apreikštųjų 
įstatymų išpažinimu ir tik bažnyčios formą liečiančių 
potvarkių, kurie patys vis dėlto tėra priemonė, laiky- 
muisi tarnauti savo Dievui; nors visos šios apeigų for- 
mos iš esmės yra moraliai indiferentiški poelgiai, bet 
kaip tik dėl to, kad jų turi būti paisoma dėl Dievo, jos 

laikomos ypač Dievui patinkančiomis. Vadinasi, baž- 
nytinis tikėjimas Žmonėms jungiantis į etinę bendriją 
natūraliai* eina pirma grynojo religinio tikėjimo ir 
šventovė (viešasis pamaldoms skirtas pastatas) bu- 
vo anksčiau už bažnyčias (susirinkimo vietas pamo- 
kyti moralinių nuostatų ir jas gaivinti), šventikas 
(pašvęstasis šventų papročių prižiūrėtojas) - anksčiau 
uždvasininką (moralinės religijos mokytoją), o da- 
bar dažniausiai jie yra to rango ir reikšmės, kuriuos 
dauguma Žmonių jiems priskiria. 

Vadinasi, jei negalima iš karto padaryti taip, kad ne- 
statutinis bažnyčios tikėjimas būtų viešojo žmo- 
nių susivienijimo grynajam religiniam tikėjimui aukš- 
tinti priemonė ir būdas, tai reikia ir pripažinti, kad sta- 
tutinio tikėjimo nekintamas palaikymas, jo visuotinis 
vienodas paplitimas ir net jame priimto apreiškimo ger- 
bimas vargu ar gali būti pakankamai garantuotas tra- 
dicija; tai garantuojama tik Raštu, kuris pats vėlgi 
kaip apreiškimas amžininkams ir palikuonims turi būti 
aukščiausios pagarbos objektas, nes to reikalauja žmo- 
gaus poreikis žinoti savo pamaldžiąją pareigą. Šventą- 
ją knygą ima giliausiai gerbti net tie (ir būtent tokių 
daugiausia), kurie jos neskaito arba bent jau negali iš 
jos susidaryti jokios sąryšingos religinės sąvokos, ir joks 
bergždžias išvedžiojimas negali atsilaikyti prieš visus 
priekaištus naikinančią įsakmią ištarą: ten parašy- 
ta. Todėl ir Šventojo Rašto ištraukos, kurios turi išdės- 
tyti kurį nors tikėjimo klausimą, vadinamos ištaro- 
mis. Pripažinti tokio Rašto aiškintojai kaip tik dėl šios 
savo padėties patys tampa tarsi įšventintais asmenimis, 
o istorija įrodo, kad nė vieno Raštu pagrįsto tikėjimo 


* Moraliniu atžvilgiu tai turėtų vykti atvirkščiai. 

nepajėgė sunaikinti net labiausiai nuniokojusios vals- 
tybes revoliucijos, tuo tarpu tikėjimas, grindžiamas tra- 
dicija ir senomis viešosiomis apeigomis, žlugdavo kartu 
su valstybe. Laimė“, jei tokioje į Žmonių rankas pate- 
kusioje knygoje kartu su jos statutais kaip tikėjimo įsta- 
tymais glūdi išsami grynoji moralinė religijos doktrina, 
kuri gali būti puikiausiai suderinta su šiais statutais 
(kaip jos įvedimo priemone). Šiuo atveju tokia knyga 
tiek dėl jos dėka pasiekiamo tikslo, tiek ir todėl, kad 
sunku įsivaizduoti pagal natūralius dėsnius įvykusį 
žmonių giminės apsišvietimą, gali būti tvirtinama kaip 
lygi apreiškimo autoritetui. 


Dabar dar kai kas, kas priklauso apreikštojo tikėji- 
mo sąvokai. 

Yra tik viena (teisinga) religija, bet gali būti 
įvairios tikėjimo rūšys. - Galime pridurti, kad 
įvairioms bažnyčioms, atsiskyrusioms viena nuo kitos 
dėl jų tikėjimo būdo skirtingumo, vis dėlto gali egzis- 
tuoti viena ir ta pati teisinga religija. 

Todėl labiau dera (taip iš tikrųjų daugiausia ir da- 
roma) sakyti: šis žmogus yra to ar kito (judėjų, ma- 
hometonų, krikščionių, katalikų, liuteronų) tikėjimo 
negu sakyti, kad jis išpažįsta tą ar kitą religiją. Pasta- 
rojo termino verčiau visai nevartoti kreipiantis į pla- 
čiąją visuomenę (katekizmuose ir pamoksluose), nes jis 
jai per daug mokslingas ir nesuprantamas, be to, ir 
naujosios kalbos šiai sąvokai neteikia jokio lygiareikš- 
mio žodžio. Paprastas Žmogus juo visada supranta sa- 

* Tai terminas žymėti visa, ko trokštama arba verta trokšti, bet ko 
nepajėgiame nei numatyti, nei savo pastangomis įgyvendinti pagal pa- 


tyrimo dėsnius, taigi ko mes kaip to pagrindo, jei norėsime jį įvardin- 
ti, negalėsime pateikti nieko kito, o tik maloningąją apvaizdą. 

vo bažnyčios tikėjimą, kuris jam prieinamas jausmais, 
tuo tarpu religija slypi jo viduje ir susijusi su morali- 
nėmis nuostatomis. Daugeliui Žmonių teikiama per 
daug garbės sakant, kad jie išpažįsta tą ar kitą religi- 
ją, nes jie nežino ir netrokšta jokios — statutinis baž- 
nyčios tikėjimas yra visa, ką jie šiuo žodžiu supranta. 
Taip pat vadinamieji religiniai kivirčai, kurie taip daž- 
nai drebina pasaulį ir apšlaksto krauju, niekada nėra 
kas nors kita kaip vaidai dėl bažnyčios tikėjimo. En- 
giamasis iš tikrųjų skundėsi ne dėl to, kad jam kliu- 
doma išpažinti savo religiją (nes to negali jokia išori- 
nė jėga), bet kad jam neleidžiama viešai laikytis savo 
bažnyčios tikėjimo. 

Jei bažnyčia, kaip paprastai esti, laiko save vienin- 
tele visuotine (nors ji remiasi ypatingu apreikštuoju ti- 
kėjimu, kurio kaip istorinio niekada negalima iš kiek- 
vieno reikalauti), tai tą, kuris visai nepriima šio (ypa- 
tingo) bažnyčios tikėjimo, bažnyčia įvardija netikin- 
čiuoju ir ima jo iš visos širdies neapkęsti. O kuris 
tik iš dalies (neesmingai) nukrypsta nuo šio tikėjimo, 
vadinamas klaidingai tikinčiuoju ir mažų ma- 
žiausiai jo vengiama kaip užkrato. Pagaliau, jei jis pri- 
pažįsta tą pačią bažnyčią, tačiau nuo jos tikėjimo nu- 
krypsta iš esmės (kas būtent tuo laikoma), tai jis, ypač 
jei savo klaidingą tikėjimą platina, vadinamas here- 
tiku“* ir, panašiai kaip maištininkas, baudžiamas kaip 


* Mongolai Tibetą vadina (pagal Georgii Alphab. Tibet. pag. 11? 


Tangur-Chadzar,t. y. šalimi žmonių, gyvenančių namuose, kad juos 
skyrus nuo savęs kaip klajoklių, gyvenančių dykumose paapes iš to 
kilo vardas „hadzarai“ ir žodis pavadinti heretikams““, nes chadzarai 
buvo tibetiško tikėjimo (lamaizmo), kuris atitinka manicheizmą ir gal- 
būt net iš jo kilęs, ir jį platino savo įsiveržimais į Europą. Todėl ilgą lai- 
ką pavadinimai heretikai ir manichejai buvo vartojami kaip lygiareikšmiai. 

išorinis priešas ir ekskomunikavimu (tokiu, kokį ro- 
mėnai skelbė tiems, kurie, negavę senato sutikimo, 
pereidavo Rubikoną) pašalinamas iš bažnytinės ben- 
druomenės bei atiduodamas visiems pragaro dievams. 
Pripažinta išskirtine bažnyčios mokytojų arba jos va- 
dovų tikratikystė bažnyčios tikėjimo punktuose vadi- 
nama ortodoksija, kurią galima skirstyti į despo- 
tinę (brutalią) ir liberalią ortodoksiją. 

Jei bažnyčia, kuri savo bažnytinį tikėjimą paskelbia 
kaip visiems privalomą, turi būti vadinama katali- 
kiškąja, o ta, kuri apsisaugo nuo panašių kitų reiš- 
kiamų pretenzijų (nors pati, jei galėtų, dažnai mielai 
darytų tą patį), - protestantiškąja bažnyčia, tai 
įdėmus stebėtojas aptiks tik kelis išgarsėjusius protes- 
tantiškų katalikų pavyzdžius ir, priešingai, kur kas 
daugiau atstumiančių archikatalikiškų protestantų pa- 
vyzdžių. Pirmieji - tai plačios mąstysenos Žžmo- 
nės (nors tokia mąstysena jų bažnyčiai nebūdinga), o 
antrieji, priešingai, savo ribotumu labai nuo jų ski- 
riasi, tačiau visai ne savo naudai. 


VI. Bažnyčios tikėjimo aukščiausiasis aiškintojas 
yra grynasis religinis tikėjimas 


Mes pažymėjome, kad bažnyčia, - kai ji remiasi ap- 
reiškimo tikėjimu, o pastarasis kaip istorinis (nors pla- 
čiai paplitęs ir išsaugotas palikuonims Rašto dėka) ne- 
gali būti visuotinai įtikinamai perteiktas, - nors ir sto- 
koja svarbiausio savo teisingumo požymio, tai yra ne- 
gali teisėtai pretenduoti į visuotinumą, vis dėlto dėl 
visų Žmonių natūralaus poreikio net proto aukščiau- 
sioms sąvokoms ir pagrindams visada ieškoti ko nors 
jusliškai patvaraus, kokio nors patvirtinimo 

patyrimu ir pan. (į tai iš tikrųjų reikia atsižvelgti ke- 
tinant visuotinai įvesti tikėjimą), turi pasinaudoti ko- 
kiu nors istoriniu bažnyčios tikėjimu, kurį paprastai 
žmonės jau randa. 

Bet kad prie tokio empirinio tikėjimo, kuris, atro- 
do, mums patenka į rankas atsitiktinai, prijungtume 
moralinio tikėjimo (ar jis bus tikslas, ar tik pagalbinė 
priemonė) pagrindus, reikia mūsų turimo apreiškimo 
aiškinimo, t. y. ištisinės jo interpretacijos ta prasme, 
kuri sutampa su grynosios proto religijos visuotinėmis 
praktinėmis taisyklėmis. Juk moraliniu atžvilgiu baž- 
nyčios tikėjimo teorinė dalis gali mūsų nedominti, jei 
ji nepadeda Žmogui atlikti visų pareigų kaip dieviš- 
kųjų priesakų (tai sudaro kiekvienos religijos esmę). 
Šis aiškinimas mums patiems dažnai gali atrodyti pri- 
temptas prie teksto (apreiškimo), o dažnai jis tikrai 
toks būna, ir vis dėlto, jei jis pagal galimybę atitinka 
tekstą, pirmenybę teikti reikia jam, o ne pažodiniam 
aiškinimui, kuriame arba visiškai nėra vietos moralu- 
mui, arba jis tiesiog priešinasi moralumo paskatoms*. 


* Kaip pavyzdį imkime psalmę LIX, V, 11-16, kurioje?! pateikia- 
ma keršto malda, iš kurios dvelkia bemaž siaubas. Michaelis 
(„Moralė“, 2 dalis, p. 202) pritaria šiai maldai ir priduria: „Psalmės yra 
įkvėptos; kai jose meldžiama nubausti, tai tas negali būti neteisin- 
ga, ir mes privalome neturėti jokios kitos šventos mo- 
ralės, išskyrus biblinę“. Aš apsistoju ties pastaruoju pasakymu 
ir klausiu: ar moralė turi būti aiškinama pagal Bibliją, ar veikiau Bib- 
lija pagal moralę? Bet ir neatsižvelgiant kaip Naujojo Testamento vie- 
ta - „Jūs esate girdėję, jog buvo pasakyta <...>. O aš jums sakau: 
mylėkite savo priešus ir melskitės už savo persekiotojus ir 
t. t“, kuri, kaip ir pirmoji, yra įkvėpta, gali būti suderinama su pir- 
mąja, - aš mMėginsiu ją arba priderinti prie savo pačių savaime esan- 
čių dorovės pagrindinių teiginių (čia turėdamas omenyje ne kūniškus 
priešus, bet simboliškai jų pavidalu pateiktus labiau pražudančius ne- 
matomus priešus, tai yra blogus potraukius, kuriuos mes turime no- 
rėti visiškai kontroliuoti); arba, jei tai netinka, aš mielai pripažinsiu, 


136 


GEROJO PRINCIPO PERGALĖ PRIEŠ BLOG ĄJĮ 


Taip pat bus aišku, kad visas senas ir naujas tikė- 
jimo rūšis, iš dalies paminėtas šventosiose knygose, vi- 
sada reikia taip traktuoti ir kad protingas doramintis 
tautos mokytojas privalo jas aiškinti tol, kol jos savo 
esminiu turiniu visiškai sutars su visuotiniais morali- 
niais tikėjimo teiginiais. Graikų ir vėliau romėnų 
moralės filosofai lygiai taip darė su savo pasakiškąja 
dievų doktrina. Grubiausią politeizmą jie mokėjo pa- 
aiškinti galiausiai kaip grynai simbolinį vienos dieviš- 
kosios esybės savybių įsivaizdavimą ir įvairiems ydin- 
giems dievų poelgiams arba ir laukinėms, tačiau gra- 
žioms savo poetų svajoms suteikti mistinę prasmę, 
stengėsi priartinti liaudies tikėjimą (jį sunaikinti būtų 
buvę neprotinga, nes iš to tikriausiai būtų galėjęs at- 
sirasti valstybei dar pavojingesnis ateizmas) prie vi- 
siems Žmonėms suprantamo ir nepaprastai vaisingo 
moralės mokymo. Vėlesnysis judaizmas ir net 
krikščionybė susideda iš tokių interpretacijų, iš dalies 
labai pritemptų, bet ir ten, ir čia neabejotinai pasitar- 
naujančių geriems ir visiems Žmonėms būtiniems tiks- 
lams. Mahometonai labai gerai moka (kaip rodo 
Reland)“* savo rojaus, kupino visokio juslumo, apra- 
šymui suteikti dvasinę prasmę, ir kaip tik tai daro in- 
dai, interpretuodami savo Vedas - bent jau apsi- 
švietusiai savo tautos daliai. 


kad šią Naujojo Testamento vietą reikia suprasti visai ne moraline 
prasme, bet tuo požiūriu, Kuriuo žydai žvelgė į Dievą kaip savo po- 
litinį regentą — taip, kaip ir kita Biblijos vieta, sakanti: „Mano kerštas, 
aš atmokėsiu, sako Viešpats“““; ši vieta paprastai aiškinama kaip mo- 
ralinis perspėjimas asmeniškai nekerštauti, nors ji turbūt yra užuomi- 
na tik į kiekvienoje valstybėje galiojantį įstatymą - dėl įžeidimų ieš- 
koti satisfakcijos vyriausiosios valdžios tribunole, kuriame ieškovo 
troškimas keršyti gali būti palaikytas visai neteisingu, jei teisėjas lei- 
džia ieškovui siūlyti bausti taip griežtai, kaip pastarasis pageidauja. 

Bet taip galima daryti kiekvieną kartą, labai nepa- 
žeidžiant liaudies tikėjimo pažodinės prasmės, štai dėl 
ko. Moralinės religijos įgymis kur kas anksčiau už liau- 
dies tikėjimą slypėjo Žmogaus prote, o pirmieji apy- 
tikriai jo pasireiškimai nors atsiliepė tik pamaldų apei- 
goms ir jų labui pasitarnavo net dingstimi tariamiems 
apreiškimams, — bet ir tuo, nors ne iš anksto apgal- 
votai, suteikė šioms išmonėms kai ką iš savo antjusli- 
nės kilmės pobūdžio. - Tuo pačiu tokių interpretacijų 
kaltinti nesąžiningumu negalima, tariant, jog neketi- 
nama teigti, kad prasmę, kurią suteikiame liaudies ti- 
kėjimo arba šventųjų knygų simboliams, šios interpre- 
tacijos atskleidė visiškai, - ji lieka dar neaiški, - ir kad 
pripažįstama tik galimybė taip suprasti šių dalykų 
kūrėjus. Juk net šventųjų raštų skaitymo arba jų turi- 
nio aiškinimo galutinis tikslas - padaryti Žmones ge- 
resnius, o istorinis tikėjimas, kuris į tai nieko neįneša, 
yra kai kas pats savaime indiferentiška, todėl su juo 
kiekvienas gali elgtis kaip nori. (Istorinis tikėjimas yra 
„savyje miręs““, t. y. pats savaime, kaip išpažinimas, 
neturi nieko ir neveda į ką nors, kas mums turėtų mo- 
ralinę vertę.) 

Vadinasi, jei Raštas laikomas dieviškuoju apreiški- 
mu, vis dėlto aukščiausias jo vertinimo kriterijus tu- 
rėtų būti šis: „Visas Raštas yra Dievo įkvėptas ir nau- 
dingas mokyti, barti, taisyti“? ir t. t. O kadangi pas- 
tarasis, būtent Žmogaus moralinis taisymas, yra kiek- 
vienos proto religijos tikrasis tikslas, tai joje glūdi ir 
visų Rašto aiškinimų aukščiausias principas. Ši religi- 
ja yra „Tiesos Dvasia, ji ves jus į tiesos pilnatvę““'. Ta- 
čiau tai tokia dvasia, kuri, mus mokydama, kartu 
savo pagrindiniais teiginiais skatina poelgiams ir vi- 

sa, kas Rašte dar gali glūdėti istoriniam tikėjimui, vi- 
siškai sutraukia į grynojo moralinio tikėjimo taisykles 
ir paskatas — tikėjimo, kuris vienintelis kiekviename 
bažnyčios tikėjime sudaro tai, kas jame yra tikroji re- 
ligija. Kiekvienas Rašto tyrinėjimas ir aiškinimas turi 
vadovautis principu - ieškoti jame šios dvasios, ir „Jūs 
tyrinėjate Raštus, nes manote juose rasią amžinąjį gy- 
venimą. Tie Raštai ir liudija apie mane“. 

Prie šio Rašto aiškintojo prisijungia dar kitas, bet 
jam pavaldus aiškintojas - mokslininkas Rašto 
žinovas. Rašto autoritetas, kaip oriausios ir šiuo me- 
tu vienintelės priemonės suvienyti labiausiai apsišvie- 
tusių pasaulio šalių visus žmones į vieną bažnyčią, su- 
daro bažnyčios tikėjimą, kurio, kaip liaudies tikėjimo, 
negalima ignoruoti, nes liaudžiai joks mokymas, pa- 
grįstas tik protu, neatrodo tinkamas būti nekintama 
norma, ir liaudis reikalauja dieviškojo apreiškimo, tai- 
gi ir istorinio pastarojo autoriteto patvirtinimo jo kil- 
mės dedukcija. Kadangi Žmogaus mokėjimas ir išmin- 
tingumas negali pakilti iki dangaus, kad patiems įsi- 
tikinus pirmojo mokytojo misijos įgaliojimais, bet turi 
tenkintis tik tais požymiais, kurie be jų turinio gau- 
nami tuo pačiu būdu, kuriuo buvo įvestas ir pats ti- 
kėjimas, t. y. reikia tenkintis Žmogiškaisiais praneši- 
mais, tiesiogiai siekiančiais labai senus laikus ir dabar 
suieškotus mirusiose kalbose, kad tuos požymius įver- 
tinus pagal jų istorinį įtikinamumą. Tad norint paremti 
Šventuoju Raštu pagrįstos bažnyčios autoritetą (bet ne 
religijos, nes kad būtų visuotinė, ji visada turi būti pa- 
grįsta tik protu), reikia mokslingumo Rašto sri- 
tyje. Jei net šis mokslingumas įrodys tik tiek, kad 
Rašto kilmėje nėra nieko tokio, kas neleistų jo priimti 

kaip tiesioginį dieviškąjį apreiškimą, tai ir šito visiš- 
kai pakaktų nekliudyti tiems, kurie mano šioje idėjo- 
je atrasią ypatingą paspirtį savo moraliniam tikėjimui 
ir todėl ją noriai priima. 

Tačiau ne tik Šventojo Rašto patvirtinimas 
dokumentais, bet ir jo aiškinimas dėl tos pa- 
čios priežasties reikalauja mokslingumo. Juk kaip ne- 
išsimokslinęs Žmogus, kuris geba skaityti tik jo ver- 
timą, gali būti tikras dėl jo prasmės? Todėl aiškinto- 
jas, mokantis originalo kalbą, dar turi būti plataus is- 
torinio akiračio ir kritiškas, kad ano laiko būklėje, 
papročiuose ir pažiūrose (liaudies tikėjimuose) atras- 
tų priemonę, kuria bažnytinei bendruomenei gali pa- 
dėti suprasti Raštą. 

Vadinasi, tikrieji pripažinti šventųjų dokumentų 
aiškintojai ir sergėtojai — tai proto religija ir biblinis 
mokslingumas. Akivaizdu, kad viešai skleisti pažiū- 
rų ir atradimų šioje srityje pasauliečiai jiems tiesiog 
negali kliudyti, ir negalima jų suvaržyti tam tikrais 
tikėjimo teiginiais, antraip pasauliečiai verstų 
dvasininkus pritarti jų nuomonei, kurią, beje, jie 
gali susidaryti tik iš dvasininkų pamokymų. Jei vals- 
tybė rūpinasi tik tuo, kad netrūktų mokslininkų ir 
aukštos moralės gerą reputaciją turinčių žmonių, ku- 
rie valdo visą bažnyčios organizaciją ir kurių sąžinei 
patikėti šie rūpesčiai, tai ji padarė viską, ką jai su- 
teikė jos pareiga ir įgaliojimai. Bet publikai reikalauti 
įstatymų leidėjo šias disciplinas įvesti į mokyklas ir 
leistis į jų ginčus (kurie, jei tik diskutuojama ne iš 
bažnyčios sakyklos, bažnytinę publiką palieka visiš- 
koje santarvėje) — būtų netaktiška, nes tai žemintų jo 
orumą. 


140) 


GEROJO PRINCIPO PERGALĖ PRIEŠ BLOG ĄJĮ 


Bet pasirodo dar trečias pretendentas į aiškintojo 
tarnybą, kuriam nereikia nei proto, nei mokslingumo, 
o reikia tik vidinio jausmo, kad pažinus Rašto tik- 
rąją prasmę ir kartu jo dievišką kilmę. Juk, supranta- 
ma, negalima neigti, kad „Kas nori vykdyti jo valią, 
supras, ar tas mokslas iš Dievo““? ir kad net paskata 
geriems poelgiams bei dorybingam gyvenimo būdui, 
kuriuos Žmogus turi jausti skaitydamas Raštą arba 
viškumu, nes ši paskata - ne kas kita kaip poveikis 
moralės dėsnio, pripildantis žmogų nuoširdžia pagar- 
ba, todėl dėsnis nusipelnė, kad jį laikytų dieviškuoju 
priesaku. Bet kaip iš kokio nors jausmo keblu išvesti 
dėsnių pažinimą ir jų moralinį pobūdį, lygiai taip keb- 
lu ir net dar kebliau jausmui padedant logiškai išves- 
ti ir išaiškinti tiesioginės dieviškosios įtakos neabejo- 
tiną požymį. Juk tokio poveikio priežasčių gali būti 
daugiau negu viena, nors šiuo atveju tik dėsnio (ir mo- 
kymo) moralumas, pažįstamas protu, yra jo priežas- 
tis. Todėl net jei toks aiškinimas tik galimas, mūsų pa- 
reiga priimti būtent jį, kad neatvertume durų ir vartų 
visokiam svajingumui ir ypač kad nepažeistume ne- 
dviprasmiško moralinio jausmo orumo, suartinę jį su 
visokiais fantastinio pobūdžio pajautimais. 

Jausmą - jei dėsnis, iš kurio arba pagal kurį jis su- 
siformuoja, žinomas iš anksto, - kiekvienas turi tik sau 
ir negali jo reikalauti iš kitų, taigi negali jo ir aukštin- 
ti kaip apreiškimo tikrumo prabavimo akmens, nes 
jausmas visiškai nieko nemoko, jame glūdi tik būdas, 
kuriuo subjektas paveikiamas savo malonumo arba 
nemalonumo atžvilgiu, o tuo negali būti grindžiamas 
joks pažinimas. 

Vadinasi, nėra jokios bažnyčios tikėjimo normos, iš- 
skyrus Raštą, ir jokių kitų jo aiškintojų, išskyrus gry- 
nąją proto religiją ir biblinį mokslingumą 
(liečiantį Rašto istorinę dalį). Iš jų autentiškas ir vi- 
sam pasauliui galiojantis tėra pirmasis aiškintojas, o 
antrasis tik doktrininis - kad paverstų bažnyčios 
tikėjimą konkrečiai tautai ir konkrečiu laiku apibrėž- 
ta, nuolat išsilaikančia sistema. O dėl pastarosios, tai 
nieko čia nepakeisi, kad istorinis tikėjimas galiausiai 
nėra paprastas tikėjimas Rašto Žinovais ir jų įžvalgu- 
mu. Žinoma, ypatingos garbės žmogaus prigimčiai tai 
neteikia, bet juk dėl viešosios minties laisvės padėtis 
vėlgi pagerės, o tam minties laisvės reikalavimas tuo 
labiau teisėtas, nes tik todėl, kad mokslininkai savo 
aiškinimus palieka kiekvienam patikrinti, net ir patys 
visada atviri ir imlūs geresnei pažiūrai, jie gali tikė- 
tis, kad bendruomenė jų sprendimais pasitikės. 


VII. Laipsniškas bažnyčios tikėjimo perėjimas 
į grynojo religinio tikėjimo vienvaldystę 
yra Dievo karalystės priartėjimas 


Teisingos bažnyčios skiriamasis požymis yra jos vi-- 
suotinumas; o iš to vėlgi jos požymis - būtinumas 
ir tik vieninteliu būdu galimas apibrėžtumas. O istori- 
nįs tikėjimas (pagrįstas apreiškimu kaip patyrimu) ga- 
lioja tik iš dalies, būtent Žinantiems istoriją, kuria jis re- 
miasi, ir jame, kaip bet kuriame patyrimiškame žinoji- 
me, glūdi ne įsisąmoninimas, kad tikėjimo objektas tu - 
ri būti toks, o ne kitoks, bet tik įsisąmoninimas, kad 
jis pats savaime toks. Todėl istoriniame tikėjime kartu 
glūdi savojo atsitiktinumo įsisąmoninimas. Vadinasi, 
nors jis pakankamas bažnyčių tikėjimams (kurių gali 

būti daug), tačiau tik grynasis religinis tikėjimas, visiš- 
kai besiremiantis protu, gali būti pripažintas būtinu, tai- 
gi tuo vieninteliu, kuris išskiria teisingą bažnyčią. 

Vadinasi (dėl neišvengiamo Žmogaus proto ribotu- 
mo), jei istorinis tikėjimas paveikia grynąją religiją 
kaip pagalbinė priemonė - tačiau įsisąmoninant, kad 
jis pats tėra priemonė - ir kaip bažnyčios tikėjime ja- 
me glūdi tolydaus priartėjimo prie grynojo tikėjimo 
principas, kad galiausiai ta pagalbinė priemonė būtų 
nereikalinga, tai tokią bažnyčią visada galima vadinti 
teisinga. Bet kadangi niekada negalima išvengti 
ginčo dėl istorinio tikėjimo doktrinų, bažnyčia vadi- 
nama tik kovojančia bažnyčia, tačiau turint ome- 
nyje, kad ji galiausiai pavirs nekintama ir visus vieni- 
jančia, triumfuojančia! Kiekvieno Žmogaus, pasi- 
žyminčio moraliniu imlumu (orumu) amžinajai palai- 
mai, tikėjimas vadinamas išganinguoju tikėjimu. 
Vadinasi, jis tegali būti vienintelis ir, esant visai baž- 
nyčių tikėjimų įvairovei, vis dėlto aptinkamas kiekvie- 
name, kuriame jis tampa praktiniu savo tikslo - gry- 
nojo religinio tikėjimo atžvilgiu. Priešingai, pamaldi- 
nės religijos tikėjimas yra priverstinis ir apmo- 
kamas (fides mercenaria, servilis) ir jo negalima laiky- 
ti išganinguoju, nes jis ne moralinis. Juk moralinis ti- 
kėjimas turi būti laisvas, pagrįstas grynomis nuošir- 
džiomis nuostatomis (fides ingenua). Pirmasis dingoja- 
si žmogų padaryti mielą Dievui apeigomis (cultus), ku- 
rios (nors ir reikalauja pastangų) vis dėlto pačios sa- 
vaime neturi jokios moralinės vertės, taigi tėra baimės 
arba vilties priversti poelgiai, kuriuos gali atlikti ir blo- 
gas Žmogus; tuo tarpu pastarasis tikėjimas čia kaip bū- 
tiną numato moraliai gerą nuostatą. 

Išganingame tikėjime glūdi Žmogaus vilties įgyti 
palaimą dvi sąlygos: pirmoji liečia tai, ko žmogus pats 
negali padaryti, tai yra savo atliktų poelgių paversti 
(dieviškojo teisėjo akivaizdoje) teisiškai neatliktais; ant- 
roji liečia tai, ką pats Žmogus gali ir privalo daryti, bū- 
tent pradėti naują, atitinkantį jo pareigą gyvenimą. Pir- 
masis tikėjimas yra tikėjimas atpirkimu (atsiskaitymu 
už savo kaltes, išganymu, susitaikymu su Dievu), ant- 
rasis — tikėjimas, kad yra galimybė tapti Dievui mie- 
lu ateityje geru gyvenimo būdu. Tik šios būtinai vie- 
na su kita susijusios abi sąlygos sudaro tikėjimą. Bet 
jų ryšio būtinumą galima įžvelgti ne kitaip, kaip pri- 
pažįstant, kad vieną galima išvesti iš kitos — vadina- 
si, arba tikėjimas mums tenkančios kaltės atleidimu at- 
veda į gerą gyvenimo būdą, arba teisinga ir veikli 
nuostata, būdinga visada geram gyvenimo būdui, su- 
kuria tikėjimą šiuo atleidimu pagal moraliai veikian- 
čių priežasčių dėsnį. 

Čia atsiskleidžia keista žmogaus proto su pačiu sa- 
vimi antinomija, kurios išsprendimas arba, jei tai turi 
būti neįmanoma, bent sureguliavimas tik ir gali nu- 
statyti, ar istorinį (bažnyčios) tikėjimą kaip esminį iš- 
ganingo tikėjimo elementą reikia kiekvieną kartą dar 
pridurti prie grynojo religinio tikėjimo, arba jis kaip 
grynai pagalbinė priemonė galės, galiausiai, nors to- 
limoje ateityje, pereiti į grynąjį religinį tikėjimą. 

1. Tarus, kad Žmogaus nuodėmės gali būti atpirk- 
tos, darosi visai suprantama, kaip noriai kiekvienas nu- 
sidėjėlis gautų sau atpirkimą ir jei tai priklausytų tik 
nuo tikėjimo (kuris išreiškia tik jo norą gauti atpir- 
kimą), nė akimirkai juo nesuabejotų. Tačiau visai ne- 
suvokiama, kaip protingas Žmogus, žinodamas savo 

baustiną kaltumą, galėtų rimtai manyti, kad jam būti- 
na tik tikėti Žinia, jog jam skirtas atpirkimas ir priimti 
atpirkimą (kaip sako teisininkai) utiliter, kad savo kal- 
tę laikius panaikinta ir būtent taip (net su šaknimi), kad 
ir būsimą savo gyvenimo būdą, kuriam jis iki šiol ne- 
dėjo nė menkiausios pastangos, jis galės laikyti šio ti- 
kėjimo ir jam suteiktos geradarybės suvokimo neišven- 
giamu sekmeniu. Tokio tikėjimo negali pasiekti nė vie- 
nas išmanus Žmogus, net jei jo savimeilė, o dažnai tik 
gėrio, dėl kurio jis nieko nedaro arba negali daryti, 
troškimas pavirstų viltimi, — tarsi jo objektas, pavilio- 
tas vien tik jo ilgėjimosi, pats ateis. Tai galima sau mąs- 
tyti ne kitaip, o tik kad Žmogus patį šį tikėjimą laiko 
lyg jam iš dangaus nusileidusiu ir, vadinasi, kai kuo, 
už ką jam daugiau nereikia duoti ataskaitos savo pro- 
tui. O jei jis taip mąstyti negali arba dar per daug tie- 
sus, kad savyje simuliuotų tokį pasitikėjimą kaip gry- 
nai įsiteikimo sau priemonę, tai atiduodamas visą pa- 
garbą tokiam beribiam atpirkimui ir didžiai trokšda- 
mas, kad jis ir jam būtų prieinamas, vis dėlto negali jo 
nelaikyti tik sąlygotu, būtent: kiek tai jo galioje, pir- 
miau atpirkimo turėtų eiti geresnis gyvenimo būdas, 
kad būtų bent mažiausias pagrindas tikėtis, jog šis 
aukščiausias nuopelnas galėtų jam duoti naudą. 

Vadinasi, jei atpirkimo nuopelno istorinis pažini- 
mas priklauso bažnyčios tikėjimui, o gerešnis gyveni- 
mo būdas kaip sąlyga —- grynajam moraliniam tikėji- 
mui, tai moralinis tikėjimas turės būti pirmes- 
nis už bažnyčios tikėjimą. 

2. Bet jei Žmogus iš prigimties pagedęs, tai kaip gali 
tikėti, kad jis, kad ir kiek stengtųsi, pats gali save pa- 
daryti nauju, Dievui mielu Žmogumi, jei jis, įsisąmo- 

ninęs nusikaltimus, dėl kurių jis iki šiol buvo kaltas, 
tebėra pavaldus blogojo principo galiai ir savyje ne- 
aptinka jokio pakankamo galėjimo ateityje pasidaryti 
geresniu? Jei jis nenumato, kad teisingumas, kurį pats 
prieš save nuteikė, gali su juo susitaikyti padedant iš 
svetur atėjusiam atpirkimui, o jis pats tuo tikėdamas 
tarsi atgims ir šitaip pirmiausia pradės naują gyveni- 
mo būdą, kuris tada būtų su juo susijungusio gerojo 
principo sekmuo, - tai kuo tada jis nori grįsti viltį tapti 
Dievui mielu Žmogumi? 

Vadinasi, tikėjimas nuopelnu, kuris nėra jo, bet su- 
taiko jį su Dievu, turi pranokti bet kurią gerų darbų 
pastangą —- 0 tai priešinga ankstesniam teiginiui. Šio 
ginčo negalima išspręsti žmogiškosios būtybės kauza- 
linės determinacijos įžvalga, t. y. nustatant priežastis, 
nuo kurių priklauso, ar žmogus tampa geras ar blo- 
gas, taigi negalima jo išspręsti teoriškai, nes šis klau- 
simas pranoksta visą spekuliatyvinį mūsų proto gebė- 
jimą. Bet praktiniu požiūriu, kur svarbu ne fizinis, o 
moralinis mūsų laisvos savo valios taikymas - būtent 
tai, nuo ko turime pradėti: ar nuo tikėjimo tuo, ką Die- 
vas dėl mūsų padarė, ar nuo to, ką privalome daryti 
patys, kad taptume verti šios geradarystės (ji gali bū- 
ti bet kokia), - neabejotina, kad klausimas išsprendžia- 
mas pastarojo naudai. 

Juk pirmosios išganymo sąlygos, tai yra tikėjimo 
pavaduojančiuoju atpirkimu“?, pripažinimas daugių 
daugiausia būtinas tik teoriniam supratimui: nuodė- 
mių atleidimo mes negalime suprasti kaip nors ki- 
taip. Priešingai, antrojo principo būtinumas yra prak- 
tinis, būtent grynai moralinis: mes negalime tvirtai ti- 
kėtis, jog dalyvausime svetimame atpirkimo nuopel- 

ne, o tuo pačiu ir išganyme kitaip kaip save tam nu- 
teikdami savo siekimu atlikti visas Žmogaus pareigas, 
ir šis siekimas turi būti mūsų pačių pastangų padari- 
nys, o ne vėlgi svetimos įtakos, Kai esame pasyvūs. 
Kadangi pastarasis priesakas besąlyginis, tai būtina, 
kad Žmogus savo tikėjimą grįstų juo kaip maksima, 
kad jis pradeda būtent nuo gyvenimo pagerinimo kaip 
aukščiausios sąlygos, tik kuriai esant galimas išganin- 
gasis tikėjimas. 

Bažnyčios tikėjimas kaip istorinis pagrįstai prade- 
da nuo pirmojo. Bet kadangi bažnyčios tikėjimas tėra 
grynojo religinio tikėjimo (kuriame, tiesą sakant, ir 
glūdi tikslas) pagalbinė priemonė, tai reikia pradėti 
nuo to, kas yra pastarojo kaip praktinio sąlyga, būtent 
nuo veiklos maksimos, o žinojimo arba teorinio 
tikėjimo maksima turi tik padėti veiklos maksimą 
įtvirtinti ir įgyvendinti. 

Čia dar reikia pastebėti, kad pagal pirmąjį princi- 
pą tikėjimas (būtent tikėjimas pavaduojančiuoju atpir- 
kimu) bus įskaitytas žmogui kaip pareiga, o tikėjimas, 
grindžiamas geru gyvenimo būdu, kaip pasiektas 
didžiausios įtakos poveikyje, bus jam įskaitytas kaip 
malonė. 

Bet pagal antrąjį principą viskas priešingai. Juk pa- 
galjį geras gyvenimo būdas, kaip aukščiausia ma- 
lonės sąlyga, yra besąlyginė pareiga, o aukščiausiasis 
atpirkimas, priešingai, - tik malonės reikalas. 

Pirmajam prikišama (dažnai ne be pagrindo) pamal- 
dinis prietaringumas, kuris vis dėlto pajėgus baus- 
tiną gyvenimo būdą sujungti su religija; antrajam -na- 
tūralistinis netikėjimas, kuris šiaip jau gerą ir 
galbūt pavyzdinį gyvenimo būdą jungia su abejingu- 

mu arba net pasipriešinimu bet kokiam apreiškimui. — 
Bet tai reikštų perkirsti mazgą (praktine maksima), 
užuot jį (teoriškai) atmezgus, o tai, žinoma, leistina ir 
religijos klausimuose. 

Gyvas tikėjimas Dievui mielo žmogiškumo pirma- 
vaizdžiu (Dievo sūnumi) pats savaime remiasi 
moraline proto idėja, nes pastaroji mums yra ne tik 
kelrodis, bet ir paskata; vadinasi, vis tiek, ar pradedu 
nuo šio tikėjimo kaip racionalaus, ar nuo gero gy- 
venimo būdo principo. Priešingai, tikėjimas pirmavaiz- 
džiu reiškinyje (dievažmogiu) kaip empirinis 
(istorinis) tikėjimas — nesutampa su gero gyvenimo bū- 
do principu (kuris turi būti visai racionalus), ir būtų 
visai kas kita pradėti nuo tokio tikėjimo* ir norėti iš 
to išvesti gerą gyvenimo būdą, nes tai sukeltų dviejų 
anksčiau pateiktų teiginių konfliktą. Tačiau dievažmo- 
gio reiškinyje išganingojo tikėjimo objektas yra, tiesą 
sakant, ne tai, kuo jis paveikia jusles arba kas gali būti 
pažinta patyrimu, tai - mūsų prote glūdintis pirma- 
vaizdis, kurį mes priskiriame dievažmogiui (kadangi 
jis leidžia tiek daug save suvokti iš savo pavyzdžio, 
jis šį pirmavaizdį visiškai atitinka), - toks tikėjimas su- 
tampa su Dievui mielo gyvenimo būdo principu. 

Tad čia ne du patys savaime skirtingi principai, ku- 
rie, jei veikiama pagal vieną arba kitą, nuvestų priešin- 
gais keliais, bet tik viena ir ta pati praktinė idėja, kuria 
mes vadovaujamės, pirma, nes ji pateikia pirmavaizdį 
kaip esantį Dieve ir iš jo išplaukiantį, antra, nes ji pa- 
teikia šį pirmavaizdį kaip esantį mumyse, bet abiem at- 
vejais kaip mūsų gyvenimo būdo matuoklį. Vadinasi, 


* Kuris tokio asmens egzistavimą turi pagrįsti istoriniais įrodymais. 

antinomija tėra tariama, nes joje dėl nesusipratimo ta 
pati praktinė idėja, paimta tik skirtingu atžvilgiu, lai- 
koma dviem skirtingais principais. 

Bet jei istorinį tikėjimą tokio kartą pasaulyje įvyku- 
sio reiškinio tikrumu būtų norima paversti vieninte- 
lio išganingo tikėjimo sąlyga, tai, žinoma, atsirastų ir 
du skirtingi principai (vienas empirinis, antras racio- 
nalus), dėl kurių klausiant, ar reikia vadovautis pir- 
muoju ir nuo jo pradėti, ar nuo antrojo, - kiltų tikras 
maksimų konfliktas, kurio niekada negalėtų išspręsti 
joks protas. 

Teiginys: reikia tikėti, kad kadaise vienas žmogus, 
kuris savo šventumu ir nuopelnais tiek sau (savo pa- 
reigos atžvilgiu), tiek visiems kitiems (ir jų netobulu- 
mui jų pareigų atžvilgiu) nuveikė pakankamai (apie 
tai protas mums nieko nesako), kad galėtume tikėtis, 
net kai mūsų gyvenimo būdas geras, būti išganyti tik 
šiuo tikėjimu, — šis teiginys teigia visiškai ką kita ne- 
gu šis: reikia šventos nuostatos ir Dievui mielo gyve- 
nimo būdo visomis jėgomis siekti galėjimo tikėti, kad 
Dievo meilė (mums jau garantuota protu) Žmonijai, 
kiek Žmonija kreipia visus savo sugebėjimus vykdyti 
jo valią, atsižvelgiant į garbingą nuostatą, papildys 
veiklos stygių, kad ir kaip tai atsitiktų. 

Tačiau pirmasis teiginys ne kiekvienam žmogui 
(taip pat ir neapsišvietusiam) pasiekiamas. Istorija įro- 
do, kad visų formų religijose buvo šių dviejų tikėji- 
mo principų ginčas, nes atgailos auka buvo visose re- 
ligijose, jos galėjo ją talpinti ten, kur norėdavo. Tačiau 
kiekvieno žmogaus moralinis įgymis savo ruožtu ne- 
delsė priversti išgirsti savo reikalavimus. Vis dėlto vi- 
sais laikais dvasininkai skundėsi daugiau negu mora- 

listai, būtent jie triukšmingai (ir reikalaudami iš vy- 
resnybių suvaldyti piktadarystę) aimanavo, kad aplei- 
džiamos pamaldos, kurios buvo įvestos sutaikyti tau- 
tą su dangumi ir nukreipti nelaimes nuo valstybės; 
moralistai, priešingai, rašė apie papročių nuosmukį, 
kurį jie labai dažnai įskirdavo į sąskaitą tų nuodėmių 
atleidimo priemonių, kuriomis dvasininkai kiekvie- 
nam, net paskendusiam didžiausiose ydose, paleng- 
vindavo susitaikymą su dievybe. Iš tikrųjų, jei jau eg- 
zistuoja neišsemiamas fondas apmokėti padarytas ar 
būsimas skolos, tai žmogus gali tik pasistengti iš sko- 
lų išbristi (ir su visomis pretenzijomis, kurias pareiš- 
kia sąžinė, be abejonės to pasiekia pirmiausia), tuo tar- 
pu ketinimas pradėti gerą gyvenimo būdą gali būti 
atidėtas iki to laiko, kai Žmonės pirmiausiai visiškai 
nusikratys skolų. Todėl nelengva įsivaizduoti kitus to- 
kio tikėjimo padarinius. 

Bet net patį šį tikėjimą įsivaizdavus taip, tarytum 
jam būdinga tiek ypatinga jėga ir tokia mistinė (arba 
magiška) įtaka, kad, nors kiek žinome, jis turėtų būti 
laikomas tik istoriniu, vis dėlto jis pajėgus pagerinti vi- 
są Žmogų iš pagrindų (padaryti jį nauju žmogumi), kai 
jam atsiduodama ir su tuo susijusiais jausmais, - tai ir 
tada patį šį tikėjimą reikėtų laikyti tiesiogiai suteiktu 
ir nuleistu iš dangaus (kartu su istoriniu tikėjimu ir jo 
globojamu), kuriame visa, net žmogaus moralinis po- 
būdis, galiausiai glūdi Dievo sprendime: „Ko jis nori, 
to pasigaili, ir kurį nori, tą užkietina“*"! - suprastas 
pažodžiui, šis teiginys yra žmogaus proto salto mortale. 

* Tai galima aiškinti ir taip: niekas negali neabejodamas pasakyti, 
kodėl šis tampa geru, o anas blogu žmogumi (abu palyginamai), nes 


dažnai šio skirtingumo įgymis, atrodo, aptinkamas jau naujagimyje, 

Vadinasi, fizinio ir kartu moralinio įgymio mumy- 
se, 0 pastarasis yra kiekvienos religijos pagrindas ir 
kartu aiškintojas, būtinas sekmuo yra tai, kad religija 
pamažu galiausiai atsipalaiduoja nuo visų empirinių 
determinantų, nuo visų istorija besiremiančių statutų 
ir, padedant bažnyčios tikėjimui, provizoriškai sutel- 
kia Žmones prisidėti prie gėrio. Ir taip grynoji proto 
religija galiausiai užvaldo visus, „kad Dievas būtų vis- 
kas visame kame“. 

Apdangalai, kuriuose iš embriono susiformavo 
žmogus, turi nukristi pastarajam išvydus dienos švie- 
są. Šventosios tradicijos su savo priedais - statutais ir 
apeigomis, kurie savo laiku gerai pasitarnavo, parama 
pamažu darosi nereikalinga, negana to, galiausiai, 
žmogui įžengus į jaunystės amžių, tampa pančiais. Kol 
ji (Žmonių giminė) „buvo vaikas, ji buvo išmintinga 
kaip vaikas“ ir su tais įstatais, kurie jai buvo išleisti 
jai pačiai nedalyvaujant, mokėjo suderinti ir mokslin- 
gumą, ir net bažnyčiai paslaugią filosofiją, bet „tapęs 
vyru, mečiau tai, kas vaikiška“. Žeminantis skirtumas 
tarp pasauliečių ir dvasininkų išnyksta, o ly- 
gybė atsiranda iš tikrosios laisvės, tačiau be anarchi- 
jos, nes kiekvienas nors ir paklūsta įstatymui (ne sta- 
tutiniam), kurį pats sau nustato, vis dėlto kartu turi jį 


nors kartais čia viską lemia gyvenimo atsitiktinumai, kuriems niekas 
neturi galios; ir tiek pat mažai įmanoma pasakyti, kas iš to galėtų išei- 
ti. Vadinasi, mes turime palikti tai spręsti visažinančiam, kurio sprendi- 
mas čia išreiškiamas taip, tarytum nuosprendis žmonėms išsakytas anks- 
čiau negu jie gimė ir kiekvienam numatytas vaidmuo, kurį jis kada nors 
turės atlikti. Numatydamas reiškinių tvarką pasaulio valdytojas, ypač 
jei jis mąstomas antropomorfiškai, kartu priima ir išankstinę nutar- 
tį. Bet daiktą antjuslinėje tvarkoje pagal laisvės dėsnius, kur laikas at- 
krinta, numatymas tėra visaregintis Žinojimas, neaiškinantis, ko- 
dėl vienas žmogus elgiasi vienaip, o kitas - pagal priešingus pagrindi- 
nius teiginius, ir vis dėlto gali būti suderinamas su valios laisve. 

laikyti protu jam atskleista pasaulio valdytojo valia — 
valdytojo, kuris nematomu būdu visus sutelkia ben- 
drai valdant į valstybę, regimos bažnyčios iki šiol 
menkai pavaizduotą ir parengtą. 

Nereikia visko laukti iš išorinės revoliucijos, kurios 
audringai ir prievarta sukeliamas padarinys labai pri- 
klauso nuo palankių aplinkybių ir kuriame tai, kas grin- 
džiant naują valdymą kartą buvo praleista, išliks, ap- 
gailestaujant, šimtmečius kaip buvę, nes tai tegalima 
pakeisti nebent nauja (visada pavojinga) revoliucija. 

Grynosios proto religijos, kaip nuolatos visiems 
žmonėms įvykstančio dieviškojo (nors ne empirinio) 
apreiškimo principe, turi glūdėti perėjimo į tą naują 
daiktų tvarką pagrindas - perėjimo, kuris, jau suvok- 
tas brandžių apmąstymu, vyks iki užbaigimo laipsniš- 
kai tęsiama reforma, kiek ji turi būti Žmonių reikalas. 
O revoliucijos, kurios gali šį žengimą į priekį sutrum- 
pinti, lieka pavestos apvaizdai ir neleidžia planingai 
bei nekenksmingai vesti į laisvę. 

Bet galima pagrįstai teigti, kad „pas jus atėjo Dievo 
karalystė““*, jei tik bažnyčios tikėjimo laipsniško per- 
ėjimo į visuotinę proto religiją ir kartu į (dieviškąją) eti- 
nę valstybę žemėje principas tapo visuotinis ir kur nors 
jau viešai įsišaknijo, nors tikrasis šio principo įgyven- 
dinimas dar be galo nuo mūsų nutolęs. Juk šiame prin- 
cipe glūdi tolydaus artėjimo prie šio tobulumo pagrin- 
das, todėl jame, kaip besivystančiame ir ateityje iš naujo 
susiformuojančiame gemale, glūdi (neregimu būdu) ta 
visuma, kuri kada nors turės apšviesti pasaulį ir jame 
įsiviešpatauti. O tiesa ir gėris, kurie kaip nuoširdaus da- 
lyvavimo savybės pagrindas ir supratimas glūdi kiek- 
vieno Žmogaus prigimtiniame įgymyje, tai kai tik jie 

kartą tapo viešai pripažinti, dėl savo natūralaus artimu- 
mo protingos būtybės apskritai moraliniam įgymiui jie 
perteikiami visuotinai kiekvienam. Trukdymai dėl po- 
litinių pilietinių priežasčių, kurie retkarčiais gali stab- 
dyti tiesos ir gėrio plitimą, veikiau tarnauja tam, kad 
žmonių susivienijimas gėrio vardan (kuris, kai tik jie 
kartą su juo susipažins, niekada nepaliks jų minčių) tuo 
labiau taps nuoširdesnis*. 


* Neatsisakant bažnyčios tikėjimo pamaldose ir jam nepakenkiant, 
galima išsaugoti jo, kaip pagalbinės priemonės, naudingą įtaką, tačiau 
neleidžiant jam kaip iliuzijai pamaldos pareigos pagrindu daryti bet ko- 
kią įtaką tikrosios (būtent moralinės) religijos sąvokai, ir šitaip, esant 
statutinių tikėjimo rūšių skirtingumui, tarp jų pasekėjų įtvirtinti sugy- 
venamumą vienintelės proto religijos principų pagrindu. Šia prasme 
mokytojai turi aiškinti visus jos teiginius ir apeigas tol, kol ilgainiui su- 
vešėjusios tikrosios apšvietos (iš moralinės laisvės kylančio teisėtumo) 
įtakoje žeminančio prievartinio tikėjimo formą bus galima, kiekvienam 
sutikus, pakeisti bažnytine forma, atitinkančia moralinės religijos oru- 
mą, būtent laisvo tikėjimo forma. 

Sujungti bažnyčios bendratikybę su tikėjimo laisve - tai problema, 
kurią išspręsti mus tolydžio skatina proto religijos objektyvios vieno- 
vės idėja esant tam moraliniam siekiui, kuriuo mes joje dalyvaujame; 
tačiau jei mes apie tai pasiteirausime Žmogaus prigimties, tai įgyven- 
dinti šią vienovę regimoje bažnyčioje maža vilties. Tai proto idėja, ku- 
rios pateikti ją atitinkančiu stebiniu mes negalime, nors jai ir būdingas 
objektyvus realumas kaip praktinis reguliatyvusis principas, šiuo tiks- 
lu siekiant grynosios proto religijos vienovės. Čia lygiai taip pat kaip 
su valstybinės teisės politine idėja, kiek ji kartu turi būti susijusi su vi- 
suotine ir valdinga tarptautine teise. Patyrimas neigia mums bet ko- 
kią to viltį. Atrodo, jog žmonių giminėje glūdi (galbūt sąmoningai) po- 
linkis, kad kiekviena atskira valstybė, jei viskas klostosi taip, kaip ji 
nori, siektų pajungti sau kiekvieną kitą valstybę ir sukurti universalią 
monarchiją; bet kai ji pasiekia tam tikrą dydį, vis dėlto pati savaime 
suskyla į mažas valstybes. Taip ir kiekviena bažnyčia išdidžiai preten- 
duoja tapti visuotine; bet jai išplitus ir įsiviešpatavus, joje greitai pasi- 
reiškia irimo ir suskilimo į įvairias sektas principas. 

O dėl per ankstyvo (nes jis įvyksta anksčiau negu žmonės-tampa 
moraliai geresni) ir todėl pavojingo valstybių susiliejimo - jei mums 
čia bus leista pripažinti apvaizdos tikslą, - nurodytam siekiui įgyven- 
dinti labiausiai kliudo dvi veikiančios labai įtakingos priežastys, - kal- 
bų skirtingumas ir religijų skirtingumas. 

Vadinasi, tai yra toji žmogaus akiai nepastebima, bet 
pastoviai tebesitęsianti gerojo principo veikla, skirta 
žmonių giminėje, kaip vieningoje pagal moralės dės- 
nius organizuotoje bendrijoje, įkurti gėrio valdžią ir ka- 
ralystę, kuri įtvirtins gėrio pergalę prieš blogį ir savo 
viešpatavimu garantuos pasauliui amžinąją taiką. 


Antras skyrius 


Gerojo principo laipsniško įsiviešpatavimo 
žemėje istorinis pateikimas 


Iš religijos žemėje (siaurąja Žodžio reikšme) nega- 
lima reikalauti jokios žmonių giminės universalios 
istorijos, nes tokia religija, grindžiama grynuoju 
moraliniu tikėjimu, neturi jokios viešosios padėties, o 
kiekvienas tą pažangą, kurią joje padarė, gali įsisąmo- 
ninti tik sau. Todėl vien tik bažnyčios tikėjimas yra tai, 
ką galima tikėtis pateikti visuotinai istoriškai, šio ti- 
kėjimo įvairias ir kintančias formas lyginant su vienin- 
teliu nekintamu grynuoju religiniu tikėjimu. Bažnyčios 
tikėjimui viešai pripažinus savo priklausomybę nuo 
pastarojo ribojančių sąlygų ir būtinumą su juo derin- 
tis, visuotinė bažnyčia pradeda formuotis į eti- 
nę Dievo valstybę ir pagal tvirtai nustatytą principą, 
kuris visiems Žmonėms ir visiems laikams toks pats, 
žengia į jo įgyvendinimą. 

Galima numanyti, kad ši istorija bus ne kas kita, 
kaip pasakojimas apie nuolatinę kovą tarp pamaldi- 
nio ir moralinio religinio tikėjimo, iš kurių pirmąjį, 
kaip istorinį tikėjimą, žmogus nuolat linkęs laikyti 
svarbiausiu, nors moralinis religinis tikėjimas niekada 
neatsisakė pretenzijos į pranašumą, kurio jis nusipel- 

nė kaip vienintelis sielą išganantis tikėjimas ir kuria- 
me galiausiai tikrai įsitvirtins. 

Bet ši istorija gali būti vieninga tik tada, kai ji ap- 
siribos tąja Žmonių giminės dalimi, kurioje visuotinės 
bažnyčios vienybės siekis jau toli pažengęs, o dėl to 
bent jau viešai iškeltas klausimas dėl protu grindžia- 
mo tikėjimo ir istorinio tikėjimo skirtingumo, o šio 
klausimo išsprendimas tapo didžiausia moraline pro- 
blema; juk įvairių tautų, kurių tikėjimai tarp savęs ne- 
bendrauja, istorija šiaip jau nenumato bažnyčios vie- 
nybės. O šiai vienybei negalima priskirti to, kad vie- 
noje ir toje pačioje tautoje kada nors atsiranda koks 
nors naujas tikėjimas, žymiai besiskiriantis nuo prieš 
tai viešpatavusio, nors jame ir glūdėjo naują darinį 
sukeliančios priežastys. Juk turi būti vienybės 
principas, jei skirtingų tikėjimo rūšių nuoseklią seką 
būtina priskirti vienos ir tos pačios bažnyčios modifi- 
kacijoms, o bažnyčios istorija kaip tik ir yra tai, kas 
mums dabar rūpi. 

Vadinasi, šiuo požiūriu mes galime gvildenti isto- 
riją tik tos bažnyčios, kurioje nuo pat pradžios glūdė- 
jo teisingo ir visuotinio religinio tikėjimo, prie ku- 
rio ji laipsniškai artėja, objektyvios vienybės gemalas 
ir principai. 

Tada pirmiausia paaiškėja, kad tarp Žydų tikėji- 
mo ir to bažnyčios tikėjimo, kurio istoriją mes norime 
nagrinėti, visiškai nėra jokios esminės sąsajos, t. y. nė- 
ra jokios sąvokų vienybės, nors žydų tikėjimas buvo 
už ją tiesiogiai ankstesnis ir buvo šios (krikščioniško- 
sios) bažnyčios įkūrimo fizinė priežastis. | 

Žydų tikėjimas savo pirmykšte organizacija 
yra grynai statutinių įstatymų visuma, kuria buvo 

grindžiama valstybės santvarka; juk tie moraliniai 
priedai, kurie arba jau tada, arba laikui bėgant buvo 
į Žydų tikėjimą įterpti, visiškai nepriklauso judaiz- 
mui kaip tokiam. Tiesą sakant, pastarasis —- ne religi- 
ja, o tik suvienijimas daugybės Žmonių, kurie, kadan- 
gi jie priklausė vienai atskirai genčiai, susiorganizavo 
į bendruomenę ir vadovavosi grynai politiniais įsta- 
tymais, taigi bažnyčios nesudarė; judaizmas veikiau 
turėjo būti grynai pasaulietinė valstybė, taigi kai ją 
draskė nepalankūs atsitiktinumai, joje visada išlikda- 
vo (jai iš esmės būdingas) politinis tikėjimas, kad vals- 
tybė kada nors (atėjus Mesijui) būsianti atkurta. Kad 
šios valstybinės santvarkos pagrindas yra teokratija 
(akivaizdu — dvasininkų ar vadovų aristokratija, kuri 
didžiavosi tiesiogiai iš Dievo gautomis instrukcijomis), 
taigi garbinamas Dievo vardas, nors Dievas čia - tik 
kaip pasaulietinis regentas, nepareiškiantis jokios pre- 
tenzijos į sąžinę, —- visa tai judaizmo nepadaro religi- 
ne santvarka. Įrodymas, kad pastarasis tokia santvar- 
ka ir neturėjo būti, aiškus. 

Pirma, visi judaizmo priesakai tokio pobūdžio, 
kad jais galima grįsti politinę santvarką ir jie užkrau- 
nami kaip prievartiniai įstatymai, nes liečia tik išori- 
nius poelgius. Ir nors dešimt įsakymų, net jei jie ir ne- 
būtų viešai duoti, jau galioja protui kaip etiniai, šia- 
me įstatymų leidime pateikti visai nereikalaujant mo- 
ralinės nuostatos juos vykdant (į tai vėliau krikš- 
čionybė talpino savo pagrindinę veiklą), o tiesiog tik 
žiūrima, kad jų būtų laikomasi išoriškai. Tai aišku ir 
iš to, kad, antra, šių priesakų laikymosi arba jiems 
nusižengimo visi sekmenys, kiekvienas apdovanojimas 
arba nubaudimas būna tik tokie, kurie šiame pasau- 

lyje kiekvienam gali būti paskirti, o patys savaime jie 
visai nesusiję su etinėmis sąvokomis; juk apdovanoji- 
mas arba nubaudimas turi paliesti ir palikuonis, ku- 
rie tuose žygdarbiuose ar piktadarystėse niekaip prak- 
tiškai nedalyvavo, - o tai, Žinoma, politinėje santvar- 
koje gali būti tik protinga priemonė sukurti sau pa- 
klusnumą, tačiau etiniu požiūriu būtų priešinga bet 
kuriam teisingumui. O kadangi be tikėjimo pomirti- 
niu gyvenimu negali būti mąstoma jokia religija, tai 
judaizmas kaip toks, paimtas grynu pavidalu, nėra re- 
liginis tikėjimas. Tai dar labiau sustiprina ši pastaba. 
Vargu ar galima abejoti, kad žydai lygiai kaip ir ki- 
tos, net brutaliausios, tautos privalėjo turėti tikėjimą 
pomirtiniu gyvenimu, taigi turėti savo dangų ir savo 
pragarą, nes šis tikėjimas dėl visuotinio moralinio įgy- 
mio Žmogaus prigimtyje savaime primetamas kiekvie- 
nam. Vadinasi, tikriausiai sąmoningai atsitiko taip, 
kad šios tautos įstatymų leidėjas — nors šį įstatymų lei- 
dėją pristatė kaip patį Dievą, - vis dėlto visai neno- 
rėjo atsižvelgti į pomirtinį gyvenimą. Tai rodo, kad 
jis norėjo įkurti politinę, o ne etinę bendruomenę. Bet 
politinėje bendruomenėje kalbėti apie apdovanojimus 
ir bausmes, kurių šiame gyvenime negalima pamaty- 
ti, būtų, sutikus su tokia prielaida, visai nenuoseklu 
ir neapdairu. Nors lygiai taip pat neabejotina, kad Žy- 
dai vėliau kiekvienas pačiam sau susikūrė tam tikrą 
religinį tikėjimą, kurį įmaišė į savo statutinės religijos 
straipsnius, nors vis dėlto pirmasis niekad netapo ju- 
daizmo įstatymų leidimui priklausančia dalimi. 
Trečia, judaizmas buvo tiek toli nuo to, kad sa- 
vo laiku sudarytų visuotinei bažnyčiai priklau- 
sančią epochą arba sukurtų pačią šią visuotinę bažny- 


157 


Trečia dalis 


čią, jog jis veikiau pašalino visą žmonių giminę iš sa- 
vo bendruomenės, save laikydamas ypatinga, Jehovos 
išrinktąja tauta, Kuri neapkentė visų kitų tautų ir to- 
dėl buvo kiekvienos iš jų nekenčiama. Kai ši tauta sau 
nustatė visuotiniu pasaulio valdovu vieną Dievą, ku- 
rio negalima regimai įsivaizduoti - šito nedera perdėti. 
Juk daugelyje kitų tautų aptinkama, kad jų tikyba rė- 
mėsi tuo pačiu ir tik todėl sukėlė įtarimą politeizmu, 
kad garbino tam tikras galingas dievybes, paval- 
džias Dievui. Juk Dievas, tik norintis, kad būtų laiko- 
masi jo priesakų — 0 tam visai nereikia geresnės mo- 
ralinės nuostatos, - vis dėlto nėra toji moralinė esybė, 
kurios sąvoką mes laikome būtina religijai. Veikiau re- 
ligija jau buvo anksčiau, kai tikėta daugelio tokių ga- 
lingų neregimų esybių buvimu ir kai tauta manė, kad 
jos, priklausydamos skirtingiems departamentams, vi- 
sos sutaria, 0 jų malonės vertas tik tas, kuris visa šir- 
dimi atsidavęs dorybei, - negu vėliau imta tikėti tik 
vienintele esybe, ir tikėjimas pavirto mechaniniu jos 
garbinimu. 

Vadinasi, bažnyčios visuotinę istoriją, kiek ji turi 
sudaryti sistemą, mes galime pradėti ne kitaip kaip 
nuo krikščionybės ištakų, o krikščionybė, kaip visiš- 
kai atitrūkusi nuo judaizmo, iš kurio atsirado, buvo 
pagrįsta visai nauju principu ir tikėjimo doktrinoje 
įvykdė ištisą revoliuciją. Pastangos, kurias dėjo arba 
iš pradžių galėjo dėti krikščionybės mokytojai, kad iš 
abiejų tikėjimų čia supintų sąryšingą pagrindinę giją, 
idant naująjį tikėjimą būtų galima laikyti tik tąsa se- 
nojo, kurio pirmavaizdžiuose glūdėtų visi naujo tikė- 
jimo įvykiai, - per daug aiškiai rodo, kad jiems čia rū- 
pi arba rūpėjo tik atrasti deramas priemones įvesti 

grynąją moralinę religiją vietoj senojo kulto, prie ku- 
rio tauta buvo per daug stipriai pripratusi, vis dėlto 
tiesiogiai nepašalinus kulto prietarų. Jau paskesnis kū- 
niškosios žymės“, kuri šiai tautai tiko visiškai atsiski- 
riant nuo kitų tautų, atsisakymas leidžia manyti, kad 
naujajame tikėjime, nesusietame nei su senojo tikėjimo 
statutais, negana to, nei su jokiais statutais apskritai, 
turėjo glūdėti viena visam pasauliui, o ne tik vienin- 
telei tautai galiojanti religija. 

Vadinasi, iš judaizmo — bet ne iš patriarchalinio, 
be priemaišų, besiremiančio tik savo politine santvar- 
ka (kuri jau buvo labai pašlijusi), bet iš judaizmo, su- 
mišusio su religiniu tikėjimu, pamažu atsiradusiu iš 
je, kai į šiaip jau neapsišvietusią tautą jau pasiekė 
daug svetimos (graikų) išminties, kuri veikiausiai pri- 
sidėjo prie jos apšvietos dorybės sąvokomis ir po sle- 
giančia statutinio tikėjimo našta rengė revoliuciją, ti- 
kėdamasi susilpninti dvasininkų valdžią, kad jie tap- 
tų pavaldūs tautos, abejingai žiūrėjusios į kiekvieną 
svetimą tautos tikėjimą, aukščiausiajai valdžiai, — iš 
tokio judaizmo staiga, nors ir ne be parengimo, atsi- 
rado krikščionybė. 

Evangelijos mokytojas pasiskelbė dangaus atsiųs- 
tuoju ir kartu kaip vertas tokios misijos paskelbė la- 
Žinį tikėjimą (pamaldų dienomis, formulėmis ir apei- 
gomis) patį savaime niekingą, užtai moralinį tikėji- 
mą, kuris vienintelis pašventina Žmones kaip „Šven- 
tas yra tasai, kuris jus pašaukė“ ir geru gyvenimo 
būdu įrodo savo tikrumą, paskelbė vieninteliu išga- 
nančiuoju. O paskui jis mokymu ir kančiomis iki 
pat ne dėl savo kaltės ir kartu kupinos nuopelno 

mirties* savo asmeniu davė pavyzdį, atitinkantį vie- 
nintelio Dievui mielo Žmogiškumo pirmavaizdį - jis 
įsivaizduojamas vėl grįžtantis į dangų, iš kurio bu- 
vo nužengęs, o paskutinę savo valią (tarsi kokiame 
testamente) užskliaudė žodžiais. Dėl prisiminimų 
apie jo nuopelną, mokslą ir pavyzdį galios, tai ga- 
lima sakyti, kad jis (kaip Dievui mielo Žmogiškumo 
idealas „esu su jumis per visas dienas iki pasaulio 
pabaigos“). 


* Ja baigiasi jo viešoji istorija (kuri dėl to ir gali apskritai būti sek- 
tinas pavyzdys). Prie jos kaip priedas pridėta paslaptingesnė ir vyku- 
si tik jo artimiesiems matant jo prisikėlimo ir dangun žengi- 
mo istorija (paimta tik kaip proto idėja, reikštų kito gyvenimo pradžią 
ir palaimos įgijimą, t. y. bendravimą su viskuo, kas gera) negali būti 
panaudota religijai tik proto ribose, nedarant žalos istoriniam orumui. 
Ir ne tik todėl, kad tai istorinis pasakojimas (nes toks pat yra ir anks- 
tesnysis), bet dėl to, kad, suprastas pažodžiui, jis numato sąvoką, nors 
ir labai atitinkančią juslinį Žmonių įsivaizdavimo būdą, bet protui la- 
bai apsunkinantį jo tikėjimą ateitimi, t. y. numato bet kurios esaties pa- 
saulyje materialumo sąvoką - tiek Žmogaus asmens (psichologinį) 
materializmą, 0 šis asmuo egzistuoja tik esant sąlygai, kad egzis- 
tuoja jo kūnas, tiek dabarties pasaulyje apskritai (kosmologinį) ma- 
terializmą, kuris pagal šį principą gali būti ne kitoks, o tik erdvinis. 
Tuo tarpu protingų pasaulio būtybių spiritualizmo hipotezė, pasak ku- 
rios, kūnas lieka miręs Žemėje, o tas pats asmuo vis dėlto išlieka gy- 
vas, taip pat Žmogus savo dvasia (savo nejusline kokybe) gali pasiekti 
palaimingųjų buveinę, nepersikeldamas į kurią nors begalinės žemę 
gaubiančios erdvės (kurią vadiname dangumi) vietą, - protui tinkames- 
nė ne tik dėl negalėjimo padaryti sau suprantamą mąstančią materiją, 
bet ypač dėl atsitiktinumo, kuris ištinka mūsų egzistavimą po mirties 
dėl to, kad jis turi remtis žinomo materijos gabalo žinomos formos iš- 
silaikymu, užuot įsivaizdavus, kad paprastos substancijos pastovumas 
pagrindžiamas šio egzistavimo prigimtimi. 

Bet darant pastarąją (spiritualizmo) prielaidą, protas negali būti su- 
interesuotas nei tempti su savimi į amžinybę kūną, kuris, kad ir kiek 
būtų apvalytas, vis dėlto (jei asmuo remiasi jo tapatybe) visada turi su- 
sidėti iš tos pačios medžiagos, kuri sudaro jo organizacijos bazę ir ku- 
ri net gyvenant niekada protui nebuvo ypač miela, nei gali padaryti 
sau suprantama, kuo turi būti ši sudaranti kūną kalkių pavidalo žemė 
dangyje, t. y. kitoje pasaulio srityje, kur, matyt, gyvos esybės egzista- 
vimą ir išsilaikymą sąlygoja kitoniškos materijos. 

Šis mokymas, jei būtų kalbama apie istorinį ti- 
kėjimą jo kilme ir galbūt antžemiška jo asmens ver- 
te, greičiausiai reikalautų patvirtinimo stebuklu, tačiau 
kaip priklausantis tik sielą išganančiam moraliniam ti- 
kėjimui gali apsieiti ir be tokių teisingumo įrodymų. 
Šventojoje knygoje šiam tikėjimui dar buvo priskirti 
stebuklai ir paslaptys, kurių demonstravimas vėlgi 
pats yra stebuklas ir reikalauja istorinio tikėjimo, o 
pastarasis ir patvirtinamas dokumentais, ir aprūpintas 
reikšme bei prasme gali būti ne kitaip kaip pasitelkus 
mokslingumą. 

Bet kiekvienam istoriniam knygomis grindžiamam 
tikėjimui garantuoti reikalingi mokslo Žmonės, ga- 
lintys jį tarsi prižiūrėti pasekant iš jo amžininkų rašy- 
tojų, nesukeliant įtarimo ypatingu suokalbiu su pir- 
maisiais tikėjimo platintojais ir išliekančių nepertrau- 
kiamame ryšyje su mūsų dabartine raštija. Tačiau gry- 
nasis proto tikėjimas tokio patvirtinimo dokumentais 
nereikalauja, nes jis įrodo pats save. Tos revoliucijos 
laikais tautoje, kuri valdė žydus ir paplito net jų krašte 
(romėnų tautoje) jau būta tokių mokytų Žmonių, ku- 
rie nepertraukiama rašytojų eile mums perteikė to lai- 
ko istoriją, susijusią su politinio pobūdžio įvykiais. 
Taip pat ši tauta, nors jai mažai rūpėjo savo neromė- 
nų valdinių religinis tikėjimas, anaiptol nebuvo nusi- 
teikusi skeptiškai dėl stebuklų, turėjusių viešai vykti 
tarp tų jos valdinių. Tačiau būdami minėtų įvykių am- 
Žininkais, šie rašytojai nieko neužsiminė nei apie ste- 
buklus, nei apie tą vis dėlto viešai vykusią revoliuci- 
ją, kurią romėnai (religiniu atžvilgiu) sukėlė sau pa- 
vergtoje tautoje. Tik vėliau, pasikeitus ne vienai žŽmo- 
nių kartai, jie ėmėsi tirti iki tol jiems nežinomo tikėji- 

mo pokyčio (įvykusio ne be viešojo sąjūdžio) pobūdį, 
bet jų pačių analuose ieškoti to pokyčio pirmosios pra- 
džios istorijos neverta. Nuo šio momento iki to laiko, 
kai krikščionybė pati susikūrė mokslinę publiką, jos is- 
torija skendi tamsoje, taigi mums nežinoma, kokia bu- 
vo jos mokymo įtaka šios religijos išpažintojų mora- 
lei — ar pirmieji krikščionys tikrai buvo moraliai ge- 
resni žmonės, ar jie buvo įprastinio sukirpimo žmo- 
nės. Bet nuo tada, kai pati krikščionybė susikūrė 
mokslinę publiką arba bent įstojo į jos gretas, krikš- 
čionybės istorija, kiek tai susiję su labdaringu povei- 
kiu, kurio pagrįstai galima tikėtis iš moralinės religi- 
jos, anaiptol nepasitarnavo jo rekomendacijai. 
Atsiskyrėlių ir vienuolių gyvenimo mistinės svajos 
ir nevedusiojo buities šventumo šlovinimas padarė 
daugybę Žmonių nenaudingais pasauliui; su tuo susi- 
ję tariami stebuklai laikė tautą aklo prietaringumo 
pančiuose; besikėsinančioje į laisvus Žmones hierar- 
chijoje iš Rašto aiškintojų, pretenduojančių į vienintelį 
pripažinimą, lūpų pakilo kraupus tikratikystės 
balsas, ir krikščioniškasis pasaulis dėl ginčų tikėjimo 
klausimais (jais, nepasitelkus grynojo proto kaip aiš- 
kintojo, visiškai negalima pasiekti jokio visuotinio su- 
tarimo) pasiskirstė į nuožmias partijas; Rytuose vals- 
tybė net juokingu būdu užsiėmė dvasininkų ir kuni- 
gijos statutais užuot pastaruosius apribojusi vien tik 
aukštais mokslo žmonių luomo (iš jo jie visada linkę 
pereiti į valdantijį luomą) rėmu; kaip sakau, pagaliau 
ši valstybė neišvengiamai turėjo tapti grobiu išorinių 
priešų, kurie galų gale sunaikino joje viešpatavusį ti- 
kėjimą; Vakaruose tikėjimas įsitaisė nuosavame, nuo 
pasaulietinės valdžios nepriklausomame soste, išdidus 

Dievo vietininkas suardė ir padarė bejėgę pilietinę 
tvarką bei ją palaikiusius mokslus; panašiai kaip dėl 
ligos irstantys augalai ir gyvuliai pritraukia juos pa- 
baigiančius ardyti vabzdžius, abi krikščioniškosios pa- 
saulio dalys buvo užpultos barbarų; Vakaruose tas 
dvasinis valdovas tvardė ir baudė karalius, it vai- 
kams grasindavo magiškąja rykšte — atskyrimu nuo 
bažnyčios, kurstė juos kariauti kitas pasaulio dalis 
niokojančius karus (kryžiaus karai), kurstė tarpusavio 
nesantaiką, valdinių pasipiktinimą jų vyresnybe ir 
kraugerišką neapykantą kitaip mąstantiems vienos ir 
tos pačios visuotinės vadinamosios krikščionybės pa- 
sekėjams; grėsmė panašios nesantaikos, kurios šaknis 
glūdi despotiškai paliepiančios bažnyčios tikėjimo 
principe, tebetvyro, tik dabar dėl politinio intereso 
sulaikoma nuo prievartinių protrūkių, - štai tokia 
krikščionybės (kuri, kadangi ji turėjo būti pastatyta 
ant istorinio tikėjimo pamato, kitaip ir negalėjo susi- 
klostyti) istorija. Apžvelgus ją kaip vientisą paveiks- 
lą vienu žvilgsniu, būtų galima pateisinti šūksnį: Tan- 
tum religio potuit suadere malorum!““, jei iš krikščiony- 
bės įkūrimo vis dėlto visada pakankamai aiškiai ne- 
išryškėtų, kad jos teisingas pirmasis ketinimas nebu- 
vo joks kitas negu įvesti grynąjį religinį tikėjimą, dėl 
kurio negali būti jokių ginčijamų nuomonių. O visa 
toji sumaištis, palaužusi ir dar sukiršinusi Žmonių gi- 
minę, įvyko todėl, kad dėl tam tikro Žmogaus pri- 
gimties blogo polinkio tai, kas iš pradžių turėjo padė- 
ti įvesti grynąjį religinį tikėjimą, būtent tai, kad prie 
senojo istorinio tikėjimo įpratusią naciją jos pačios 
prietarais laimėjus naujajam tikėjimui, vėliau tapo vi- 
suotinės pasaulinės religijos pamatu. 

Jei manęs paklaustų, koks laikas visai iki šiol Žino- 
mai bažnyčios istorijai buvo geriausias, aš nedvejoda- 
mas sakyčiau: tai dabarties laikas, būtent todėl, 
kad teisingo religinio tikėjimo pradmuo - taip, kaip 
jis dabar įdiegtas krikščionijoje, nors ir paskirų asme- 
nų, bet vis dėlto viešai, - vis labiau ir labiau gali ne- 
kliudomai vystytis, kad iš to būtų galima tikėtis toly- 
daus artėjimo prie tos visiems laikams visus Žmones 
suvienysiančios bažnyčios, kuri sukuria neregimos 
Dievo karalystės Žemėje regimą vaizdą (schemą). 

Dalykuose, kurie dėl savo prigimties turi būti mo- 
ralūs ir gerinantys sielą, protas, išsivadavęs iš tikėji- 
mo aiškintojų nuolat primetamos savo valios naštos, 
visose mūsų pasaulio dalies šalyse tarp tikrųjų religi- 
jos išpažintojų apskritai (nors ne visai viešai) spren- 
džiant apie visa, kas vadinama apreiškimu, priėmė, 
pirmiausia, deramo nuosaikumo principą; o ka- 
dangi niekas negali ginčyti Rašto, kurio praktiniame 
turinyje glūdi kai kas grynai dieviška, galimybės, 
tai jį ir iš tikrųjų galima (būtent to, kas jame yra isto- 
riška, atžvilgiu) laikyti dieviškuoju apreiškimu. Pana- 
šiai be šventosios knygos ir ja grindžiamo bažnyčios 
tikėjimo negalima pasiekti ir įtvirtinti Žmonių sąsajos 
vienoje religijoje. Ir kadangi, sprendžiant iš žmogaus 
įžvalgos dabartinės būklės, vargu ar kas nors lauks 
naujo apreiškimo, įvesto naujais stebuklais, - todėl bū- 
tų protingiausia ir teisingiausia ir toliau naudotis šia 
knyga, jei jau ji yra, bažnyčios mokymui pagrįsti ir ne- 
menkinti jos vertės nenaudingais arba tyčiniais užsi- 
puolimais, kartu nė vienam Žmogui neprimetant tikė- 
jimo ja kaip reikalingo palaimai. 

Antras principas šis: kadangi šventoji istorija, ku- 
ri derinasi tik su bažnyčios tikėjimo poreikiais, pati sa- 
vaime negali ir neturi daryti absoliučiai jokios įtakos 
moralinių maksimų priėmimui, nes yra duota tik gy- 
vai atvaizduoti tikrąjį šio tikėjimo objektą (šventumo 
siekiančią dorybę), - ji visada turi būti dėstoma ir aiš- 
kinama kaip Žadinanti tam, kas moralu, bet, be to, rū- 
pestingai ir (nes paprastas žmogus dažniausiai nuolat 
linkęs pereiti į pasyvų* tikėjimą) pakartotinai įteigti, 
kad teisingą religiją sudaro ne Žinojimas arba išpaži- 
nimas to, ką Dievas darė arba daro mūsų išganymui, 
bet tai, ką mes turime daryti, kad taptume šito verti. 
O tai niekada negali būti kas nors kita negu tai, kas 
sau ir pats yra neabejotina besąlyginė vertė, taigi 
vien tik tuo ir padaro mus Dievui mielus, ir to būti- 
numu kiekvienas Žmogus gali būti visiškai tikras nė 
nestudijavęs Rašto. 

Valdžios pareiga - nekliudyti, kad šie principai tap- 
tų viešaisiais. Tačiau būtų per daug rizikinga ir pri- 
skirta asmeninei atsakomybei čia brautis į dieviškojo 
numatymo vyksmą ir, jaučiant pasitenkinimą tam tik- 
rais istoriniais bažnyčios mokymais, kurie geriausiu at- 
veju vis dėlto tėra verti mokslininkų jiems suteikto ti- 
kėtinumo, išmėginti valdinių sąžinės tvirtumą jiems 


* Šio polinkio viena priežasčių glūdi saugumo principe: religijos, ku- 
rios dvasioje esu gimęs bei auklėtas, kurios pamokymai nepriklausė nuo 
mano pasirinkimo ir kurioje savo išvedžiojimais nieko negaliu pakeisti, 
klaidos patenka ne į mano, bet į mano auklėtojų arba viešai tam paskir- 
tų mokytojų sąskaitą. Dėl šios priežasties vienam Žmogui viešai pakei- 
tus religiją nėra lengvai pritariama; žinoma, tam tada yra dar kitas (gi- 
liau glūdintis) pagrindas: sprendžiant, kuris tikėjimas (tarp istorinių) yra 
tikrasis, kiekvienas jaučia netikrumą, tuo tarpu moralinis tikėjimas vi- 
sur tas pats, todėl manoma, kad visai nebūtina tuo domėtis. 

pasiūlius arba nesuteikus tam tikrų pilietinių ir šiaip 
kiekvienam prieinamų privilegijų*, neskaičiuojant šiuo 
atveju padarytos žalos šventai laisvei, o ugdyti valsty- 
bei gerus piliečius vargu ar padės. Kas iš tų, kurie siū- 
losi sukliudyti dieviškojo įgymio tokiai laisvai plėto- 
tei pasaulio gerovės labui arba net pateikia tokias 
priemones, norėtų, išklausę sąžinės patarimo ir apgal- 
voję, laiduoti už visą tą blogį, kuris gali kilti dėl to- 
kio prievartinio įsikišimo ir kuris galbūt ilgam laikui 
sustabdys pasaulio valdyme numatytą žengimą gėrio 
link, negana to, greičiausiai pasuks jį priešinga kryp- 


* Kai vyriausybė nenori laikyti sąžinės prievarta draudimo tik vie- 
šai išsakyti savo religinius įsitikinimus - tačiau ji vis dėlto niekam 
negali sukliudyti slaptai mąstyti taip, kaip jam atrodo gera, - tai dėl 
to paprastai juokaujama ir sakoma, kad tai visai nėra jos suteikta lais- 
vė, nes vis tiek laisvei negalima sukliudyti. Bet tai, ko negali padaryti 
pasaulietinė vyriausioji valdžia, vis dėlto gali padaryti dvasinė valdžia, 
būtent uždrausti mąstymą ir iš tikrųjų jam kliudyti. Tokią prievartą, 
net draudimą vien mąstyti kitaip negu jos nustatyta, ji gali įvesti net 
galingiems pasaulietinės valdžios atstovams. 

Juk dėl Žmonių polinkio į lažinį pamaldinį tikėjimą, kurį jie ne tik 
kelia aukščiau už moralinį (laikydamiesi pareigos apskritai tarnauti Die- 
vui), bet ir savaime linkę jam suteikti didžiausią, netgi vienintelį, vi- 
sus kitus trūkumus padengiantį reikšmingumą, - tikratikystės sergėto- 
jams, kaip sielų ganytojams, visada lengva įvaryti savo ganomiesiems 
tokią pamaldžią išgąstį dėl mažiausio nukrypimo nuo žinomų istorija 
besiremiančių tikėjimo teiginių ir net dėl bet kokio jų tyrinėjimo, todėl 
parapijiečiai nedrįsta net mintyse suabejoti jiems įteigtais teiginiais, nes 
tai būtų bemaž tas pats, kas klausytis piktosios dvasios. Teisinga, kad 
reikia tik norėti išsivaduoti iš šios priespaudos (valstybinis požiūris 
į viešuosius tikėjimus šito nenumato), bet šis norėjimas yra kaip tik tai, 
kam užšautas Žmogaus vidinis skląstis. Tačiau ši tiesioginė sąžinės prie- 
spauda nors ir pakankamai bloga (nes veda į vidinę veidmainystę), vis 
dėlto dar ne tokia bloga kaip išorinės tikėjimo laisvės varžymas, nes 
pirmoji dėl moralinės įžvalgos pažangos ir savosios laisvės, iš kurios 
tik ir gali atsirasti tikroji pagarba pareigai, įsisąmoninimo laipsniškai 
turi savaime silpnėti, o antroji, išorinė priespauda, priešingai, užkerta 
kelią bet kokiam savanoriškam žengimui į etinę tikinčiųjų bendriją, su- 
darančią teisingos bažnyčios esmę, ir subordinuoja jos formą visiškai 
politiniams potvarkiams. 

timi, nors kada nors visiškai sustabdyti šio Žengimo 
negali jokiomis priemonėmis jokia Žmonių valdžia. 
Pagaliau ir dangaus karalystė, kiek tai susiję su ap- 
vaizdos vadovavimu, šioje istorijoje vaizduojama ne 
tik kaip nors tam tikram laikui nutolęs, tačiau nieka- 
da visiškai nenutrūkstąs artėjimas, bet ir jos atėjimas. 
Dabar tai galima aiškinti kaip simbolinį vaizdinį, skir- 
tą vien tik labiau pagyvinti viltį bei ryžtą ir šios ka- 
ralystės siekį, jei šis istorinis pasakojimas yra dar ir 
pranašystė (panašiai kaip sibilių Knygos) po didžiosios 
šio pasaulio permainos išvysti Dievo karalystę Žemė- 
je (valdomą jo vėl nužengiančio pavaduotojo ir vieti- 
ninko) - palaima, kuria šioje karalijoje, atskyrus ir iš- 
varius dar kartą mėginusius sukilti maištininkus, turi 
būti mėgaujamasi jau čia, Žemėje, visiškai sunaikinus 
pastaruosius ir jų vadeivą (Apokalipsėje), ir šitaip pa- 
saulio pabaiga užbaigia istoriją. Evangelijos mo- 
kytojas parodė savo mokiniams Dievo karalystės že- 
mėje tik nepaprastąją, sielą aukštinančią, moralinę pu- 
sę, būtent vertumą būti dieviškosios valstybės piliečiu, 
ir juos nukreipė į tai, ką jie turi daryti, kad šito pa- 
siektų ne vieni patys, o kartu su bendraminčiais ir, jei 
galima, susijungtų joje su visa žmonių gimine. Dėl lai- 
mės, sudarančios neišvengiamų Žmogaus norų kitą da- 
lį, jis jiems pasakė, kad jie savo žemiškame gyvenime 
jos negali tikėtis. Jis veikiau rengė juos didelėms šird- 
gėloms ir dideliems pasiaukojimams, tačiau prie šito 
(nes kol Žmogus egzistuoja, negali būti numanoma vi- 
siškai atsisakyti fizinio jo laimės veiksnio) jis pridur- 
davo: „Būkite linksmi ir džiūgaukite, nes jūsų laukia 
gausus atlygis danguje“". Pateiktas bažnyčios istori- 
jos priedas, liečiantis jos būsimą ir paskutinį likimą, 

ją galiausiai vaizduoja triumfuojančiąja bažnyčia, 
t. y. įveikus visas kliūtis vainikuotą palaima dar čia, 
žemėje. 

Gerųjų atskyrimas nuo blogųjų, kuris bažnyčios to- 
bulėjimo kelyje buvo nesuderinamas su jos tikslu (kad 
vieni ir kiti būtų drauge, buvo tiesiog būtina - iš da- 
lies kad pirmiesiems pasitarmautų kaip dorybės galąs- 
tuvas, iš dalies kad jų pavyzdys atitrauktų nuo blo- 
gio kitus), pateikiamas visiškai sukūrus Dievo valsty- 
bę, kaip jos paskutinis sekmuo. Dar prisideda šios 
valstybės tvirtumo, paimto kaip galybės, paskutinis 
įrodymas - jos pergalė prieš visus išorinius priešus, 
kurie taip pat laikomi susijungę į valstybę (pragaro 
valstybę), ir tuo tada baigiasi visas Žemiškasis gyve- 
nimas, nes „Kaip paskutinis priešas bus sunaikinta 
mirtis“*? ir abiem pusėm - vienos išganymui, kitos 
pražūčiai prasideda nemirtingumas, bažnyčios forma 
pati išyra, Dievo vietininkas Žemėje žengia drauge į 
vieną klasę su tais žmonėmis, kurie pakilo iki jo kaip 
dangaus piliečiai, ir šitaip Dievas yra visa visame“. 

Šis istorinio pasakojimo apie būsimąsias kartas pri- 
statymas, kuris pats nėra istorija, yra įvestos teisingos 
visuotinės religijos ir tikėjimo numatoma moraline 


* Šį posakį (palikus nuošalyje išeinantį už visų galimo patyrimo ri- 
bų paslaptingumą, priklausantį tik žmonijos šventajai istorijai, taigi 
mums praktiškai nereikšmingą) galima suprasti taip: istorinis tikė- 
jimas, būdamas bažnyčios tikėjimu, reikalingas šventosios knygos kaip 
žmonių vadovo, bet kaip tik dėl to užkerta kelią į bažnyčios vienybę 
ir visuotinumą, savaime liausis egzistavęs ir pereis į grynąjį, visam pa- 
sauliui vienodai aiškų religinį tikėjimą; tam mes jau dabar turime darbš- 
čiai triūsti, grynąją proto religiją per ilgą laiką išlaisvindami iš to šiuo 
metu dar ne bereikalingo apvalkalo. Triūsti ne tam, kad istorinis tikė- 
jimas išnyktų (nes kaip kelrodis jis galbūt visada gali būti naudingas 
ir reikalingas), bet tam, kad jis galėtų išnykti. Čia turimas omenyje tik 
grynojo moralinio tikėjimo vidinis tvirtumas. 

pasauline epocha iki pat jos užbaigimo gražus idealas; 
šią epochą mes numatome ne kaip empirinį užbaig- 
tumą, bet tolydžiai žengdami į priekį ir artėdami prie 
aukščiausio žemėje galimo gėrio (kuriame nėra nieko 
mistiško, o viskas moraliu būdu natūraliai susiklosto), 
į šį užbaigtumą tik pažvelgiame, t. y. galime jam 
ruoštis. Antikristo reiškinys, chiliazmas, paskelbimas 
artėjant pasaulio pabaigą gali protui įgyti gerą simbo- 
linę reikšmę, ir pasaulio pabaiga čia įsivaizduojama 
(maždaug kaip gyvenimo pabaiga - arti arba toli) ne 
kaip iš anksto numatomas įvykis, labai gerai išreiškia 
būtinumą visada būti jam pasirengusiam, o iš tikrųjų 
(jei šiam simboliui suteikiama intelektualinė prasmė) 
visada laikyti save tikrai pašauktais dieviškosios (eti- 
nės) valstybės piliečiais. „... Kada ateis Dievo karalys- 
tė?“ — „Dievo karalystė ateina nepastebimai. Ir niekas 
nepasakys: 'Štai ji čia arba ten'. Juk Dievo kara- 
lystė jau yra tarp jūsų“ (Lk 17, 20-21)*. 


* Čia Dievo karalystė reiškia ne ypatingą sąjungą (ne mesianisti- 
nę), bet moralinę (pažįstamą tik protu). Pirmoji (regium divinumi pac- 
Litiuni) savo įrodymą turėtų išgauti iš istorijos, ir tada ji skirstysis į me- 
sianistinę karalystę pagal senąją arba pagal naująją sąjungą. Įsi- 
dėmėtina tai, kad pirmosios garbintojai (žydai) dar išsilaiko kaip to- 
kie, nors jie išsisklaidę visame pasaulyje, tuo tarpu kitos religijos išpa- 
žintojus jų tikėjimas paprastai sulydo su tautos, kurioje jie išsisklaidę, 
tikėjimu. Šis fenomenas daugeliui atrodo toks nuostabus, kad jie jį lai- 
ko galimu paaiškinti ne natūraliu vyksmu, o ypatingo dieviškojo pla- 
no nepaprastuoju potvarkiu. 

Bet tauta, turinti rašytinę religiją (šventąsias knygas), niekada ne- 
susilieja viename tikėjime su tuo, kuris (kaip romėnų valstybė - tais 
laikais visas civilizuotas pasaulis) neturi nieko panašaus, o turi tik pa- 
pročius; tai anksčiau ar vėliau padeda atsirasti prozelitams. Todėl ir žy- 
dai po Babilonijos nelaisvės, kai, atrodo, jų šventosios knygos pirmą 
kartą tapo vieša lektūra, daugiau nebuvo kaltinami polinkiu sekti sve- 
timais dievais; juo labiau kad Aleksandrijos kultūra, kurios įtaką Žy- 
dai taip pat turėjo patirti, jiems galėjo būti palanki - toms knygoms 

Bendra pastaba 


Visų religija besivadovaujančių tikėjimo rūšių tyri- 
mas už jų vidinių savybių neišvengiamai susiduria su 
paslaptimi, t. y. kažkuo, kas šventa, kas nors ir 
žinoma kiekvienam individui, tačiau negali būti vie- 
šai išpažinta, t. y. perteikta visiems. - Kaip kažkas 
šventa, jis turi būti moralės, taigi proto objektas ir 
vidujai gali būti pripažintas pakankamu taikyti prak- 
tiškai; bet kaip kažkas paslaptinga jis vis dėlto ne- 
pakankamas taikyti teoriškai, nes tada jis turėtų būti 


suteikė sisteminę formą. Taip ir parsai, Zoroastro religijos sekėjai, iki 
šiol išsaugo savo tikėjimą, nepaisant išsisklaidymo, nes jų desturai 
turėjo Zendavestą?!. Tačiau indai, plačiai išsisklaidę ir vadinami či- 
gonais, neišvengė susimaišymo su svetimais tikėjimais, nes buvo kilę 
iš tautos padugnių (parijų, kuriems net buvo uždrausta skaityti jų 
šventąsias knygas). Bet ko Žydai patys vieni vis dėlto nepajėgė nuveikti, 
tai padarė krikščionių, o vėliau ir mahometonų religijos, ypač pirmoji, 
nes žydų tikėjimas ir jam priklausančios šventosios knygos (nors ma- 
hometonizmas jas laiko iškraipymu) buvo jų prielaida. Juk žydai pas 
iš jų išėjusius krikščionis visada galėjo vėl rasti savo senuosius doku- 
mentus, jei jie savo klajonėse, kuriose sugebėjimas juos skaityti ir to- 
dėl noras juos turėti dažnai galėjo juose išblėsti, tik išsaugojo prisimi- 
nimą, jog jie kadaise juos jau turėjo. Todėl už nurodytų kraštų ribų žy- 
dų neaptinkama, išskyrus nedaugelį Malabaro Krante ir kai kurias ben- 
druomenes Kinijoje (pirmieji galėjo pastoviai prekiauti su savo bendra- 
tikiais Arabijoje), nors nėra abejonės, kad jie negalėjo pasklisti tose tur- 
tingose šalyse, o dėl savo tikėjimo visiško negiminingumo tenykštėms 
tikėjimo formoms turėjo visiškai užmiršti savąjį tikėjimą. Tačiau labai 
keblu pagrįsti pamokomus samprotavimus remiantis žydų tautos bei 
jos religijos išlikimu tokiomis jai nepalankiomis aplinkybėmis, nes kiek- 
viena iš jos dviejų dalių čia tikisi turėti savo sąskaitą. Viena dalis tau- 
tos, kuriai ji priklauso, ir jos senojo tikėjimo, kuris, nepaisant išsisklai- 
dymo tarp tiek įvairių tautų, išliko nesumišęs su kitais, išsilaikyme ma- 
to ypatingai palankų apvaizdos, išsaugojusios šią tautą būsimajai že- 
miškajai karalystei, įrodymą. Kita dalis mato tik perspėjančius žlugu- 
sios valstybės, besipriešinančios dangaus karalystės atėjimui, griuvėsius, 
kurie vis dar glūdi ypatingos apvaizdos planuose, - iš dalies tam, kad 
nebūtų pamiršta iš šios tautos kilusio mesijo pranašystė, iš dalies tam, 
kad šios valstybės pavyzdžiu pademonstruotų baudžiantįjį teisingumą, 
nes mesiją atkakliai norėta paversti politine, o ne moraline sąvoka. 

galimas perteikti kiekvienam ir, vadinasi, taip pat iš- 
oriškai bei viešai išpažintas. 

Tikėjimą tuo, ką mes vis dėlto turime kartu laikyti 
šventąja paslaptimi, galima pateikti arba kaip Dievo 
įkvėptą, arba kaip grynąjį proto tikėjimą. Ne- 
verčiami didžiausio būtinumo pripažinti pirmąjį, mes 
nusistatysime maksimą laikytis antrojo. - Jausmai nė- 
ra pažinimai, vadinasi, nepaaiškina jokios paslapties, 
o kadangi pastaroji susijusi su protu, bet vis dėlto ne- 
gali būti visuotinai perteikta, tai kiekvienam reikia (jei 
ji tokia) jos ieškoti tik savo paties prote. 

Neįmanoma a priori ir objektyviai nuspręsti, būna 
tokių paslapčių ar nebūna. Vadinasi, priemonės pama- 
tyti, ar jos mumyse yra, tiesiogiai turėsime ieškoti sa- 
vo vidiniame, subjektyviame moraliniame įgymyje. 
Tačiau mes neturime teisės šventosioms paslaptims 
priskirti mums nežinomus to, kas moralu, pagrin- 
dus, kuriuos nors ir galima viešai paskelbti, bet jų 
priežasties nežinome; paslaptims galime priskirti vien 
tai, kas mums duota pažinti, tačiau negali būti viešai 
perteikta. Taip ir laisvė — savybė, Žmogui žinoma iš 
jo savo valios determinuotumo besąlyginiu moraliniu 
dėsniu, nėra paslaptis, nes jos pažinimas kiekvienam 
gali būti praneštas, bet mums ištirti neprieinamas 
šios savybės pagrindas - paslaptis, nes jis mums pa- 
žinti neduotas. Bet kartu kaip tik ši laisvė, jei ji tai- 
koma praktinio proto galutiniam objektui siekti, galu- 
tinio moralinio tikslo idėjai realizuoti, neišvengiamai 
mus veda į šventąsias paslaptis*. 


* Antai bet kurios pasaulio materijos visuotinės traukos priežas- 
tis mums tiek nežinoma, kad galima laikyti, jog mes jos niekada ne- 
pažinsime, nes jau jos sąvoka numato pirmąją ir besąlygiškai jai pa- 

Kadangi Žmogus pats negali realizuoti su grynąja 
moraline nuostata neatskiriamai susijusios aukščiausio 
gėrio idėjos (ne tik su ja susijusios palaimos, bet ir bū- 
tino Žmonių susivienijimo bendram tikslui požiūriu), 
nors veikti šia kryptimi - jo pareiga, tai jis sau atran- 
da tikėjimą pasaulio moralinio valdytojo prisidėjimu 
arba suruošimu, tik su kurio parama šis tikslas gali- 
mas, ir tada jam atsiveria paslapties bedugnė: ką čia 
daro Dievas ir ar apskritai reikia jam (Dievui) kai ką, 
ir ypač ką, priskirti. Tuo tarpu Žmogus apie kiekvie- 
ną pareigą nesužino nieko kito, o tik tai, ką jis pats 
turi daryti, kad taptų vertas to jam nežinomo, bent jau 
nesuprantamo papildymo. 

Ši pasaulio moralinio valdytojo idėja yra užduotis 
mūsų praktiniam protui. Mums ne tiek rūpi Žinoti, kas 
yra Dievas pats savaime (savo prigimtimi), bet kas jis 
yra mums kaip moralinė esybė, nors šio santykio nau- 
dai dieviškosios prigimties pobūdį mes turime mąs- 
tyti ir priimti taip, kaip šiomis aplinkybėmis reikalauja 


čiai priklausančią judinančiąją jėgą. Bet ji vis dėlto nėra paslaptis, o gali 
būti padaryta kiekvienam aiški, nes jos dėsnis pakankamai žinomas. 
Jei Newtonas ją pateikia tarsi dieviškąjį visur buvimą reiškinyje (ori- 
nipraesentia phaenomenon), tai čia dar ne mėginimas ją paaiškinti (nes 
Dievo egzistavime erdvėje glūdi prieštaravimas), bet vis dėlto iškili ana- 
logija, kurioje tik turima omenyje kūniškų esačių jungimasis į vieną pa- 
saulinę visumą, jai pridedant nekūnišką priežastį. Panašiai bus ir su mė- 
ginimu įžvelgti protingų pasaulio būtybių vienijimosi į vieną etinę vals- 
tybę savarankišką principą ir tuo aiškinti šį susivienijimą. Mes žinome 
tik į tai mus vedančią pareigą, o sumanyto veikimo galimybė, jei mes 
ir paklusime pareigai, išeina už visų mūsų įžvalgų ribų. 

Yra gamtos paslapčių, slėpinių (arcana), paslapčių (įslaptinimas, sec- 
reta), kurios neturi būti viešai žinomos, galimų ir politikoje. Bet vis 
dėlto tiek vienos, tiek kitos gali būti mums žinomos, jeigu jų priežas- 
tys empirinės. Tai, ką gali padaryti tik Dievas, o mėginimas tuo reika- 
lu ką nors mums patiems nuveikti viršija mūsų sugebėjimą, taigi ir mū- 
sų pareigą, - to atžvilgiu tik ir gali egzistuoti tikroji, būtent šventoji 
religijos paslaptis (mysterium), kurią esant mums būtų naudinga žinoti 
ir suprasti, kad tokia yra, tačiau nemėginant į ją įsiskverbti. 

jo absoliutus tobulumas, kuris yra būtinas jo valiai 
įvykdyti (pavyzdžiui, kaip nekintamą, visažinančią, vi- 
sagalę ir t. t. esybę), ir be šio santykio nieko Dieve ne- 
galime pažinti. 

Sutinkamai su šiuo praktinio proto poreikiu visuo- 
tinis teisingas religinis tikėjimas yra tikėjimas Dievu, 
pirma, kaip visagaliu dangaus ir žemės sukūrėju, t. y. 
moraliniu požiūriu kaip šventu įstatymų leidėju, 
antra, kaip Žmonių giminės saugotoju, kaip malo- 
ningu jos valdytoju ir moraliniu globėju, trečia, 
kaip savo paties šventojo įstatymo prižiūrėtoju, t. y. 
kaip teisingu teisėju. 

Šiame tikėjime iš tikrųjų neglūdi jokia paslaptis, nes 
jis išreiškia vien tik moralinį Dievo santykį su Žmo- 
nių gimine; jis savaime siūlosi kiekvieno Žmogaus pro- 
tui ir todėl aptinkamas daugelio civilizuotų tautų re- 
ligijoje*. Tautos kaip bendrijos, kurios tokia trejopa jė- 
ga (pouvoir) visada turi būti mąstoma, sąvokoje glūdi 
tai, kad ši bendrija čia įsivaizduojama tik kaip etinė. 
Todėl Žmonių giminės aukščiausios moralinės vado- 
vybės ši trejopa kokybė gali būti mąstoma susivieni- 


* Pranašiškoje šventojoje paskutinių įvykių istorijoje pasaulio 
teisėjas (iš tikrųjų tas, kuris priklausančiuosius gerojo principo ka- 
ralystei turi priimti kaip savus į savo valdymą ir juos išskirti) įsivaiz- 
duojamas ir vadinamas ne Dievu, o Žmogaus sūnumi. Tai, matyt, tu- 
ri parodyti, kad Žmonija, įsisąmoninusi savo ribotumą ir ydingu- 
mą, šitaip pasirinkusi pati nuspręs, kas yra gerumas, nepanaikinantis 
teisingumo. - O Žmonių teisėjas, įsivaizduojamas jo dieviškume, t. y. 
kaip jis kalba mūsų sąžinei pagal šventuosius mūsų pripažintus įsta- 
tymus ir pagal mūsų pačių priskyrimą sau kaltės (šventoji dvasia), 
gali būti mąstomas tik kaip teisiantis visu įstatymo griežtumu, nes 
mes patys, kad ir kiek savo ydingumą bepriskirtume savo naudai, vi- 
siškai nieko nežinome, o prieš akis - tik mūsų įvykdytas nusižengi- 
mas įstatymui, įsisąmoninus savo laisvę, ir visiškai mums kaip kaltė 
tenkantis pareigos pažeidimas, - taigi neturime jokio pagrindo teisė- 
jo nuosprendyje tikėtis gerumo. 

jusi vienoje ir toje pačioje esybėje, kuri teisinėje pilie- 
tinėje valstybėje būtinai turėtų pasiskirstyti tarp skir- 
tingų subjektų“. 

Bet kadangi šis tikėjimas, kuris religijos apskritai 
interesais moralinį Žmogaus santykį su aukščiausiąja 
esybe apvalo nuo kenksmingų antropomorfizmų ir jį 
primatuoja Dievo tautos tikrajai dorovei, pirmą kartą 
viešai pasirodo pasauliui įkūnytas (krikščioniškame) 
tikėjimo moksle ir tik jame, tai susipažinimą su juo ga- 
lima vadinti apreiškimu to, kas Žmonėms dėl jų pa- 
čių kaltės iki tol buvo paslaptis. 

Būtent šiame apreiškime sakoma, pirma: aukš- 
čiausiąjį įstatymų leidėją kaip tokį nereikia įsivaizduo- 
ti nei maloningu, taigi atlaidžiu (pakančiu) 
žmonių silpnybėms, nei despotišku ir paliepiančiu 
vien tik pagal savo neribotą teisę, o jo įstatymus rei- 
kia įsivaizduoti ne kaip savavališkus, visai negiminin- 
gus mūsų dorovės sąvokoms, bet kaip nukreiptus į 


* Kai norima samprotauti apie tautos ir (pagal analogiją su juo) apie 
pasaulio valdymą, tai, žinoma, negalima nurodyti, kokiu pagrindu tiek 
daug senų tautų turi šią idėją, galima tiktai teigti, kad ji būdinga vi- 
suotiniam žmogaus protui. Zoroastrizmo religijoje buvo šie trys 
dieviški asmenys: Ormazdas, Mitra ir Arjamanas, induizmo religi- 
joje - Brahma, Višnus ir Šiva (skirtumas tik tas, kad pirmojoje tre- 
čias asmuo įsivaizduojamas ne tik kaip blogio, nes jis yra bausmė, 
kūrėjas, bet net moralinio blogio, už kurį žmogus nubaudžiamas, 
kūrėjas; o antrojoje tas asmuo įsivaizduojamas tik kaip teisiantis ir 
baudžiantis. Egiptiečių religijoje jie vadinosi Ptachu, Kneifu ir 
Neite; pirmasis - kiek leidžia įminti miglotos Žinios iš šios tautos se- 
niausių laikų — turėjo atstovauti skirtingai nuo materijos dvasiai kaip 
pasaulio kūrėjai; antrasis principas - palaikantijį ir valdantįjį 
gerumą; trečiasis - apribojančiąją išmintį, t. y. teisingumą. Gotų tau- 
tos garbino savo Odiną (visų tėvą), savo Frėją (arba Freirą, geru- 
mą) ir Torą, teisiantį (baudžiantį) dievą. Net žydai savo hierarchi- 
nės santvarkos paskutiniuoju laiku, matyt, perėmė šias idėjas. Juk fa- 
riziejai, kaltindami Kristų tuo, kad jis save vadino Dievo Sūnumi, 
ypatingą reikšmę teikė ne mokymui, kad Dievas turi sūnų, bet tik tam, 
kad Jis norėjo būti šiuo Dievo Sūnumi. 

žmogaus šventumą. Antra, jo gerumas - tai ne be- 
sąlyginis palankumas savo kūriniams, bet tai, kad 
jis pirmiausia Žiūri jų moralinio pobūdžio, kuriuo jie 
jam galėtų patikti, ir tik tada papildo jų nesugebė- 
jimą patiems tenkinti šią sąlygą. Trečia, jo teisingu- 
mą reikia įsivaizduoti ne kaip maloningą ir iš- 
prašomąjį (jame glūdi prieštaravimas), juolab ne 
kaip pasireiškiantį įstatymų leidėjo šventumo ko- 
kybe (prieš kurią nė vienas Žmogus nėra teisus), o tik 
kaip palankumo apribojimą Žmonių atitikimo šventąjį 
dėsnį sąlyga, kiek jie kaip Žmonijos vaikai galė- 
tų atitikti jo reikalavimus. 

Žodžiu, Dievas nori būti garbinamas trejopa spe- 
cifiškai skirtinga moraline kokybe, kuriai vienos ir tos 
pačios esybės skirtingų (ne fizinių, bet moralinių) as- 
menų pavadinimas anaiptol nėra vykęs išreiškimas. 
Šis tikėjimo simbolis kartu išreiškia visą grynąją mo- 
ralinę religiją, kuriai, nesant šio skyrimo, taip pat dėl 
žmogaus polinkio dievybę mąstyti kaip Žmogiškąją 
vyriausiąją vadovybę (nes jam valdant šios trys koky- 
bės paprastai neatskiriamos viena nuo kitos, bet daž- 
nai sumaišomos ir sukeičiamos), grėstų pavojus išsi- 
gimti į antropomorfinį lažinį tikėjimą. 

Bet jei kaip tik šį tikėjimą (dieviškąja trejybe) reikė- 
tų laikyti ne tik tam tikros praktinės idėjos vaizdiniu, 
bet tokiu, kuris turi pateikti, kas yra Dievas pats savai- 
me, - tai jis pranoktų visas Žmogiškąsias sąvokas, tai- 
gi būtų Žmogaus pažintinei galiai neprieinama tikėji- 
mo paslaptis, ir kalbėti apie jį kaip tokį būtų galima tik 
šiuo požiūriu. Toks tikėjimas, kaip dieviškosios prigim- 
ties teorinio pažinimo išplėtimas, būtų tik pripažinimas 
žmonėms visiškai nesuprantamo ir - jei jie mano jį su- 

prantą - antropomorfinio bažnyčios tikėjimo simbolio, 
o tai nė kiek neskatintų dorovinio pagerėjimo. 

Tik tai, ką nors praktiniu atžvilgiu galima visiškai 
suprasti ir įžvelgti, o teorine prasme (objekto paties 
savaime prigimties determinavimas) pranoksta visas 
mūsų sąvokas, - yra paslaptis (vienu atžvilgiu) ir vis 
dėlto gali būti apreikšta (kitu atžvilgiu). Pastarosios 
rūšies yra ir anksčiau minėta paslaptis, kurią galima 
suskirstyti į tris paslaptis, mums apreikštas mūsų pa- 
čių proto dėka. 

1. Žmonių kaip piliečių pašaukimo į etinę vals- 
tybę paslaptis. Žmogaus visuotinio besąlyginio pa- 
sidavimo dieviškajam įstatymų leidimui negalime sau 
mąstyti kitaip, kaip tik tiek, kiek laikome save kartu 
ir jo kūriniais - lygiai kaip ir Dievą galime laikyti vi- 
sų gamtos dėsnių autoriumi tik todėl, kad jis yra gam- 
tos daiktų kūrėjas. Bet mūsų protui visiškai nesupran- 
tama, kaip būtybės gali būti sukurtos tam, kad lais- 
vai panaudotų savo jėgas, nes pagal priežastingumo 
principą būtybei, kuri laikoma sukurta, mes negalime 
priskirti jokio kito jos veiksmų pagrindo, o tik tą, ku- 
rį į ją įdėjo ją sukurianti priežastis, tada determinuo- 
janti (taigi kaip išorinė priežastis) ir visus jos veiks- 
mus; taigi pati ši būtybė nebus laisva. Vadinasi, die- 
viškasis, šventasis, taigi tik laisvoms būtybėms skirtas 
įstatymų leidimas nesuderinamas su jų sukūrimo są- 
voka mūsų proto įžvalgoje, o šias būtybes reikia lai- 
kyti jau egzistuojančiomis laisvomis būtybėmis, kurios 
determinuojamos ne dėl sukūrimo, atsirandančio gam- 
tine priklausomybe, bet tik moraline, pagal laisvės 
dėsnį galima prievarta, t. y. pašaukimu pilietiškumui 
dieviškoje valstybėje. Tad pašaukimas šiam tikslui mo- 

ralės požiūriu visai aiškus, bet spekuliacijai šių pa- 
šauktųjų galimybė - nesuprantama paslaptis. 

2. Atpirkimo paslaptis. Žmogus, kiek mes jį žino- 
me, pagedęs ir pats savaime visai neatitinka to švento- 
jo dėsnio. Tačiau jei, tarkim, Dievo gerumas pakviestų 
jį būčiai, t. y. ypatingos rūšies egzistencijai (į dangaus 
karalystės narius), tai Dievas privalo iš savo paties 
šventumo pilnatvės turėti priemonę užpildyti žmogui 
būdingą tam reikalingo tinkamumo trūkumą. Bet tai 
prieštarauja savaveiksmiškumui (numatomam visame 
moraliniame gėryje arba blogyje, kurį Žmogus gali sa- 
vyje turėti), pagal kurį toks gėris negali kilti iš ko nors ki- 
to, o tik iš paties Žmogaus, jei jis turi būti jam priskirtas. 

Vadinasi, kiek protas įžvelgia, niekas kitas čia negali 
pakeisti Žmogaus savuoju gero elgesio pertekliumi ir 
savo nuopelnais arba, tarus ką nors tokį esant, tokia 
prielaida gali būti būtina tik moralės tikslu, nes bergž- 
diems išvedžiojimams tai nepasiekiama paslaptis. 

3. Išrinkimo paslaptis. Jei tas atpirkimas per 
pavaduotoją pripažįstamas galimu, tai vis dėlto jo 
priėmimas moraliniame tikėjime yra valios determi- 
nacija į gėrį, jau numatanti Dievui mielą nuostatą 
žmoguje, bet Žmogus dėl savo prigimtinio pagedimo 
pats to negali įgyvendinti. Bet tai, kad jame privalo 
veikti dangiškoji malonė, kuri vienam Žmogui šią 
paramą suteikia ne pagal jo darbų vertę, bet nesąly- 
gotu sprendimu apie jį, o kitam paramą atsako, ir 
viena mūsų giminės dalis paskiriama palaimai, o kita 
amžinam pasmerkimui, — tai vėlgi neteikia jokio su- 
pratimo apie dieviškąjį teisingumą, bet daugių dau- 
giausia turi būti priskirta tam išmintingumui, kurio 
taisyklės mums - visiška paslaptis. 

Kadangi šios paslaptys liečia kiekvieno Žmogaus 
moralinio gyvenimo istoriją, - kaip būtent atsitinka, 
kad pasaulyje apskritai yra dorovinis gėris arba blo- 
gis ir (kadangi pastarasis būdingas visiems Žmonėms 
ir bet kuriuo laiku), kaip iš pastarojo gali kilti pirma- 
sis ir atgimti kokiame nors žmoguje arba kodėl, jei tai 
atsitinka su kai kuriais, kiti lieka iš to išskirti, - Die- 
vas mums nieko neapreiškė ir nieko apreikšti negali, 
nes juk mes to nesuprastume*. Tai būtų tarsi tai, 
kas vyksta su Žmogumi, norėtume paaiškinti ir 
padaryti mums suprantama jo laisve, tačiau 
nors Dievas apreiškė savo valią moralės dėsniu mu- 
myse, bet priežastis, pagal kurias Žemėje laisvai 
veikiama arba neveikiama, paliko toje pačioje tamso- 
je, Kurioje Žmogaus tyrimui turi likti visa, ką kaip is- 
toriją reikia suprasti vis dėlto remiantis laisve pagal 
priežasčių ir padarinių dėsnį**. Bet dėl mūsų elgesio 


* Paprastai nedvejojama mokant religijos įkvėpti tikėjimą paslapti- 
mis, o kadangi mes jų nesuprantame, t. y. negalime įžvelgti jų ob- 
jekto galimybės, tai tiek pat mažai turime pagrindo atsisakyti jas pri- 
pažinti; pavyzdžiui, organinės materijos sugebėjimą daugintis, - šito nė 
vienas Žmogus nesupranta ir vis dėlto to negali atsisakyti pripažinti, 
nors tai mums yra ir liks paslaptis. Bet juk mes labai gerai supran- 
tame, ką šis pasakymas reiškia, ir turime objekto empirinę sąvoką, ži- 
nodami, kad čia nėra jokio prieštaravimo. 

Iš kiekvienos tikėjimo tikslu tvirtinamos paslapties teisėtai galima 
reikalauti, kad būtų suprantama, kas ja laikoma; o tai pasiekiama 
ne tuo, kad žodžius, kuriais ji išreikšta, kiekvienas supranta, t. y. 
ne suteikiant jiems tą pačią prasmę, 0 tuo, kad jie, suvienyti viena są- 
voka, turėtų ir kitą prasmę ir tuo nepasiskelbia esą visas mąstymas. 

Neleistina manyti, kad jei tik mums nestigtų rimto noro, tai ir Die- 
vas greičiausiai galėtų šį mūsų pažinimą papildyti įtaiga, nes ji mums 
visai nesavybinga, kadangi mūsų proto prigimtis tam nepajėgi. 


** Todėl mes visiškai suprantame, kas yra laisvė praktiniu atžvil- 
giu (jei kalbama apie pareigą), bet teoriniame plane - jos priežastin- 
gumą (tarsi jos prigimtį) - mes negalime be prieštaravimo net mąstyti 
apie tai, kad norėtume ją suprasti. 

objektyvios taisyklės viskas, ko mums reikia, pakan- 
kamai atskleista (per protą ir Raštą), ir kartu šis ap- 
reiškimas suprantamas kiekvienam Žmogui. 

Tai, kad žmogus moralės dėsniu yra pašauktas ge- 
ram gyvenimo būdui, kad jis jame glūdinčia negęstan- 
čia pagarba šiam dėsniui randa savyje pašaukimą pa- 
sitikėti šia gerąja dvasia ir viltis, kaip tai ir būna, galė- 
ti ją patenkinti, pagaliau, kad jis, pastarąjį lūkestį gre- 
tindamas su griežtu dėsnio priesaku, turi nuolat save 
tikrinti, lyg, iš jo būtų pareikalauta duoti ataskaitą tei- 
sėjui, - to moko ir tam skatina protas, širdis ir sąžinė 
kartu. Būtų nekuklu reikalauti, kad mums būtų atver- 
ta dar daugiau, o jei taip kam nors atsitiktų, nereikėtų 
to priskirti visuotiniam Žmogiškajam poreikiui. 

Bet nors toji visas minėtas paslaptis apimanti vie- 
na formule didžioji paslaptis gali tapti suprantama 
kiekvienam Žmogui jo paties protu kaip praktiškai bū- 
tina religijos idėja, vis dėlto galima sakyti, kad ji — 
idant taptų labiausiai viešos religijos moraliniu pagrin- 
du - pirmiausia turi būti atvira tada, kai dėstoma vie- 
šai ir virsta visai naujos religinės epochos simboliu. 
Iškilmingose formulėse paprastai glūdi jų pa- 
čių, tik ypatingo susivienijimo (cecho arba bendrijos) 
nariams apibrėžta, kartais mistiška ir ne kiekvienam 
suprantama kalba, kuria ir reikia teisėtai (iš pagarbos) 
naudotis tik iškilmingais atvejais (antai jei kas nors tu- 
ri būti priimtas nariu į draugiją, išsiskiriančią iš visų 
kitų). Bet aukščiausias, Žmogui niekada visiškai nepa- 
siekiamas baigtinių sukurtų būtybių moralinio tobu- 
lumo tikslas yra meilė dėsniui. 

Sutinkamai su šia idėja tikėjimo principas religijo- 
je būtų šis: „Dievas yra meilė“**. Jame galima gar- 

binti mylintįjį (moralinio palankumo žmonėms 
meile, kiek jie atitinka jo šventąjį dėsnį) tėv ą; toliau, 
kadangi jis pristatomas kaip visa apimanti jame pačia- 
me gimusio ir pamilto Žmonijos pirmavaizdžio idėja, 
galima garbinti jo sūnų; pagaliau, kadangi jis šį pa- 
lankumą apriboja sąlyga, kad Žmonės atitiktų šios pa- 
lankumo meilės sąlygą ir tuo atskleidžia išmintingu- 
mu besiremiančią meilę, - garbinti šventąją dva- 
sią*. Bet tikrai negalima jo šauktis kaip daugialy- 


* Šią dvasią, kurioje meilė Dievui kaip išganytojui (mūsų atsako- 
moji meilė, tikrai sakant, už jo meilę mums) jungiasi su Dievo, kaip 
įstatymų leidėjo, baime, t. y. tai, kas sąlygota, jungiasi su sąlyga, ir ku- 
rią, vadinasi, galima įsivaizduoti „kaip iš abiejų kylančią“, be to, „ji ves 
jus į tiesos pilnatvę“ 2 (pareigos laikymąsi), kartu kaip tikrąjį Žmonių 
teisėją (jų sąžinės akivaizdoje). Juk „teisti“ galima suprasti dvejopai: ar- 
ba nuopelno ir jo trūkumo, arba kaltės ir nekaltumo atžvilgiu. Dievas, 
laikomas meile (savo sūnuje) nukreipia žmones tiek, kiek jiems, be 
kaltės, gali praversti ir nuopelnas, ir jo nuosprendis toks: vertas arba 
nevertas. Tuos, kuriems kas nors panašaus gali būti įskaityta, jis iš- 
skiria kaip savus. Likusieji išeina tuščiomis rankomis. Kita vertus, teisė- 
jo nuosprendis pagal teisingumą (tikrai sakant, šventosios dvasios 
vardu vadinamojo teisėjo) tiems, kuriems negali praversti joks nuopel- 
nas, toks: kaltas arba nekaltas, t. y. pasmerkimas arba išteisinimas. 

Teisti pirmuoju atveju reiškia atskirti nusipelniusį nuo nenu- 
sipelniusio, nors jie abu siekia apdovanojimo (palaimos). Bet nuopel- 
nu čia suprantama ne moralumo pranašumas santykyje su dėsniu (pa- 
gal kurį mūsų pernelyg didelis pareigingumas neatperka kaltumo), bet 
lyginant su kitų žmonių moraline nuostata. Orumas visada turi tik 
neigimo „reikšmę (nėra nevertas), būtent moralinio imlumo tokiam gė- 
riui reikšmę. 

Vadinasi, kai jis teisia pirmąja kokybe (kaip brabeuta““), jo nuosp- 
rendis yra pasirinkimas tarp dviejų atlygio (palaimos) siekiančių as- 
menų (arba partijų). Bet antrąja kokybe (tikrojo teisėjo) jis skelbia nuo- 
sprendį vienam ir tam pačiam asmeniui tribunolo (sąžinės) aki- 
vaizdoje, kuris priima nuosprendį, išklausęs kaltintoją ir gynėją. 

Jei dabar tarus, kad nors visi žmonės kalti dėl nuodėmės, bet kai ku- 
riems iš jų gali praversti jų nuopelnas, tai turime teisėjo nuosprendį, 
priimtą iš meilės, o šio nuosprendžio nebuvimas sukelia tik neigia- 
mą nuosprendį, kurio neišvengiamas sskmuo - pasmerkianty- 
sis nuosprendis (nes tada žmogus atitenka teisėjui iš justicijos). 

pio asmens (nes tai būtų užuomina į skirtingas esy- 
bes, o jis visada yra tik vienas vienintelis objektas). 
Priešingai, jo reikia šauktis šio jo paties labiau už vis- 
ką garbinamo ir mylimo objekto vardu, su kuriuo būti 
moraliniame susivienijime yra mūsų troškimas ir kartu 
pareiga. Beje, tikėjimo dieviškąja prigimtimi šia trejo- 
pa kokybe teorinis išpažinimas priklauso bažnyčios ti- 
kėjimo grynajai klasikinei formulei, kad šį tikėjimą at- 
skyrus nuo kitų tikėjimo rūšių, kildinamų iš istorinių 
šaltinių, su kuriuo nedaugelis žmonių pajėgia sieti aiš- 
kią ir apibrėžtą (nepaliktą klaidingam aiškinimui) są- 
voką ir kurią nagrinėti labiau dera mokytojams tarpu- 
savyje (kaip filosofiniams ir mokslingiems šventųjų 
knygų aiškintojams), idant susivieniję aiškintų jos 
prasmę, kurioje ne viskas skirta įprastinei supratimo 
galiai arba net šio laiko poreikiui, — juk aklas tikėji- 
mas raide teisingą religinę mąstyseną veikiau iškrei- 
pia negu pagerina. 


Šitaip, mano nuomone, būtų galima sujungti du tariamai vienas ki- 
tam pPEaeSimEUs teiginius: ateis Kristus Jėzus, „kuris teis gyvuosius ir mi- 
rusiuosius““* ir, kita vertus, „Dievas juk nesiuntė savo Sūnaus į pa- 
saulį, kad jis pasaulį pasmerktų, bet kad pasaulis per jį būtų išgelbė- 
tas“ (Jn 3, 17), ir juos suderinti su ta vieta, kur pasakyta: „jau yra nu- 
teistas už tai, kad netiki Dievo viengimio Sūnaus“ (ten pat 3, 18), bū- 
tent ta pačia dvasia, apie kurią sakoma: „Jis ateis ir parodys pasauliui, 
kaip šis klysta dėl nuodėmės, dėl teisumo, dėl teismo“*“, 

Tokių skyrimų skrupulingą rūpestingumą tik proto, kuriam, tiesą 
sakant, jie čia atlikti, srityje lengvai būtų galima laikyti nenaudingu ir 
varginančiu subtilumu - toks jis ir būtų, jei būtų sugalvotas tirti die- 
viškąją prigimtį. Bet kadangi žmonės religijos dalykuose nuolat linkę 
dėl savo kalčių kreiptis į dieviškąjį gerumą, vis dėlto negalėdami apeiti 
dieviškosios justicijos - o palankus teisėjas viename ir tame pa- 
čiame asmenyje yra prieštaravimas, - tai lengva matyti, kad net prak- 
tiniu atžvilgiu jų sąvokos apie tai turi būti labai netvirtos ir savęs ne- 
atitinkančios ir kad, vadinasi, šių sąvokų patikrinimas bei tikslus api- 
brėžimas praktiškai didžiai svarbus. 

APIE TARNAVIMĄ 
"IR NETIKRĄ TARNAVIMĄ 
VADOVAUJANT GERAJAM PRINCIPUI, 
ARBA APIE RELIGIJĄ IR KUNIGYSTĘ 


Jau prasideda gerojo principo viešpatavimas ir pa- 
sirodo Žymė, kad „atėjo metas ir prisiartino Dievo ka- 
ralystė“*", jei tik jos organizacijos principai pradeda 
darytis viešaisiais; juk tada galimame vien tik 
mąstyti pasaulyje jau yra tai, kieno pagrindai, kuriais 
tik ir gali būti įgyvendinta Dievo karalystė, visur įlei- 
do šaknis, nors visiškas jos reiškinio išsivystymas ju- 
timais suvokiamame pasaulyje vis dar nukeltas į ne- 
apžvelgiamą tolį. Mes matėme, kad jungimasis į vie- 
ną etinę bendriją yra tam tikros rūšies pareiga (offi- 
cium sui generis) ir kad, nors kiekvienas paklūsta sa- 
vo asmeninei pareigai, iš to gali išplaukti tik atsitik- 
tinis visų sutarimas dėl vieno bendrojo gėrio ir 
kad tam nereikia ypatingo organizavimo; bet tokio vi- 
sų sutarimo negalima tikėtis tol, kol žmonių tarpusa- 
vio susivienijimas vienu ir tuo pačiu tikslu ir mora- 
lės dėsnių pagrindu įkūrimas bendrijos kaip susi- 
jungusios ir todėl galingesnės jėgos, galinčios pasiprie- 
šinti blogojo principo pagundoms (juk šiaip jau pa- 
tys Žmonės gundo vienas kitą tarnauti pastarojo įran- 
kiu), netaps ypatinga užduotimi. 

Mes taip pat matėme, kad tokią bendriją kaip Die- 
vo karalystę Žmonės imasi kurti tik per religiją 
ir, pagaliau, kad pastaroji būtų vieša (to bendrijai rei- 
kia), šią bendriją galima įsivaizduoti jusliškai patiria- 
ma bažnyčios forma, taigi jos organizacija turi bū- 
ti žmonėms privalomas reikalas, kuris jiems pavestas 
ir kurio iš jų galima reikalauti. 

Bet bažnyčios, kaip pagal religijos įstatymus orga- 
nizuotos bendrijos, įkūrimas, atrodo, reikalauja dides- 
nės išminties (tiek dėl įžvalgos, tiek ir dėl geros nuo- 
statos) negu toji, kurią Žmonėms galima pripažinti. Juo 
labiau kad moralinis gėris, turimas omenyje tokią or- 
ganizaciją kuriant, atrodo, turi būti kaip tikslas Žmo- 
nėms jau numatytas. Iš tikrųjų beprasmiška sakyti, 
kad Žmonės turėtų įkurti Dievo karalystę (tiek pat 
gerai apie juos galima sakyti, kad jie gali įkurti žmo- 
giškojo monarcho karalystę). Dievas pats turi būti sa- 
vo karalystės įkūrėjas. Bet kadangi mes nežinome, ką 
Dievas tiesiogiai daro, kad savo karalystės, kurios pi- 
liečiais ir valdiniais būti mes laikome savo moraliniu 
pašaukimu, idėją įkūnytų tikrovėje, bet turbūt Žinome, 
ką turime daryti, kad taptume tinkami būti jos nariais, 
tai ši idėja (ji gali būti protu arba per Raštą Žmonių gi- 
minėje sužadinta ir tapti viešąja) įpareigoja mus or- 
ganizūoti bažnyčią, kurioje pastaruoju atveju pats Die- 
vas yra pagrindinio įstatymo kūrėjas bei pradi- 
ninkas, o žmonės, kaip šios karalystės nariai ir laisvi pi- 
liečiai, visais atvejais yra jos organizacijos inicia- 
toriai. Tada tie iš jų, kurie sutinkamai su šia organiza- 
cija tvarko jos viešuosius reikalus, - bažnyčios admi- 
nistraciją kaip jos tarnai, o visi kiti sudaro jos įsta- 
tymams pavaldžią sandraugą - bendruomenę. 

Kadangi grynoji proto religija kaip viešasis religi- 
nis tikėjimas pripažįsta tik bažnyčios (būtent neregi- 
mos) grynąją idėją ir tik regimoji bažnyčia reikalinga 
žmonių sukuriamos organizacijos bei jai gabi, tai tar- 
navimo vadovaujant gerajam principui pirmojoje ne- 
galima laikyti bažnyčios tarnyba, ir grynoji proto re- 
ligija neturi jokių įteisintų tarnautojų kaip etinės ben- 
drijos pareigūnų. Kiekvienas pastarosios narys pa- 
liepimus gauna tiesiogiai iš aukščiausiojo įstatymų lei- 
dėjo. Bet kadangi vykdydami visas savo pareigas (vi- 
sas jas turime laikyti dieviškaisiais priesakais), mes vis 
dėlto visada esame Dievo tarnyboje, tai grynosios 
proto religijos tarnais bus visi doraminčiai 
žmonės (tam nereikia būti valdininkais), tik jų ne- 
galima vadinti bažnyčios (būtent regimos, tik apie ją 
čia kalbama), tarnais. 

Juk kadangi kiekviena statutinių įstatymų pagrin- 
du įkurta bažnyčia teisinga gali būti tik tiek, kiek joje 
glūdi nuolatinio artėjimo prie grynojo proto tikėjimo 
(to, kuris, jei jis yra praktinis, kiekviename tikėjime iš 
esmės sudaro religiją) ir kiek laikui bėgant galėjimo 
apsieiti be bažnyčios tikėjimo (pagal tai, kas jame is- 
toriška) principas, — tai mes šių įstatymų ir jais grin- 
džiamos bažnyčios pareigūnų tarnavimą (cultus) 
vis dėlto galime bažnyčiai numatyti tiek, kiek bažny- 
čia savo mokymus ir savo organizaciją nuolat kreipia 
į tą galutinį tikslą (viešąjį religinį tikėjimą). Priešingai, 
bažnyčios tarnai, į tai visai neatsižvelgiantys, veikiau 
tolydaus artėjimo prie nurodyto tikslo maksimą lai- 
kantys smerktina, o prieraišumą bažnyčios tikėjimo is- 
torinei ir statutinei daliai — vien tik išganymu, teisė- 
tai gali būti apkaltinti netikru tarnavimu bažny- 

čiai arba (tam, ką ji demonstruoja) etinei bendrijai va- 
dovaujant gerajam principui. 

Netikru tarnavimu (cultus spurius) suprantamas 
įsikalbėjimas kam nors tarnauti tokiais poelgiais, ku- 
rie iš tikrųjų numatytą tikslą anuliuoja. O religinėje 
bendrijoje tai įvyksta todėl, kad tai, kas tėra aukš- 
čiausios valios vykdymo priemonė, teigiama esant ja 
pačia ir talpinama to vietoje, kas mus daro tiesio- 
giai mielus Dievui; dėl šito Dievo ketinimas tada 
sužlugdomas. 


Pirmas skyrius 
Apie tarnavimą Dievui religijoje apskritai 


Religija (traktuojama subjektyviai) yra visų mū- 
sų pareigų, kaip dieviškųjų priesakų, pažinimas*. Ta 
religija, kurioje aš iš anksto turiu Žinoti, kad kas nors 


* Šiuo apibrėžimu užkertamas kelias kai kuriems religijos apskri- 
tai sąvokų aiškinimams. Pirma, kad religijoje, kiek tai susiję su teori- 
niu pažinimu ir tikėjimo išpažinimu, nereikia jokio asertorinio (net Die- 
vo būties žinojimo), nes dėl mūsų nepajėgumo antjuslinius objektus 
įžvelgti toks išpažinimas jau prilygtų veidmainystei, - o tik numato- 
ma spekuliacijos dėl daiktų aukščiausios priežasties probleminė 
prielaida (hipotezė), o objekto, dėl kurio veikti mums nurodo mūsų mo- 
raliai paliepiantis protas, atžvilgiu numatomas proto šio galutinio tikslo 
efektą žadantis praktinis, taigi laisvas asertorinis tikėjimas, kuriam 
reikia tik Dievo idėjos ir kurios neišvengiamai turi prieiti kiekvie- 
nas moralinis rimtas (ir todėl tikintis) gėrio siekimas, nepretenduoda- 
mas teoriniu pažinimu suteikti šiai idėjai objektyvaus realumo. Tam, 
kas gali tapti kiekvieno žmogaus pareiga, subjektyviai turi jau pakakti 
pažinimo (galima, kad yra Dievas) minimumo. 

Antra, šiuo religijos apskritai apibrėžimu užkertamas kelias klai- 
dingam įsivaizdavimui esą ji - ypatingų tiesiogiai su Dievu susiju- 
sių pareigų visuma; kartu tuo įspėjama neprisiimti sau (nors Žmonės 
tam labai linkę), be etinių pilietinių pareigų (žmogaus pareigų Žmo- 
nių atžvilgiu), dar ir rūmininko pareigų ir nemėginti vykdant pir- 
mąsias trūkumus visiškai padengti pastarosiomis. Visuotinėje religijo- 
je nėra ypatingų pareigų Dievui, nes Dievas iš mūsų nieko negali pri- 

yra dieviškasis priesakas, idant tai laikyčiau savo pa- 
reiga, yra apreikštoji (arba apreiškimo reikalau- 
janti) religija; tuo tarpu ta, kurioje aš pirma turiu Ži- 
noti, kad kas nors yra pareiga, kurią paskui galėsiu 
pripažinti dieviškuoju priesaku, yra prigimtinė 
religija. 

Tas, kuris tik prigimtinę religiją pripažįsta moraliai 
būtina, t. y. savo pareiga, gali būti vadinamas ir ra- 
cionalistu (tikėjimo dalykuose). Jei jis neigia bet ku- 
rio antgamtinio dieviškojo apreiškimo tikroviškumą, 
tai jis vadinamas natūralistu. O jei pastarąjį ir pri- 
pažįsta, bet tvirtina, kad jį Žinoti ir laikyti tikru reli- 
gijai nebūtinai reikalinga, tai jį būtų galima vadinti 
grynuoju racionalistu. Bet jei tikėjimą apreiški- 
mu jis laiko būtinu visuotinei religijai, tai jį galima va- 
dinti grynuoju nepaprastuoju natūralistu. 

Racionalistas dėl savo pavadinimo turi savaime iš- 
sitekti Žmogiškosios įžvalgos rėmuose. Todėl jis nie- 
kada negali, kaip natūralistas, neigti arba ginčyti nei 


imti, o mes negalime nei jam veikti, nei jo paveikti. Jei norima tokia 
pareiga padaryti privalomą didelę pagarbą jam, tai nepagalvojama apie 
tai, kad didelės pagarbos reiškimas - tai ne kokia nors ypatinga religi- 
jos apeiga, bet religinė nuostata, lydinti visus mūsų pareigą atitinkan- 
čius veiksmus apskritai. Jei ir sakoma, kad „Dievo reikia klausyti la- 
biau negu žmonių“? tai tas tereiškia: jei statutiniai priesakai, kurių at- 
žvilgiu Žmonės gali būti įstatymų leidėjas ir teisėjas, susiginčija su pa- 
reigomis, kurias protas besąlygiškai nustato ir dėl kurių laikymosi ar 
pažeidimo tik Dievas gali būti teisėjas, tai statutinių priesakų autorite- 
tas turi nusileisti pareigoms. Bet jei tuo, kad Dievo reikia klausyti la- 
biau negu Žmonių, norima suprasti statutinius, bažnyčios tam patvir- 
tintus Dievo priesakus, tai toks principas lengvai gali pavirsti ne kartą 
girdėtu veidmainių ir valdžios trokštančių kunigų karo šauksmu - 
maištui prieš pilietinę valdžią. Nes tai, ką pastaroji paliepia kaip leis- 
tiną, yra neabejotina pareiga; tačiau ar tai, kas nors pats savaime 
leistina, bet mūsų pažinta tik kaip dieviškasis apreiškimas, tikrai yra 
Dievo įsakyta, - tas (bent didžiausia dalimi) labai abejotina. 

apreiškimo kaip dieviškosios priemonės įvesti teisin- 
gą religiją, būtinumo, nes čia joks žmogus nieko ne- 
gali nuveikti protu. Vadinasi, ginčytinas klausimas gali 
paliesti tik grynojo racionalisto ir nepaprastojo natū- 
ralisto tarpusavio pretenzijas dėl tikėjimo dalykų arba 
tai, ką vienas ar kitas laiko būtina ir pakankama vienin- 
telei teisingai religijai arba laiko joje tik atsitiktina. 

Jei religija skirstoma pagal jos pradinę kilmę ir vi- 
dines galimybes (čia ji skirstoma į prigimtinę ir ap- 
reikštąją), bet tik pagal tą jos savybę, kuri daro ją ga- 
limą perteikti išoriškai, tada ji galėtų būti dviejų 
rūšių: arba prigimtinė, kurios (jeigu ji jau egzistuo- 
ja) buvimą kiekvienas gali patikrinti savo protu, arba 
mokslinga religija, kuria kitus žmones galima 
įtikinti tik padedant mokslingumui (kuriuo ir per ku- 
rį jie turi vadovautis). 

Šis skyrimas labai svarbus, nes vien tik iš religijos 
kilmės negalima daryti jokios išvados dėl jos tinkamu- 
mo ar netinkamumo būti visuotine Žmonijos religija, 
nes pastaroji priklauso nuo jos savybės būti ar nebūti 
visuotinai perteikiama; o nurodyta savybė sudaro es- 
minį pobūdį tos religijos, kuri turi suvienyti visus 
žmones. 

Tad prigimtinė religija vis dėlto gali būti ir ap- 
reikštoji, jei ji sudaryta taip, kad Žmonės, taikyda- 
mi tik savo protą, savaime gali ir turi ją prieiti, 
nors tai įvyktų ne taip greitai arba ne tokiu mastu, 
kaip pageidaujama. Taigi jos apreiškimas tam tikru lai- 
ku ir tam tikroje vietoje gali būti išmintingas ir žŽmo- 
nių giminei labai vaisingas tuo, kad jeigu tokiu būdu 
įvesta religija jau egzistuoja ir tapo viešai pripažinta, 
tai nuo to laiko kiekvienas pats ir savo paties protu 

gali įsitikinti jos tiesa. Šiuo atveju religija objekty- 
viai yra prigimtinė, nors subjektyviai - apreikš- 
toji, todėl jai iš tikrųjų dera pirmasis pavadinimas. Juk 
ateityje atsižvelgiant į aplinkybes galėtų būti visiškai 
užmiršta, kad pirma jos ėjo toks antgamtinis apreiš- 
kimas, ir šis užmiršimas, beje, nė kiek nesumenkintų 
nei šios religijos suprantamumo, nei tikrumo, nei jos 
galios sieloms. Bet kitaip atsitinka su religija, kurią dėl 
jos vidinio pobūdžio galima laikyti tik apreikštąja. Jei 
ji neglūdėtų visai tvirtoje tradicijoje arba šventosiose 
knygose kaip dokumentuose, tai ji išnyktų iš pasau- 
lio ir prireiktų arba kartkartėmis viešai pasikartojan- 
čio, arba kiekviename Žmoguje vidujai tolydžiai vyks- 
tančio antgamtinio apreiškimo, be kurio tokio tikėji- 
mo paplitimas ir sklaida būtų negalimi. 

Bet bent viena dalimi kiekvienoje, net apreikštoje, 
religijoje vis dėlto turi glūdėti ir neabejotini prigimti- 
nės religijos principai. Juk apreiškimas gali būti pri- 
mąstytas prie religijos sąvokos tik protu, nes pati 
ši sąvoka, kaip išvesta iš privalomo paklusimo mo- 
ralinio įstatymų leidėjo valiai, yra grynoji proto są- 
voka. Vadinasi, net apreikštąją religiją mes nagrinėsi- 
me, viena vertus, dar kaip prigimtinę, o kita ver- 
tus - kaip mokslingąją, ją patikrinsime ir galėsime 
spręsti, kas ir kokiu mastu jai būdinga iš pirmojo ar- 
ba antrojo šaltinio. 

Bet jei mes ketiname kalbėti apie apreikštąją reli- 
giją (bent tokia laikomą), tai to negalime daryti nepa- 
teikę kokio nors pavyzdžio iš istorijos, antraip turėtu- 
me išgalvoti sau kaip pavyzdžius tokius atvejus, kad 
suprastume, kada jų galimybė mums gali tapti ginčy- 
tina. Bet mes pasielgsime geriausiai, jei paimsime į 


189 


Ketvirta dalis 


rankas kokią nors su panašiais pavyzdžiais knygą, 
ypač tokią, kuri vidumi susieta su doroviniais, taigi su 
protui giminiškais mokymais, kaip jungiančiąją gran- 
dį aiškinant apreikštosios religijos idėją apskritai; ta- 
da šią knygą —- kaip vieną iš visokių knygų, aiškinan- 
čių religiją ir dorybę pasitikint apreiškimu, - pasiren- 
kame kaip paties savaime naudingo mėginimo suras- 
ti tai, kas šioje religijoje mums gali būti grynoji, taigi 
visuotinė, proto religija, pavyzdį. Čia mes neturime 
brautis į reikalą tų, kuriems patikėta šios knygos, kaip 
apreiškimų pozityvių mokymų visumos, aiškinimas, ir 
tuo pačiu ketinti užginčyti jų aiškinimą, grindžiamą 
mokslingumu. Proto religijai, kadangi ji kartu su filo- 
sofais siekia vieno ir to paties tikslo, t. y. moralinio gė- 
rio, kur kas naudingiau šį aiškinimą, padedant jo pa- 
ties protingiems pagrindams, atvesti kaip tik į tai, ką 
ji pati mano pasiekti kitu būdu. 

Tokia knyga čia gali būti Naujasis Testamentas 
kaip krikščioniškosios tikėjimo doktrinos šaltinis. Se- 
kant mūsų ketinimu, mes šiuo atveju krikščioniškąją 
religiją norime pateikti dvejuose skirsniuose —- pirma, 
kaip prigimtinę, o antra, kaip mokslingą religiją pa- 
gal jos turinį ir joje esančius principus. 


Pirmas skirsnis 

Krikščioniškoji religija 

kaip prigimtinė religija 
Prigimtinė religija kaip moralė (subjekto laisvės at- 
žvilgiu) susijusi su to, kas gali padėti pasiekti jos ga- 
lutinį tikslą, sąvoka (su Dievo kaip pasaulio morali- 
nio kūrėjo sąvoka) ir Žmogaus gyvenimo trukmės, kuri 
primatuota visam šiam tikslui (nemirtingumui), atžvil- 

giu yra grynoji praktinė proto sąvoka, kuri, nepaisant 
savo begalinio vaisingumo, vis dėlto proto teorinio su- 
gebėjimo dalyvavimo numato tiek mažai, kad kiekvie- 
ną Žmogų galima šia religija pakankamai įtikinti prak- 
tiškai ir bent tikėtis jos poveikio kiekvienam kaip pa- 
reigos. Joje glūdi didysis teisingos bažnyčios reikala- 
vimas, būtent visuotinumo kvalifikacija, nes taip su- 
prantamas jos galiojimas kiekvienam (universitas vel 
omnitudo distributiva), t. y. visuotinis vienbalsiškumas. 
Kad šia prasme ją išplatinus ir išsaugojus kaip pasau- 
linę religiją, jai reikia tarnų (ministerium), žinoma, tik 
neregimos bažnyčios, bet nereikia pareigūnų (officiales), 
t. y. reikia mokytojų, o ne viršininkų, nes kiekvieno 
paskiro Žmogaus proto religijos dėka jokia bažnyčia 
dar neegzistuoja kaip visuotinis susivienijimas 
(omnitudo collectiva) arba bent šia idėja nežadama. 
Bet toks vienbalsiškumas negali išsilaikyti savaime, 
taigi negali, netapęs regimąja bažnyčia, skleisti savo vi- 
suotinumo; jis tegalimas, jeigu jį lydės kolektyvinis vi- 
suotinumas, t. y. tikinčiųjų susivienijimas į vieną (re- 
gimąją) bažnyčią pagal grynosios proto religijos prin- 
cipus. Tačiau ir ši bažnyčia neatsiranda iš to vienbal- 
siškumo savaime, o jei ji būtų įkurta, tai jos laisvi pa- 
sekėjai (kaip anksčiau parodyta) nesuteiktų jai tvirty- 
bės kaip tikinčiųjų bendruomenei (nes nė vienas iš 
šių apsišvietusių Žmonių nemano, kad dėl religinių įsi- 
tikinimų jam reikalinga tos religijos sekėjų bendrija). 
Tad jei prie prigimtinių tik protu pažįstamų įstatymų 
neprisijungs dar tam tikri statutiniai, bet lydimi įstaty- 
mų leidžiančiosios įtakos (autoriteto) potvarkiai, tai vi- 
sada dar trūks to, kas sudaro ypatingą Žmonių parei- 
gą ir priemonę siekiant aukščiausio jų tikslo, būtent 
tvirto Žmonių suvienijimo į vieną visuotinę regimąją 

bažnyčią. Toks autoritetas, kaip jos pagrindinis prad- 
muo, numato faktą, o ne tik grynąją proto sąvoką. 

Jei pripažįstame mokytoją, apie kurį istorija (arba 
bent visuotinė iš esmės neginčytina nuomonė) sako, 
kad jis atnešė grynąją, visam pasauliui suprantamą 
(prigimtinę) ir labai prasmingą religiją, kurios atvirus 
pamokymus mes patys galime patikrinti, ir kad jis pir- 
mas viešai išdėstė šiuos pamokymus net nepaisyda- 
mas varginančio, į moralinius tikslus neorientuojančio 
viešpatavusio bažnyčios tikėjimo (kurios lažas gali būti 
pavyzdys bet kurio kito, iš esmės tik statutinio, tikė- 
jimo, kuris tuo laiku pasaulyje buvo visur); jei mano- 
me, kad tą visuotinę proto religiją jis padarė bet ku- 
rio religinio tikėjimo aukščiausiąja būtina sąlyga ir pri- 
dėjo žinomus statutus, kuriuose glūdi formos ir apei- 
gos, turinčios pasitarnauti priemonėmis įgyvendinant 
tais principais grindžiamą bažnyčią, - tai mes galime, 
atsydami nuo šiam tikslui skirtų kai kurių jo potvar- 
kių atsitiktinumo ir savivalės, pastarajai suteikti teisin- 
gos visuotinės bažnyčios vardą, o jo paties autoriteto 
kviečiant Žmones vienytis į šią bažnyčią neginčyti - jis 
tikėjimo negausina naujais apsunkinančiais potvar- 
kiais, 0 savo pirma paskelbtuosius neketina paversti 
ypatingomis šventomis apeigomis ir pačius savaime 
privalomus kaip religijos elementus. 

Po šio aprašymo negalima pervertinti šio asmens, 
kuris gali būti garbinamas nors ne kaip nepriklauso- 
mos nuo visų statutų, grynosios, visų Žmonių širdyse 
įrašytos religijos (nes ji nekilusi iš savos kieno nors 
valios) įkūrėjas, bet kaip pirmosios teisingos baŽ- 
nyčios įkūrėjas. 

Šiam jo, kaip dieviškojo pasiuntinio, orumui paliu- 
dyti mes norime čia pateikti kai kuriuos jo pamokymus 

kaip neabejotinus religijos apskritai aktus. Istorijoje jie 
gali figūruoti bet kaip (nes pačioje jų idėjoje jau glūdi 
jų pripažinimo pakankamas pagrindas), bet, Žinoma, 
negali būti kas nors kita, o tik grynojo proto mokslas; 
juk jie yra vieninteliai, kurie patys save įrodo ir kuriais, 
vadinasi, pirmiausia turi remtis kitų patvirtinimas. 
Pirmiausia jis nori, kad Žmogus galėtų tapti mie- 
las Dievui ne vykdydamas išorines pilietines arba sta- 
tutines bažnytines pareigas, o tik grynąja moraline 
nuoširdžia nuostata (Mt 5, 20-48), kad nuodėmingos 
mintys Dievui turėtų nuodėmingo veiksmo reikšmę 
(5, 28) ir kad apskritai šventumas būtų tikslas, kurio 
žmogus privalo siekti (5, 48), o, pavyzdžiui, neapykan- 
ta širdyje prilygtų Žudymui (5, 22); kad artimajam pa- 
daryta skriauda galėtų būti atlyginta tik darant gera 
pačiam Žmogui, o ne pamaldžiomis apeigomis (5, 24), 
ir kad teisingumo klausimu pilietinė prievartos prie- 
monė*, priesaika nepadarytų žalos pagarbai pačiai tie- 
sai (5, 34-37); kad prigimtinis, bet blogas Žmogaus šir- 


* Sunku suprasti, kodėl tokios pliku prietaringumu, o ne sąžinin- 
gumu grindžiamos prievartinės priemonės duoti parodymus pilietiniam 
tribunolui aiškus draudimas religijos mokytojams atrodė esąs toks be- 
reikšmis. Kad tai prietaras, kurio poveikiu čia labiausiai pasikliaujama, 
matyti štai iš ko. Apie žmogų, kuriuo nepasitikima, manant, kad iškil- 
mingu parodymu, kurio tiesa remiasi žmonių teisės (švenčiausio, kas 
yra pasaulyje) nuosprendis, jis nepasakys tiesos, vis dėlto manoma, kad 
sakyti tiesą jį privers formulė, kurioje dėl to parodymo nėra nieko dau- 
giau, o tik tai, kad tas Žmogus šaukiasi dieviškosios bausmės (kurios 
už melavimą jis ir taip negali išvengti), tarytum nuo jo paties priklau- 
sytų duoti ar neduoti ataskaitą šiam aukščiausiajam teismui. 

Pateiktoje Rašto vietoje ši priesaikos rūšis vaizduojama kaip be- 
prasmiškas įžūlumas tarsi burtažodžiu padaryti tikrais dalykus, ku- 
rie vis dėlto ne mūsų galioje. - Bet visai suprantama štai kas: išmin- 
tingas mokytojas, sakydamas, kad tai, kas, iškilmingai pažadant saky- 
ti tiesą, be „taip, taip“, „ne, ne“, pasakyta daugiau, yra gudravimas, 
gerai įsivaizdavo blogus padarinius, kuriuos sukelia priesaika, t. y. kad 
jai teikiama didžiausia reikšmė įprastinį melą daro bemaž leistinu. 

dies polinkis būtų visiškai pakeistas; kad saldus kerš- 
to jausmas turi virsti pakanta (5, 39-40), o neapykan- 
ta savo priešams - geradarybe (5, 44). Šitaip, sekant 
jo Žodžiais, jis manąs visiškai deramai įvertinti žydų 
įstatymą (5, 17), be to, akivaizdu, šio įstatymo aiškin- 
toja turi būti ne biblinis mokslingumas, bet grynoji 
proto religija, nes įstatymas, laikantis jo raidės, leido 
tai, kas tiesiog priešinga viskam, kas pasakyta. 

Ir dar, jis nepraleidžia nepastebėjęs įvardijimams 
„ankšti vartai“, „siauras kelias“ įstatymo klaidingo aiš- 
kinimo, kurį Žmonės sau leidžia, kad apeitų savo tik- 
rąją moralinę pareigą ir, atlikę pareigą bažnyčiai, ma- 
nytų esą atsilyginę (6, 13)*. Tačiau jis reikalauja, kad 
šios grynosios nuostatos turi atsiskleisti darbuose 
(5, 16), atimdamas vylingą viltį tiems, kurie mano, kad 
darbus atstos aukščiausiojo įstatymų leidėjo jo pasiun- 
tinio asmenyje šaukimasis ir šlovinimas, kad pataikau- 
dami įgytų jo palankumą (5, 21). Jis nori, kad šie dar- 
bai kaip sektinas pavyzdys būtų atlikti viešai (5, 16), 
be to, džiugia nuotaika, o ne kaip vergiški išreikalau- 
ti veiksmai (6, 16), ir kad šitaip religija iš nežymiai 
prasidėjusios tokios nuostatos žinios ir paplitimo kaip 
iš sėklinių grūdų geroje dirvoje arba gėrio fermente sa- 
vo vidine jėga pamažu išaugtų iki Dievo karalystės 
(13, 31-33). 

Pagaliau jis suvienijo visas pareigas, pirma, visuo- 
tine taisykle (kuri apima ir vidinį, ir išorinį Žmonių 

* „Ankšti vartai“ ir „siauras kelias“, vedantis į gyvenimą, yra 
gero gyvenimo būdo kelias, o „erdvūs vartai“ ir „platus kelias“, 
kuriuo eina daugelis, yra bažnyčia! Ne nuo bažnyčios ir jos statutų 
tarytum priklauso, jog žmonės paklysta, o taip yra dėl to, kad ėjimas 


į bažnyčią ir jos statutų pripažinimas arba jos apeigų celebracija lai- 
komi būdu, kuriuo Dievas labiausiai nori būti garbinamas. 


194 


APIE TARNAVIMĄ IR NETIKRĄ TARNAVIMĄ 


santykį), būtent: atlik savo pareigą ne kieno nors ska- 
tinamas, o tik iš tiesioginės pagarbos jam, t. y. mylėk 
Dievą (visų pareigų įstatymų leidėją) labiau už viską; 
antra, atskira taisykle, t. y. liečiančia Žmogaus išori- 
nį santykį su kitais žmonėmis kaip visuotinę pareigą: 
mylėk kiekvieną kaip pats save, t. y. prisidėk prie jo 
gerovės dėl tiesioginio, nesavanaudiškų paskatų pa- 
lankumo. Šie priesakai yra ne tik dorybės dėsniai, bet 
ir šventumo potvarkiai, kuriuos turime vykdyti ir 
kuriais įprastinis pasekimas vadinamas dorybe. 

Vadinasi, iš tų, kurie mano, sudėję rankas, visiškai 
pasyviai laukti moralinio gėrio kaip dangaus dovanos, 
jis atima visą viltį. Tam, kuris prigimtiniu gėrio įgy- 
miu, glūdinčiu Žmogaus prigimtyje (kaip jam patikė- 
tu talentu), nepasinaudoja tingiai pasitikėdamas, kad 
aukščiausioji moralinė įtaka jam dar pridurs trūksta- 
mą dorovinę savybę ir tobulumą, - jis grasina, kad net 
tas gėris, kurį toks Žmogus būtų galėjęs nuveikti sa- 
vo prigimtiniu įgymiu, dėl šio užmaršumo neturi bū- 
ti jam įskaitytas (25, 29). 

O dėl žmonėms labai natūralaus jų dorovinį elgesį 
atitinkančios palaimos lūkesčio dalies —- ypač jei pas- 
tarąją dažnai tenka aukoti dėl pirmojo, - tai jis už tai 
žada (5, 11-12) būsimojo pasaulio atlygį; bet pagal 
nuostatų skirtingumą šiame elgesyje tiems, kurie sa- 
vo pareigą atlieka dėl atlygio (arba dėl atleidimo 
nuo pelnytos bausmės), žada kitaip negu geriesiems 
Žmonėms, kurie visa tai atlieka tik dėl savęs. Tas, ku- 
rį valdo savanaudiškumas, šio pasaulio dievas, ir jei 
jis, jo neatsisakydamas, protu padaro jį tik subtilesnį 
ir išplečia už dabarties ankštų ribų, atrodys kaip žmo- 
gus (Lk 16, 3-9), apgaunantis savo poną ir verčiantis 

jį aukotis dėl pareigos. Juk jei jam ateina mintis, kad 
jis kada nors, galbūt greitai, vis dėlto turės pasaulį ap- 
leisti ir kad nieko iš to, ką čia turėjo, į kitą pasaulį pa- 
siimti negali, tai jis nusprendžia: tai, ką jis arba jo po- 
nas, savanaudiškumas, galėjo teisėtai reikalauti iš 
skurstančių Žmonių, nurašyti iš savo sąskaitos ir vie- 
toj to apsirūpinti tarsi čekiais, apmokėtinais kitame pa- 
saulyje. Dėl šito tas žmogus, kalbant apie tokio lab- 
daringo elgesio paskatą, nors elgiasi veikiau suma- 
niai negu dorai, vis dėlto pagal dorovės dėsnį, bent 
pagal jo raidę, gali tikėtis, kad net ir toks dalykas at- 
eityje negali likti be atlygio“. 

Su tuo galima palyginti tai, kas pasakyta apie ge- 
radarybę skurstantiesiems, kylančią tik iš pareigos pa- 
skatų (Mt 25, 35—40), nes pasaulio teisėjas tuos, kurie, 
teikdami pagalbą vargstantiems, net nepagalvojo, kad 
toks jų poelgis dar vertas atlygio ir kad jie tuo tarsi 
įpareigoja dangų atlyginti, - o nepagalvojo būtent to- 
dėl, kad tokie žmonės veikia ne dėl atlyginimo, - pa- 
skelbia tikraisiais savo karalystės išrinktaisiais. Iš to 
aišku, kad Evangelijos mokytojas, kalbėdamas apie at- 
lygį būsimajame pasaulyje, nelaiko atlygio poelgių pa- 
skata, bet tik ketina jį paversti (kaip sielą kilninantį 
dieviškojo gerumo ir išmintingumo užbaigtumo vado- 
vaujant Žmonių giminei vaizdinį) gryniausios pagar- 


* Apie ateitį mes nieko nežinome ir neturime joje ieškoti daugiau 
negu to, kas su dorovės paskatomis ir jos tikslu yra protą atitinkan- 
čioje sąsajoje. Tam priskirtinas ir tikėjimas, kad nėra tokio gero poel- 
gio, kurio padariniai nebūtų besielgiančiajam geri ir būsimajame gy- 
venime. Vadinasi, net jei gyvenimo pabaigoje Žmogus save ir laikytų 
smerktinu, visgi neturi dėl to susilaikyti bent nuo vieno gero poel- 
gio, kuris jo galioje. Ir kartu jis turi pagrindą tikėtis, kad tuo mastu, 
kokiu čia parodė gryną ir gerą ketinimą, jo poelgis vis dar yra vertin- 
gesnis negu tie beveiksmiai nuodėmių atleidimai, kurie, nė kiek nesu- 
mažindami kaltės, turi pakeisti gerų poelgių trūkumą. 

bos ir didžiausio moralinio pasitenkinimo objektu pro- 
tui, iš esmės sprendžiančiam apie Žmogaus paskirtį. 

Tad čia turime tobulą religiją, kurią visiems Žmo- 
nėms jų pačių protas gali pateikti suprantamai ir įtiki- 
namai, be to, ji tapo akivaizdi vieninteliu pavyzdžiu, 
kurio galimybė ir net būtinumas mums yra pirmavaiz- 
dis juo sekti (kiek žmonės tam pajėgūs), ir nei jos mo- 
kymo teisingumas, nei mokytojo autoritetas ir orumas 
nereikalauja jokio kito patvirtinimo (kuriam reikėtų 
mokslingumo arba stebuklo, nes tai ne kiekvienam pri- 
einama). Jei čia kartais remtasi senesniu (Mozės) įsta- 
tymų leidimu ir ankstesniais pavyzdžiais, tarytum jie 
turėtų pasitarnauti kaip patvirtinimas, tai jie atlikti ne 
skelbiamų mokymų teisingumui patvirtinti, bet tik juos 
paskleisti tarp Žmonių, kurie visiškai ir aklai atsidavė 
tam, kas sena. Žmonės, kurių galvos pripildytos statu- 
tinių dogmų, pasidaro beveik neimlūs proto religijai, 
kurią suprasti turi būti bet kada daug sunkiau, negu 
kai ji įnešama į nemokslingų, bet ir nepagedusių žmo- 
nių protus. Todėl nieko ir negali stebinti, jei Žmogus 
randa išdėstymą, pritaikytą tuometiniams prietarams, 
mįslingiems ir reikalaujantiems kruopštaus aiškinimo; 
kartu jis visur leidžia matyti, o dažnai aiškiai nurodo 
religijos mokymą, kuris, nereikalaudamas mokslingu- 


mo, kiekvienam Žmogui turi būti įtikinamas. 


Antras skirsnis 
Krikščioniškoji religija 
kaip mokslingoji religija 


Kadangi religija kaip būtinas numato dogmas, ku- 
rios kaip tokios protu negali būti pažintos, bet vis dėl- 

to visiems Žmonėms visais būsimais laikais turi būti 
perteiktos neiškreiptos (savo esminiu turiniu), tai ją (jei 
neketinama numanyti nuolatinio apreiškimo stebuklo) 
reikia laikyti šventuoju gėriu, patikėtu mokslinin- 
kų priežiūrai. Nes nors ji, iš pradžių lydima ste- 
buklų ir žygdarbių, ir net tuo, kas protu kaip tik ne- 
patvirtinama, visur gali rasti sau vietą, vis dėlto pats 
pranešimas apie visus šiuos stebuklus, kartu su reika- 
laujančiais patvirtinimo stebuklais mokymais, reika- 
lauja laikui bėgant raštiško, dokumentinio ir ne- 
kintamo pamokymo palikuonims. 

Religijos pagrindinių teiginių pripažinimas pir- 
miausia vadinamas tikėjimu (fides sacra). Tad krikš- 
čioniškąjį tikėjimą nagrinėsime kaip grynąjį proto 
tikėjimą, o kita vertus, kaip apreikštąjį tikėjimą 
(fides statutaria). Pirmąjį galima laikyti tikėjimu, kurį 
kiekvienas laisvai priima (fides elicita), o antrąjį — įsa- 
kytuoju tikėjimu (fides imperata). 

Bloguoju pradu, glūdinčiu Žmogaus širdyje ir nuo 
kurio niekas nėra laisvas dėl negalėjimo save laikyti 
kada nors išteisintu Dievo akivaizdoje apeliuojant į sa- 
vo gyvenimo būdą ir vis dėlto dėl tokio jam galiojan- 
čio teisingumo būtinumo, dėl netinkamumo pakaita- 
lais - bažnytinėmis apeigomis ir pamaldžiu lažiniu ti- 
kėjimu — padengti trūkstamą dorumą ir, priešingai, dėl 
neišvengiamo privalėjimo tapti nauju Žmogumi, - 
kiekvienas gali įsitikinti savo protu ir religija privalo 
jį tuo įtikinti. 

Bet atsižvelgiant į tai, kad krikščioniškasis moky- 
mas sukurtas remiantis faktais, o ne vien tik proto 
sąvokomis, jis jau nevadinamas tik krikščioniškąja re- 
ligija, o vadinamas krikščioniškuoju tikėjimu, ku- 

ris sudaro bažnyčios pagrindą. Vadinasi, tarnavimas 
tokiam tikėjimui pašvęstai bažnyčiai esti dvejopas: iš 
vienos pusės, toks, kuris turi vadovautis istoriniu ti- 
kėjimu, o iš kitos pusės, toks, kuris bažnyčiai tinka 
pagal proto praktinį ir moralinį tikėjimą. Nė vienas 
šių tarnavimų krikščioniškoje bažnyčioje negali atsi- 
skirti ir egzistuoti savarankiškai; pastarojo negalima 
atskirti nuo pirmojo todėl, kad krikščioniškasis tikė- 
jimas yra religinis tikėjimas, o pirmojo negalima at- 
skirti nuo pastarojo, nes jis — mokslingas tikėjimas. 

Krikščioniškasis tikėjimas kaip mokslingas tikė- 
jimas remiasi istorija ir, kadangi jo pagrindą (objekty- 
viai) sudaro mokslingumas, jis pats savaime nėra 
laisvas ir iš pakankamų teorinių argumentų įžval- 
gos išvestas tikėjimas (fides elicita). Jei jis būtų gry- 
nasis proto tikėjimas, tai vis dėlto jį reikėtų - nors mo- 
ralės dėsniai, kuriais jis grindžiamas kaip tikėjimas 
dieviškuoju įstatymų leidėju, paliepia besąlygiškai — 
laikyti laisvu tikėjimu, koks jis ir pateiktas pirmame 
skirsnyje. Negana to, jei tik tikėjimas nepaverčiamas 
pareiga, kaip istorinis tikėjimas jis galėtų būti teoriš- 
kai laisvas, jei kiekvienas būtų mokslingas. O jei jis tu- 
ri galioti kiekvienam, net ir nemokslingam Žmogui, tai 
jis yra ne tik įsakytas, bet ir įsakui aklas, t. y. toks ti- 
kėjimas, kuriam paklūstama (fides servilis) netiriant, ar 
tai iš tikrųjų dieviškasis įsakas. 

Bet krikščioniškoji apreiškimo doktrina visai nega- 
lima pradėti nuo besąlyginio tikėjimo apreikš- 
tais (nuo proto pačiais savaime paslėptais) teiginiais, 
o mokslinis pažinimas neturi sekti jai iš paskos nelyg 
tik apsauga nuo puolančio priešo, antraip krikščioniš- 
kasis tikėjimas būtų ne tik fides imperata, bet net servi- 


199 


Ketvirta dalis 


lis. Vadinasi, ją reikia nuolat tirti bent kaip fides histo- 
rice elicita, t. y. jos, kaip apreikštosios tikėjimo doktri- 
nos, mokslingumas turi būti ne ariergardas, o 
avangardas, ir negausūs Rašto mokslingi žinovai (dva- 
sininkai), kurie taip pat negali būti visiškai laisvi nuo 
pasaulietinių tuščių samprotavimų, tempia paskui sa- 
ve ilgą pulką neišsilavinusių (pasauliečių), kurie pa- 
tys savaime Rašte nenusimano (ir kuriais būna net 
kosmopolitiškai nusiteikę valdovai). 

Kad taip neatsitiktų, visuotinį Žmogiškąjį protą 
krikščioniškosios tikėjimo doktrinos prigimtinėje reli- 
gijoje reikia pripažinti ir garbinti kaip aukščiausią pa- 
liepiantįjį principą, o apreiškimo doktriną, kuria grin- 
džiama bažnyčia ir kuriai reikia mokslininkų aiškin- 
tojų ir sergėtojų, laikyti tik paprasta, nors didžiai ver- 
tinga mėgstama ir puoselėjama priemone, padedančia 
proto religijos prieinamumą išplatinti ir įtvirtinti net 
tarp tamsuolių Žmonių. 

Tai ir yra tikrasis tarnavimas bažnyčiai vado- 
vaujant gerajam principui; o tarnavimas, kuriame ap- 
reikštasis tikėjimas turi būti pirmesnis už religiją, yra 
netikras tarnavimas, kuriuo moralinė tvarka vi- 
siškai iškreipiama ir tai, kas tėra priemonė, paliepia- 
ma besąlygiškai (tarsi tikslas). Tikėjimas teiginiais, ku- 
riais neišsilavinęs Žmogus negali įsitikinti nei protu, 
nei padedant Raštui (nes Raštas pirmiausia turi būti 
patvirtintas dokumentais), tampa absoliučia pareiga 
(fides imperata) ir šitaip kartu su kitais su juo susiju- 
siais paliepimais pakeliamas į taip pat neturinčio po- 
elgių moralinių determinantų tikėjimo kaip lažinio iš- 
ganančiojo rangą. 

Šiuo principu pagrįsta bažnyčia turi, tiesą sakant, ne 
kulto tarnus (ministri), kaip buvo jos pradinėje būk- 
lėje, o įsakančiuosius aukštuosius pareigūnus (offi- 
ciales), kurie - jei jie (kaip protestantų bažnyčioje) pa- 
sirodo ne hierarchiniu spindesiu kaip išorine valdžia 
apvilkti dvasiniai valdininkai ir dėl tokių dalykų jie Žo- 
džiais net protestuoja, - iš tikrųjų nori būti laikomi vie- 
ninteliais pašauktaisiais Šventojo Rašto aiškintojais, at- 
imdami iš grynosios proto religijos jai būdingą rangą 
visada būti aukščiausiu Šventojo Rašto aiškintoju, kai 
biblinio mokslingumo taikymą jie apriboja vien tik baž- 
nyčios tikėjimo poreikiais. Šitaip jie tarnavimą baž- 
nyčiai (ministerium) paverčia jos narių viešpatavimu 
(imperium), nors tam, kad šią pretenziją paslėptų, nau- 
dojasi kuklesniu pirmuoju titulu. Tačiau šis viešpata- 
vimas, kuris proto neapsunkintų, jam brangiai kainuo- 
ja, t. y. tai reikalauja didesnių mokslingumo kaštų. Juk 
protas, „būdamas aklas gamtos atžvilgiu, verčia ant sa- 
vęs visą senovę ir po ja save pakasa“““. 

Tokioje būklėje esančių dalykų vyksmas šis. Pir- 
miausia šie Žmonės pirmųjų krikščioniškojo mokslo 
platintojų išmintingai sumanytą metodą šį mokslą 
įvesti į savo tautą laiko pačios religijos dalimi, galio- 
jančia visiems laikams ir visoms tautoms; taigi priva- 
lu tikėti, jog kiekvienas krikščionis turėjo 
būti žydas, kurio Mesijas atėjo, - tačiau su 
tuo visai nesiderina tai, kad jis iš tikrųjų nesusijęs jo- 
kiu Žydų įstatymu (kaip statutiniu), nors su tikėjimu 
turi priimti visą šventąją šios tautos knygą kaip die- 
viškąjį apreiškimą visiems Žmonėms“. 

* Mendelssohnas labai vykusiai panaudojo šią įprastinio krikš- 
čionybės įsivaizdavimo būdo silpnąją pusę, kad visiškai atmestų visus 

Bematant kyla daug sunkumų dėl šios knygos au- 
tentiškumo (o jos autentiškumas vis dar lieka neįro- 
dytas dėl to, kad kai kurios jos vietos, negana to, vi- 
sa joje telpanti šventoji istorija, panaudota krikščionių 
knygose būtent minėtu tikslu). Judaizmas nuo krikš- 
čionybės pradžios ir net iki to, kai krikščionybė jau 
buvo daug pažengusi, vis dar nebuvo pasirodęs 
mokslo visuomenei, t. y. mokslingiems kitų tau- 
tų amžininkams dar nebuvo žinomas, jo istorija lyg, 
dar nebuvo pasekama, ir šitaip jo šventoji knyga dėl 
savo senumo priskirta istoriniam tikėtinumui. Tačiau 
tai net ir tarus, nepakanka žinoti šią knygą iš verti- 
mų ir šiuo pavidalu perteikti palikuonims. Ja pagrįs- 
to bažnyčios tikėjimo patikimumas reikalauja, kad vi- 
sais būsimais laikais ir visose tautose būtų mokslinin- 
kų, mokančių hebrajų kalbą (kiek tik įmanoma mo- 
kėti kalbą, kuria parašyta tik viena vienintelė knyga); 
tačiau jos tyrinėjimas turi būti ne vien tik istorijos 
reikalavimus Izraelio sūnui dėl tikėjimo pakeitimo. Juk, pasak jo, net 
patys krikščionys pripažįsta, kad žydų tikėjimas - apatinis statinio 
aukštas, ant kurio kaip viršutinis aukštas rymo krikščionybė, tad šis rei- 
kalavimas būtų lygiavertis reikalavimui tarytum nugriauti apatinį aukš- 
tą, kad apsigyvenus viršutiniame. Jo tikroji mintis vis dėlto prasišvie- 
čia pakankamai aiškiai. Jis nori pasakyti: tik atsisakykite paties judaiz- 
mo savo religijoje (istorinėje tikėjimo doktrinoje jis visada gali likti 
kaip seniena) ir mes jūsų siūlymą apgalvosime (iš tikrųjų tada neliktų 
jokios kitos, tik grynai moralinė, statutais neapsunkinta religija). Nusi- 
kračius išorinių apeigų jungo, mūsų našta nė kiek nepalengvėtų, jei vie- 
toj jos mums uždėtų kitą — tikėjimo šventąja istorija išpažinimą, sąži- 
ningą Žmogų slegiantį dar labiau. 

Beje, šios tautos šventosios knygos, nors ne dėl religijos poreikių, 
bet mokslingumo tikslu, visada turi būti išsaugotos ir gerbiamos, nes 
nėra kitos tokios tautos, kurios istorijoje su tam tikra tikėtinumo regi- 
mybe būtų datuojami senų senovės (net iki pasaulio pradžios) epochų 
įvykiai, į kuriuos galima talpinti visą mums žinomą pasaulietinę isto- 
riją ir šitaip užpildyti tas dideles tuštumas, kurios pastarojoje turi glū- 
dėti. 

mokslo apskritai reikalas, o toks reikalas, nuo kurio 
priklauso Žmonių palaima, t. y. turi būti Žmonių, pa- 
kankamai mokančių šią kalbą, kad garantuotų pasau- 
liui teisingą religiją. 

Nors krikščioniškosios religijos likimas panašus ir 
nors jos šventieji įvykiai viešai vyko apsišvietusios 
tautos akivaizdoje, vis dėlto jos istorija vėlavo dau- 
giau negu vieną Žmonių kartą, kol įėjo į šios tautos 
mokslinę visuomenę; taigi jos autentiškumas turi ap- 
sieiti be amžininkų patvirtinimo. Bet ji už judaizmą 
didžiai pranašesnė tuo, kad kilo iš pirmojo mo- 
kytojo lūpų ne kaip statutinė, o kaip moralinė re- 
ligija, kartu glaudžiausiame ryšyje su protu, todėl ji 
savaime ir be istorinio mokslingumo paramos galėjo 
kaip labiausiai patikima paplisti visiems laikams ir vi- 
soms tautoms. Bet pirmieji bendruomenių įkūrė- 
jai vis dėlto manė esant reikalinga ją glaudžiai susie- 
ti su judaizmo istorija, kuri pagal savo tuometinę pa- 
dėtį, nors galbūt tik tiems laikams, buvo išdėstyta iš- 
mintingai ir taip savo šventuoju paveldu pasiekė mus. 
O bažnyčios įkūrėjai šią epizodinę populiarinimo 
priemonę palaikė esminiais tikėjimo straipsniais ir ją 
daugino arba tradicijoje, arba interpretacijomis, o bažŽ- 
nyčios susirinkimuose tie straipsniai įgydavo įstaty- 
mo galią arba pateikdavo mokslinius įrodymus, dėl 
kurių arba jų priešybės —- vidinės šviesos, į kurią gali 
pretenduoti kiekvienas pasaulietis, - negalima nepa- 
stebėti, kad jiems padedant tikėjime dar turės įvykti 
daugybė pakitimų. Permainos neišvengiamos, kol re- 
ligijos mes ieškome ne savyje, bet už savęs. 

Antras skyrius 


Apie netikrą tarnavimą Dievui 
statutinėje religijoje 

Vienintelėje teisingoje religijoje nėra nieko, išsky- 
rus įstatymus, t. y. tokius praktinius principus, kurių 
būtinumą mes galime įsisąmoninti ir, vadinasi, ku- 
riuos grynu protu (ne empiriškai) pripažįstame ap- 
reikštais. Tik bažnyčios, kuriai galima suteikti įvairias 
vienodai geras formas, reikmėms galima parengti sta- 
tutus, t. y. dieviškais laikomus potvarkius, kurie mū- 
sų grynajam moraliniam spręsmui yra savavališki ir 
atsitiktiniai. Šį statutinį tikėjimą (kuris galbūt apsiri- 
boja viena tauta ir negali būti visuotine pasauline re- 
ligija) laikyti esminiu apskritai tarnaujant Dievui ir jį 
daryti dieviškojo palankumo Žmogui aukščiausiąja są- 
lyga - tai religijos iliuzija*, kurios laikymasis 
yra netikras tarnavimas, t. y. tariamas Dievo 
garbinimas, tiesiogiai besipriešinantis tam teisingam 
Dievo reikalaujamam tarnavimui. 


* Iliuzija yra suklydimas, paprastą daikto vaizdinį tapatinantis pa- 
čiam daiktui. Antai gobšus turtuolis turi šykštumo iliuziją, kai jis įsi- 
vaizdavimą, jog kada nors, jei panorėtų, gali pasinaudoti savo turtais, 
laiko to, kad jis jais niekada nepasinaudos, pakankamu pakaitalu. Gar- 
bės troškimo iliuzija kitų žmonių reiškiamą šlovinimą, kuris iš es- 
mės tėra išorinė pagarbos išraiška (vidujai galbūt visai nepuoselėjama), 
laiko verte, kuri priskirtina tik tikrajai pagarbai; vadinasi, tam priklauso 
ir titulų bei ordinų troškimas, nes jie tėra išoriniai pranašumo kitų at- 
žvilgiu pavaizdavimai. Iš to kilo net pamišimo pavadinimas““, nes 
jis tik (vaizduotės) vaizdinį laiko daikto buvimu ir būtent taip įpratęs 
jį vertinti. - Šiuo atveju priemonės kokiam nors tikslui pasiekti (pir- 
miau negu šios priemonės panaudojamos) - įsisąmonintos, o tikslo pa- 
siekimas tėra vaizdinyje; taigi tenkintis tik šiuo įsisąmoninimu, tary- 
tum jis būtų lygiavertis pačiam tikslo pasiekimui, - tai praktinė 
iliuzija, tik apie ją čia kalbama. 

S 1. Apie visuotinį subjektyvų 
religinės iliuzijos pagrindą 


Antropomorfizmas, kurio Žmonės vargiai gali iš- 
vengti teoriniame Dievo ir jo esmės vaizdinyje ir kuris, 
beje, pakankamai nekaltas (jei tik jis neturi įtakos parei- 
gos sampratai), - nepaprastai pavojingas mūsų prakti- 
niam santykiui su savo valia ir pačiam mūsų moralu- 
mui, nes tada mes sukuriame sau Dievą*, kurį lengviau- 
siai galime palenkti savo naudai ir manyti, kad atsikra- 
tėme varginančios nepaliaujamos pastangos paveikti 
savo moralinės nuostatos gelmę. Principas, kurį šiomis 
aplinkybėmis paprastai žmogus susidaro, šis: visa, ką 
mes darome vien tik tam, kad patiktume dievybei (jei 
tik tai tiesiogiai neprieštarauja moralumui ir net jei prie 
jo nė kiek neprisideda), mes įrodome savo pasirengimą 
tarnauti Dievui kaip paklusnūs ir todėl jam mieli valdi- 
niai, vadinasi, Dievui ir tarnaujame (in potentia). 

Tačiau tai, kuo Žmogus tikisi tarnauti Dievui, tur- 
būt ne visada yra aukojimasis ir iškilmės, net viešieji 
žaidimai, kurie graikams ir romėnams dažnai turėjo 
tam pasitarnauti ir tebetarnauja, kad dievybę padarius 
palankią tautai arba atskiriems Žmonėms pagal jų iliu- 
zijas. Tačiau aukojimasis (atgailavimai, savęs kankini- 


* Kai sakoma, kad kiekvienas žmogus susikuria Dievą, nega- 
na to, pagal moralines sąvokas (disponuodamas be galo didelėmis sa- 
vybėmis, priklausančiomis gebėjimui įsivaizduoti jas atitinkantį pasau- 
lyje objektą) net privalo jį sukurti, kad jame garbintų tą, kuris jį su- 
kūrė, - tai skamba nors abejotinai, bet anaiptol ne smerktinai. Juk kad 
ir kokiu būdu tam tikrą esybę kitas patvirtintų bei aprašytų kaip Die- 
vą ir galbūt (jei galima) net jam pasirodžiusią, vis dėlto šį vaizdinį jis 
turi pirmiausia suderinti su savo idealu, kad spręstų, ar jis turi teisę tą 
esybę laikyti dievybe ir ją garbinti. Vadinasi, vien tik iš apreiškimo —- 
jei kaip pagrindas pirmiau nepadėta kaip prabavimo akmuo mora- 
linė sąvoka visu savo grynumu - negali atsirasti jokia religija ir kiek- 
vienas Dievo garbinimas bus stabų garbinimas. 

mai, šventųjų vietų lankymas ir pan.) visada buvo lai- 
komi stipresnėmis, dangaus malonei paveikti veiks- 
mingesnėmis ir apsivalyti nuo nuodėmių tinkamesnė- 
mis priemonėmis, nes tai stipriau padeda apibūdinti 
beribį (nors ne moralinį) paklusimą dievybės valiai. 
Kuo nenaudingesni tokie savęs kankinimai, kuo ma- 
žiau jie skirti bendrajam Žmogaus moraliniam page- 
rėjimui, tuo šventesni atrodo, nes kaip tik dėl to, kad 
jie pasauliui visiškai nenaudingi, bet reikalauja pastan- 
gų, atrodo skirti vien tik paliudyti atsidavimą Dievui. 

Nors, kaip sakoma, šituo Dievui niekaip netarnau- 
jama, jis vis dėlto čia mato gerą valią, širdį, kuri nors 
per silpna laikytis jo moralinių priesakų, tačiau šį trū- 
kumą padengia šitaip paliudytu pasirengimu tarnau- 
ti. Čia jau akivaizdus polinkis į veiklos būdą, kuris pats 
savaime neturi jokios moralinės vertės ir tėra priemo- 
nė juslinį gebėjimą įsivaizduoti pakeliant iki sekimo in- 
telektualinėmis tikslo idėjomis arba jį nuslopinant, jei- 
gu jis pastarosioms pasipriešintų*. Tokiam veikimo bū- 


* Tiems, kurie visur, kur juslumo ir intelektualumo skirtingumai 
jiems ne tokie žinomi, mano aptiksią „Grynojo proto kritikoje“ priešta- 
ravimus jai pačiai, aš čia pažymėsiu, kad jei kalbama apie juslines prie- 
mones paaukštinti intelektualumą (grynąją moralinę nuostatą) arba apie 
kliūtis, kurias pastarajam pastato šios priemonės, tai abiejų tokių nevie- 
narūšių principų įtakos niekada nereikia įsivaizduoti kaip tiesioginės. 
Būtent kaip juslinės būtybės mes intelektualinio principo ap- 
raiškose,t. y. savo fizines jėgas determinuojant laisva poelgiuose pa- 
sireiškiančia savo valia, galime veikti priešingai dėsniui arba jo nau- 
dai, taigi priežastį ir padarinį įsivaizduojame iš tikrųjų kaip vienarūšius. 
Bet dėl antjuslinio veiksnio (subjektyvaus moralumo mumyse principo, 
slypinčio nesuvokiamoje laisvės savybėje), pavyzdžiui, grynosios religi- 
nės nuostatos, neįžvelgiame jame nieko esančio už jo dėsnio (jo jau pa- 
kanka), kas liestų priežasties ir padarinio santykį Žmogyje, t. y. mes ne- 
galime sau paaiškinti poelgių kaip įvykių jutimais suvokiamame pa- 
saulyje galimybės, remdamiesi žmonėms priskiriamomis moralinėmis sa- 
vybėmis kaip tik dėl to, kad tie poelgiai yra laisvi, o visų įvykių aiškini- 
mo pagrindai turi būti paimti iš jutimais suvokiamo pasaulio. 

dui mes savo nuomonėje vis dėlto suteikiame paties 
tikslo vertę arba, o tai visiškai tas pats, sielos nusitei- 
kimui būti imlia Dievui atsidavusioms nuostatoms (va- 
dinamoms didžia pagarba) suteikiame šių nuosta- 
tų vertę. Tad toks elgesys tėra religijos iliuzija, galinti 
įgauti įvairias formas, vienose ji labiau moralinio po- 
būdžio negu kitose, bet visose ji yra ne paprasta iš anks- 
to sumanyta klaida, bet netgi maksima - priemonėms, 
o ne tikslui suteikti savaiminę vertę; dėl tokio suteiki- 
mo ši iliuzija visomis formomis beprasmiška ir smerk- 
tina kaip įslaptintas polinkis į apgaulę. 


$ 2. Religijos iliuzijai priešingas 
moralinis religijos principas 


Pirmiausia aš priimu kaip jokio įrodymo nereika- 
laujantį pagrindinį teiginį šią tezę: visa, ką Žmo- 
gus dar, be gero gyvenimo būdo, mano 
galįs nuveikti, kad taptų Dievui mielas, 
tėra religijos iliuzija ir netikras tarnavi- 
mas Dievui. 

Aš sakau, ką Žmogus tikisi galįs nuveikti, nes tuo 
visai neneigiama, kad virš visko, ką mes galime nu- 
veikti, dar gali būti aukščiausios išminties paslaptyse 
kas nors, ką tik Dievas gali nuveikti, kad mus pada- 
rytų sau mielais žmonėmis. Bet jeigu tokią paslaptį 
bažnyčia paskelbtų apreikštąja, tai būtų pavojinga re- 
ligijos iliuzija laikyti, kad tikėti šiuo apreiškimu, to- 
kiu, koks mums perteiktas šventojoje istorijoje, ir jį iš- 
pažinti (vidujai arba išoriškai) savaime yra kai kas, 
kas daro mus Dievui mielus. Juk šis tikėjimas, kaip sa- 
vojo patvaraus teisingumo pripažinimo patvirtinimas, 
iš tikrųjų yra priverstas, atliekamas iš baimės veiks- 

mas, taigi tiesus Žmogus veikiau galėtų priimti bet 
kurią kitą sąlygą, tik ne šitą, nes visos kitos lažinio ti- 
kėjimo rūšys pareikalautų iš jo daryti tik ką nors ne- 
reikalinga, o čia - daryti ką nors, kas prieštarautų są- 
žinei: deklaruoti tai, kieno teisingumu jis nėra įsitiki- 
nęs. Vadinasi, išpažinimas, dėl kurio Žmogus įsikalba, 
kad jis pats savaime (kaip jam pažadėtojo gėrio pri- 
ėmimas) gali padaryti jį mielą Dievui, yra kas nors, ką 
jis mano dar galįs nuveikti viršijant gerą gyvenimo bū- 
dą - laikantis pasaulyje praktikuojamų moralės dės- 
nių, - šiame išpažinime jis savo tarnavimu kreipiasi 
tiesiai į Dievą. 

Pirma, mums patiems stokojant teisingumo (ku- 
ris reikšmingas Dievo akivaizdoje), protas mūsų ne- 
palieka visai be paguodos. Jis sako, kad tas, kuris tei- 
singa, pareigai atsidavusia nuostata, kiek leidžia jo su- 
gebėjimai, veikia, kad (bent nuolat artėjant prie visiš- 
ko atitikimo dėsnį) atliktų savo pareigas, - tas gali ti- 
kėtis, jog tai, kas ne jo galioje, pridurs kokiu nors 
būdu aukščiausioji išmintis (kuri šią nuolatinio artė- 
jimo nuostatą gali padaryti nekintamą). Čia protas ne- 
pretenduoja tą būdą apibrėžti ir Žinoti, kas jis yra, — 
o būdas, ko gero, gali būti toks paslaptingas, kad Die- 
vas mums jį galėtų apreikšti geriausiu atveju kaip sim- 
bolinį vaizdinį, t. y. leis suprasti jo praktinę reikšmę, 
o teoriškai mes visiškai negalime suprasti ir išreikšti 
sąvokomis, kas yra šis Dievo santykis su Žmogumi 
pats savaime, jei jis ir panorėtų mums atskleisti tokią 
paslaptį. 

Tarkime, kad tam tikra bažnyčia tvirtina, jog ji 
gali apibrėžti būdą, kuriuo Dievas padengia tą žmo- 
nių giminės moralinį trūkumą ir kartu nuteisia am- 

žinam pasmerkimui visus Žmones, kurie nežino tos 
protui natūraliai nežinomos pateisinimo priemonės ir 
todėl negali jos priimti bei išpažinti kaip religijos 
dogmos, - tai kas tada čia netikintis? Tas, kuris tiki 
nežinodamas kaip įvyksta tai, ko jis viliasi, ar tas, 
kuris nori perdėm sužinoti šį Žmogaus išvadavimo 
iš blogio būdą ir priešingu atveju praranda bet ko- 
kią viltį, kad bus išganytas? 

Kalbant iš esmės, pastarajam pažinti šią paslaptį ne 
tiek svarbu (nes jau protas jį moko, kad jam visai ne- 
naudinga Žinoti tai, kuo jis niekaip negali pasinaudo- 
ti); bet jis nori šią paslaptį Žinoti tik todėl, kad (tegul 
tai ir įvyksta tik vidujai) iš tikėjimo, iš viso, kas ap- 
reikšta, priėmimo, išpažinimo ir šlovinimo galėtų su- 
sikurti tą tarnavimą Dievui, kurį jam gali suteikti dan- 
gaus malonė visai nepanaudojant savo paties jėgų pra- 
dėti gerą gyvenimo būdą, taigi įgyti visai veltui, o ge- 
rą gyvenimo būdą sukurti visiškai antnatūraliu būdu 
arba, jei įvyktų kas nors jam priešinga, bent kompen- 
suoti pažeidimą. 

Antra, jei žmogus nors truputį nutolsta nuo mi- 
nėtos maksimos, tai netikras tarnavimas Dievui (prie- 
taras) toliau tampa beribis, nes visa, kas prasilen- 
kia su maksima (kas tik tiesiogiai neprieštarauja do- 
rovei), yra savavališka. Nuo lūpomis ištartos aukos, 
kuri Žmogui mažiausiai kainuoja, iki pat gamtos gė- 
rybių, kurios šiaip jau galėtų būti Žymiai geriau pa- 
naudotos Žmogaus labui, aukojimo, negana to, iki pat 
savo paties asmens paaukojimo, kai jis (kaip atsisky- 
rėlis, fakyras arba vienuolis) tampa pasauliui praras- 
tas, — visa tai jis įteikia Dievui, bet tik ne savo mo- 
ralinę nuostatą. Ir sakydamas, kad atiduoda Dievui ir 

savo širdį, Žmogus tai supranta ne kaip Dievui mie- 
lo gyvenimo būdo nuostatą, o kaip nuoširdų troški- 
mą šia auka įmokėti vietoj pastarosios (natio gratis an- 
helans, multa agendo nihil agens. - Fedras“*'). 

Galiausiai, jei tik kartą priimama Dievui paties 
savaime mielo ir, reikalui esant, su juo sutaikančio, bet 
ne moralinio tarnavimo maksima, tai pasirodo, kad bū- 
dai jam tarsi mechaniškai tarnauti iš esmės nesiskiria 
ir nė vienas už kitą nėra pranašesnis. Visų jų vertė (ar- 
ba veikiau bevertiškumas) vienoda, ir vien tik maivy- 
masis yra noras subtilesniu nukrypimu nuo Dievo 
tikrojo garbinimo vienintelio intelektualinio principo 
save laikyti išskirtinesniu negu tie, kuriuos galima ta- 
riamai apkaltinti didesniu nutolimu juslumo link. Ar 
šventeiva bažnyčią lanko pagal statutą ar kaip mal- 
dininkas vyksta į Loreto arba Palestinos šventoves, ar 
savo maldų formules taria lūpomis, ar kaip tibetietis 
(kuris tiki, kad šie norai tiek pat gerai išsipildys, jei bus 
išdėstyti raštu, kad tik kaip nors būtų parašyti, pavyz- 
džiui, vėjuje plevėsuojančiose vėliavose arba sudėti į 
būgną, kuris lyg smagratis sukamas ranka) maldos 
tekiniu jas nukreipia į dangaus žinybas, - visa tai, 
kad ir koks būtų moralinio tarnavimo Dievui suroga- 
tas, yra tas pats ir turi tą pačią vertę. 

Čia svarbu ne išorinės formos skirtingumai, viskas 
priklauso nuo vienintelio principo pripažinimo arba 
neigimo: arba Dievas įsivaizduojamas tik per morali- 
nę nuostatą, nes jo pasireiškimas gyvas poelgiuose, ar- 
ba tik stengiamasi tapti jam mielu pamaldžiai koke- 
tuojant ir nieko nedarant*. Bet ar egzistuoja Žmogaus 


* Tai psichologinis reiškinys, kad kurios nors religijos, kurioje statu- 
tinio tikėjimo mažiau, išpažintojai jaučiasi dėl šito lyg tapę kilnesni ir 

sugebėjimų ribas pranokstanti svaiginanti dorybės 
iliuzija, kurią kartu su pataikaujančiąja religijos iliu- 
zija būtų galima įskirti į visuotinę saviapgaulių kla- 
sę? Ne. Dorovingumo nuostatai rūpi tai, kas realu, 
kas pats savaime Dievui miela ir prisideda prie pasau- 
lio gerinimo. Nors čia ir gali prisijungti savimanos iliu- 
zija laikyti save adekvačiu savo šventosios pareigos 
idėjai, bet tai pasitaiko atsitiktinai. Laikyti šią idėją di- 
džiausia vertybe — ne iliuzija, galima bažnytiniuose 
poteriuose, bet aiškus indėlis, prisidedantis prie pasau- 
lio gerinimo. 

Be to, jau įprasta (bent bažnyčios aplinkoje) tai, ką 
žmogus gali daryti dorybės principo dėka, vadinti 
prigimtimi, o tai, kas tarnauja tik jo moralinių ge- 
bėjimų stygiui papildyti ir, kadangi pastarųjų turėti 
pakankamai yra mūsų pareiga, gali būti tik troškimo 
arba vilties ir maldos objektas, - malone; kadangi 
viena ir kita kartu įprasta laikyti priežastimis, suke- 
liančiomis pakankamą Dievui mielo gyvenimo būdo 
nuostatą, tai jas ne tik vieną nuo kitos skiria, bet vie- 
ną kitai net supriešina. 

Įsikalbėjimas esą malonės poveikius galima atskir- 
ti nuo prigimties (dorybės) poveikių arba kad pasta- 
raisiais net galima sukelti savyje pirmuosius, yra sva- 
jingumas; juk mes negalime nei Žinoti antjuslinį ob- 
jektą, kad ir kur jis būtų patyrime, nei tuo labiau da- 


labiau apsišvietę, nors ir jie dar pakankamai neišsivadavę iš to (kaip iš 
tikrųjų ir daro), kad iš prasimanytos savojo grynumo aukštumos nieki- 
namai išdidžiai nežvelgtų į savo artimuosius bažnytinėje iliuzijoje. Prie- 
žastis ta, kad jie dėl minėtos aplinkybės - kad ir kokia menka ji būtų - 
vis dėlto priartėja prie grynosios moralinės religijos; nors vis dar likda- 
mi priklausomi nuo iliuzijos, jie siekia šią religiją papildyti pamaldžio- 
mis apeigomis, kuriose protas dalyvauja tik visai mažai ir pasyviai. 

ryti jam įtaką, kad palenktume jį sau, nors kartais sie- 
loje kyla moralei pakankami susijaudinimai, kurių ne- 
galima paaiškinti ir dėl kurių esame priversti pripa- 
žinti savo nežinojimą: „Vėjas pučia, kur nori; jo Oši- 
mą girdi, bet nežinai, iš kur ateina ir kurlink nueina“? 
ir t. t. Noras savyje suvokti dangaus įtakas yra be- 
protybės rūšis, kurioje, beje, taip pat gali būti meto- 
das (nes tie tariami vidiniai apreiškimai vis dėlto vi- 
sada turi prisišlieti prie moralinių ir, vadinasi, protui 
priklausančių idėjų), tačiau tai visada religijai žalinga 
saviapgaulė. Tikėti, kad malonės poveikiai gali ir tur- 
būt net turi egzistuoti papildant mūsų dorybės siekio 
netobulumą, - tai visa, ką mes apie tai galime pasa- 
kyti. Daugiau ko nors nustatyti, o tuo labiau ką nors 
daryti, kad malonę pritrauktume, mes negalime. 
Iliuzinis siekis religinėmis kulto apeigomis kaip 
nors pasiteisinti prieš Dievą - tai religinis prietaras, 
kaip ir iliuzinis noras pasiekti tai tariamo bendravimo 
su Dievu pastanga - religinis svajingumas. 
Noras tapti Dievui mielu poelgiais, kuriuos kiekvie- 
nas Žmogus gali atlikti ir nebūdamas geru žmogumi 
(pavyzdžiui, statutinių tikėjimo dogmų išpažinimu, 
bažnytinių apeigų bei disciplinos laikymusi ir pan.), va- 
dinamas prietaringa iliuzija. O prietaringa ji vadinama 
dėl to, kad renkasi tik prigimtines priemones (ne morali- 
nes), Kurios pačios savaime visiškai negali būti veiksmin- 
gos neprigimtinėje srityje (t. y. dorovinio gėrio srityje). 
O iliuzija vadinama svajingąja, kai net įsivaizduo- 
jama priemonė, būdama antjuslinė, yra už Žmogaus 
sugebėjimų ribų, net nepaisant šios iliuzijos žadamo 
antjuslinio tikslo nepasiekiamumo; juk aukščiausiosios 
esybės betarpiško buvimo pajautimas ir šio pajautimo 
skirtingumas nuo bet kurio kito, net moralinio, jaus- 

mo būtų imlumas tokiai įžvalgai, kuriai Žmogaus pri- 
gimtyje nėra atitinkamo jausmo. 

Kadangi prietaringoje iliuzijoje glūdi ir tam ar ki- 
tam subjektui tinkama ir jam kartu pati savaime gali- 
ma priemonė bent priešintis kliūtims kelyje į Dievui 
mielą nuostatą, šiuo požiūriu ji vis dėlto giminiška 
protui ir tik atsitiktinai smerktina — dėl to, kad ji tai, 
kas tegali būti priemonė, paverčia tiesiogiai Dievui 
mielu objektu; o svajinga religinė iliuzija — tai proto 
moralinė mirtis, nes be proto vis dėlto visai negali eg- 
zistuoti jokia religija kaip tokia, kuri, kaip ir visas mo- 
ralumas apskritai, turi būti pagrįsta principais. 

Tad bet kurią religinę iliuziją pašalinančio arba jai 
kelią užkertančio bažnyčios tikėjimo pagrindinis teigi- 
nys yra šis: bažnyčios tikėjime greta statutinių dogmų, 
be kurių jis iki šiol negali visiškai apsieiti, vis dėlto 
kartu turi glūdėti principas - gero gyvenimo būdo re- 
ligiją įgyvendinti kaip tikrąjį tikslą, kad kada nors bū- 
tų galima apsieiti be statutinių dogmų. 


S 3. Apie kunigystę“ kaip gerojo principo 
netikro tarnavimo valdžią 


Galingų neregimų esybių garbinimas, kuriam be- 
jėgį Žmogų privertė natūrali, iš negalios įsisąmonini- 


* Tai pavadinimas, žymintis vien tik dvasinio tėvo (147a) autori- 
tetą, o smerkimo reikšmę įgyja tik dvasinio despotizmo šalutinėje są- 
vokoje - despotizmo, kurį galima aptikti visose bažnytinėse formose, 
kad ir kokios nepretenzingos ir populiarios jos atrodytų. Todėl anaip- 
tol nenoriu būti suprastas taip, tarytum aš, priešpriešindamas sektas, 
ketinu vieną kurią su jos papročiais ir įsakais niekinti palyginus su ki- 
tomis. Visos jos nusipelnė vienodos pagarbos, nes jų formos - tai varg- 
šų mirtingųjų mėginimai įprasminti Dievo karalystę Žemėje; bet jos vi- 
sos nusipelnė ir vienodo smerkimo, jei šios idėjos įkūnijimo formą (re- 
gimoje bažnyčioje) laiko pačiu dalyku. 

mo kilusi baimė, prasideda ne tučtuojau su religija, bet 
kai imama vergiškai tarnauti Dievui (arba stabams), 
kai tarnavimas, įgavęs oficialiai įteisintą formą, tam- 
pa tarnavimu šventovei, ir tik po to, kai su šiais 
įstatymais pamažu susiejamas moralinis Žmonių ug- 
dymas, jis virsta bažnytiniu tarnavimu;jų abie- 
jų pagrindą sudaro istorinis tikėjimas, kol pagaliau 
pradėta jį laikyti tik laikinu ir jame matyti grynojo 
religinio tikėjimo simbolinį atvaizdavimą ir priemonę 
šiam tikėjimui skleisti. 

Tarp tungusų šamano ir europiečių prelatų, val- 
dančių ir bažnyčią, ir valstybę, arba (jei vietoj vadų ir 
vadovų matysime tik tikėjimo šalininkus jų pačių įsi- 
vaizdavimu) tarp visiškai juslinio vogulo*“, kuris kas 
rytą, užsidėjęs ant galvos nudirto lokio leteną, trumpai 
maldauja: „Neužmušk manęs mirtinai“, ir subtilių pu- 
ritonų beiindependentų Konektikute yra, žino- 
ma, tikėjimo manieros, bet ne principo didžiulė 
distancija. Juk pastarieji viso labo priklauso vienai ir tai 
pačiai klasei, būtent tokių Žmonių, kurie tarnauja Die- 
vui tuo, kas pats savaime jokio žmogaus nedaro geres- 
nio (tikėjimu tam tikrais statutiniais teiginiais arba tam 
tikrų savavališkų apeigų atlikimu). Tik tie, kurie ma- 
no tarnavimą Dievui atrasią vien tik gero gyvenimo bū- 
do nuostatoje, skiriasi nuo minėtų Žmonių - jie perei- 
na prie visai kito, didingesnio negu pirmasis, principo, 
t. y. tokio, kuriuo save patvirtina nariais (neregimos) 
bažnyčios, apimančios visus doraminčius ir kuri iš es- 
mės viena ir tegali būti teisinga visuotinė. 

Žmonių likimą lemiančią neregimą galią nukreipti 
savo naudai - tai visiems Žmonėms būdingas ketini- 
mas; tik jie skirtingai įsivaizduoja, kaip jį pradėti įgy- 

vendinti. Jei šią galią jie laiko protinga esybe ir, vadi- 
nasi, priskiria jai valią, iš kurios laukia savo likimo nu- 
lėmimo, tai jų pastangos tėra pasirinkimas būdo, ku- 
riuo jie, kaip tos esybės valiai pavaldžios būtybės, sa- 
vo elgesiu gali tapti jai mielais. O jei jie ją mąsto kaip 
moralinę esybę, tai savo pačių protu lengvai įsitikina, 
kad sąlyga įgyti jos palankumą turi būti tik jų mora- 
liai geras gyvenimo būdas ir pirmiausia - nuostatos 
grynumas kaip pastarojo subjektyvus principas. Tačiau 
aukščiausioji esybė, galimas daiktas, vis dėlto gali, be 
šito, dar norėti, kad jai būtų tarnaujama tokia forma, 
kuri mums vien tik protu negali būti Žinoma, t. y. tar- 
naujama poelgiais, kurių pačių savaime mes nors ne- 
galime laikyti moraliais, bet kurie vis dėlto — arba kaip 
jos paliepti, arba tik kad jai apskritai parodytume sa- 
vo paklusnumą - bus mūsų pačių apsisprendimas. 
Abiem elgesio būdais, jei jie sudaro sistemiškai sutvar- 
kytų darbų visumą, Žmonės šitaip mano apskritai tar- 
naują Dievui. 

Jei abu būdai turi būti sujungti, tai arba abu tiesio- 
giai, arba kiekvienas jų atskirai tik kaip priemonė ki- 
tam kaip tikrasis tarnavimas Dievui turės būti laiko- 
mi būdais Dievui patikti. Savaime aišku, kad morali- 
nis tarnavimas Dievui (officium liberum) jam tiesiogiai 
patinka. Tačiau šio tarnavimo negalima pripažinti Die- 
vo bet kokio palankumo Žmonėms aukščiausioji sąly- 
ga (kuri jau glūdi moralumo sąvokoje), jei ir tarnavi- 
mą už atlyginimą (officium mercenarium) galima laiky- 
ti vieninteliu savaime Dievui mielu, nes tada 
niekas nežinotų, koks tarnavimas pasitaikančiu atve- 
ju būtų pranašesnis, kad pagal tai būtų sprendžiama 
apie savo pareigą arba kaip jie vienas kitą papildytų. 

Vadinasi, poelgiai, patys savaime neturintys jokios 
moralinės vertės, turi būti leistini tik tiek, kiek jie tar- 
nauja kaip priemonė prisidėti prie to, kas poelgiuose 
tiesiogiai yra gera (prie moralumo), t. y. leistini, kad 
moraliai tarnautų Dievui kaip jam mieli. 

Žmogus, kuriam poelgiai, kuriuose pačiuose savai- 
me nėra nieko, kas Dievui būtų miela (nieko mora- 
laus), vis dėlto tėra priemonė Dievui tiesiogiai patikti 
ir kad tuo išsipildytų jo norai, atsiduria iliuzijoje - vi- 
sai natūralia priemone mokėti sukelti antgamtinį po- 
veikį. Tokius mėginimus įprasta vadinti burtais, bet 
šį žodį (kadangi jis įneša šalutinę bendravimo su blo- 
guoju principu sąvoką, o tie mėginimai, be kita ko, vis 
dėlto gali būti mąstomi kaip pradėti turint gerą mo- 
ralinį ketinimą, bet netiksliai suprantami) mes norime 
pakeisti šiaip jau Žinomu fetišizacijos Žodžiu. O 
antgamtinis Žmogaus poveikis būtų tas, kuris jo min- 
tyse galimas tik dėl to, kad jis tariamai paveikia Die- 
vą ir jam pasitarnauja kaip priemonė pasaulyje sukelti 
tokį padarinį, kuriam jo jėgų, galbūt net įžvalgos, ar 
tas padarinys galėtų ir Dievui būti mielas, pačių sa- 
vaime nepakanka. Beprasmiškumas jau glūdi viso to 
sąvokoje. 

Bet kai Žmogus tuo, kas jį tiesiogiai daro dieviško- 
jo palankumo objektu (veiklia gero gyvenimo būdo 
nuostata), dar stengiasi, laikydamasis tam tikrų for- 
malumų, tapti vertu savo negebėjimą papildyti ant- 
gamtine parama ir šiuo tikslu mano tik atsiduoti 
apeigoms, kurios nors ir neturi tiesioginės vertės, bet 
vis dėlto pasitarnauja kaip priemonė remti šią mora- 
linę nuostatą siekiant savo gerų moralinių norų ob- 
jekto, — tai nors jis papildyti savo prigimtiniam nege- 

bėjimui ir tikisi kai ko antgamtiško, tačiau ne kai 
ko Žmogaus įvykdyto (darant įtaką dieviškajai 
valiai), bet kai ko jo priimamo, ko jis gali tikėtis, bet 
negali nuveikti. 

Ojei poelgiai, kuriuose pačiuose savaime (kiek mes 
įžvelgiame) nėra nieko Dievui moraliai mielo, vis dėlto 
žmogaus nuomone jie turi pasitarnauti kaip priemo- 
nė ir net sąlyga tikėtis, kad tiesiogiai Dievas išpildys 
jo norus, - tai toks Žmogus turi būti apimtas iliuzijos 
esą jis, tokiam antnatūraliam dalykui neturėdamas nei 
fizinio sugebėjimo, nei moralinio imlumo, vis dėlto ga- 
li jį įvykdyti natūraliais, pačiais savaime su mora- 
lumu visiškai nesusijusiais poelgiais (kuriems atlikti 
nereikia jokios Dievui mielos nuostatos, taigi juos blo- 
giausias Žmogus gali atlikti lygiai taip pat kaip geriau- 
sias), - kreipimosi į Dievą formulėmis, tikėjimo už at- 
lygį išpažinimu, bažnytinėmis apeigomis ir pan. - ir 
šitaip tarsi burtais įgyti dievybės paramą. Juk tarp 
grynai fizinių priemonių ir moraliai veikiančios prie- 
žasties nėra ryšio pagal kokį nors dėsnį, kurį protas 
galėtų mąstyti ir pagal kurį pastaroji, padedant pirmo- 
sioms, galėtų būti vaizduojama kaip determinuota tam 
tikriems padariniams. 

Vadinasi, tas, kuris numato laikytis statutinių, ap- 
reiškimo reikalaujančių dėsnių kaip būtinų religijai, t. y. 
ne tik kaip moralinės nuostatos priemonės, bet ir kaip 
objektyvios sąlygos tapti Dievui tiesiogiai mielu Žmo- 
gumi, ir šį istorinį tikėjimą laiko vertesniu už gero gy- 
venimo būdo siekį (užuot pirmąjį, kuris Dievui gali 
būti mielas tik sąlyginai, nukreipęs į pastarąjį kaip 
jam mielą bet kuriuo atveju), - tas tarnavimą 
Dievui paverčia nuoga fetišizacija ir sukuria ne- 

tikrą tarnavimą, kuris anuliuoja bet kokį teisingos re- 
ligijos parengimą. Jei norima sujungti du gerus daly- 
kus, labai svarbu, kokia tvarka jie jungiami! 

Šis skirtingumas ir sudaro tikrąją apšvietą - ir 
kartu tarnavimas Dievui pirmą sykį tampa laisvas, tai- 
gi moralinis. O jei šito atsisakoma, tai vietoj Dievo vai- 
kų laisvės Žmogui uždedamas veikiau įstatymo (sta- 
tutinio) jungas, kuris, versdamas besąlygiškai tikėti 
kažkuo, kas žinoma tik istoriškai ir todėl negalintis 
kiekvieną įtikinti, sąžiningam Žmogui yra dar sunkes- 
nis jungas* negu gali būti gausybė pamaldžių apeigų, 
kurias pakanka atlikti, kad prisiderinus prie įkurtos 
bažnytinės bendruomenės, nors nėra reikalo kiekvie- 
nam išpažįstant savo tikėjimą vidujai arba išoriškai tą 
bendruomenę laikyti įsteigta Dievo potvarkiu; juk 
šitai tikrai slėgtų sąžinę. 

Vadinasi, kunigystė yra bažnyčios institutas, 
kiek joje viešpatauja tarnavimas fetišui, kuris vi- 
sada aptinkamas ten, kur tarnavimo Dievui pagrindą 
ir esmę sudaro ne dorovės principai, bet statutiniai 
priesakai, tikėjimo taisyklės ir apeigos. Nors esama 


* „Mano jungas švelnus, mano našta lengva“““, kur kiekvienam pri- 
valomą pareigą galima laikyti jo paties ir jo paties protu sau uždėtą, 
tad toji pareiga prisiimama savanoriškai. Bet tokios rūšies yra tik mo- 
ralės dėsniai kaip dieviškieji priesakai, apie kuriuos grynosios bažny- 
čios įkūrėjas galėjo pasakyti, kad „jo įsakymai nėra sunkūs““". Tuo jis 
norėjo pasakyti tik tai, kad jie nėra varginantys, nes kiekvienas sa- 
vaime įžvelgia būtinumą juos vykdyti, taigi tuo jam niekas neprimeta- 
ma; tuo tarpu despotiškai paliepti, nors ir mūsų labui (bet ne mūsų pro- 
tu) mums nustatyti potvarkiai, iš kurių mes negalime regėti jokios nau- 
dos, yra tarsi priespauda (kankynė), kuriai paklūstama tik prievarta. 
Bet poelgiai patys savaime, paimti jų šaltinio grynume ir paliepti pa- 
gal tuos moralės dėsnius, kaip tik yra tie, kurie Žmogui pasiduoda 
sunkiausiai, ir vietoj jų jis mielai prisiimtų sunkiausias dievobaimin- 
gas bažnytines bausmes, jei būtų galima jomis sumokėti vietoj anų. 

bažnyčios kai kurių formų, kuriose fetišų kūrimas toks 
įvairus ir mechaniškas, kad, atrodo, bemaž išstumia 
visą moralumą, taigi ir religiją, ir turi užimti jų vietą, 
šitaip labai priartėdamas prie pagonybės, tačiau ten, 
kur vertingumas arba menkavertiškumas remiasi 
aukščiausio paliepiančio principo pobūdžiu, svarbu ne 
„daugiau“ arba „mažiau“. Jei, sekant pastaruoju, pa- 
klusnus nusilenkimas dogmai uždedamas kaip lažas, 
o ne kaip laisvas garbinimas, deramas aukščiausio- 
jo moralės dėsnio atžvilgiu, tai nepaisant uždėtų apei- 
gų negausumo, - pakanka jas paskelbti besąlygiškai 
būtinomis, - tai visada yra tikėjimas fetišais, kuris val- 
do daugumą ir, pavertęs paklusnia bažnyčiai (ne reli- 
gijai), atima moralinę laisvę. Bažnyčios santvarka (hie- 
rarchija) gali būti monarchinė, aristokratinė arba de- 
mokratinė - tai susiję tik su jos organizacija; tačiau jos 
konstitucija visomis šiomis formomis yra ir lieka des- 
potinė. Ten, kur tikėjimo statutai priskiriami konstitu- 
ciniam įstatymui, viešpatauja kleras, manantis, kad 
gali lengvai apsieiti be proto ir galiausiai net be bibli- 
nio mokslingumo, nes jis, kaip vienintelis įgaliotas ne- 
regimo įstatymų leidėjo valios sergėtojas ir aiškinto- 
jas, mano turįs tikėjimo potvarkių išimtinio tvarkyto- 
jo autoritetą ir šitaip įgijęs šią valdžią gali ne įtikinti, 
bet tiesiog įsakyti. 

Kadangi visi kiti Žmonės, išskyrus šį klerą, yra pa- 
sauliečiai (neišskiriant nė politinės bendruomenės 
vyresnybės), tai bažnyčia galiausiai įsiviešpatauja ir 
valstybėje kaip tik ne prievarta, bet poveikiu sieloms, 
be to, spekuliuodama tąja nauda, kurią valstybė taria- 
mai galėtų turėti iš besąlyginio paklusnumo - juk prie 
to dvasinė disciplina įpratina net tautos mąstymą. 

Bet čia įprotis veidmainiauti nejučia palaidoja valdi- 
nių sąžiningumą ir ištikimybę, pratina tarnauti regi- 
mybei net atliekant pilietines pareigas ir, kaip visi klai- 
dingai priimti principai, tiesiog sukuria to, kas buvo 
sumanyta, priešybę. 


O visa tai - iš pirmo žvilgsnio, sakytum, nepavojin- 
gu vienintelio išganančiojo religinio tikėjimo principų 
perstatymo neišvengiamas sekmuo; tuo tarpu čia svar- 
bu, kuriam iš dviejų principų reikia teikti pirmenybę 
kaip aukščiausiajai sąlygai (kuriai pavaldi kita). Teisė- 
ta ir protinga pripažinti, kad ne tik „tikrieji išminčiai“, 
mokslininkai arba sveikai mąstantieji pašaukti šiai ap- 
švietai dėl savo tikrojo išganymo, - nes šis tikėjimas 
turi būti prieinamas visai Žmonių giminei, - bet ir tai, 
„Kas pasauliui kvaila“““, net tamsuolis ar sąvokose la- 
biausiai ribotas Žmogus turi turėti galimybę preten- 
duoti į tokį pamokymą ir vidinį įsitikinimą. Nors gali 
atrodyti, kad istorinis tikėjimas — ypač jei sąvokos, ku- 
rių jis reikalingas Žiniomis suvokti, visiškai antropo- 
morfinės ir labai pritaikytos jusliniam suvokimui - yra 
kaip tik šios rūšies. Juk kas gali būti lengviau kaip su- 
vokti tokį atsižvelgiant į jutimus sudarytą bei patiklų 
pasakojimą ir pranešti jį kitiems arba kartoti žodžius 
apie paslaptis, kuriose visai nebūtina ieškoti kokios 
nors prasmės? Kaip lengvai panašūs pasakojimai, ypač 
jei jie Žada būti labai įdomūs, visur priimami ir kaip 
giliai įsišaknija tikėjimas tokių pasakojimų teisingumu, 
juolab jei jie grindžiami seniai pripažintais autentiškais 
dokumentais! Žinoma, toks tikėjimas labiausiai prima- 
tuotas įprastiniams Žmogiškiesiems sugebėjimams. Bet 
nors pranešimai apie tokius įvykius, kaip ir tikėjimas 

jais pagrįstomis elgesio taisyklėmis, negali būti tiesio- 
giai arba pirmiausia skirti mokslininkams ar pasaulio 
išminčiams, vis dėlto pastarųjų negalima pašalinti, nes 
jų aplinkoje kyla daug abejonių (iš dalies dėl tų prane- 
šimų teisingumo, iš dalies dėl prasmės, kuria reikia tą 
pranešimą suprasti), dėl kurių tokį tikėjimą, sukeliantį 
tiek daug (net atvirai sumanytų) ginčų, pripažinti vi- 
suotinio ir vienintelio išganančiojo tikėjimo aukščiau- 
sioji sąlyga - tai didžiausia beprasmybė, kokią tik ga- 
lima sugalvoti. 

Beje, dar yra praktinis pažinimas, kuris, nors taip 
pat remiasi vien tik protu ir nereikalauja jokio istori- 
nio mokymo, vis dėlto toks artimas kiekvienam, net 
itin ribotam Žmogui, tarytum tiesiog įrašytas jam į šir- 
dį, - dėsnis, kurį pakanka tik paminėti, kad tučtuo- 
jau sutiktum su kiekvienu iš pagarbos jam ir kuris į 
kiekvieno sąmonę įneša besąlyginį privalėjimą, va- 
dinamą moralumu. Dar daugiau, šis pažinimas arba 
jau pats savaime veda į tikėjimą Dievu, arba bent jau 
lemia jo, kaip moralinio įstatymų leidėjo, sąvoką; va- 
dinasi, jis veda į grynąjį tikėjimą, kuris kiekvienam 
žmogui ne tik suprantamas, bet ir vertas didžiausios 
jo pagarbos. Negana to, į šį tikėjimą jis atveda taip na- 
tūraliai, kad norint tuo įsitikinti, tereikia apie grynąjį 
religinį tikėjimą paklausti bet Kurio Žmogaus, nors jis 
jo ir nebuvo mokęsis. Vadinasi, pradėti nuo grynojo 
religinio tikėjimo ir paskui pereiti prie istorinio tikėji- 
mo, kuris su juo derinasi, ne tik protinga, bet ir pri- 
valu pirmąjį daryti aukščiausiąja sąlyga, tik kuriai 
esant galime tikėtis sulaukti išganymo. Išganymą 
mums visada gali žadėti ir istorinis tikėjimas būtent 
tuo, kad mes turime galimybę arba teisę pripažinti jį 

visuotinai privalomu tik tąja interpretacija, kurią jam 
suteikia grynasis religinis tikėjimas (nes jame glūdi vi- 
suotinai galiojantis mokymas), tuo tarpu moraliai ti- 
kintysis vis dėlto atviras ir istoriniam tikėjimui, nes lai- 
ko jį naudingu gaivinant savo grynąją religinę nuosta- 
tą. Ir tik šiuo būdu šis tikėjimas turi grynai moralinę 
vertę, nes jis laisvas ir neišreikalautas jokiu grasinimu 
(antraip jis niekad negali būti nuoširdus). 

Tačiau kadangi ir tarnavimas Dievui bažnyčioje 
pirmiausia moko grynai moraliai Dievą pagerbti pa- 
gal Žmonijai apskritai skirtus įstatymus, tai vis dėlto 
galima klausti, ar jame religinio pamokymo turinį vi- 
sada turi sudaryti tik dievobaimingumo moky- 
mas, ar dar ir grynosios dorybės mokymas - 
kiekvienas atskirai? Pirmasis įvardijimas, būtent die- 
vobaimingumo mokymas, galbūt geriausiai nu- 
sako žodžio religio (kaip jis dabartiniu metu supran- 
tamas objektyvia prasme) reikšmę. 

Dievobaimingume glūdi moralinės nuostatos 
santykio su Dievu du apibrėžtumai. Dievo baimė - 
tai nuostata vykdyti dieviškuosius priesakus iš priva- 
lomos (valdinio) pareigos, t. y. iš pagarbos įstatymui; 
o Dievo meilė - tai vykdymas savo paties laisvu 
pasirinkimu ir iš palankumo įstatymui (kaip Die- 
vo vaikų pareigos). Vadinasi, be moralumo, abiejuose 
apibrėžtumuose glūdi dar ir sąvoka antjuslinės esybės, 
disponuojančios savybėmis, kurių reikia sumanytam, 
tačiau mūsų sugebėjimams neprieinamam aukščiau- 
siam gėriui pasiekti, - esybės, kurios prigimties, jei 
išeiname už šios esybės idėjos moralinio santykio su 
mumis ribų, sąvokai visada kyla antropomorfinės in- 
terpretacijos, dažnai tiesiog darančios žalą mūsų doro- 

viniams principams, pavojus. Taigi tokios esybės idėja 
ne tik negali pati savaime būti spekuliatyviame prote, 
bet net jos kilmė, o tuo labiau jos galia visiškai grindžia- 
ma mūsų santykiu su pačia savimi besiremiančia pa- 
reigos determinacija. Kas tokiu atveju labiau natūralu 
pradiniame jaunuomenės pamokyme, ypač per pa- 
mokslus: ar dorybės mokslą dėstyti pirmiau už išgany- 
mo mokslą, ar pastarąjį pirmiau (visai neužsimenant 
apie pirmąjį)? Akivaizdu, kad jie vienas su kitu būti- 
nai susiję. Bet ši sąsaja tegalima tokia: kadangi jie ne- 
tapatūs, tai vienas jų turėtų būti mąstomas ir dėsto- 
mas kaip tikslas, o kitas - tik kaip priemonė. Bet dory- 
bės mokslas egzistuoja pats savaime (net be Dievo są- 
vokos), o išganymo moksle glūdi sąvoka objekto, kurį 
mes įsivaizduojame santykyje su mūsų moralumu kaip 
pradą, papildantį mūsų nesugebėjimą pasiekti morali- 
nį galutinį tikslą. Vadinasi, išganymo mokslas negali 
pats savaime būti dorovinio siekio galutinis tikslas, o 
gali tikti tik Kaip priemonė stiprinti dorovinę nuostatą — 
stiprinti tai, kas savaime sukuria geresnį Žmogų. Išga- 
nymo mokslas dorovinėje nuostatoje (kaip gėrio, net 
šventumo siekyje) pažada ir sergsti galutinio tikslo lau- 
kimą, kuriam dorovinė nuostata nepajėgi. Priešingai, 
dorybės sąvoka išgaunama iš žmogaus sielos. Žmogus 
ją jau visiškai, nors ir neišplėtotą, turi savyje, ir ji ne- 
gali būti išsamprotauta kaip religijos sąvoka. Jos gry- 
nume - sužadinant sąmonės paprastai mums nežino- 
mą sugebėjimą susidoroti su mūsų didžiausiais sunku- 
mais, žmogiškumo orume, kurį žmogus turi gerbti sa- 
vo paties asmenyje ir jo paskirtyje, kurią jis stengiasi 
pasiekti, - glūdi kai kas taip išaukštinantis sielą ir ve- 
dantis ją į pačią dievybę, vertą garbinti jau vien už jos 

šventumą ir kaip dorybės įstatymų leidėją, kad žmo- 
gus, net jei jis labai toli nuo to, kad pripažintų šios są- 
vokos įtakos galią savo maksimoms, vis dėlto priima 
ją ne nenoriai, jausdamasis šia idėja jau tam tikru mas- 
tu sukilnintas. Tuo tarpu šią pareigą mums paverčian- 
čio priesaku pasaulio valdytojo sąvoka dar labai nuo 
šio ŽMogaus nutolusi, ir jei jis pradės nuo to, kad ims 
slopinti savo dvasios nusiteikimą (o jis sudaro dorybės 
esmę), tai sukels pavojų dievobaimingumui pavirsti 
pataikaujančiu, vergišku paklusnumu despotiškai pa- 
liepiančiai galiai. Šis savarankiškumui būtinas dvasios 
nusiteikimas šiuo atveju sutvirtinamas paskesne susi- 
taikymo doktrina, kai ji tai, ko jau negalima pakeisti, 
pateikia kaip užbaigtą ir atveria mums kelią į naują gy- 
venseną. Ir priešingai — kai ši doktrina tik pasirodo, - 
tuščias siekis tai, kas įvyko, paversti neįvykusiu (apsi- 
valymas aukomis), baimė pasiduoti šiai doktrinai, mū- 
sų visiško nesugebėjimo siekti gėrio vaizdinys ir bai- 
minimasis dėl blogio recidyvų turi atimti iš Žmogaus 
narsą“ ir padaryti jį skausmingai moraliai pasyvų, kad 
nebūtų imamasi nieko didžio ir gero, o visko tikimasi 
iš savo norų. 

Kas susiję su moraline nuostata, viskas priklauso 
nuo aukščiausiosios sąvokos, kuriai subordinuojamos 
savosios pareigos. Jei Dievo garbinimas yra tas pirma- 
sis, kuriam, vadinasi, subordinuojama dorybė, tai šis 


* Tautų skirtingos tikėjimo rūšys pamažu suteikia joms gerai išoriš- 
kai išsiskiriantį charakterį ir pilietiniuose santykiuose, kuris paskui net tam- 
pa tarytum jų temperamento savybe. Antai judaizmas jau savo pirmi- 
ne organizacija - kadangi ši tauta visokiausiomis įmanomomis, iš dalies 
nemaloniomis apeigomis turėjo išsiskirti iš visų kitų tautų ir apsisaugoti 
nuo bet kokio susimaišymo su jomis - užsitraukė priekaištą, kad neken- 
čia Žmonių. Mahometonybė išsiskiria išdidumu, nes ji savo ti- 
kėjimą įtvirtina ne stebuklais, o pergalėmis ir daugelio tautų pavergimu, 

objektas yra stabas, t. y. mąstomas kaip esybė, ku- 
riai viliamės patikti ne doroviškai geru elgesiu pasau- 
lyje, o garbinimu ir įsiteikimų; tačiau tada religija tam- 
pa stabų garbinimu. Vadinasi, pamaldumą reikia lai- 
kyti ne dorybės surogatu, lyg būtų galima ir be jos ap- 
sieiti, bet jos užbaiga, apvainikuota visų mūsų gerų 
tikslų galutinio pasiekimo viltimi. 


ir visos jos pamaldų apeigos turi narsumo atspalvį. Induistinis tikė- 
jimas savo sekėjams suteikia silpnadvasiškumo charakterį - dėl 
priežasčių, kurios tiesiogiai priešingos mūsų ką tik nurodytoms. 

Taigi paaiškinimas glūdi tikrai ne vidiniame krikščioniškojo tikėji- 
mo pobūdyje, bet būde, kuriuo jis paveikia sielas. Krikščioniškajam ti- 
kėjimui galima padaryti panašų priekaištą, kai Žmogus jį nuoširdžiau- 
siai priima, bet laiko save pasmerktu pražūčiai ir, nusivylęs bet kuria 
dorybe, savo religinius principus talpina vien tik pamaldume (ku- 
riuo suprantamas kenčiančiojo elgimasis atsižvelgiant į laukiamą išga- 
nymą galia iš aukščiau). Juk pamaldumas niekada nekelia pasitikėji- 
mo juo pačiu, nuolatiniame baimingume žvalgosi antgamtinės paramos 
ir net šiame savęs niekinime (kuris nėra nuolankumas) mano turįs prie- 
monę įgyti palankumą; išorinė šito išraiška (pietizme arba šventeiviš- 
kume) - vergiškas charakteris. 


** Šis nuostabus reiškinys (išdidžios savo tikėjimu nemokšiškos, 
nors supratingos, tautos) galėjo atsirasti ir dėl tikėjimo įkūrėjo pasipū- 
timo (jei jis teisėtai galėtų šį nuopelną priskirti sau), maniusio esą jis 
vienintelis pasaulyje atgaivino Dievo vienumo ir jo antgamtinės prigim- 
ties sąvoką, o tai, žinoma, turėjo jo tautą sukilninti, išvadavus nuo stab- 
meldystės ir daugdievystės. 

O dėl mūsų artimųjų religijoje trečiosios klasės, kurios pagrindą su- 
daro nevykusiai suprastas nuolankumas, charakteringų savybių, tai rei- 
kia pasakyti, kad savimanos pažeminimas nustatant savo moralinę ver- 
tę dėsnio šventumo akivaizdoje sukelia ne panieką pačiam sau, o vei- 
kiau ryžtą veikti sutinkamai su šiais kilniais mūsų įgymiais, kad vis 
labiau priartėjus prie atitikimo dėsnio šventumą. Vietoj to dorybė, ku- 
rią, tiesą sakant, ir sudaro tam būtina dvasios jėga, nukreipiama į pa- 
gonybę kaip jau įtartinos reputacijos savimana, o giriamas kelia- 
klupsčiavimas įgyjant palankumą. 

Šventeiviškumas (bigotterie, devotio spuria) yra įprotis vietoj 
Dievui mielų poelgių (atliekant visas Žmogaus pareigas) siekti betar- 
piško bendravimo su Dievu ir rodyti jam didelę pagarbą pamaldumu. 
Tokią praktiką reikia priskirti lažiniam tarnavimui (opus opera- 
tum), tik pastebint, kad ji prietaringumui prideda dar ir tariamo ant- 
juslinio (dangiškojo) pajautimo fantastinę iliuziją. 

S 4. Apie sąžinės vadovavimą tikėjimo dalykuose 


Čia turima galvoje ne kaip reikia vadovauti sąži- 
nei (jai nereikia vadovo; pakanka ją turėti), bet kaip ji 
pati gali būti kelrodis kebliuose moraliniuose nuspren- 
dimuose. 

Sąžinė yra pareigos pačios savaime 
įsisąmoninimas. Bet kaip galime ką nors panašaus 
mąstyti, jei visų mūsų vaizdinių, kuriuos ketiname pa- 
daryti aiškius, įsisąmoninimas atrodo būtinas tik lo- 
giniu atžvilgiu, taigi negali būti besąlyginė pareiga? 

Egzistuoja moralės principas, nereikalingas įrody- 
mo: nereikia rizikuojant ryžtis tam, kas 
gali būti neteisinga (juod dubitas, ne feceris! — 
Plinijus). Vadinasi, poelgio, kuriam aš rengiuo- 
si, teisingumo įsisąmoninimas yra besąlyginė pa- 
reiga. Ar poelgis apskritai teisingas ar neteisingas, 
sprendžia intelektas, o ne sąžinė. Ir visai nebūtina apie 
visus galimus poelgius Žinoti, ar jie teisingi ar netei- 
singi. Bet apie tą, kuriam aš rengiuosi, privalau ne tik 
spręsti ir manyti, bet ir būti įsitikinęs, kad tai nėra 
neteisinga. Šis reikalavimas yra sąžinės postulatas, ku- 
rio priešprieša - probabilizmas, t. y. principas, kad 
pakanka vien tik nuomonės, jog poelgis galėtų būti tei- 
singas, ir jam galima ryžtis. 

Sąžinę galima apibrėžti ir taip: ji yra pati save 
teisianti moralinė sprendimo galia. Tik 
šiam apibrėžimui labai reikėtų jame esančių sąvokų iš- 
ankstinio paaiškinimo. Sąžinė neteisia poelgių kaip at- 
sitikimų, pavaldžių įstatymui. Tai daro protas, kiek jis 
yra subjektyviai praktinis (iš to kyla casus conscientiae 
ir kazuistika kaip sąžinės dialektikos rūšis); bet čia 
protas pats save teisia už tai, ar jis tikrai visiškai ap- 

dairiai priėmė tą nuosprendį dėl poelgių (ar jie yra tei- 
singi, ar neteisingi) ir pasiūlo Žmogui liudyti prieš 
arba už save, kad tai įvyko arba neįvyko. 
Paimkime, pavyzdžiui, heretikų teisėją, kuris tvir- 
tai laikosi nuomonės, kad jo statutinis tikėjimas išskir- 
tinis, ir pasirengęs, reikalui esant, iškęsti net kankini- 
mus; ir štai jis turi teisti netikėjimu apkaltintą vadi- 
namąjį heretiką (šiaip jau gerą pilietį). Aš klausiu: jei 
jis nuteis jį mirties bausme, ar galima sakyti, kad jis 
teisė pagal savo sąžinę (nors klystančią) arba veikiau 
jį galima apkaltinti visišku nesąžiningumu - jis 
gali klysti arba sąmoningai sukurti neteisingumą? Juk 
jam galima pasakyti tiesiai į akis, kad tokiu atveju jis 
negalėjo būti visai tikras, ar nesielgia neteisingai. Nors 
jis, galimas daiktas, tvirtai tikėjo, kad antgamtiškai ap- 
reikšta dieviškoji valia (galbūt pagal ištarą: compellite 
intrare“*) jam leidžia — ar net tiesiog įpareigoja — su- 
naikinti tariamą netikėjimą kartu su netikinčiaisiais. 
Bet negi iš tikrųjų jis buvo taip labai įtikėjęs tokiu ap- 
reikštų mokymu ir šia jo prasme, kad ryžtųsi pražu- 
dyti žmogų? Nėra abejonės, kad atimti iš Žmogaus gy- 
vybę dėl jo religinio tikėjimo — neteisinga, jei tik (nu- 
matant kraštutinį atvejį) dieviškoji, nepaprastu būdu 
jam Žinoma valia nepaliepia kitaip. Bet tai, kad Die- 
vas kada nors išreiškė šią baisią valią, grindžiama is- 
toriniais dokumentais ir niekad negali būti Žinoma 
apodiktiškai. Apreiškimas mūsų teisėją pasiekė vis 
dėlto tik per Žmones ir buvo jų išaiškintas; nors jam 
atrodytų, kad jis atėjęs iš paties Dievo (panašiai kaip 
Abraomui duotu paliepimu papjauti savo paties sūnų 
kaip avį), vis dėlto bent jau tikėtina, kad čia vyrauja 
suklydimas. Bet tada jam gresia pavojus daryti ką 

nors, kas būtų nepaprastai neteisinga ir rodytų, kad 
kaip tik čia jis elgiasi nesąžiningai. 

Tas pats ištinka visus istorinius tikėjimus ir tikėji- 
mus dievybės pasirodymu, t. y. visada išlieka gali- 
mybė aptikti juose kokią nors klaidą; tad esant gali- 
mybei, kad tai, ko toks tikėjimas reikalauja arba lei- 
džia, ko gero, yra netikra, t. y. rizikuojama nusiženg- 
ti kokiai nors pačiai savaime žinomai Žmogaus parei- 
gai, sekti tokiu tikėjimu — nesąžininga. 

Negana to, tegul koks nors poelgis, kurį paliepia 
toks pozityvus (tokiu laikomas) apreiškimo įstatymas, 
pats savaime yra ir leistinas. Tada klausiama: ar dva- 
sinė vyresnybė arba tikėjimo mokytojas turi teisę pa- 
gal savo tariamą įsitikinimą šį įstatymą įteigti tautai 
kaip tikėjimo dogmą (jiems praradus savo padė- 
tį)? Kadangi nėra jokių kitų tokio įsitikinimo įrodymų, o 
tik istoriniai argumentai, bet, tautos nuomone (jei ji nors 
kiek save tikrina), visada išlieka klaidos, padarytos pa- 
čiuose istoriniuose pranešimuose arba klasikiniame jų iš- 
dėstyme, absoliuti galimybė, tai dvasinei vyresnybei tek- 
tų priversti tautą pripažinti - bent vidujai - kai ką tiek 
teisingu, kiek ji tiki Dievu, t. y. tarsi Dievo akivaizdoje 
pripažinti tai, ko tauta kaip tokia vis dėlto tikrai nega- 
li Žinoti: pavyzdžiui, kad tam tikrą dieną periodiškai 
rengti viešas pamaldas kaip religijos dalį tiesiogiai nu- 
statęs Dievas arba kad jo patvirtinta tvirtai tikėti, pa- 
slaptis, kuri tautai visai nesuprantama. Tautos dvasinė 
vyresnybė pasielgtų net nesąžiningai, jeigu ką nors, dėl 
koji pati niekada negali būti visiškai įsitikinusi, kitiems 
primestų kaip tikėjimo dalyką; todėl ji privalo gerai ap- 
galvoti tai, ką daro, nes turi būti atsakinga už bet kokį 
piktnaudžiavimą, kylantį iš tokio lažinio tikėjimo. 

Vadinasi, tikėjimo objekte gali būti tiesa, nors pats 
tikėjimas (arba net grynai vidinis jo išpažinimas) gali 
būti neteisingas ir pats savaime smerktinas. 

Anksčiau buvo pažymėta, kad Žmonės, pradėję 
kiek laisviau mąstyti*, anksčiau tempę vergišką tikė- 
jimo jungą (pavyzdžiui, protestantai), tuo greičiau sa- 
ve laiko tarsi sukilnintais, kuo mažiau jiems būtina ti- 
kėti (kuo nors pozityviu ir priklausančiu dvasininkų 
priesakams). Tačiau tiems, kurie dar negalėjo arba ne- 
norėjo panašiai mėginti, viskas susiklosto tiesiog at- 
virkščiai, nes jų principas toks: naudinga tikėti veikiau 
per daug negu per mažai. Juk darant daugiau negu 
privaloma, bent jau niekam nekenkiama, o galbūt net 
padedama. 

Šia iliuzija, kuri negarbingumą religiniame išpaži- 
nime (kuriam ryžtamasi tuo lengviau, nes religija kiek- 
vieną ydą, taigi ir negarbingumą, paverčia dorybe) pa- 
daro taisykle, remiasi vadinamoji saugumo maksima 
tikėjimo dalykuose (argumentum a tuto): jei tai, ką iš- 


* Prisipažįstu, kad man visai nepatinka posakiai, kuriuos vartoja 
net labai galvoti žmonės: tam tikra tauta (įstatymais įtvirtintos laisvės 
suteikimo prasme) laisvei nesubrendusi; dvarininko baudžiauninkai 
laisvei dar nesubrendo; ir dar: žmonės apskritai nėra subrendę tikėji- 
mo laisvei. Bet darant tokią prielaidą laisvė niekada ir neprasidės, nes 
jai negalima subręsti, jeigu pirmiau laisvė nesuteikiama (reikia būti 
laisvam, kad turėtum galimybę tikslingai naudotis savo jėgomis lais- 
vėje). Žinoma, pirmieji mėginimai būna negrabūs, paprastai susiję su 
sunkumais bei pavojais, didesniais už tuos, kuriuos patiria Žmogus, ne 
tik paklūstantis kitiems, bet ir jų globojamas; tačiau naudojimuisi pro- 
tu subręstama tiktai savo paties pastangomis (kad būtų galima jų 
imtis, reikia būti laisvam). Aš neturiu nieko prieš, kad tie, kurių ran- 
kose valdžia, priversti laiko aplinkybių išsilaisvinimą iš šių trijų pan- 
čių atidėtų tolimai ateičiai. Bet paversti principu teiginį, kad jų paval- 
diniams laisvė apskritai netinka ir todėl teisingiau nuolat ją nuo jų to- 
linti, - tai įsibrovimas į pačios dievybės, kuri sukūrė Žmogų laisvei, val- 
dymo sferą. Žinoma, patogiau viešpatauti valstybėje, namuose ir baž- 
nyčioje, kai tokį principą įstengiama prakišti. Bet ar tai teisingiau? 

pažįstu Dievo atžvilgiu, yra teisinga, tai aš pataikiau; 
o jei neteisinga (beje, nėra ir savaime neleistina), tai 
aš tikėjau tik kažkuo, kas nereikalinga ir nebūtina, kuo 
nors ir galiu būti apskųstas, tačiau tai nėra joks nusi- 
kaltimas. Iš šio negarbingumo kylantį pavojų, glūdintį 
jo išlygoje, - sąŽinės, mėginančios net prieš Dievą 
kaip neabejotiną dalyką pateikti ką nors, kas, kaip pa- 
čiam Žmogui žinoma, nėra tokio pobūdžio, kad nusi- 
pelnytų besąlyginį pasitikėjimą, įžeidimą, - visa tai 
veidmainis laiko nieku. 

Tikroji vienintelė su religija suderinama saugumo 
maksima yra tiesiog priešinga: tai, kas kaip palaimos 
priemonė arba sąlyga man Žinoma ne savo paties pro- 
tu, o tik per apreiškimą ir gali būti mano išpažįsta- 
ma tik padedant istoriniam tikėjimui, tačiau tai, beje, 
neprieštarauja gryniesiems moraliniams principams, - 
aš, nors negaliu tikėti ir prisiekinėti, kad tai tikra, bet 
ir tiek pat mažai galiu atmesti kaip neabejotinai klai- 
dingą. Vis dėlto, šiuo reikalu nieko neapibrėžiant, aš 
pasikliaunu tuo, kad, jei čia gali glūdėti kas nors gy- 
domasis, tai jis — nes aš dėl moralinės nuostatos ge- 
rame gyvenimo būde trūkumo nepasidarau jo never- 
tas - bus man naudingas. Šioje maksimoje glūdi tik- 
rasis moralinis saugumas, būtent sąžinės akivaizdoje 
(o daugiau iš Žmogaus ir negalima reikalauti). O di- 
džiausias pavojus ir nepatikimumas yra tariamai pro- 
tingomis priemonėmis gudriai išvengti žalingų pada- 
rinių, kurių galima tikėtis nepripažįstant jokių mak- 
simų ir todėl, palaikant abi partijas, su abiem ir susi- 
pykstama. 

Jei tikėjimo simbolio sukūrėjas, bažnyčios mokyto- 
jas, netgi kiekvienas Žmogus, kadangi jis privalo vi- 

dujai išpažinti įsitikinimą dėsniais kaip dieviškaisiais 
apreiškimais, - paklaustų savęs: ar tu ryžtumeisi šir- 
džių žinovo akivaizdoje, atsisakęs visko, kas tau bran- 
gu ir šventa, ginti šių teiginių teisingumą? — tai aš 
apie Žmogaus prigimtį (vis dėlto bent ne visiškai ne- 
pajėgią gėriui) turėčiau labai nepalankią nuomonę, jei 
nenumatyčiau, kad ir drąsiausias tikėjimo mokytojas 
čia turėtų suvirpėti*. Bet jei taip, tai kaip derinasi su 
sąžiningumu primygtinai reikalauti tokio jokių apri- 
bojimų nepripažįstančio tikėjimo aiškinimo ir tokius 
įžūlius tikinimus net vadinti pareiga ir kažkuo pamal- 
diniu, bet dėl to Žmogaus laisvė, perdėm reikalinga 
viskam, kas moralu (toks yra religijos priėmimas), vi- 
siškai paminama ir jau nelieka vietos gerai valiai, ta- 
da sakančiai: „Tikiu! Padėk mano netikėjimui!““?** 


* Minėtas Žmogus, kuris taip įžūliai sako: kas netiki šiuo arba anuo 
istoriniu tikėjimu kaip neabejotina tiesa, tas pasmerktas, - vis dėlto 
turėtų ryžtis ir sakyti: jei tai, ką aš jums čia pasakoju, nėra teisinga, 
tai aš noriu būti pasmerktas! 

Jei kas nors ryžtųsi tokiai kraupiai ištarai, tai aš patarčiau jo atžvil- 
giu elgtis taip, kaip pataria persų patarlė apie hadžŽi: jei žmogus kar- 
tą (kaip piligrimas) pabuvojo Mekoje, tai išsikelk iš namo, kuriame su 
juo gyveni; jei jis ten pabuvojo du kartus, tai apleisk gatvę, kurioje jis 
gyvena; bet jei jis ten pabuvojo tris kartus, tai palik miestą arba net 
šalį, kurioje jis gyvena. 


* Onuoširdume! Tu, Astraja, iš žemės nuskridai į dangų ir kaip 
tave (sąžinės pagrindą, taigi ir bet kurią vidinę religiją) iš ten vėl pas 
mus nukreipti? Aš galiu pripažinti, nors labai apgailestaudamas, kad 
atvirumas (sakyti visą tiesą, kuri žinoma) Žmogaus prigimčiai nebūdin- 
gas. Bet nuoširdumo (kai visa, kas sakoma, grindžiama teisin- 
gumu) galima reikalauti iš kiekvieno Žmogaus, ir jei mūsų prigimtyje 
tam net nebūtų jokių įgymių (kurių kultūra tik nesirūpinama), tai žmo- 
nių rasė savo pačios akyse turėtų tapti didžiausios paniekos objektu. 

Bet ši geidžiama sielos savybė tokia, kad ji palikta daugeliui pa- 
gundų ir verta tam tikro pasiaukojimo, todėl reikalauja ir moralinės 
stiprybės, t. y. dorybės (kurią reikia įgyti), o ją reikia sergėti bei lavin- 

Bendra pastaba 


Tą gėrį, kuriam Žmogus pats savaime pajėgus pagal 
laisvės dėsnį, palyginti su sugebėjimu, kuris jam gali- 
mas tik antgamtiniu padėjimu, - galima vadinti pri- 
gimtimi skirtingai nuo malonės. Tačiau suprantant 
ne taip, tarytum mes pirmuoju terminu mąstome fizi- 
nę, skirtingą nuo laisvės savybę, bet tik taip, kad mes 
pažįstame bent šio sugebėjimo dėsnius (dorybės 
dėsnius). Vadinasi, mūsų protas čia kaip gamtos 
analoge randa sau regimą ir suprantamą kelrodį; o 
ar apskritai, kada ir kaip arba kiek mes patirsime ma- 
lonę - tai lieka mums visiškai paslėpta. Ir protas to, 
kaip ir apskritai antgamtiškumo (čia priklauso ir mo- 
ralumas kaip šventumas) atžvilgiu lieka be dėsnių, 
pagal kuriuos tai gali vykti, bet kurio žinojimo. 

Antgamtinio prisidėjimo prie mūsų moralinių, nors 
nepakankamų, sugebėjimų ir net prie mūsų nevisiš- 
kai aiškios, bent jau silpnos nuostatos deramai atlikti 
visas pareigas, — šito sąvoka transcendentinė ir yra 
grynoji idėja, kurios realumu mus negali patikinti joks 
patyrimas. 

Bet labai rizikinga ir su protu vargiai suderinama 
šią sąvoką priimti net kaip idėją tik praktiniu atžvil- 
giu, nes tai, kas, kaip moraliai geras elgesys, mums 


ti anksčiau už bet kurią kitą, nes priešingą polinkį, leidus jam įsišak- 
nyti, sunkiausia išrauti su šaknimis. 

Dabar su šituo palyginkite mūsų auklėjimo būdą, ypač religijos da- 
lykuose arba, geriau, tikėjimo doktrinos, kur atminties patikimumas at- 
sakymuose į šiuos dalykus liečiančius klausimus, neatsižvelgiant į ti- 
kėjimo (kuriam nėra jokio patikrinimo) patikimumą, pripažįstamas jau 
pakankamu žmogų laikyti tikinčiuoju, net jei jis visai nesuprastų to, ką 
pripažįsta šventu, - ir jūs daugiau nesistebėsite nuoširdumo stygiumi, 
kuris sukuria vien tik vidinę veidmainystę. 

priskirtina kaip nuopelnas, turi būti daroma ne sveti- 
ma įtaka, bet tik kiek galima geresniu mūsų pačių jė- 
gų taikymu. Bet to (kad abu egzistuoja vienas greta 
kito) negalimybė vis dėlto neįrodoma, nes pati laisvė, 
nors jos sąvokoje ir nėra nieko antgamtiško, savo ga- 
limybe mums lieka vis dėlto taip pat nesuprantama 
kaip antgamtiškumas, kuriuo norėtų pakeisti savaran- 
kišką, bet nepakankamą jos apibrėžimą. 

Bet kadangi mes Žinome bent dėsnius (morali- 
nius), pagal kuriuos laisvę reikia apibrėžti, bet nė kiek 
negalime žinoti, ar tikrai tam tikra mūsų suvokiama 
moralinė jėga kyla iš antgamtinės paramos ir kokiais 
atvejais bei Kokiomis sąlygomis jos galima tikėtis, tai 
mes, išskyrus bendrąsias prielaidas, kad kam prigim- 
tis nepajėgi, tą mumyse sukels malonė, jei jomis (t. y. 
savo pačių jėgomis) mes naudojomės tik pagal galimy- 
bę, - visai negalėsime atrasti šios idėjos dar kokio nors 
taikymo. Negalėsime nei įgyti (išskyrus nuolatinį ge- 
ro gyvenimo būdo siekį) jos paramos, nei apibrėžti, 
kokiais atvejais turime būti jai pasiruošę. 

Ši idėja visiškai užribinė, todėl dar ir naudinga nuo 
jos, Kaip nuo šventovės, laikytis per pagarbų atstumą, 
kad nekiltų iliuzija neva mes patys galime daryti ar- 
ba suvokti stebuklus; ši iliuzija mus paverstų netinka- 
mais kaip nors taikyti protą arba, apimti tingulio, ne- 
veiklioje dykystėje lauktume atsiunčiant iš aukštybių 
tai, ką turime ieškoti savyje. 

Taigi visos tarpinės priežastys kaip Žmogaus 
galioje esančios priemonės įgyvendinti tikrą ke- 
tinimą ir šitaip tapti vertam dangiškosios paramos yra 
ne kas kita (beje, ko nors kito ir negali būti), kaip rim- 
tas siekis kiek tik galima gerinti savo dorovines savy- 

bes ir dėl to jausti, kada šios savybės visiškai atitinka 
dieviškąjį palankumą, kuris ne mūsų galioje. Juk tos 
dieviškosios paramos, kurios Žmogus laukia, tikslas, 
tiesą sakant, — tik jo moralumas. Tačiau reikia tikėtis 
jau a priori (ir taip iš tikrųjų yra), kad nesąžiningas 
žmogus jos ieškos ne stengdamasis tapti geresniu, o 
veikiau tam tikruose jusliškai patiriamuose renginiuo- 
se (kurie, žinoma, jo galioje, bet patys savaime nė vie- 
no Žmogaus negali padaryti geresnio, o kad tai atlik- 
tų, jie turėtų veikti antgamtiniu būdu). Vadinamosios 
malonės įgijimo priemonės sąvoka nors (dėl to, 
kas ką tik pasakyta) prieštaringa pati savaime, vis dėl- 
to čia ji pasitarnauja kaip saviapgaulės, tiek pat visuo- 
tinai paplitusios, kaip ir teisingai religijai žalingos, 
priemonė. 

Tikrasis (moralinis) tarnavimas Dievui, kurį tikin- 
tieji, kaip Dievo karalystės valdiniai, bet ne mažiau ir 
kaip jos piliečiai (pagal laisvės dėsnius), turi atlikti, — 
tai, kaip ir pati karalystė, neregimas tarnavimas, t. y. 
širdies tarnavimas (dvasioje ir tiesoje); jį gali su- 
daryti tik nuostata vykdyti visas tikrąsias pareigas 
kaip dieviškuosius priesakus, o ne kaip vien tik Die- 
vui skirtus poelgius. Tačiau tai, kas neregima, Žmogui 
turi būti atstovaujama kuo nors, kas regima (jusliškai 
patiriama), ir net, o tai dar svarbiau, šituo siekiama 
praktinių tikslų, ir, nors tai intelektualu, turi (pagal 
tam tikrą analogiją) tarsi įgyti vaizdumą. Šiai priemo- 
nei, nors turbūt reikalingai, vis dėlto kartu labai gre- 
sia klaidingo aiškinimo pavojus — mūsų pareigą tar- 
nauti Dievui mums pateikti tik regimu būdu, o dėl 
mus tykančios iliuzijos ją lengvai palaikyti pačiu 
tarnavimu Dievui, kaip paprastai ir vadinama. 

Šis tariamas tarnavimas Dievui tiek pagal jo dva- 
sią, tiek pagal jo tikrąją reikšmę, t. y. Dievo karalys- 
tei mumyse ir už mūsų pasišvęstąja nuostata, pats gali 
būti protu suskirstytas į keturis pareigos atlikimus, ku- 
riems atitinkamai priskirti tam tikri su jais nebūtinai 
susiję formalumai, nes pastarieji iš seno buvo laikomi 
gera jusline priemone, pasitarnaujančia pirmiesiems 
kaip schema ir šitaip sužadinančia ir išlaikančia mū- 
sų dėmesį tikrajam tarnavimui Dievui. Visi jie remia- 
si ketinimu prisidėti prie dorovinio gėrio. 

1) Tvirtai save determinuoti doroviniam gė- 
riui ir nuolat sieloje žadinti jį atitinkančią nuostatą 
(asmeninė malda). 2) Išorinis jo platinimas vie- 
šaisiais susirinkimais tam skirtomis dienomis, kad juo- 
se garsinus religinį mokymą bei troškimus (ir juos ati- 
tinkančias nuostatas), šitaip juos pranešant visiems 
(bažnyčios lankymas). 3) Jo diegimas palikuonims, 
priimant į tikėjimo bendruomenę naujus narius, laikyti 
pareiga juos jame ir apšviesti (krikščioniškoje religijo- 
ją - krikštas). 4) Šios bendruomenės palai- 
kymas reguliariai atliekamu viešuoju formalumu, 
kuris daro nepertraukiamą šių narių susivienijimą į 
vieną etinį kūną, būtent pagal jų tarpusavio teisių ir 
dalyvavimo moralinio gėrio vaisiuose lygybės princi- 
pą (komunija). 

Religijos dalykuose kiekvienas sumanymas, jei jo 
imamasi ne tik moraline prasme, bet ir griebiamasi kaip 
priemonės, kuri pati savaime daro mus mielus Die- 
vui, taigi ja patenkinami visi mūsų norai, yra tikėji- 
mas fetišais, mėginantis įkalbėti, kad tai, kas neįma- 
noma nei pagal gamtos dėsnius, nei pagal moralinius 
proto dėsnius, vis dėlto gali teikti norimą efektą, jei tik 


235 


Ketvirta dalis 


tvirtai tikima jo pasiekimu ir prie šio tikėjimo prijun- 
gus tam tikrus formalumus. Net ten, kur jau įsiskver- 
bė įsitikinimas, kad čia viskas priklauso nuo dorovinio 
gėrio, galinčio atsirasti tik iš veiklos, geismingas Žmo- 
gus vis dėlto dar ieško slapto kelio apeiti šią varginan- 
čią sąlygą, būtent: jei tik jis paisys manieros (forma- 
lumo), Dievas tai priimsiąs kaip įrodymą darbais. Juk 
šitai reikėtų, Žinoma, laikyti beribe Dievo malone, jei 
tik tai veikiau nebuvo tingiame pasitikėjime pasidingo- 
jusi malonė arba net veidmainingas pasitikėjimas. Ir 
taip Žmogus visose viešosiose tikėjimo rūšyse susigal- 
vojo tam tikrus papročius kaip malonės įgijimo 
priemonę, norsjie ne visose religijose, kaip krikščio- 
nybėje, liečia praktines proto sąvokas ir jas atitinkan- 
čias nuostatas (pavyzdžiui, mahometonybėje yra pen- 
ki didieji priesakai: apsiplovimas, malda, pasninkas, iš- 
maldos davimas ir šventųjų vietų lankymas Mekoje. Iš 
jų pelnytų išskirtinumą tik išmalda, jei ji būtų duoda- 
ma sekant tikrai dora ir tikrai religine nuostata atlikti 
Žmogaus pareigą ir todėl iš tikrųjų nusipelnytų būti lai- 
koma malonės įgijimo priemone. Bet ir ji nenusipelnė 
tokio išskirtinumo, nes šiame tikėjime kiti žmonės gali 
ją gana gerai derinti su prievartavimu, varguolio asme- 
nyje pateikiant auką Dievui). 

Yra būtent trysiliuzinio tikėjimo rūšys mums 
galimame mūsų proto ribų peržengime antgamtišku- 
mo atžvilgiu (antgamtiškumas nėra nei teorinio, nei 
praktinio proto dėsnių taikymo objektas). Pirma, ti- 
kėjimas patyrimu pažinti ką nors, ką pagal objektyvius 
patyrimo dėsnius patys vis dėlto turime pripažinti ne- 
galimu įvykti (tikėjimas stebuklu). Antra, iliu- 
zija, kad tai, kieno sąvokos protu niekaip negalime su- 

sidaryti, vis dėlto turime įskirti į savo proto sąvokų sritį 
kaip būtiną savo moraliniam gėriui (tikėjimas paslap- 
timis). Trečia, iliuzija, kad natūralių priemonių pa- 
naudojimas gali sukelti padarinį, kuris mums - paslap- 
tis, būtent Dievo poveikį mūsų dorovei (tikėjimas ma- 
lonės įgijimo priemonėmis). 

Dvi pirmąsias dirbtines tikėjimo rūšis mes aptarė- 
me šio veikalo dviejų ankstesnių dalių bendrose pa- 
stabose. Vadinasi, dabar mums dar lieka aptarti ma- 
lonės įgijimo priemones (kurios juk skiriasi nuo ma- 
lonės poveikių, t. y. nuo antgamtinių moralinių 
įtakų, kuriose mes veikiame tik pasyviai, o tariamas 
patyrimas jose - svajinga iliuzija, priklausanti tik jaus- 
mų sričiai). 

1. Malda kaipvidinis formalus tarnavimas 
Dievui ir todėl mąstoma kaip malonės įgijimo priemo- 
nė yra prietaringa iliuzija (fetišo kūrimas), nes tai tėra 
išreikštas troškimas esybei, kuriai nereikalingas 
joks norinčio vidinės nuostatos aiškinimas. Tad malda 
nieko nenuveikiama ir, vadinasi, nė viena iš pareigų, 
kurios mums privalomos kaip Dievo priesakai neatlie- 
kama, taigi Dievui tikrai netarnaujama. Nuoširdus troš- 
kimas tapti Dievui mielu visu savo elgesiu, t. y. kiek- 
vieną mūsų poelgį lydinčia nuostata elgtis tarytum tar- 
nauji Dievui - štai maldos dvasia, kuri „be palio- 
vos“! mumyse gali ir privalo būti. Bet šio troškimo ap- 
vilkimas (tegul tik vidujai) žodžiais ir formulėmis** ge- 
riausiu atveju gali būti nebent priemonė, nuolat pagy- 


* Žr. pirmos dalies bendrą pastabą. 


** Šiame troškime kaip maldos dvasioje žmogus gali paveikti tik 
patį save (pagyvinti savo nuostatas tarpininkaujant Dievo idėjai), 

vinant mumyse minėtą nuostatą, tačiau neturi jokio tie- 
sioginio ryšio su dieviškuoju palankumu ir kaip tik dėl 
to negali būti kiekvieno pareiga; juk priemonė gali bū- 


bet kai jis šį troškimą reiškia žodžiais, taigi išoriškai, tai mėgina pa- 
veikti Dievą. Pirmąja prasme malda gali būti visiškai nuoširdi, nes čia 
žmogus nepretenduoja galįs prisiekti, kad Dievo buvimas yra visiškai 
tikras dalykas. Antrąja forma kaip kreipimusi į Dievą jis pripažįsta 
šį aukščiausiąjį objektą egzistuojant kaip asmenį arba pats būna nusi- 
teikęs bent (net vidujai) taip, tarytum būtų įsitikinęs jo buvimu ir sam- 
protauja taip: net jei būtų ir ne taip, tai tas jam bent negalėtų pakenk- 
ti, veikiau sukeltų palankumą; taigi pastaroji malda (paraidžiui) ne to- 
kia nuoširdi kaip pirmoji (grynai dvasinė). 

Pastarosios pastabos teisingumą patvirtins kiekvienas, jei jis įsivaiZ- 
duos pamaldų ir doramintį, tačiau tokiose išgrynintose religijos sąvo- 
kose, beje, ribotą Žmogų, kurį kitas užklupo, aš nesakau - garsiai be- 
simeldžiantį, bet tik maldai atitinkamai gestikuliuojantį. Be jokios abe- 
jonės, kad dėl to tas besimeldžiantysis suglums arba sutriks, tarsi da- 
rytų kažką gėdinga. Bet kodėl? Sutikus garsiai su savimi kalbantį žmo- 
gų, pirmiausia įtariama, kad jį ištiko lengvas pamišimo priepuolis; ir 
lygiai taip jis vertinamas (ne visai neteisingai), jei jį, kai jis visai vie- 
nas, užtinka svarstantį arba gestikuliuojantį, ir tai gali būti daroma tik 
matant ką nors kitą, tačiau to pateiktame pavyzdyje nėra. 

Bet Evangelijos mokytojas maldos dvasią puikiausiai išreiškė for- 
mule, kuri maldą ir kartu pačią save (kaip raidinę maldos išraišką) daro 
nereikalingas. Joje nėra nieko, išskyrus ketinimą gyventi gerą gyveni- 
mą, kuriame, kartu su mūsų silpnumo įsisąmoninimu, glūdi nuolati- 
nis troškimas būti garbingu Dievo karalystės nariu. Vadinasi, čia nėra 
jokio tikro prašymo atlikti ką nors, ko Dievas savo išmintingumu mums 
galėtų ir nesutikti, bet yra tik noras, kuris, jei jis rimtas (veiklus), pats 
sukuria savo objektą (tapti Dievui mielu žmogumi). Net noras gauti 
savo egzistencijos išsaugojimo (duonos) vienai dienai priemonę - ka- 
dangi jis aiškiai nenukreiptas į jos pratęsimą, bet yra tik instinktyviai 
juntamo poreikio padarinys, - tai veikiau pripažinimas to, ko nori 
mūsų prigimtis, negu ypatingas, apmąstytas to, ko nori žmogus, 
prašymas. Toks būtų ir duonos kitai dienai prašymas, kuris čia, kaip 
pakankamai stačiokiškas, negalimas. 

Malda moralinėje (tik Dievo idėja pagyvinamoje) nuostatoje, kadan- 
gi ji kaip maldos moralinė dvasia pati sukuria savo objektą (būti Die- 
vui mielu), galima tik tikėjime; pastarasis reiškia tik įsitikrinimą, jog 
malda bus išklausyta. Šios rūšies malda gali būti mumyse tik mo- 
ralumas. Juk jei būtų prašoma duonos tik šiai dienai, tai niekas nega- 
lėtų būti garantuotas, kad prašymas bus išklausytas, t. y. kad jo išsi- 
pildymas būtinai susijęs su Dievo išmintingumu; galbūt šį išmintingu- 
mą geriau atitiktų prašymo neišpildyti ir leisti žmogui šiandien numirti. 

ti priskirta tik tam, kuris jos reikalingas tam tikram 
tikslui, bet toli gražu ne kiekvienam reikia šios priemo- 
nės (kalbėtis savyje ir, tikrai sakant, su pačiu savi- 


Beprasmiška ir kartu įžūli iliuzija nuolatiniais ir įkyriais prašymais mė- 
ginti atitraukti Dievą (dabartinei mūsų naudai) nuo jo išminties pla- 
nų. Vadinasi, nė vienos savo maldos, kurioje nėra moralinio objekto, 
negalime tikrai laikyti išklausyta, t. y. negalime tikėjime melsti ko nors 
panašaus. Net jei egzistuotų moralinis, bet tik dėl antgamtinės įtakos 
galimas objektas (ar bent jo tikėtumės tik todėl, kad patys nenorime 
dėti tam pastangų, pavyzdžiui, nenorime pakeisti mąstysenos, kitaip 
tariant, tapti nauju žmogumi, atgimti), tai vis dėlto net labai neaišku, 
ar Dievas laikys, kad jo išmintį atitinka antgamtiniu būdu padengti mū- 
sų trūkumą (dėl kurio mes patys kalti), taigi veikiau yra pagrindo ti- 
kėtis priešingo dalyko. Tad meldžiantis nereikia tikėtis, kad tai bus iš- 
pildyta. 

Iš to aiškėja, kad šiuo atveju galėtų būti giminingumo su stebuk- 
lus darančiu tikėjimu (kuris visada kartu būtų susijęs su vidine mal- 
da). Kadangi Dievas negali suteikti žmogui galios veikti antgamtiškai 
(nes tai prieštaravimas) ir kadangi žmogus savo ruožtu sąvokomis, ku- 
rias susidaro apie pasaulyje galimus gerus tikslus, negali apibrėžti, ką 
apie pastaruosius sprendžia dieviškoji išmintis, taigi su pagalba vien 
tik savyje ir iš savęs paties susikurto noro negali pasinaudoti dieviš- 
kąja valdžia savo ketinimams, - tai visai negalima mąstyti, kad stebuk- 
ladarystės (suprantamos tiesiogine prasme) dovana būtent tokia, kad 
jis ją turi arba neturi, priklauso nuo paties Žmogaus („jei turėtumėte 
tikėjimą kaip garstyčios grūdelį“ ir t. t.!0!). Vadinasi, toks tikėjimas, jei 
jis visur turi ką nors reikšti, tėra idėja - Žmogaus moralinių savybių 
dominuojančios svarbos, jei jis jas turėtų visu Dievui mielu jų tobulu- 
mu (kurio vis dėlto žmogus nepasiekia), visų kitų paskatų, kurias Die- 
vas galėjo turėti savo aukščiausiame išmintingume, atžvilgiu. Taigi yra 
pagrindo pasikliauti, kad jei mes visiškai būtume arba kada nors tap- 
tume tuo, kuo privalome ir (nuolat priartėdami) galėtume būti, tai pri- 
gimtis turėtų paklusti mūsų norams, kurie tada niekada nebūtų neiš- 
mintingi. 

O dėldvasios pakilimo, kuris žadamas lankantiems bažnyčią, 
tai viešoji malda nors nėra malonės įgijimo priemonė, bet vis dėlto yra 
etinės iškilmės. Tai gali pasireikšti bendru tikėjimo himno giedojimu 
arba formaliai dvasininkui visos bendruomenės vardu žodžiais krei- 
piantis į Dievą visus Žmonių moralinius reikalus apimančiu kreipi- 
musi. Kadangi šis kreipimasis visus paskirus reikalus pateikia kaip vi- 
suomeninį reikalą, kur kiekvieno noras, suvienytas su visų noru, turi 
būti nukreiptas į tą patį tikslą (Dievo karalystės įgyvendinimą), tai jis 
ne tik gali susijaudinimą pakelti iki dorovinio entuziazmo (tuo tarpu 
asmeninė malda, kadangi meldžiamasi neturint šios kilnios idėjos, dėl 

mi, tačiau tariamai tuo suprantamiau kalbėtis su Die- 
vu). Tikriau sakant, tam reikia darbuotis nuolat gryni- 
nant bei aukštinant moralinę nuostatą, kad ši maldos 
dvasia mumyse būtų pakankamai gaivi, o jos pažodiš- 
kumas (bent mūsų pačių reikmėms) pagaliau galėtų at- 
kristi. Juk maldos raidė kaip ir visa, kas netiesiogiai nu- 
kreipta į tam tikrą tikslą, veikiau silpnina moralinės idė- 
jos (vertinama subjektyviai, ji vadinama šventa pa- 
garba) poveikį. Taigi dieviškojo kūrimo giliausio iš- 
mintingumo menkiausiuose dalykuose ir jo didybės 
stambiausiuose stebėjimas (nors tai žmonėms jau nuo 
seniai galėjo būti žinoma) naujaisiais amžiais pavirto di- 
džiausiu Žžavėjimusi, kad tokia jėga ne tik sukelia sie- 
lai slogų, Žmogų jo paties akyse tarsi žeminantį nusi- 
teikimą, vadinamą garbstymu, bet Žmogaus pačios 
moralinės paskirties atžvilgiu ji yra sielą tiek išaukšti- 
nanti jėga, kad palyginti su ja Žodžiai, net jei jie būtų 
ištarti karališkojo poteriautojo Dovydo (kuris apie vi- 
sus tuos stebuklus mažai ką žinojo), nuskambėtų kaip 
tuščias garsas, nes iš įžvalgos, kad tai Dievo ranka, ky- 
lantis jausmas žodžiais nenusakomas. 

Be to, kadangi Žmonės visa, kas tiesiogiai susiję tik 
su jų pačių moraliniu pagerėjimu, sielos religiniame nu- 
siteikime noriai paverčia rūmų tarnyba, kur pažemini- 


įpročio pamažu visai praranda įtaką sielai), juolab kad ir jo pagrindas 
protingesnis negu asmeninės maldos, kad maldos dvasią sudarantį mo- 
ralinį troškimą apvilktų formaliu kreipimusi, net negalvojant apie aukš- 
čiausiosios esybės įsivaizdavimą arba apie šių oratorinių figūrų savitą 
ypatingą galią kaip malonės įgijimo priemonę. Juk čia yra ypatingas 
ketinimas, būtent: išorinėmis, visų Žmonių susivienijimą ben- 
drame Dievo karalystės troškime reiškiančiomis iškilmėmis visokerio- 
pai sužadinti kiekvieną atskirą moralinę paskatą, kuriai niekas negali 
deramiau padėti negu kreipimasis į šios karalystės vyriausiąjį, tarytum 
jis specialiai dabar būtų šioje vietoje. 

mas ir liaupsinimas paprastai būna tuo mažiau mora- 
linio pobūdžio, kuo labiau jie turtingi žodžių, - tai vei- 
kiau būtina mokant pirmųjų maldų vaikus, nes jiems 
raidė dar nereikalinga, rūpestingai įteigti, kad kalba 
(net vidujai išsakyta, negana to, net Kaip mėginimas 
nuteikti sielą suvokti Dievo idėją, o šis suvokimas turi 
priartėti prie įžvalgos) čia neturėtų kokios nors savai- 
minės vertės, bet tik padėtų pagyvinti nuostatą siekti 
Dievui mielo gyvenimo būdo, t. y. kalba būtų tik vaiz- 
duotės priemonė; nes antraip visi tie dievoti didžiau- 
sios pagarbos rodymai gresia sukelti ne ką nors kita, 
o veidmainiaujant išgautą Dievo garbinimą vietoj prak- 
tinio jam tarnavimo, kurį sudaro ne tik jausmai. 

2. Bažnyčios lankymas, mąstomas kaip ap- 
skritai iškilmingas išorinis tarnavimas Dievui 
kurioje nors bažnyčioje, atsižvelgiant į tai, kad tai yra 
tikinčiųjų bendruomenės juslinis atvaizdavimas, ne tik 
yra girtina priemonė kiekvienam atskirai sukelti 
dvasios pakilimą“, bet ir visiems kaip čia, žemė- 


* Jei šiam terminui ieškoma atitinkamos reikšmės, tai ją dera nu- 
rodyti ne kitaip, kaip ja suprantant iš šventos pagarbos išve- 
damą moralinį sekmenį subjektui. Termino reikšmę čia su- 
daro ne jaudulys (kuris jau glūdi šventos pagarbos sąvokoje), nors dau- 
gelis tariamai šventai gerbiančiųjų (jie todėl ir vadinami šventeivo- 
mis) ją visiškai talpina jaudulyje. Tad žodžiai „dvasios pakili- 
mas“ turi reikšti šventos pagarbos sekmenį tikrajam Žmogaus pagerė- 
jimui. Bet tai pavyksta ne kitaip, o tik sistemingai dirbant - giliai į šir- 
dį padedant tvirtus, gerai suprantamomis sąvokomis išreikštus princi- 
pus ir jų pagrindu įkuriant nuostatą, primatuotą prasidedančių parei- 
gų skirtingai svarbai, šią nuostatą ginant nuo potraukių išpuolių, ją 
sergstint ir šitaip sukuriant tarsi naują Žmogų kaip šventovę 
Viešpatyje!??, Nesunku matyti, kad šis darbas gali pasistūmėti tik 
pamažu, bet reikia stengtis bent ką nors nuveikti. Tačiau Žmonės (klau- 
sydamiesi, skaitydami, arba giedodami) labai teisingai mano, kad jie 
pakylėti dvasia, nors visiškai nieko nepastatė, netgi niekada 
rankų prie darbo nepridėjo, - veikiausiai tikėdamiesi, kad tas morali- 
nis statinys panašiai kaip Tėbų sienos savaime kyla aukštyn aidint ato- 
dūsių ir aistringų troškimų muzikai. 

je, atstovaujamos dieviškosios valstybės piliečiams yra 
pareiga, tiesiogiai privaloma visumai, numatant, kad 
šioje bažnyčioje nesama formalumų, vedančių į stab- 
meldystę ir prislegiančių sąžinę, - pavyzdžiui, tam tik- 
ras Dievo garbinimas jo begalinio gerumo asmenyje ko- 
kio nors Žmogaus vardu, - nes juslinis jo atvaizdavimas 
prieštarauja proto priesakui: „Nesusikurk stabo“ ir 
t. t! Bet siekti bažnyčios lankymą panaudoti kaip ma- 
lonės įgijimo priemonę, tarytum tuo Dievui tie- 
siogiai tarnaujama, ir su iškilmių ceremonijomis (religi- 
jos visuotinumo tik jusliniu vaizdiniu) sieti ypatin- 
gą Dievo malonę - tai iliuzija, nors visiškai sutampanti 
su geropiliečio politinėje bendrijoje mąstyse- 
na ir visiškai atitinkanti išorinį padorumą, ne tik nieko 
neįneša į jo, kaip piliečio, Dievo karalystėje 
ypatybę, bet veikiau ją iškreipia ir pasitarnauja apgau- 
linga išore paslepiant savo nuostatos blogą moralinį 
turinį nuo kitų akių ir net nuo savo paties žvilgsnio. 

3. Vieną kartą įvykstantis iškilmingas įšventini- 
mas į bažnytinę bendruomenę, t. y. pirmasis priėmi- 
mas į bažnyčios narius (krikščioniškoje religijo- 
ją - krikštijant), - tai gilios prasmės iškilmės, už- 
dedančios reikšmingą privalėjimą arba įšventintajam, 
jei jis pajėgia pats išpažinti savo tikėjimą, arba liudy- 
tojams, kurie imasi rūpintis jo auklėjimu šiame tikėji- 
me. Iškilmių tikslas —- kažkas švento (Žmogaus paverti- 
mas piliečiu dieviškojoje valstybėje), bet pačios savaime 
jos nėra šventas veiksmas arba prie šio subjekto šven- 
tumo ir imlumo dieviškajai malonei prisidedantis veiks- 
mas, taigi nėra ir malonės įgijimo priemonė. Pir- 
mojoje, graikiškoje, bažnyčioje jo autoritetas taip pat bu- 
vo toks didžiulis, kad iš karto galėjo nuplauti visas nuo- 

dėmes, o tuo ši iliuzija atvirai rodė savo giminystę 
prietarui beveik labiau negu pagoniškoji giminystė. 

4. Daug kartų kartojamose šios bažnytinės 
bendruomenės atnaujinimo, tolesnio gy- 
vavimoiirplitimo iškilmėse pagal lygybės įsta- 
tymus (Komunija) - kuri galbūt ir pasekus tokios 
bažnyčios įkūrėjo pavyzdžiu (kartu ir jam atminti) ofi- 
cialiai gali būti atliekama kaip bendras valgymas prie 
to paties stalo - glūdi kas nors didis, pats savaime iš- 
plečiantis siaurą, savimylę ir nepakančią Žmogaus 
mąstyseną (ypač religijos dalykuose) iki pasaulinės pi- 
lietinės moralinės bendruomenės idėjos ir yra 
gera priemonė suaktyvinti bendruomenę šiuo vaizdu 
pateikiamai broliškos meilės dorovinei nuostatai. 
Bet girtis, kad Dievas su šių iškilmių šventimu susie- 
jo ypatingą malonę, o tikėjimo dogma priimtas teigi- 
nys, kad tokios iškilmės, būdamos tik bažnytinės apei- 
gos, vis dėlto dar gali būti malonės įgijimo 
priemonė, - religijos iliuzija, galinti tik tiesiogiai 
prieštarauti jos dvasiai. 

Vadinasi, kunigystė apskritai laikytina dvasinin- 
kijos uzurpuotu viešpatavimu sieloms dėl to, kad dva- 
sininkija priskiria sau autoritetą kaip išimtinei priemo- 
nių malonei įgyti turėtojai. 


Visų panašių dirbtinių saviapgaulių religiniuose 
dalykuose pagrindas - visuomeninis. Žmogus iš visų 
dieviškųjų moralinių savybių - šventumo, malonės ir 
teisingumo — paprastai tiesiogiai kreipiasi į antrąją, 
kad išvengtų atgrasios sąlygos — įvykdyti pirmosios 
reikalavimus. Sunku būti geru tarnu (tokiu atveju 
visada tenka klausytis kalbų tik apie pareigas); todėl 
būtų geriau tapti favoritu, kuriam daug kur nuo- 

laidžiaujama arba, jei jis šiurkščiai nusižengia parei- 
gai, viskas vėl ištaisoma padedant kokiam nors labai 
palankiam tarpininkui, nors jis visada lieka palaidas 
bernas, koks ir buvo. Bet kad šiek tiek užmaskuotų 
šio savo ketinimo tikslingumą išoriškai, jis, kaip pa- 
prastai, savąją Žmogaus (kartu su jo trūkumais) sąvo- 
ką perkelia dievybei ir - panašiai kaip geriausių mū- 
sų giminės valdovų įstatymų leidžiamasis 
griežtumas, labdaringoji malonė ir tikslus teisingumas 
prisideda prie valdinio poelgių moralinio pajėgumo 
ne kiekvienas atskirai ir pats savaime (kaip turėtų bū- 
ti), bet susimaišo Žmonių aukščiausiojo valdovo 
mąstysenoje jam priimant sprendimus, taigi reikia pa- 
mėginti apeiti tik vieną šių savybių, būtent trapią 
žmogaus valios išmintį, kad būtų palenktos nuolaidu- 
mui dvi kitos, — šitaip tikimasi tai laimėti iš Dievo, 
kreipiantis tik į jo malonę. (Todėl ir religijai buvo 
svarbu atskirti minėtas savybes arba, veikiau, Dievo 
santykius su ŽmMogumi trijų asmenų idėjoje, su kuria 
pagal analogiją tos savybės turi būti mąstomos taip, 
kad kiekviena iš jų pažįstama atskirai.) Šios baigties 
žmogus siekia visais įmanomais formaliais būdais, 
siekdamas parodyti kaip labai gerbia dieviškuosius 
priesakus, kad tik nereikėtų jų vykdyti: O kad jo 
dyki norai galėtų pasitarnauti kaip kompensacija už 
priesakų nesilaikymą, jis „šaukia: “Viešpatie, Viešpa- 
tie! — tik tam, kad nereikėtų vykdyti „dangiškojo Tė- 
vo valią“!“*, taigi susikuria iškilmių - taikyti tam tik- 
rą priemonę pagyvinant tikrai praktinę nuostatą - 5ą- 
voką kaip pačią savaime malonės įgijimo priemonę. 
Net tikėjimą, kad šie formalumai ir yra tokia priemo- 
nė, jis skelbia esant esmine religijos dalimi (papras- 
tas Žmogus juose mato religijos pilnatvę) ir visų ge- 

riausiajam išankstiniam pasirūpinimui palieka iš jo 
padaryti geresnį žmogų, o jis pats siekia pamaldu- 
mo (dieviškojo įstatymo pasyvaus garbinimo), užuot 
siekęs dorybės (savo jėgų panaudojimo vykdant jo 
gerbiamą pareigą), nors pastaroji, tačiau susieta su 
pirmuoju, tik ir gali sudaryti idėją, išsakomą žodžiu 
pamaldumas (tikroji religinė nuostata). 

Jei šio tariamo dangaus numylėtinio iliuzija svajin- 
goje vaizduotėje išauga iki ypatingų malonės poveikių 
jautimo (net iki tariamai paslėpto bendravimo su 
Dievu intymumo pretenzijos), tai jis galiausiai ima do- 
rybe net bjaurėtis ir ji jam tampa paniekos objektu. To- 
dėl nieko nuostabaus, jei viešai skundžiamasi, kad re- 
ligija vis dar tiek mažai prisideda prie Žmogaus gerė- 
jimo, o šių malonę patyrusiųjų vidinė šviesa („užvož- 
ta indu“'“*) neketina spindėti ir išoriškai, gerais darbais, 
būtent (kaip to būtų galima reikalauti Žinant šį jų pra- 
našumą) pirmiausia kitiems, iš prigimties doriems 
žmonėms, kurie religiją priima glaustai ir gerai, - ne 
ja pakeisti dorybės nuostatą, bet prisidėti prie šios nuo- 
statos, ir tai veiksmingai rodo geru gyvenimo būdu. 

Tačiau Evangelijos mokytojas mus aprūpino iš iš- 
orinio patyrimo paimtais išoriniais įrodymais kaip pra- 
bavimo akmeniu, pagal kuriuos nelyg šio patyrimo 
vaisius galima atpažinti išrinktuosius ir kiekvienas jų 
gali save atpažinti. Bet iki šiol nematyti, kad šie, jų pa- 
čių nuomone, nepaprastai palankumą įgijusieji (išrink- 
tieji) kuo nors bent kiek pranoktų paprastą dorą žmo- 
gų, kuriuo galima pasitikėti bendraujant, reikaluose ir 
varguose; visų jų, paimtų kartu, negalima nė lyginti 
su tokiu Žmogumi, - patvirtinant, kad ėjimas nuo ma- 
lonės prie dorybės nėra tikrasis kelias, o daug tikres- 
nis kelias — žengti į priekį nuo dorybės prie malonės. 


245 


PAAIŠKINIMAI 


! Nurodomas vokiečių teologo, Rytų kalbų profesoriaus 
Getingene Johanno Davido Michaelio (1717-1791) veikalas 
Moral. - Gėttingen, 1792. 

Ž Gottlob Christian Storr (1746-1805) - vokiečių rašytojas, fi- 
losofijos ir teologijos profesorius Tiubingene. 

3 „Neueste Critische Nachrichten fūr das Jahr 1793“ - Greif- 
svalde leistas Žurnalas. 

4 Tėvai, prastesnė už senolius karta, 
pagimdė mūsų — dar menkesnę, 
greit pagimdysiančią ydingiausią... 

Horacijus. Lyrika, III, 6, 45. Iš lotynų kalbos vertė Henrikas 
Zabulis (Vilnius: 1977, p. 128). 

? .. sergame išgydomomis blogybėmis, pati gamta, sukūru- 
si mus teisingam gyvenimui, padeda, jei norime pasitaisyti. 

Seneka L. A. Apie pyktį, II, 13, 1. // Dintribės / Iš lotynų 
kalbos vertė Dalia Dilytė. Vilnius, 1997, p. 112. 

ė T. y. plačiažiūriais, plačių pažiūrų žmonėmis (lot. Intitudo - 
platuma). Latitudinarais (Iatiduninarii) XVII a. vadino angliko- 
nų bažnyčios narius, pasižymėjusius religine tolerancija. Vėliau 
latitudinarais imta vadinti religinius indiferentus. 

" Rom 14, 23. 

Š Niekas negimsta be ydų. - Horacijus. Satyros, I, 3, 68. 

? Remiamasi Šiaurės Amerikos tyrinėtojo anglo Samuelio 
Hearne'o (1745-1792) knygos Trečioji kapitono J. Cooko tyrimo eks- 
pedicija vokiškuoju vertimu Des Capitain J. Cook's dritte Entdec- 
kungsreise. Berlin: 1788. 

10 Cituojama ištrauka iš anglų rašytojo ir valstybės veikėjo 
Philipo Dormerio Stanhope'o Chesterfieldo (1694-1773) laiško 
sūnui pagal vokišką Chesterfieldo laiškų leidimą (Bd. 2, Leip- 
zig: 1774). Cituojama vieta - p. 148. 

" Anglijos ministro pirmininko Roberto Walpole'o (1676- 
1743) ištara. 

12 Rom 3, 12. 

5 Giminę ir protėvius, visa tai, ko mes nepadarėme patys, 
Aš nevadinčiau savo... 

Ovidijus. Metamorfozės, XII, 140-141. 

4 Pakeistu vardu apie tave pasakoja ši fabula. 

Horacijus. Satyros, I, 1, 69-70. 

15 Rom 5, 12. Kantas cituoja: „Per Adomą visi nusidėjo“. 

16 Tai nors ir pats Falaridas lieptų tau klaidingai liudyti. 

Juvenalis. Satyros, VIII, 81. 

VV Taumaturgija (gr. SavuaTroupyčo - daryti stebuklus, fo- 
kusus). 

Iš Turima omenyje Aurelijui Augustinui priskiriama ištara: 
virtutes genbium splendida vitia —- „pagonių dorybės - tai praš- 
matnios ydos“. Nors Augustino kūriniuose ji pateiktuoju for- 
mulavimu neaptinkama, tačiau išreiškia Augustino požiūrį į pa- 
gonių dorybes (žr. De Civitate Dei, V, 12-13, 20; VIII, 8; XIV, 
9,3; A1A725): 

P Ef 6, 12. 

nl /1-2: 

21 Žyd 1, 3. 

*2 1 Jn 4, 10. 

3 Jn 1, 12. 

24 Albrechtas Halleris (1708-1777) - šveicarų gamtininkas ir 
rašytojas, žinomiausias XVIII a. fiziologas. Cituojamas Hallerio 
eilėraštis „Apie blogio kilmę“ (Ūber die Ursprung des Ūbels). 

25 Jn 3, 16. 

26 Žr. Kantas I. Sprendimo galios kritika. Vilnius: 1991, p. 313- 
314. 

? Jn 8, 46. 

“ Kun 11, 44-45. 

2 Mt 6, 33. 

30 Rom 8, 16. 

Eil 2,12: 

32 Užuomina į anglų keliautojo Franciso Moore'o knygą 
Nauja visuotinė išvykų ir kelionių istorija (A New General Collec- 
tions of Voyages and Travels, 1745). 

33 Originale „Paraklet“. Kantas neverčia į vokiečių kalbą šio 
senosios graikų kalbos žodžio, priimto ir lotynų kalboje - pn- 
racletus. 

* Cituojamas prancūzų filosofo Nicolas Malebranche'o 
(1638-1715) traktato Tiesos paieškos (De Ia recherche de la vėritė) 
sakinys. 

> Ef 4, 22, 24. 

2 Rom 6, 6. 

37 Rom 8, 1. 

* Mr5,25. 

32 Pierre Charlevoix (1682-1761) - prancūzų jėzuitas, misio- 
nierius Kanadoje, šios šalies istorikas. Jo veikalas - Naujosios 
Prancūzijos istorija ir visuotinis aprašymas (Histoire et description 
gėnėrale de la Nouvelle France. Paris: 1744). 

0 In 14, 30. 

*1 Karl Friedrich Bahrdt (1741-1792) - vokiečių teologas, filo- 
sofas ir rašytojas. Turimas omenyje jo veikalas Moralinės religi- 
jos sistema, visiškai paguodžianti abejojantįjį ir mąstantįjį. Aiški vi- 
siems krikščionims ir nekrikščionims (System der moralischen Reli- 
gion zur endlichen Beruhigung fiir Zweifler und Denker. Allen Chris- 
ten und Nichtchristen Iesbar. Berlin: 1787). 

*2 Turimas omenyje vokiečių Apšvietos epochos filosofo ir 
teologo Hermanno Samuelio Reimaruso (1694-1768) veikalas 
Apologija, arba kūrinys, ginant protingus Dievo garbintojus (Apolo- 
gie oder Schutzschrift fiir die verniinftigen Verehrer Gottes); jame 
pasisakoma prieš bažnytinę ortodoksiją. Tačiau veikalo autorius 
nepaskelbė, rankraštis atsidūrė Volfenbiutelio bibliotekoje, ku- 
riai vadovavo G. Lessingas. Jis išspausdino veikalo ištraukas lei- 
dinyje Beitrūge zur Geschichte und Literatur, 1774. Buvo išleistos 
ir kitos veikalo dalys: Ubrigen noch ungedruckte Werke des Wol- 
fenbūttelschen Fragmentisten. Berlin: 1786. 

Jn 1, 11-12. 

4 1 Tim 6, 18. 

5 Mt 16, 18. 

* Mk 9, 39-40. 

* In 4, 48. 

48 Johann Konrad Pfenninger (1747-1792) - šveicarų teologas, 
pastorius Ciuriche, veikale Kreipimasis į žmogaus protą del kai ku- 
rių įvykių, kūrinių ir asmenų (Appelation an den Menšchenverstand 
gewisse Vorfille, Schriften und Personen bettrefend. Hamburg: 1776) 
gynė Johanną Kasparą Lavaterį (1741-1801), taip pat pastorių 
Ciuriche, filosofuojantį rašytoją, skelbusį Žmogų turint trejopą 
prigimtį: gyvūnišką, intelektinę ir moralinę. 

3 2 Kor 11, 14. 

* Turima omenyje knyga Pragaro Protėjas, arba Visų galų 
meistras apsimetėlis (kartu su išankstiniu tikrumo, kad išties esama 
smėklų, įrodymu), sudaryta Erazmo Pranciškaus (Der hėllische 
Proteus, oder tausendkūnstige Versteller (nebenst vorberichtlichem 
Grundbeweis der Gewissheit, dasses wirklich Gespenster gebe) aus- 
gebildet durch Erasmus Francisci. Nūrnberg: 1708). Protėjas — 
žiniuonis jūrų dievas, sugebantis keisti pavidalą; perkeltine 
prasme - nepastovus, klastingas Žmogus. 

"! Apeliuojama į loginę klaidą n dicto secundum guid ad dic- 
tum simpliciter: silogizme vidurinis terminas vienoje prielaidoje 
vartojamas apribotai (secundum guid), o kitoje - be apribojimo 
(simpliciter). 

92 Rom 6, 17-18. 

3 „Prigimtinė žmonių būklė yra visų karas prieš visus“. — 
Hobbes T. De cive I, 12. Kanto pataisa šiam teiginiui: „yra karo 
būklė ir t. t.“ 

2 „Tuoj palikti prigimtinę būklę“. 

?** Apeliuojama į Naująjį Testamentą: „Seniau ne tauta, da- 
bar Dievo tauta, seniau nerodę gailestingumo, dabar jį suradę“ 
(1 Pt 2, 10). 

26 Tit 3, 14. 

7 Mt 6, 10. 

? Mt 7, 21. 

"*? Remiamasi veikalu: Tibetiečių alfabetas, išleistas pasitarnau- 
jant apaštališkoms misijoms ir t. t. Parengtas brolio Augustino An- 
tonijaus Georgijo, atsiskyrėlio augustinijono uolumu ir darbu (Alp- 
habetuni Tibetanum missionarum apostolicarum commodo editum etc. 

Studio et labore Fr. Augustini Antonii Georgii eremitae Augustinui. 
Romae: 1762). 

0 Tyrinėtojai nurodo Kantą netiksliai suvokiant vokiškojo 
žodžio „Ketzer“ (heretikas, atskalūnas) semantinę kilmę. Ši kil- 
mė sietina su senosios graikų kalbos žodžiu xa. 9apoc - švarus. 
Katarais save vadino viena iš sektų Europoje XV-XVI a. 

61 Psalmynas. Penkios knygos. Vertimas iš Neovulgatos, 58 
(59) psalmė, 11-16. Vilnius-Kaunas: 1973. 

02 Mt 5, 43-44. 

63 Rom 12, 19. 

“ Turimas omenyje olandų orientalisto Adrieno Reland'o 
(1676-1718) veikalas Dvi knygos apie mahometoniškąją religiją (De 
religione mohammedica libri duo. - Traiecti ad Rhenum, 2 ed. 1717, 
lib. II, 17). 

> Jok-212 

66 2 Tim 3, 16. 

* Jn 16, 13. 

6 Jn 5, 39. 

62 Jn 7, 17. 

"O T. y. atpirkimu per žmonių giminės atstovo auką už visą 
žmoniją. 

"1 Rom 9, 18. 

72 1 Kor 15, 28. 

“? 1 Kor 13, 11. 

“ Mt 12, 28. 

" Turimas omenyje apipjaustymas. 

PE L, 15 

Mt 28, 20. 

78 Štai į kokias blogybes paskatinti galėjo tikyba: Lukreci- 
jus. Apie daiktų prigimtį, 6 knygos. Lotyniško teksto redakcija ir 
vertimas M. Račkausko. Vilnius: 1964, p. 39. 

2 Mt 5, 12. 

60 1 Kor 15, 26. 

81 Desturai - parsizmo religijos Indijoje aukščiausi pagal ran- 
gą šventikai. Zoroastrizmo šventųjų knygų rinkinys Avesta daž- 
nai netiksliai buvo įvardijamas žodžiu „Zendavesta“ („zend“ 
tereiškia komentarą, aiškinimą). 

21 Jn 4, 8. 

Š Jn 16, 13. 

84 Senovės Graikijoje brabauta (gr. BpaBevTną) - viešųjų žai- 
dimų teisėjas. 

2 im 41 

Š6 In 16, 8. 

87 Mk 1, 15. 

Š Apd 5, 29. 

$? Citatos šaltinio Kantas nenurodė. 

* Vokiškai Wahn - iliuzija; Wahnsinn - pamišimas, bepro- 
tybė. 

?! Tauta, dykai geidžianti ir didžiai raginanti, nedaro nie- 
ko. - Fedras. Pasakečios, II, 5, 1. 

2 Jn 3, 8. 

?3 Vogulai, arba mansiai - Sibiro tauta, gyvenanti Tiumenės 
srityje, 1979 m. teturėjusi 7600 Žmonių. 

* Mt 11, 30. 

51Jn 5,3. 

* 1 Kor 1, 27. 

* Kuo abejoji, to nedaryk! - Plinijus Jaunesnysis. Laiškai, I, 
18. 

*š Varu atvaryk. - Lk 14, 23. 

*? Mk 9, 24. 

100 1 Tes 5, 17. 

10 Mt 17, 20. 

> BE 2521 

105 Plg. Iš 20, 4. 

104 Mt 7, 21. 

105 Mt 5, 15: „Ir niekas nevožia indu degančio žiburio, bet 
jį stato į Žibintuvą, kad šviestų visiems, kas yra namuose“. 

Salto mortale —- mirties šuolis 

